Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
មិនធ្លាប់មាននៅកម្ពុជា! ក្រុមហ៊ុនKia បានដាក់បង្ហាញរថយន្ដប្រភេទថ្មី ដែលមានបំពាក់បច្ចេកវិទ្យា និងចំណុចពិសេសៗចំនួន៧	https://business-cambodia.com/articles/the-new-carnival-guv-2025	បច្ចុប្បន្នបើនិយាយអំពីរថយន្ដ ប្រភេទ MPV, SUV និង Mini Van គឺជារថយន្តដែលកំពុងមានការប្រើប្រាស់ច្រើននៅក្នុងប្រទេសកម្ពុជា។ ប៉ុន្ដែដើម្បីផ្ដល់នូវបទពិសោធន៍ ក៏ដូចជារសជាតិថ្មីនៃការប្រើប្រាស់រថយន្ដ នៅពេលនេះ ក្រុមហ៊ុនKia បានដាក់បង្ហាញនូវរថយន្ដប្រភេទថ្មី GUV សេរី The new Carnival GUV 2025 ដែលមិនធ្លាប់មាននៅក្នុងទីផ្សារប្រទេសកម្ពុជាពីមុនមកនោះឡើយ។     តាមការបញ្ជាក់ពីក្រុមហ៊ុនKia រថយន្ត GUV នេះគឺបានរួមបញ្ជូលគ្នានូវភាពខ្លាំងនៃប្រភេទរថយន្ត  SUV និង MPV ដែលធ្វើឲ្យរថយន្ដ The new Carnival GUV 2025  មានលក្ខណៈទំនើប ស្អាត និងមានភាពរឹងមាំ។ ជាក់ស្ដែងនៅក្នុងរថយន្ដប្រភេទនេះ ក្រុមហ៊ុនKia បានបំពាក់មកនូវបច្ចេកវិទ្យា និងចំណុចពិសេសៗជាច្រើនរួមមាន៖   ១. មានបំពាក់កម្លាំងម៉ាស៊ីន៣.៥ និង៦ស៊ីឡាំង ជាប្រភេទ Smart Stream G ប្រើបច្ចេកវិទ្យាអាល្លីម៉ង់ ម៉ាស៊ីនsmooth ល្អ ជាន់ស្ទុះ ជួយសន្សំសំចៃ។   ២. អាចបញ្ជាបញ្ឆេះម៉ាស៊ីនរថយន្ដចម្ងាយរហូតដល់ទៅ១០០ម៉ែត្រ និងអាចបញ្ជាបើក/បិទទ្វារអូតូម្តងទាំងអស់ ឬបញ្ជាបិទ/បើកទ្វារម្តងមួយបាន។   ៣. រថយន្តនេះមិនចាំបាច់ប្រើដៃ ឬជើង ឬបញ្ជាតាមសោ ដើម្បីបើកទ្វាររថយន្តនោះឡើយ ដោយគ្រាន់តែមានសោ Smart Key នៅជាប់ខ្លួន វានឹងបើកទ្វារហើយបិទឱ្យយើងវិញអូតូតែម្តង។   ៤. មានបំពាក់មុខងារ Lane Keeping Assists ជំនួយក្នុងការបើកបរពេលបើកខុសគន្លងផ្លូវវា បន្លឺសម្លេងដាស់តឿនអ្នកបើកបរឱ្យដឹងភ្លាមៗ ហើយបើចាំបាច់វានឹងទាញរថយន្ដឱ្យចូលត្រូវគន្លងសុវត្ថិភាពវិញ។   ៥. មានការបំពាក់ Head Up Display នៅលើកញ្ចក់នៃរថយន្តផ្នែកតៃកុង ដែលជួយសម្រួលដល់ការបើកបរ។   ៦. មានបំពាក់អេក្រង់កម្សាន្តធំកោងទំហំ ១២.៣ អុីញ ដែលមានមុខងារច្រើនដូចជា Apple CarPlay និង Android Auto ជាមួយកាម៉េរ៉ា ៣៦០ ដែលអាចអូសមើលជារូប 3D បាន ពិសេសថែមទៀតនោះ ពេលចូលរថយន្តមានមុខងារបន្លឺភ្លេង បន្ធូអារម្មណ៍បន្លឺឡើងអូតូតែម្តង។   ៧. មុខងារកាន់តែពិសេសនោះគឺ Emergency Break ដែលបំពាក់លើរថយន្តនេះ វាអាចជួយទប់ស្កាត់បញ្ហាគ្រោះថ្នាក់ចរាចរណ៍ដោយការបញ្ឈប់រថយន្ត ឬបញ្ជៀសពីបញ្ហាគ្រោះថ្នាក់ដោយស្វ័យប្រវត្តិ ប្រសិនបើអ្នកបើកបរមិនបានជាន់ហ្វ្រាំងដោយខ្លួនឯង នៅពេលមានឧបសគ្គ។    សូមជម្រាបដែរថា មុខងារពិសេសៗខាងលើនេះ មុខងារមួយចំនួនកន្លងមកក៏ធ្លាប់បានបំពាក់នៅលើរថយន្ដប្រភេទ SUV និងមួយចំនួនទៀតបំពាក់នៅលើរថយន្ដ MPV ផងដែរ។ ប៉ុន្ដែអ្វីដែលអស្ចារ្យនោះគឺ ក្រុមហ៊ុន Kia បានច្របាច់បញ្ចូលគ្នានូវមុខងារពិសេសៗនៃរថយន្ដទាំងពីរ បំពាក់ទៅលើរថយន្ដ GUV របស់ខ្លួន ដែលធ្វើឲ្យរថយន្ដមួយប្រភេទនេះកាន់តែមានភាពទំនើប ស្អាត និងខ្លាំងជាងគេ។      ចំពោះមូលហេតុដែលក្រុមហ៊ុន Kia សម្រេចហៅ The New Carnival ជាប្រភេទ GUV  ក៏ព្រោះតែក្រុមហ៊ុនចង់បំពេញទីផ្សារដែលកំពុងមានកើនឡើងរបស់អិថិជនចង់បានយានជំនិះមានទំហំធំ រឹងមាំ សុវត្ថិភាពខ្ពស់ ទទឹមនឹងនោះក៏ចង់បានរូបរាងទាន់សម័យ និងបច្ចេកវិទ្យាទំនើបផងដែរ។   ដូច្នេះទេសម្រាប់លោកអ្នកដែលចង់បានរថយន្ដសេរីថ្មីប្រភេទ The new Carnival GUV 2025 នេះអាចអញ្ជើញមកកាន់ Showroom ក្រុមហ៊ុនKia ដែលមានទីតាំងនៅបណ្ដោយមហាវិថីសហព័ន្ធរុស្សី ទល់មុខនឹងរាជបណ្ឌិតសភាកម្ពុជា ឬអាចទាក់ទំនងតាមរយៈហ្វេសប៊ុកផេក Kia Cambodia ដើម្បីទទួលបានព័ត៌មានលម្អិត៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-28T02:58:20.923Z", "category": "PR", "views": 1318, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មុនគេចាប់ខ្លួន មេធំ Telegram ក៏ធ្លាប់ត្រូវគេបណ្ដេញចេញ ពីប្រទេសកំណើតខ្លួន ព្រោះរឿង១នេះ	https://business-cambodia.com/articles/telegram-founder-background	នៅក្នុងឆ្នាំ២០១៣ មេធំរបស់ Telegram បច្ចុប្បន្នលោក Pavel Durov ធ្លាប់ត្រូវបានគេបណ្តេញចេញពីប្រទេសរុស្សុីដែលជាប្រទេសកំណើតរបស់ខ្លួន បន្ទាប់ពីទីភ្នាក់ងារសន្តិសុខរុស្ស៊ី FSB បានទាមទារឱ្យលោក ផ្តល់ឱ្យពួកគេនូវទិន្នន័យឯកជនរបស់អ្នកប្រើប្រាស់បណ្ដាញសង្គម Vkontakte នៅអ៊ុយក្រែន ខណៈបណ្តាញសង្គមនេះលោកជាអ្នកបង្កើតផ្ទាល់់នៅឆ្នាំ២០០៦។   ដោយសារតែឆន្ទៈមិនក្បត់អ្នកប្រើប្រាស់ បុរសជនជាតិរុស្សុីវ័យ៣៩ឆ្នាំរូបនេះ បានធ្វើការបដិសេធ មិនផ្ដល់ទិន្នន័យរបស់អ្នកប្រើប្រាស់ទៅកាន់រដ្ឋាភិបាលរុស្សុីជាដាច់ខាត។ ព្រោះហេតុផលមិនលក់ទិន្នន័យអ្នកប្រើប្រាស់ លោកបែរជាត្រូវបាត់បង់ទាំងក្រុមហ៊ុន Vkontakte ដែលខ្លួនបានបង្កើតត និងលែងបានរស់នៅ ក្នុងប្រទេសកំណើតខ្លួនតទៅទៀត។   ក្រោយចាកចេញពីរុស្ស៊ី ក្នុងឆ្នាំ២០១៣ដដែលនោះ ព័ត៌មានលេចឮថាលោកកំពុងតែរស់នៅទីក្រុងឌូបៃ ប្រទេសអារ៉ាប់រួម  ហើយលោកបានចាប់ផ្ដើមបង្កើតកម្មវិធីថ្មីមួយឈ្មោះថា Telegram ដែលផ្ដោតលើភាពលឿនរហ័ស សុវត្ថិភាព និងមានភាពសប្បាយរីករាយ រហូតអាចទាញអ្នកប្រើប្រាស់បានជាង ៩០០លាននាក់ នៅជុំវិញពិភពលោក។   នាពេលថ្មីៗនេះផងដែរស្ថាបនិករូបនេះក៏ត្រូវបានរដ្ឋាភិបាលបារាំងចាប់ខ្លួនភ្លាមៗ  នៅឯណាប្រលានយន្តហោះប្រទេសបារាំង ដោយលោកត្រូវបានចោទប្រកាន់ពីបទមិនបានចាត់វិធានការដើម្បីទប់ស្កាត់ការប្រើប្រាស់ Telegram បែបឧក្រិដ្ឋកម្ម និងមិនសហការជាមួយការអនុវត្តច្បាប់លើ ការក្លែងបន្លំ អំពើឆបោក ការជួញដូរគ្រឿងញៀន អំពើរំលោភបំពានផ្លូវភេទលើអនីតិជន  និងសកម្មភាពខុសច្បាប់ផ្សេងៗទៀតនៅលើបណ្តេញសង្គម Telegram នេះ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T10:04:30.923Z", "category": "ភាពជាអ្នកដឹកនាំ", "views": 332, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កំពុងជាប់បំណុ.លអាចសាកបាន! ក្បួនចាយលុ.យបែបថ្មី បើធ្វើបាន បំណុ.លឆាប់អស់ ហើយសល់លុយធ្វើរឿងផ្សេងៗ	https://business-cambodia.com/articles/this-spending-rule-can-reduce-debt	តាមពិតក្បួនក្នុងការគ្រប់គ្រងលុយមានច្រើនដែលអ្នកអាចយកទៅប្រើប្រាស់ឲ្យត្រូវតាមស្ថានភាពជាក់ស្ដែងរបស់អ្នកដើម្បីគ្រប់គ្រងលុយបានល្អចៀសផុតពីបញ្ហាលុយកាក់ហើយអាចសល់លុយសម្រាប់ប្រើប្រាស់តាមតម្រូវការរបស់អ្នក។ ទាក់ទងនឹងការគ្រប់គ្រងលុយ ថ្ងៃនេះ Business Cambodia សូមចែករំលែកនូវក្បួនចាយលុយបែបថ្មីមួយដែលមានឈ្មោះថា” ក្បួន៤០/៤០/២០”  ជាក្បួនគ្រប់គ្រងចំណូលចំណាយ ជាពិសេបើអ្នកអនុវត្តវានឹងជួយឲ្យបំណុលអ្នកកាន់តែថយ។ ក្បួននេះត្រូវបានអនុវត្តដូចខាងក្រោមនេះ។ ៤០% នៃចំណូលប្រចាំខែលើចំណាយចាំបាច់ ពេលអ្នកបានចំណូលប្រចាំខែឬបើកប្រាក់ខែបានភ្លាមនោះ អ្នកត្រូវធ្វើការបែងចែងចំនួន៤០%នៃចំណូលសរុបប្រចាំខែសម្រាប់ចំណាយចាំបាច់ក្នុងការរស់នៅ។ ចំណាយចំាបាច់គឺជាចំណាយដែលអ្នកអត់មិនបាន ពោលគឺបើអត់គឺច្បាស់ជាវេទនា ដូចជា អាហារហូបចុក ការស្នាក់នៅ ការធ្វើដំណើរ ទឹកភ្លើងនិងចំណាយចាំបាច់ផ្សេងៗទៀតទៅតាមជីវិតរស់នៅជាក់ស្ដែងរបស់អ្នក។ ៤០%នៃចំណូលសរុបសម្រាប់គោលដៅហិរញ្ញវត្ថុ ក្នុងាការរស់នៅអ្នកត្រូវមានគោលដៅហិរញ្ញវត្ថុដើម្បីផ្លាស់ប្ដូរជីវភាពឲ្យកាន់តែល្អប្រសើរ។ ដូច្នេះអ្នកត្រូវដក៤០%នៃចំណូលប្រចាំខែសម្រាប់គោលដៅហិរញ្ញវត្ថុរបស់អ្នក។ គោលដៅហិរញ្ញវត្ថុទាំងនោះមានដូចជា ការសន្សំសម្រាប់បម្រុងទុកពេលមានអាសន្ន ការវិនិយោគសម្រាប់ចូលនិវត្តនិងការដោះបំណុលជាដើម។ ផ្នែកនេះពិតជាសំខាន់ជាពិសេសសម្រាប់អ្នកកំពុងជាប់បំណុលអ្នកអាចដាក់អាទិភាពដើម្បីដោះបំណុលបានឆាប់។ ២០%នៃចំណូលសរុបសម្រាប់ចំណាយមិនចាំបាច់ឬការចង់បាន ចំណែកនៅសល់២០%នៃចំណូលសរុបប្រចាំ អ្នកអាចបែងចែកសម្រាប់ចំណាយមិនចាំបាច់ឬការចង់បានរបស់អ្នក។ ចំណាយមិនចាំបាច់និងការចង់បានមានដូចជាការកម្សាន្ត ការញ៉ាំអាហារនៅក្រៅនិងសកម្មភាពផ្សេងៗទៀតដែលធ្វើឲ្យអ្នកមានភាពរីករាយ។ គួរបញ្ជាក់ផងដែរថាប្រសិនបើអ្នកកំពុងជាប់បំណុល អ្នកគួរផ្ដោតបែងចែកលុយសម្រាប់យកមកដោះបំណុលព្រោះការកាត់បន្ថយបំណុលគឺធ្វើឲ្យការរស់នៅរបស់អ្នកមានស្ថិរភាពហិរញ្ញវត្ថុជាពិសេសបើអ្នកដោះបំណុលឆាប់អស់នោះអ្នកនឹងសល់លុយសម្រាប់សម្រេចគោលដៅហិរញ្ញវត្ថុផ្សេងៗទៀតដែលមានអ្នកដូចជា ការទិញផ្ទះ ទុកជាដើមរកស៊ីនិងវិនិយោគជាដើម៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T09:54:00.000Z", "category": "ហិរញ្ញវត្ថុ", "views": 3633, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កាន់តែងាយស្រួល! ក្រសួងរៀបចំដែនដី បង្កើត App ថ្មីមួយ អាចឲ្យពលរដ្ឋស្នើសុំសេវាទាំងនេះពីក្រសួងតាមអនឡាញ	https://business-cambodia.com/articles/app-mlmupc	ដើម្បីសម្រួលដល់ការចំណាយពេលវេលា ក៏ដូចជាការធ្វើដំណើរទៅស្នើសុំសេវានៅទីតាំងផ្ទាល់របស់បងប្អូនប្រជាពលរដ្ឋ នៅពេលថ្មីៗកនេះក្រសួងរៀបចំដែនដី នគរូបនីយកម្ម និងសំណង់ បានបង្កើតនូវ App ថ្មីមួយដែលមានឈ្មោះថា ម្លប់ (https://mlmupc.gov.kh/) ដែលតភ្ជាប់ជាមួយនឹងវេបសាយរបស់ក្រសួង អាចឲ្យបងប្អូនប្រជាពលរដ្ឋធ្វើការស្នើសុំសេវាសាធារណៈតាមប្រព័ន្ធអនឡាញបាន។ តាមការបញ្ជាក់ពី លោកជំទាវ សេង សុមេត្ដា រដ្ឋលេខាធិការ នៃក្រសួងរៀបចំដែនដី នគរូបនីយកម្ម និងសំណង់ បានឲ្យដឹងថា ថ្មីៗនេះយើងក៏បានបង្កើននូវ App mlmunpc.gov.kh របស់ក្រសួងក៏អាចលីងជាមួយប្រព័ន្ធវេបសាយ ហើយប្រជាពលរដ្ឋយើងក៏អាចចូលទៅក្នុងលីងហ្នឹងដើម្បីភ្ជាប់និងស្នើសុំសេវាអនឡាញ ដោយមិនបាច់មកទីតាំងស្នើសុំនឹងកន្លែងផ្ទាល់ ចំណាយពេលវេលាក្នុងការធ្វើដំណើរនោះទេ។ លោកជំទាវបន្ដថា ក្នុងនោះសេវាចម្បងសំខាន់មួយចំនួនយើងបានដាក់ក្នុងអនឡាញហើយមាន សេវាពិនិត្យទិន្នន័យតាមប្រព័ន្ធ QR Code, មានសេវាផ្ដល់វិញ្ញាបនបត្របញ្ជាក់ការអនុញ្ញាតឲ្យប្រកបអាជីវកម្មសាងសង់, សេវាផ្ដល់វិញ្ញាបនបត្រសិក្សាគម្រោងប្លង់, សេវាផ្ដល់វិញ្ញាបនបត្រសម្រាប់រូបវន្ដបុគ្គល ប្លង់ស្ថាបតិយកម្ម និងវិញ្ញាបនបត្ររូបវន្ដបុគ្គលសិក្សាគ្រឿងផ្គុំជាដើម។ ជាមួយជោគថ្មីមួយទៀតដែរ កាលពីខែមិថុនា កន្លងទៅនេះ ក្រសួងក៏បានដាក់ចេញនូវសេវាអនឡាញសាកល្បងមួយទៀតគឺសេវាសូរិយោដី ដែលមានសេវាទៅលើការលក់ផ្ដាច់ អំណោយផ្ដាច់ ហ៊ីប៉ូតែក និងការដាក់បញ្ចាំផងដែរ៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T09:42:45.513Z", "category": "អចលនទ្រព្យ", "views": 474, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អ្នកលក់សម្លៀកបំពាក់កុំរំលង! នេះជាក្បួនលក់លក់ខោអាវ៣ក្បាច់ ហាងល្បីរនៅថៃតែងធ្វើ អាចទាញភ្ញៀវចូលពេញៗ	https://business-cambodia.com/articles/bz-clothes-seller-should-know	បច្ចុប្បន្ននេះ យើងសង្កេតឃើញថា មានបងប្អូនខ្មែរយើងជាច្រើនកំពុងប្រឡូកក្នុងអាជីវកម្មលក់សម្លៀកបំពាក់ ខណៈអ្នកលក់ខ្លះកំពុងទឹកភ្នែកព្រោះលក់មិនដាច់ អត់ថ្លៃបង់តូប ថ្លៃទឹកភ្លើង និងបុគ្គលិកជាដើម។ ទាក់ទងទៅនឹងបញ្ហានេះថ្ងៃនេះ Business Cambodia សូមលើកយកគំនិតលក់របស់ហាងល្បី១នៅថៃដែលមានឈ្មោះថា Matchbox ខណៈក្បួនទាំងនេះអាចទាញភ្ញៀវបានច្រើន។ ហាង Matchbox គឺជាហាងល្បីលក់សម្លៀកបំពាក់របស់ប្រទេសថៃដែលបានបង្កើតឡើងនៅឆ្នាំ ២០១៦ ដោយបច្ចុប្បន្នយីហោមួយនេះអាចបង្កើតឡើងចូល១២សាខាហើយនៅក្នុងប្រទេសថៃ។ តើអ្វីជាចំណុចពិសេសដែរធ្វើឱ្យលក់សម្លៀកមួយនេះទទួលបានការគាំទ្រច្រើនខ្លាំងបែបនេះ? ខាងក្រោមនេះជាចំណុចពិសេស៣ ធ្វើឱ្យហាងមួយនេះ អាចទាក់ទាញភ្ញៀវពេញៗ។ ដោយក្នុងនោះរួមមាន៖ ១. រៀបចំហាងឱ្យចំអតិថិជនគោលដៅ ការស្វែងរកឱ្យឃើញអតិថិជនគោលដៅជានរណា វាពិតសំខាន់ណាស់។ ជាក់ស្តែងហាង Matchbox អតិថិជនគោលដៅរបស់ហាងគឺចាប់យកមនុស្សស្រី ដូច្នេះ ការតុបតែងហាងធ្វើយ៉ាងណាឱ្យមនុស្សស្រីចាប់អារម្មណ៏ ដូច្នេះហើយ Matchbox បានលាបនិងរៀបចំដោយពណ៌ផ្កាឈូក ព្រោះមនុស្សភាគច្រើនស្រលាញ់ពណ៌ស្រាល ដូច្នេះហើយពេលពួកគាត់ចូលទៅក្នុងហាងនឹងធ្វើឱ្យគាត់មានអារម្មណ៍ល្អ ដើរទិញមិនហត់ និងរីករាយជាមួយការថតរូបថែមទៀត។ ២. ប្រើយុទ្ធសាស្រ្តឱ្យអតិថិជនថតពីមុខហាង ចំណុចមួយនេះ ត្រូវបានម្ចាស់ហាងលក់សម្លៀកបំពាក់ច្រើននៅក្នុងប្រទេសខ្មែរបានមើលរំលង ខណៈខាង Matchbox តែងតែមានការដូជា Voucher សម្រាប់អតិថិជនស្រីៗដែលកាន់ថង់យួរទំនិញហើយថតនៅពីមុខហាងរបស់ខ្លួន ជាមួយនឹងការដាក់សញ្ញា hashtag ("#matchboxstore")  ដោយដាក់ខេបសិនដែលខ្លួនពេញចិត្តរួចផុសទៅលើប្រព័ន្ធផ្សាព្វផ្សាយសង្កម Instagram។ យុទ្ធសាស្រ្តមួយនេះនឹងជួយឱ្យម្ចាស់ហាងអាចពាំនាំ និងផ្សាព្វផ្សាយទៅភ្ញៀវថ្មីៗបានច្រើន ហើយលឿន។ ៣. លក់តាមរយៈថង់ ពិតមែនទៅទាំងយើងទាំងគេ ពេលទៅហាងណាដែលគេវេចខ្ចប់ជូនយើងស្អាត យើងច្បាស់ជាប្រើរថង់នោះម្តងហើយ ម្តងទៀត។ មួយវិញទៀតនឹងកាន់តែមានទំនុកចិត្តក្នុងការ ឬយួរថង់របស់យើងថែមទៀត ប៉ុន្តែបើក្នុងករណីថង់យើងមិនស្អាត ភ្ញៀវមិនស្តាយនឹងយកទៅដុតចោល ឬដាក់សម្រាមនោះទេ ដូច្នេះហើយទើប Matchbox យកចិត្តទុកដាក់ខ្លាំងសូម្បីតែការវេច្ចខ្ចប់។ មួយវិញទៀត វាក៏បានជួយលើកកម្ពស់ ឬលើកសម្រាស់ផលិតផល៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T09:38:00.000Z", "category": "កំពូលអ្នកលក់", "views": 1810, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ពេលព្រឹកព្យាយាមធ្វើផង! ទម្លាប់ពេលព្រឹកព្រលឹម៤ បើធ្វើបាននឹងជួយឲ្យហិរញ្ញវត្ថុអ្នកកាន់តែប្រសើរឡើង	https://business-cambodia.com/articles/the-morning-habits-you-should-do	តាមពិតបើអ្នកអាចក្រោកពីព្រឹកព្រលឹមគឺវាផ្ដល់អត្ថប្រយោជន៍ច្រើនយ៉ាងសម្រាប់ជីវិត ជាពិសេសបើអ្នកអាចប្ដូរទម្លាប់ក្រោកពីព្រឹកព្រលឹមវាក៏ជាសកម្មភាពដែលជួយផ្ដល់អត្ថប្រយោជន៍ដល់ស្ថានភាពហិរញ្ញវត្ថុរបស់អ្នកផងដែរ។ ទាក់ទងនឹងការក្រោកពីព្រឹកព្រលឹមនេះដែរ ខាងក្រោមនេះគឺជាទម្លាប់ពេលព្រឹកព្រលឹមចំនួន៤ដែលអាចជួយឲ្យដល់ស្ថានភាពហិរញ្ញវត្ថុរបស់អ្នកកាន់តែប្រសើរឡើងពោលគឺអ្នករស់នៅមិនជួបបញ្ហាលុយកាក់ហើយលុយរបស់អ្នកអាចនឹងកើនឡើងផងដែរ។ ១. ធ្វើការឆ្លុះបញ្ចាំងពីខ្លួនឯង  ក្រោកពីព្រឹកហើយចាយពេលគិតពីរឿងសំខាន់ៗដែលត្រូវធ្វើប្រចាំថ្ងៃគឺពិតជាល្អ។ ការឆ្លុះបញ្ចាំងពីខ្លួនឯងធ្វើឲ្យអ្នកមានផែនការនិងគោលបំណងច្បាស់លាស់។ ជាពិសេសរឿងសំខាន់២ពេលអ្នកកំពុងព្យាយាមដោះបំណុលនោះគឺការធ្វើការឆ្លុះបញ្ចាំងពីខ្លួនឯងនៅពេលព្រឹកគឺអាចជួយអ្នកឲ្យមានផ្នត់គំនិតកំណត់នូវការចំណាយនិងសន្សំលុយប្រចាំថ្ងៃបានល្អ។ ជាពិសេសគឺជួយឲ្យយើងផ្ដោតលើគោលដៅរបស់អ្នក។ ២. ធ្វើសកម្មភាពយ៉ាងសកម្ម  ការក្រោកពីព្រឹកគឺធ្វើឲ្យយើងមានអារម្មណ៍ស្រស់ថ្លាក្នុងការបំពញកិច្ចការបានល្អ។ តាមពិតទៅទម្លាប់ក្រោកពេលព្រឹកគឺយើងអាចធ្វើសកម្មភាពបានច្រើនហើយសកម្មភាពទាំងនោះក៏អាចជួយដល់ផ្នែកហិរញ្ញវត្ថុរបស់អ្នកផងដែរ។ ឧទាហរណ៍បើអ្នកក្រោកពីព្រឹកអ្នកអាចឆុងកាហ្វេញ៉ាំដោយខ្លួនឯងដោយមិនចាំបាច់ចំណាយលុយទិញដែលធ្វើឲ្យអ្នកអាចសន្សំសំចៃលុយទៅតាមខ្ទង់ចំណាយប្រចាំខែរបស់អ្នក។ ៣. ទម្លាប់សុខភាពល្អ  ត្រូវចាំថាបើអ្នកមានរបៀបរស់នៅដែលមានសុខភាពល្អវានឹងជួយឲ្យហិរញ្ញវត្ថុរបស់អ្នកក៏ល្អដូចគ្នា។ បើអ្នកក្រោកពីព្រឹកហើយធ្វើអាហារសុខភាពញ៉ាំខ្លួនឯង ធ្វើលំហាត់ប្រាណ ឬសមាធិ នឹងធ្វើឲ្យអ្នកមានសុខភាពល្អហើយកាលណាអ្នកមានសុខភាពល្អ អ្នកនឹងមានកម្លាំងធ្វើការរកស៊ីរកលុយបានកាន់តែច្រើន។ ៤. ចំណេញពេលវេលាច្រើន ការក្រាកពីព្រឹកព្រលឹមគឺអ្នកនឹងចំណេញពេលពោលគឺមានពេលវេលាច្រើនសម្រាប់បំពេញកិច្ចការសំខាន់ៗដែលអ្នកចង់ធ្វើចង់សម្រេចបានក្នុងថ្ងៃនេះ។ ត្រូវចាំថាពេលវេលាពិតជាសំខាន់ណាស់ទោះត្រឹមតែ១០នាទីក៏អាចធ្វើឲ្យពិភពលោកផ្លាស់ប្ដូរបានដែរ។	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T09:27:00.000Z", "category": "ហិរញ្ញវត្ថុ", "views": 5472, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្លែកមែន! ក្រុមហ៊ុនផលិតបន្ទះឈីប Nvidia ប្រើវប្បធម៌ធ្វើកា.របែបនេះ ជួយឲ្យបុគ្គលិ.កក្លាយជាសេ.ដ្ឋី	https://business-cambodia.com/articles/rich-employee-in-nvidia	Nvidia គឺជាក្រុមហ៊ុនផលិតបន្ទះឈីប AI ដែលមានតម្លៃលើទីផ្សារជាង ៣ ពាន់ពាន់លានដុល្លា ខណៈអាចធ្វើឲ្យបុគ្គលិករបស់ខ្លួនក្លាយជាសេដ្ឋីជាច្រើននាក់ ដោយសារវប្បធម៌ការងារ។ នេះបើយោងតាមការឲ្យដឹងពី Entrepreneur ចុះនាថ្ងៃទី២៧ ខែសីហា ឆ្នាំ២០២៤។   លោក Jensen Huang ដែលជានាយកប្រតិបត្តិចាស់វស្សា បាននិយាយក្នុងបទសម្ភាសន៍មួយ យ៉ាងដូច្នេះថា៖ «ខ្ញុំកម្របញ្ឈប់បុគ្គលិកណាស់ តែផ្ទុយទៅវិញ ខ្ញុំចូលចិត្តធ្វើទារុណកម្មបុគ្គលិកឱ្យក្លាយជាមនុស្សអស្ចារ្យ»។   ក្នុងនោះ បុគ្គលិកបច្ចុប្បន្ន និងអតីតបុគ្គលិក របស់ក្រុមហ៊ុន Nvidia ចំនួន១០នាក់ បានប្រាប់ទៅកាន់ទីភ្នាក់ងារសារព័ត៌មាន Bloomberg ដោយរៀបរាប់លម្អិតអំពីម៉ោងធ្វើការដ៏យូរ ការស្រែកគំហក វាយកប់គ្នាក្នុងកិច្ចប្រជុំ និងប្រជែងគ្នាដើម្បីចង់បានការយកចិត្តទុកដាក់ពីអ្នកគ្រប់គ្រងជាដើម។ ជាក់ស្តែង អតីតបុគ្គលិកជំនួយផ្នែកបច្ចេកវិទ្យាមួយរូប បានលើកឡើងថា៖ «ខ្ញុំធ្វើការជារៀងរាល់ថ្ងៃ រួមទាំងចុងសប្តាហ៍ រហូតដល់ម៉ោង ១ ឬ ២ ទៀបភ្លឺ ហើយអ្នករួមការងារវិស្វករជាមួយខ្ញុំប្រឹងធ្វើការច្រើនម៉ោងណាស់»។ មិនតែប៉ុណ្ណោះ បុគ្គលិកផ្សេងទៀតបានអះអាងថា មានការប្រជុំយ៉ាងហោចណាស់ ៧ដង ក្នុងមួយថ្ងៃ។   យ៉ាងណាមិញ ក្នុងនាមជាក្រុមហ៊ុនផលិតបន្ទះឈីប AI ឈរនៅពីក្រោយ ChatGPT និងទម្រង់ដ៏ពេញនិយមផ្សេងទៀតនៃ AI បានដឹកនាំ Nvidia និងបុគ្គលិករបស់ខ្លួន ទទួលបានអត្ថប្រយោជន៍ផ្នែកហិរញ្ញវត្ថុយ៉ាងខ្លាំងក្លា ដោយសារសន្ទុះនៃភាពរីកចម្រើនរបស់ AI។   យោងតាមការស្ទង់មតិ កាលពីខែមិថុនា លើបុគ្គលិក Nvidia ជាង ៣,០០០ នាក់ (ក្នុងចំណោមបុគ្គលិកប្រហែល ៣០,០០០ នាក់) បានបង្ហាញថា ៧៦% គឺជាសេដ្ឋី ហើយម្នាក់ក្នុងចំណោម ៣ នាក់មានទ្រព្យសម្បត្តិសុទ្ធជាង ២០ លានដុល្លារ ដោយសារតែកំណើនរបស់ក្រុមហ៊ុនម ខណៈចាប់តាំងពីខែតុលា ឆ្នាំ២០២២ ភាគហ៊ុនរបស់ Nvidia បានកើនឡើងជាង ១,០០០% ឯណោះ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T08:59:18.128Z", "category": "ភាពជាអ្នកដឹកនាំ", "views": 168, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធនាគារ អុឹមប៊ី (ខេមបូឌា) ម.ក បានសម្ពោធដាក់ឲ្យដំណើរការសេវាធនាគារព្រីមៀរ	https://business-cambodia.com/articles/mb-bank-cambodia-cc-launches-premium-banking-service	រាជធានីភ្នំពេញ ថ្ងៃទី២៧ ខែសីហា ឆ្នាំ២០២៤ - ធនាគារ អុឹមប៊ី (ខេមបូឌា) ម.ក មានកត្តិយសសម្ពោធដាក់ឲ្យដំណើរសេវាធនាគារព្រីមៀររបស់ខ្លួននៅក្នុងកម្មវិធីជួបជុំជាឯកជននៅទីតាំងធនាគារ អុឹមប៊ី ខេមបូឌា សាខាខណ្ឌចំការមន កាលពីថ្ងៃទី២៦ ខែសីហា ឆ្នាំ២០២៤។ ធនាគារ អុឹមប៊ី ខេមបូឌា សាខាខណ្ឌចំការ បានរៀបចំនូវកម្មវិធីជូបជុំពិសារតែពេលរសៀលដ៏អស្ចារ្យក្នុងការសម្ពោធដាក់ឲ្យដំណើរជាផ្លូវការនូវសេវាធនាគារព្រីមៀររបស់ខ្លួន។ កម្មវិធីនេះបានប្រព្រឹត្តទៅដោយមានការចូលរួមពីភ្ញៀវកត្តិយសលំដាប់វីអាយភីរបស់ធនាគារ អុឹមប៊ី ខេមបូឌា រីករាយជាមួយនឹងការពិសារតែសំណេះសំណាល និងទស្សនាការសំដែងវីយូឡុងបែបក្លាសិកដ៏ពិសេស រួមនិងការបង្ហាញពីការវិវឌ្ឍរបស់ធនាគារ អុឹមប៊ី ខេមបូឌា ជាមួយការផ្តល់ជូនផ្សេងៗសម្រាប់អតិថិជនជាវីអាយភី។ សេវាធនាគារព្រីមៀរផ្តល់ជូននូវសេវាកម្មធនាគារជាលក្ខណៈឯកជនសម្រាប់អតិថិជនលំដាប់វីអាយភី។ លោក Nguyen Anh Khanh នាយកប្រតិបត្តិនៃធនាគារ អុឹមប៊ី ខេមបូឌា បានមានប្រសាសន៍ថា “សេវាធនាគារព្រីមៀររបស់ធនាគារ អុឹមប៊ី នៅក្នុងប្រទេសវៀតណាមបានទទួលភាពជោគជ័យដ៏អស្ចារ្យក្នុងការស្វែងយល់ពីតម្រូវការរបស់អតិថិជន ដើម្បីរៀបផលិតផលនិងសេវាកម្មអោយសាកសមទៅនឹងតម្រូវការអោយប្រសើរបំផុត។ ជោគជ័យនេះ បានជម្រុញឲ្យធនាគារ អុឹមប៊ី ខេមបូឌា  ដាក់ចេញនូវការផ្តល់ជូនសេវាកម្មដ៏ល្អឥតខ្ចោះមួយនេះជូនដល់អតិថិជនរបស់យើងនៅក្នុងទីផ្សារប្រទេសកម្ពុជា។ ចំណុចសំខាន់នៃសេវាកម្មថ្មីនេះ គឺបុគ្គលិកប្រធានផ្នែកទំនាក់ទំនងព្រីមៀរដែលត្រូវបានរៀបចំជាពិសេសសម្រាប់ផ្តល់សេវាកម្មជូនដល់អតិថិជនធ្វើយ៉ាងណាជួយអតិថិជនអោយសម្រេចគោលដៅហិរញ្ញវត្ថុរបស់ពួកគេ។ អតិថិជនព្រីមៀរឥឡូវនេះនឹងទទួលបានលេខគណនីពិសេសវីអាយភីដែលមានតម្លៃរហូតដល់ 3,000 ដុល្លារអាមេរិដោយឥតគិតថ្លៃ ការផ្តល់អត្រាការប្រាក់ជាពិសស ការប្រើប្រាស់កន្លែងសម្រាកនៅព្រលានយន្តហោះជាច្រើនកន្លែងទូទាំងសកលលោក អត្រាផ្ទេរប្រាក់ក្រៅប្រទេសពិសេស រួមនឹងការប្រើប្រាស់សេវាកម្មធនាគារតាមប្រព័ន្ធឌីជីថលទំនើប។ លោក ហ៊ឹម ភារម្យ ដែលជានាយកផ្នែកសេវាកម្មបុគ្គល របស់ធនាគារ អុឹមប៊ី ខេមបូឌា បានមានប្រសាសន៍ថា “ការផ្តល់ជូនដែលបានរៀបរាប់ខាងលើនេះគឺជាចាប់ផ្តើមរបស់សេវាធនាគារព្រីមៀរក្នុងគោលបំណងផ្តល់នូវបទពិសោធន៍ធនាគារទៅកាន់អតិថិជនអោយបានល្អថែមមួយកម្រិតទៀត។ យើងបន្តប្តេជ្ញាក្នុងការផ្តល់ជូននូវអ្វីពិសេសបន្ថែមទៀតដើម្បីអោយអតិថិជនរបស់យើងទទួលបាននូវបទពិសោធដ៏អស្ចារ្យសម្រាប់អតិថិជនព្រីមៀររបស់យើង” ។ អំពីធនាគារ អុឹមប៊ី (ខេមបូឌា) ម.ក ធនាគារ អុឹមប៊ី (ខេមបូឌា) ម.ក គឺជាបុត្រសម្ព័ន្ធរបស់ធនាគារ អុឹមប៊ី នៅប្រទេសវៀតណាម។ ធនាគារ អុឹមប៊ី ខេមបូឌា បានបើកដំណើរក្នុងប្រទេសកម្ពុជាតាំងពីឆ្នាំ២០១១មកម៉្លេះ ជាមួយនឹងការប្តេចជ្ញាផ្តល់ជូននូវដំណោះស្រាយធនាគារប្រកបដោយភាពច្នៃប្រឌិត និងសេវាកម្មអតិថិជនដ៏ល្អប្រសើរ។ ផលិតផលនិងសេវាកម្មរបស់ធនាគារ អុឹមប៊ី ខេមបូឌា ត្រូវបានរៀបចំឡើងដើម្បីឆ្លើយតបទៅគ្រប់តម្រូវការរបស់អតិថិជន និងធានានូវបទពិសោធធានាគារដែលងាយស្រួល។ ជាមួយគោលការណ៍ផ្តោតលើតម្រូវការរបស់អតិថិជនជាធំ ធនាគារ អុឹមប៊ី ខេមបូឌា មានគោលដៅក្នុងការជួយដល់អតិថិជនអោយសម្រេចបាននូវគោលដៅហិរញ្ញវត្ថុរបស់ខ្លួន។ ធនាគារ អុឹមប៊ី ខេមបូឌា បានឈ្នះពានរង្វាន់ធំៗចំនួន២ រួមមាន “ពានរង្វាន់ឆ្នើមផ្នែកគំនិតផ្តួចផ្តើមលើបរិយាបន្នហិរញ្ញវត្ថុសម្រាប់សហគ្រាសធុនតូច និងមធ្យម” និង “ពានរង្វាន់ធនាគារបុគ្គលកម្រិតមធ្យមក្នុងស្រុក” ពីទស្សនាវដ្តី Asian Banking & Finance នៅប្រទេសសឹង្ហបុរី។ សម្រាប់ព័ត៌មានបន្ថែមអំពីសេវាធនាគារព្រីមៀរ នៃធនាគារ អុឹមប៊ី ខេមបូឌា រួមនឹងការផ្តល់ជូនពិសេសផ្សេងៗ សូមអញ្ជើញមកស្វែងរកនៅធនាគារ អុឹមប៊ី (ខេមបូឌា) ម.ក សាខាខណ្ឌចំការមន សាខាអូរឬស្សី និងសាខាខណ្ឌបឹងកេងកង ឬតាមរយៈលេខទំនាក់ទំនង 023 96 86 86 ឬតាមហ្វេសបុក https://www.facebook.com/MBBankCambodiaPlc/ និងគេហទំព័រ www.mbcambodia.com	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T08:09:05.035Z", "category": "PR", "views": 84, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ភ្ញៀវទេសចរច្រើនកកស្ទះពេក រដ្ឋបាលខេត្តកំពត សាងសង់ស្ពានមួយថែម ឱ្យទាក់ទាញកាន់តែខ្លាំង	https://business-cambodia.com/articles/kampot-build-new-bridge	កាលពីពេលថ្មីៗនេះ ឯកឧត្តម ម៉ៅ ធនិន អភិបាល នៃគណៈ អភិបាលខេត្តកំពត បានបញ្ជាក់ឲ្យដឹងពីគម្រោងសាងសង់ស្ពានថ្មីមួយខ្សែទៀតនដោយសារតែ កំណើនភ្ញៀវទេសចរមកលេងខេត្តកំពត កាន់តែច្រើនធ្វើឱ្យមានការកកស្ទះនៅ គល់ស្ពានព្រែកកំពត ខណៈដែលស្ពានចាស់ (ស្ពានឥន្ធនូ ) មានសភាពចាស់ទ្រុឌទ្រោម មិនអនុញ្ញាតឱ្យរថយន្ត ឆ្លងកាត់ បាន ពោលគឺឆ្លងកាត់បានត្រឹមតែអ្នកថ្មើរជើង និងម៉ូតូ ដែលធ្វើឱ្យស្ពាន ថ្មី មានការកកស្ទះជាប្រចាំជាពិសេស នៅរៀងរាល់ថ្ងៃសៅរ៍ ថ្ងៃអាទិត្យ និងថ្ងៃឈប់សម្រាកបុណ្យជាតិធំៗ។ ឯកឧត្តម អភិបាលបានបញ្ជាក់ថា ៖« ដើម្បីកាត់បន្ថយការ កកស្ទះ នៅ លើ ស្ពាន ថ្មី និងក្រុ ងកំពត រដ្ឋបាល ខេត្ត កំពត សម្រេច ថា នឹង សាងសង់ ស្ពានមួយ ខ្សែទៀត ឆ្លងកាត់ព្រែក កំពត ឬព្រែក កំពង់បាយ នៅ ពេ ល ឆា ប់ៗនេះ។ ម្យ៉ាង វិញទៀត ស្ពាន ដែល គ្រោងនឹង សាងសង់ ថ្មីនេះ មិនត្រឹមតែសម្រាប់ឆ្លងកាត់ធម្មតា ប៉ុណ្ណោះទេ ប៉ុន្តែ នឹង សាងសង់ ឡើង តាមរចនា បថពិសេស ដែលមានសោភ័ណភាព និងអាច ទាក់ទាញភ្ញៀវទេសចរ ជាតិ និងអន្តរជាតិផងដែរ» ។ ជាមួយនឹងផែនការអភិវឌ្ឍហេដ្ឋារចនាសម្ព័ន្ធនានានៅទូទាំងក្រុងកំពត ក៏ដូចជាខេត្តទាំងមូលកាលពីពេលថ្មីៗនេះ រដ្ឋបាលខេត្តកំពតបានបើកការដ្ឋានសាងសង់នាឡិកាយក្ស កម្ពស់ ៣៥ម៉ែត្រ ដែលគ្រោង នឹងបញ្ចប់ នៅចុងឆ្នាំ២០២៤ នេះ ពោល គឺនឹង បញ្ចប់នៅមុនឆ្លងចូល ឆ្នាំ សកលដើម្បីទាក់ទាញទេសចរមកកាន់ខេត្តឆ្នេរសមុទ្រមួយនេះ៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T07:39:43.725Z", "category": "អចលនទ្រព្យ", "views": 121, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "tiny", "noisy" ] }
រំភើបណាស់! នេះជាក្រុមហ៊ុនធំៗ៣នៅខ្មែរ ដែលបាននាំចេញអង្កររាប់.តោនទៅទីផ្សារក្រៅប្រទេស	https://business-cambodia.com/articles/company-three-export	អង្ករខ្មែរកាន់តែមានទីផ្សារជាងមុនបន្ទាប់ពីក្រុមហ៊ុននាំចេញអង្ករធំ៣ របស់កម្ពុជាទទួលបានឱកាសក្នុងការនាំចេញអង្កររបស់ខ្លួនទៅលក់ឱ្យប្រទេសអ្នកមាន អាមេរិក ប្រទេសអ្នកមានអារ៉ាប់រួម និង ប្រទេសន័រវេស ជាផ្លូវការក្រោយមានការខិតខំស្វះស្វែងអស់រយៈពេលយ៉ាងយូរ។   ក្រុមហ៊ុននាំចេញអង្ករខ្មែរដែលទទួលបានឱកាសក្នុងការនាំចេញអង្ករទៅលក់នៅប្រទេសអ្នកមានទាំង៣ខាងលើនោះរួមមាន ៖ ក្រុមហ៊ុន Amrun Rice (Cambodia) Co., Ltd បាននាំចេញអង្ករប្រភេទវិញ្ញតកម្ម (ម្លិះអង្គរ) ម៉ាក Amru Fresh ទៅទីផ្សារអហរដ្ឋអាមេរិក ក្រុមហ៊ុន Kompong Thom Rice Mill limited មួយទៀតបានចូលអង្ករប្រភេទពូជផ្ការំដួល លក់លើទឹកដី ប្រទេសន័រវេស។ ក្រុមហ៊ុន វ័នរ៉ូដ គ្រុប ដែលបានទទួលជោគជ័យក្នុងការបញ្ជាទិញ និងនាំចេញអង្ករកម្ពុជាទៅកាន់ទីផ្សារប្រទេសអេមីរ៉ាតអារ៉ាប់រួម និងការដឹកជញ្ជូនលើកទី១ ចំនួន ៥០០ តោន ដោយការបញ្ជាទិញក្នុងកម្រិតចំនួន ៦០០០០ តោន ។ គួរបញ្ជាក់ផងដែរថា ក្រៅពីទីផ្សារអារ៉ាប់រួម អង្ករកម្ពុជាក៏ទទួលបានការបញ្ជាទិញនិងចាប់អារម្មណ៍ជាបន្តបន្ទាប់ពីបណ្តាលប្រទេសធំៗផ្សេងទៀតដូចជា ៖ ប្រទេសទីម័រលេស្តេ ឥណ្ឌូនេស៊ី ហុងកុង និង ប្រទេសហ្វីលីពីន ជាដើម៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T07:39:02.524Z", "category": "ចាប់ផ្តើមអាជីវកម្ម", "views": 123, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនApple ប្រកាសថាត្រកូល iPhone16 នឹងចេញផ្លូវការ ប៉ុន្មានថ្ងៃទៀត ខណៈនេះជាតម្លៃ	https://business-cambodia.com/articles/apple-iphone-16-release-date-	ក្រុមហ៊ុន Apple បានបញ្ជាក់ថា iPhone16 នឹងចេញលក់ជាផ្លូវការនៅថ្ងៃទី១០ ខែកញ្ញា ឆ្នាំ២០២៤ ខាងមុខនេះហើយបន្ទាប់ពីការដាក់សម្ពោធផលិតផលថ្មីជាផ្លូវការនៅអាមេរិកក្នុងថ្ងៃទី០៩ ខែកញ្ញា ឆ្នាំ២០២៤។   ចំពោះ iPhone 16 នឹងនាំមកនូវការផ្លាស់ប្តូរគួរឱ្យកត់សម្គាល់ ដោយគេរំពឹងថា Apple នឹងបង្កើនទំហំអេក្រង់ iPhone 16 Pro ដល់ 6.3 អ៊ីង និងទំហំ iPhone 16 Pro Max ដល់ 6.9 អ៊ីង ដោយម៉ូដែល iPhone 16 រក្សាទំហំដូចគ្នាទៅនឹងម៉ូដែល iPhone 15 ដដែល។   លើសពីនេះគេសន្មតទុកថាស៊េរី iPhone16 នេះនឹងទទួលបានការកែប្រែការរចនាបន្តិចបន្តួចលើប៊ូតុង Action Button និងនឹងមាន "Capture Button" ថ្មីដែលសម្រាប់ប្រើលើការថតរូបនិងវីដេអូ ជាពិសេសកម្រិតកាមេរ៉ារបស់ម៉ូឌែល iPhone 16 នេះរចនាជាពិសេសផ្តោតលើការថតវីដេអូ។   ពណ៌ iPhone 16 នឹងបញ្ចេញស៊េរីពណ៌ខ្មៅ បៃតង ផ្កាឈូក ខៀវ និងស ដោយគ្មានជម្រើសពណ៌ស្វាយ និងពណ៌លឿងនោះទេ ខណៈតម្លៃនឹងមានចាប់ពី 799$ (Base), $899 (Plus), $999 (Pro) និង $1,199 (Pro Max)៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T06:44:26.187Z", "category": "ភាពជាអ្នកដឹកនាំ", "views": 5532, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អបអរ! គ្រាប់ស្វាយចន្ទីកែច្នៃរួចរបស់កម្ពុជានឹងមានលក់ជាផ្លូវការនៅតាមអាកាសយានដ្ឋាន និងក្រុមហ៊ុនអាកាសចរណ៍	https://business-cambodia.com/articles/cashew-nuts-in-mart	ដើម្បី ជម្រុញការផលិតផលគ្រាប់ស្វាយចន្ទីកម្ពុជាទៅក្នុងវិស័យអាកាសចរណ៍ លោកជំទាវ តោ ពិឡា រដ្ឋលេខាធិការក្រសួងពាណិជ្ជកម្មនឹងធ្វើការដាក់លក់គ្រាប់ស្វាយចន្ទីកែច្នៃរួចនៅតាមអាកាសយានដ្ឋាន និងក្រុមហ៊ុនអាកាសចរណ៍ស៊ីវិលជាផ្លូវការ។   ជាក់ស្តែង បើយោងតាមការចុះផ្សាយដោយក្រសួងព័ត៌មាន បានឱ្យដឹងថា លោកជំទាវ តោ ពិឡា រដ្ឋលេខាធិការក្រសួងពាណិជ្ជកម្ម មានប្រសាសន៍ថា ការដាក់លក់គ្រាប់ស្វាយចន្ទី ដែលកែច្នៃរួចចូលទៅកាន់ផ្សារទំនើប ម៉ាត អាកាសយានដ្ឋាន និងក្រុមហ៊ុនអាកាសចរណ៍ស៊ីវិល គឺដើម្បីជួយលើកស្ទួយផលិតផលគ្រាប់ស្វាយចន្ទីកម្ពុជាឱ្យកាន់តែរីកចម្រើន និងទទួលបានទីផ្សារកាន់តែធំ ក៏ដូចជាជំរុញការគាំទ្រ ផ្សព្វផ្សាយ ចែកចាយ និងប្រើប្រាស់ផលិតផលគ្រាប់ស្វាយចន្ទីខ្មែរឱ្យកាន់តែទូលំទូលាយ។ យ៉ាងណាមិញ នាពេលកន្លងមក ក្រសួងជំនាញ សហគ្រាស និងក្រុមហ៊ុន បានពិភាក្សា និងចរចាគ្នា ក្នុងការដាក់លក់ស្វាយចន្ទីកែច្នៃរួចទៅក្នុងទីផ្សារទំនើប និងម៉ាតនានានៅក្នុងប្រទេសកម្ពុជាដូចជា៖ អ៊ីអន, ម៉ាក្រូ, ឡាក់គី, ជីបម៉ុង, ថៃហួត, បាយ័ន, ប៊ីកស៊ី, តេលា , 7-Eleven និង Cambodian Superstore ជាដើម។ គួរបញ្ជាក់ថា ក្នុងរយៈពេល ៧ខែ ឆ្នាំនេះ កម្ពុជាផលិតគ្រាប់ស្វាយចន្ទីឆៅបាន ៨៣ម៉ឺនតោន និងនាំចេញទៅវៀតណាមចំនួន ៧៨ម៉ឺនតោន គិតជាទឹកប្រាក់ ១.០៩២លានដុល្លារអាមេរិគឺកើនឡើង ៣៦,៧ភាគរយ ស្របពេលកម្ពុជាបានឈរលំដាប់លេខ២ ជាបណ្តោះអាសន្ន ក្នុងនាមជាប្រទេសផលិតគ្រាប់ស្វាយចន្ទីឆៅធំបំផុតលើពិភពលោក៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T05:48:00.706Z", "category": "ចាប់ផ្តើមអាជីវកម្ម", "views": 144, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មកស្គាល់ សប្បុរសជនទាំង២០រូប បានបរិច្ចាគថវិកា សរុបជិត ៣លា.ន$ ដល់ «មូលនិធិកសាងហេដ្ឋារចនាសម្ព័ន្ធតាមព្រំដែន»	https://business-cambodia.com/articles/border-infrastructure-fund	ក្រោយការចេញសេចក្តីប្រកាសរបស់ សម្តេចធិបតី ហ៊ុន ម៉ាណែត ប្រមុខរដ្ឋាភិបាលនៃកម្ពុជា លើការបង្កើត «មូលនិធិកសាងហេដ្ឋារចនាសម្ព័ន្ធតាមព្រំដែន» យើងសង្កេតឃើញថា មានសប្បុរសជនជាច្រើន បានចូលរួមបរិច្ចាគថវិកាផ្ទាល់ខ្លួនដោយក្តីរីករាយ និងកំពុងកើនឡើងជាបន្តបន្ទាប់។   ខាងក្រោមនេះ គឺជាសប្បុរសជនទាំង ២០រូប ដែលបានបរិច្ចាគថវិកា សរុបជាជិត ៣លា.ន ដុល្លារអាមេរិក ដល់ «មូលនិធិកសាងហេដ្ឋារចនាសម្ព័ន្ធតាមព្រំដែន»៖   ១/. លោកអ្នកឧកញ៉ា ទ្រី ភាព ទីប្រឹក្សា, បេសកជនពិសេសសម្តេចតេជោ ហ៊ុន សែន ប្រធានព្រឹទ្ធសភា និងជាអគ្គនាយកក្រុមហ៊ុនទ្រីភាពគ្រុប និងអ្នកឧកញ៉ា គៀន ស្រីនាង ជាឧត្តមភរិយា ចូលរួមបរិច្ចាគថវិកា ១,២០០,០០០ ដុល្លារអាមេរិក   ២/. អ្នកឧកញ៉ា គិត ម៉េង ប្រធានក្រុមប្រឹក្សាភិបាល ក្រុមហ៊ុន Royal Group និងលោកជំទាវអ្នកឧកញ៉ា ម៉ៅ ចំណាន ចូលរួមបរិច្ចាគថវិកា ១,០០០,០០០ ដុល្លារអាមេរិក   ៣/. ឯកឧត្តម អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ និងលោកជំទាវ អ៉ឹម ប៉ូលីកា ចូលរួមបរិច្ចាគថវិកា ១២០ លានរៀល   ៤/. ឯកឧត្តមបណ្ឌិត គុណ ញឹម រដ្ឋមន្ត្រីប្រតិភូអមនាយករដ្ឋមន្ត្រី អគ្គនាយកនៃអគ្គនាយកដ្ឋានគយ និងរដ្ឋាករកម្ពុជា និងលោកជំទាវ បានបរិច្ចាគថវិកា ១០០ លានរៀល   ៥/. ឯកឧត្តម គង់ វិបុល និងលោកជំទាវ បានបរិច្ចាគថវិកា ១០០ លានរៀល   ៦/. ឯកឧត្តម គួច ចំរើន អភិបាលខេត្តកណ្តាល និងលោកជំទាវ ចូលរួមបរិច្ចាគថវិកា ១០,០០០ ដុល្លារអាមេរិក   ៧/. ឯកឧត្តមអភិសន្តិបណ្ឌិត ស សុខា ឧបនាយករដ្ឋមន្រ្តី និងជារដ្ឋមន្រ្តីក្រសួងមហាផ្ទៃ និងលោកជំទាវ បានចូលរួមបរិច្ចាគថវិកាចំនួន ១០០ លានរៀល   ៨/. ឯកឧត្តម ឧបនាយករដ្ឋមន្ត្រី ស៊ុន ចាន់ថុល អនុប្រធានទី១ក្រុមប្រឹក្សាអភិវឌ្ឍន៍កម្ពុជា និងលោកជំទាវ ចូលរួមបរិច្ចាគថវិកា ១០០ លានរៀល   ៩/. ឯកឧត្តម សុខ សូកេន រដ្ឋមន្ត្រីក្រសួងទេសចរណ៍ និងលោកជំទាវ បានចូលរួមបរិច្ចាគថវិកាចំនួន ៦០ លានរៀល   ១០/. ឧកញ៉ា ខេមរៈ សិរីមន្ត និងភរិយា បានចូលរួមបរិច្ចាគថវិកាចំនួន ២០០ លានរៀល។   គួរជម្រាបផងដែរថា «មូលនិធិកសាងហេដ្ឋារចនាសម្ព័ន្ធតាមព្រំដែន» បង្កើតឡើងក្នុងគោលបំណងដើម្បីចូលរួមជាមួយរដ្ឋាភិបាល ក្នុងការកៀរគរថវិកាបន្ថែម សម្រាប់កសាងហេដ្ឋារចនាសម្ព័ន្ធនានា នៅតាមបណ្តោយព្រំដែន ដោយផ្ដោតលើការកសាងផ្លូវក្រវាត់ព្រំដែន។   ប្រសិនបើបងប្អូនចង់ចូលរួម អាចធ្វើការបរិច្ចាគតាមរយៈគណនីធនាគារដូចខាងក្រោម ឈ្មោះគណនី៖ «Foundation for Border Infrastructure Development»   លេខគណនីធនាគារទាំង៦ រួមមាន៖ ១៖ ធនាគារកាណាឌីយ៉ា Canadia Bank: 1341325012 (KHR) , 1341325011 (USD) ២៖ ធនាគារអេហ្វធីប៊ី FTB Bank: 100020166686 (KHR) , 300020166537 (USD) ៣៖ ធនាគារអេប៊ីអេ ABA Bank: 7179 8 7179 (KHR) , 7179 9 7179 (USD) ៤៖ ធនាគារអេស៊ីលីដា ACLEDA Bank: 0001-05-559998-99 (KHR) , 0001-05-559998-88 (USD) ៥៖ ធនាគារខេប៊ីប្រាសាក់ KB PRASAC Bank: 033 190 910 002 (KHR) , 033 190 910 001 (USD) ៦៖ ធនាគាររីង WING Bank: 220820231 (KHR) , 220820232 (USD)	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T04:07:20.736Z", "category": "ភាពជាអ្នកដឹកនាំ", "views": 12436, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្រុមហ៊ុន Toyota បង្ហាញតម្លៃរថយន្ដ Fortuner ដែលដំឡើងនៅខ្មែរ ខណៈតម្លៃទាបជាងមុន ៧ ពាន់ដុល្លារ	https://business-cambodia.com/articles/toyota-fortuner-price	ថ្មីៗនេះក្រុមហ៊ុន Toyota Cambodia បានបង្ហាញតម្លៃថ្មីនៃរថយន្ដ Toyota Fortuner ដែលផ្គុំនិងដំឡើងផ្ទាល់នៅរោងចក្រក្នុងស្រុកខ្មែរ។ អ្វីដែលពិសេសរថយន្ដដែលដំឡើងក្នុងស្រុកមួយគ្រឿងនេះ គឺមានតម្លៃទាបជាងមុនដល់ទៅជាង ៧ ពាន់ដុល្លារឯណោះ ។ តាមការបញ្ជាក់ពីក្រុមហ៊ុន Toyota Cambodia កាលពីថ្ងៃទី២៦ ខែសីហា ឆ្នាំ២០២៤ បានឲ្យដឹងថា រថយន្ដ Toyota Fortuner គឺមានតម្លៃត្រឹមតែ ៦៥ ៥០០ ដុល្លារប៉ុណ្ណោះ។ ហើយរថយន្ដមួយប្រភេទក៏មានបំពាក់នូវអេក្រង់មានទំហំធំ ភ្ជាប់មកជាមួយ 𝐀𝐩𝐩𝐥𝐞 𝐂𝐚𝐫𝐏𝐥𝐚𝐲, 𝐀𝐧𝐝𝐫𝐨𝐢𝐝 𝐀𝐮𝐭𝐨 ជាពិសេស ភ្ជាប់មកជាមួយ 𝐆𝐨𝐨𝐠𝐥𝐞 𝐦𝐚𝐩 ដែលអាចប្រើប្រាស់បានដូច 𝐒𝐦𝐚𝐫𝐭 𝐏𝐡𝐨𝐧𝐞 ដែរ។ ក្រៅពីនោះក៏មានប្រព័ន្ធសំឡេង 𝐉𝐁𝐋 ១១គ្រាប់ ជួយអោយសួរស័ព្ធក្នុងរថយន្តកាន់តែច្បាស់ល្អ មិនថាលោកអ្នកអង្គុយនៅកន្លែងណាក៏ដោយ។ ម៉ាស៊ីនត្រជាក់មានបីតំបន់ ដែលជាតក្តាជំរុញឲ្យរថយន្តត្រជាក់ ក្នុងរយៈពេលខ្លី និងចំណុចពិសេសៗជាច្រើនទៀត។ សូមរំលឹកផងដែរថា កាលពីថ្ងៃទី២ ខែឧសភា ឆ្នាំ២០២៤ កន្លងទៅ ក្រុមហ៊ុន Toyota ទើបនឹងបានសម្ពោធដាក់ឲ្យដំណើរការរោងចក្រដំឡើងរថយន្ដដំបូងរបស់ខ្លួននៅក្នុងប្រទេសកម្ពុជា។ ដោយក្នុងនោះសម្រាប់ឆ្នាំទី១ រោងចក្រថ្មីនេះនឹងធ្វើការដំឡើងរថយន្ដចំនួន ២ ម៉ូដែល គឺ HILUX និង FORTUNER ដើម្បីផ្ដល់ផ្គង់ទីផ្សារក្នុងស្រុក និងនាំចេញទៅកាន់ទីផ្សារក្រៅប្រទេស៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-27T02:51:27.690Z", "category": "កំពូលអ្នកលក់", "views": 1072, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ដោះបំណុលឲ្យលឿន! សេដ្ឋីអាមេរិកប្រាប់ពីអាយុគួរដោះបំណុលឲ្យអស់ស្រលះ បើចង់ឲ្យជីវិតមានសេរីភាព	https://business-cambodia.com/articles/the-ages-you-should-pay-off-the-debt	នៅក្នុងជីវិតអាចនិយាយបានថាយើងពិបាកចៀសពីបំណុលណាស់ព្រោះក្នុងការរស់នៅយើងតែងតែមានតម្រូវការផ្សេងៗហើយតម្រូវការទាំងនោះភាគច្រើនសុទ្ធតែត្រូវការលុយ។ ដូច្នេះទើបយើងសម្រេចប្រើប្រាស់កម្ចីដើម្បីងាយសម្រេចចគោលដៅដូចជាខ្ចីលុយបង់រំលស់ផ្ទះខ្ចីរកស៊ីនិងវិនិយោគនិងខ្ចីលុយធ្វើរឿងផ្សេងៗទៀត។   បើទោះបីជាបំណុលយើងពិបាកចៀសពិតមែនប៉ុន្ដែការជំពាក់បំណុលគេរហូតដល់ចាស់វាមិនមែនជារឿងល្អនោះទេព្រោះធ្វើឲ្យជីវិតអ្នករស់នៅជាប់ជើងជាមួយបំណុលមិនមានសេរីភាពឡើយ ដូច្នេះអ្នកត្រូវព្យាយាមដោះបំណុលឲ្យបានលឿនកាន់តែល្អ ។ ជុំវិញបំណុល លោក Kevin O’Leary សេដ្ឋីអាមេរិកបានផ្ដល់យោបល់ថាអ្នកគួររៀបចំផែនការដោះបំណុលឲ្យបានឆាប់ដើម្បីមានសេរីភាពនៅពេលដែលអ្នកចាស់ទៅចូលនិវត្តន៍ពីការងាររបស់អ្នក។  លោកក៏បានបង្ហើបផងដែរថាមិនថាអ្នកជំពាក់បំណុលទិញផ្ទះឬបំណុលអ្វីនោះទេ អ្នកគួរដោះបំណុលឲ្យដាច់ស្រលះនៅត្រឹមវ័យខ្ទង់៤០ឆ្នាំពោលគឺយ៉ាងច្រើនបំផុតត្រឹម៤៥ឆ្នាំ។    លោកបានពន្យល់មូលហេតុដែលមនុស្សគួរដោះបំណុលទាំងអស់ឲ្យដាច់ត្រឹមវ័យ៤៥យ៉ាងដូច្នេះថាបើយើងគិតពីអាជីពការងារយើងចាប់ផ្ដើមនៅវ័យខ្ទង់២០ឆ្នាំហើយបញ្ចប់ត្រឹមពាក់កណ្ដាលវ័យ៦០ឆ្នាំ។ ដូច្នេះបើអ្នកមានវ័យ៤៥ឆ្នាំគឺមានន័យជាងពាក់កណ្ដាលនៃរយៈពេលធ្វើការក្នុងជីវិតរបស់មនុស្សហើយ។ អ៊ីចឹងអ្នកគួរដោះបំណុលឲ្យអស់ព្រោះអ្នកគួរយកពេលវេលានៃជីវិតដែលនៅសល់ដើម្បីរីករាយនៃជីវិតចុងក្រោយរបស់អ្នក។ ដើម្បីរៀបចំផែនការចូលនិវត្តន៍និងដោះបំណុលលោក Kevin O’Leary ណែនាំឲ្យធ្វើរឿងសំខាន់ៗ២ដូចក្រោម។   ១. សន្សំនិងវិនិយោគ ត្រង់នេះដើម្បីសម្រេចគោលដៅដោះបំណុលនិងចូលនិវត្តន៍ លោកបានបង្ហើបថាអ្នកត្រូវតែសួរខ្លួនឯងជានិច្ចមុននឹងទិញអ្វីមួយ។ សំណួរនោះគឺ” តើខ្ញុំពិតជាត្រូវការវាឬអត់? តើខ្ញុំរបស់នោះខ្ញុំត្រូវតែមានវាមែនអត់? ប្រសិនបើចម្លើយរបស់អ្នកបដិសេធគឺកុំទិញរបស់នោះអី។ លោកក៏លើកទឹកចិត្តឲ្យយកលុយទៅវិនិយោគហើយបើកាលណាយើងសន្សំនិងវិនិយោគឲ្យបានឆាប់នោះអ្នកនឹងឃើញលុយរបស់អ្នកកើនឡើងជាលំដាប់ហើយដេកលក់ដើរលេងក៏យើងនៅតែបានចំណូលដែរ។   ២. រៀបយុទ្ធសាស្រ្ដបង់បំណុលប្រចាំខែ បើអ្នកកំពុងជាប់បំណុលអ្នកត្រូវតែរកក្បួនដោះបំណុលឲ្យមានប្រសិទ្ធភាពហើយវាសក្ដសមដែលអ្នកអាចធ្វើបាន។ ក្បួនដោះបំណុលដែលគេនិយមយកមកប្រើគឺ Debt Snowball ដែលជាការដោះបំណុលពីតូចទៅធំ។ សូមចុចនៅទីនេះ ដើម្បីអានលម្អិតពីក្បួនដោះបំណុលមួយនេះ៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-26T09:47:47.223Z", "category": "ហិរញ្ញវត្ថុ", "views": 1412, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ភ្ញាក់ផ្អើលខ្លាំង! នេះជាប្រា.ក់ខែ ដែលមន្ត្រីជាន់ខ្ពស់ធ្វើកា.រក្នុងសេតវិមានទទួលបាន ស្ទើរមិនគួរឲ្យជឿ	https://business-cambodia.com/articles/white-house-worker-salary	ត្រឹមរយៈពេលជាង ៣ខែទៀតប៉ុណ្ណោះ សហរដ្ឋអាមេរិកនឹងរៀបចំការបោះឆ្នោតជ្រើសរើសប្រធានាធិបតីអាណត្តិថ្មី ខណៈខាងក្រោមនេះ គឺជាប្រាក់ខែដែលមន្ត្រីជាន់ខ្ពស់ធ្វើការក្នុងសេតវិមាន (White House) ទទួលបាន យោងតាម USA Today៖   ១/. ប្រធានាធិបតី (៤០០,០០០ ដុល្លារ)   ជាការពិត ការធ្វើជាប្រធានាធិបតីមិនមែនជាការងារងាយស្រួលទេ ដូច្នេះតម្លៃនៃការសបស្នងក៏ខ្ពស់ដូចគ្នា ពោលក្នុងតំណែងប្រធានាធិបតីអាមេរិកទទួលបានប្រាក់បៀវត្សប្រចាំឆ្នាំ ៤០ម៉ឺនដុល្លារ។ បន្ថែមពីលើនេះ ក៏មានប្រាក់ឧបត្ថម្ភផ្សេងៗទៀតដូចជា ថ្លៃចំណាយប្រចាំឆ្នាំ ៥ម៉ឺនដុល្លារ និង ១០ម៉ឺនដុល្លារ ក្នុងមួយឆ្នាំសម្រាប់ថ្លៃការធ្វើដំណើរ រួមទាំង ១៩,០០០ដុល្លារ ក្នុងមួយឆ្នាំសម្រាប់ការកម្សាន្ត។ នេះជាចំនួនទឹកប្រាក់សម្រាប់តំណែង ប្រធានាធិបតីនីមួយៗទទួលបាន ចាប់តាំងពីឆ្នាំ២០០១ រហូតមកទល់បច្ចុប្បន្ន។   ២/. អនុប្រធានាធិបតី (២៣០,៧០០ ដុល្លារ)   អនុប្រធានាធិបតី ទទួលបានប្រាក់បៀវត្សប្រចាំឆ្នាំ ២៣០,៧០០ដុល្លារ សម្រាប់ការងារជាតំណែងកំពូលទីពីរក្នុងសេតវិមាន។ អ្នកកាន់តំណែងកាលពីមុនៗក៏ទទួលបានចំនួនទឹកប្រាក់ប្រហាក់ប្រហែលគ្នានេះដែរ ហើយវាជាចំនួនទន្និន័យស្តង់ដារចាប់តាំងពីឆ្នាំ២០១០ មកម្ល៉េះ។   ៣/. ប្រធានបុគ្គលិកស្តីទី (២០៣,៥០០ ដុល្លារ)   ប្រធានបុគ្គលិកស្តីទី ក៏ជាតំណែងមួយដែលមានការទទួលខុសត្រូវខ្ពស់ និងមានភាពតានតឹងខ្លាំងផងដែរ ដោយទទួលបានប្រាក់ខែច្រើនជាង ២០ម៉ឺនដុល្លារ ក្នុងមួយឆ្នាំ។ ក្នុងអំឡុងពេលពីរអាណត្តិរបស់លោកអូបាម៉ាមានមនុស្សដល់ទៅ ៥នាក់ កាន់តំណែងនេះហើយទទួលបានប្រាក់បៀវត្សប្រចាំឆ្នាំ ១៧៦,៤៦១ដុល្លារ ក្នុងឆ្នាំ២០១៦។   ៤/. ជំនួយការប្រធានគោលនយោបាយពាណិជ្ជកម្ម និងផលិតកម្ម (១៨៣,០០០ ដុល្លារ)   ក្នុងនាមជាជំនួយការប្រធានគោលនយោបាយពាណិជ្ជកម្ម និងផលិតកម្ម លោក Peter Navarro អាចទទួលបានប្រាក់បៀវត្ស ១៨៣.០០០ដុល្លារ ជារៀងរាល់ឆ្នាំ។ លោកធ្លាប់ជាសមាជិកគណៈរដ្ឋមន្រ្តីចាប់តាំងពីការឡើងកាន់តំណែងជាប្រធានាធិបតីរបស់លោក ដូណាត្រាំ។ ក្នុងតំណែងជាប្រធានាធិបតីលោក ដូណាត្រាំ បានចាប់ផ្តើមការិយាល័យគោលនយោបាយពាណិជ្ជកម្ម និងផលិតកម្មក្នុងឆ្នាំ២០១៧ ដូច្នេះលោក Peter Navarro គឺជាមនុស្សដំបូងដែលឡើងកាន់តំណែងនេះ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:00", "date_created": "2024-08-26T09:07:00.000Z", "category": "ភាពជាអ្នកដឹកនាំ", "views": 10702, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
បើធ្វើបានរស់នៅមានក្ដីសុខ! សេដ្ឋី Bill Gates បង្ហើបរឿង៧ដើម្បីកសាភាពមានបានហើយជីវិតរីករាយមានក្ដីសុខ	https://business-cambodia.com/articles/bill-gate-advice-to-build-wealth-and-happiness	សេដ្ឋី Bill Gates គឺជាបុគ្គលម្នាក់ដែលកសាងភាពមានបានសល់ទ្រព្យប្រមាណ១២៨ពាន់លានដុល្លារចេញពីការខិតខំប្រឺងប្រែងដោយសមត្ថភាពផ្ទាល់ខ្លួនហើយក៏ជាសេដ្ឋីដែលតែងតែបរិច្ឆាគលុយជួយដល់មនុស្សជាតិទាំងផ្នែកអប់រំនិងសុខភាពផងដែរ។  មិនតែប៉ុណ្ណោះលោកតែងតែចែករំលែកនូវគំនិតល្អៗទាក់ទងការកសាងទ្រព្យហើយខាងក្រោមនេះគឺជាដំបូន្មានមួយចំនួនដែលលោកបានចែករំលែកក្នុងការកសាងទ្រព្យសម្បតិ្តហើយជីវិតរីករាយមានក្ដីសុខ។ ១. លុយអាចទិញសុភមង្គល   នៅពលយើងមានលុយយើងអាចកាត់បន្ថយភាពតានតឹងផ្នែកហិរញ្ញវត្ថុបានច្រើន ហើយក៏មិនចាំបាច់បារម្ភរឿងលុយបង់ថ្លៃសាលាដែរ។ មិនតែប៉ុណ្ណោះពេលយើងមានលុយយើងអាចព្យាបាលជំងឺ ហើយទោះជាចំណាយក្នុងការរស់នៅរបស់យើងកើនឡើងក៏មិនជាបញ្ហាដែរ។ ២. ចាយលុយរបស់ថ្លៃមិនជាបញ្ហាទេ ជាការពិតណាស់បើចង់កសាងទ្រព្យសម្បត្តិហើយធ្វើឲ្យទ្រព្យយើងកើនឡើង យើងត្រូវដាក់អាទិភាពវិនិយោគ។ យ៉ាងណាមិញមិនជាបញ្ហានោះទេក្នុងការចាយលុយទិញរបស់ថ្លៃៗដែលយើងចង់បានដើម្បីក្ដីសុខខ្លួនឯង។ សូមកុំមានអារម្មណ៍ថាខុសក្នុងការចំណាយលុយទៅលើរបស់និងបទពិសោធន៍ដែលធ្វើឲ្យយើងសប្បាយរីករាយ។ អ្វីដែលសំខាន់នោះគឺអ្នកត្រូវស្វែងតុល្យភាពរវាងទ្រព្យដែលអ្នកមាននិងការចំណាយលុយទៅលើរបស់បទពិសោធន៍អ្នក។ ៣.  វិនិយោគលើការសិក្សាដោយខ្លួនឯង  សេដ្ឋី Bill Gates បានរៀនសូត្រដោយខ្លួនឯងពីការបង្កើតProgramកុំព្យូទ័រហើយគាត់ក៏បន្តរៀនៃសូត្ររហូតបង្កើតក្រុមហ៊ុនMicrosoft ដែលជាក្រុមហ៊ុនលំដាប់ពិភពលោក។  យោបល់របស់លោកគឺថាប្រសិនការអប់រំផ្លូវមានការខ្វះខាត អ្នកត្រូវស្រាវជ្រាវនិងរៀនបន្ថែមដោយខ្លួនឯង។ ៤. មានមហិច្ឆតាធំ  សេដ្ឋី Bill Gates ជាមនុស្សម្នាក់ដែលមិនបោះបង់គោលដៅរបស់ខ្លួនឡើយពោលគឺលោកសុខចិត្តបោះបង់ការសិក្សាតែមិនបោះបង់ក្ដីស្រមៃនិងគោលដៅរហូតលោកអាចបង្កើតក្រុមហ៊ុនបច្ចេកវិទ្យាក៏ធំបាន។ ៥. មិនសំខាន់ថាឆ្លាតឬមិនឆ្លាតទេ  អ្នកមិនចាំបាច់មានសញ្ញាបត្រសិក្សាខ្ពងខ្ពស់ មិនចាំបាច់ពិន្ទុGPAខ្ពស់នោះទេ តែអ្វីដែលអ្នកត្រូវធ្វើគឺអភិវឌ្ឍនសមត្ថភាពខ្លួនឯងឲ្យកាន់តែពូកខែ ព្រោះកាលណាអ្នកកាន់តែមានសមត្ថភាពជីវភាពអ្នកកាន់តែល្អប្រសើរ។ ៦. យល់ពីអត្ថន័យនៃភាពជោគជ័យ  មានលុយ មានទ្រព្យសម្បត្តិច្រើនមិនមែនមានន័យថាអ្នកជោគជ័យឡើយ ពោលគឺភាពជោគជ័យពិតប្រាកដគឺមនុស្សដែលនៅជុំវិញខ្លួនអ្នកមានក្ដីសុខនិងស្រលាញ់រាប់អានអ្នកចេញពីចិត្ត។ ប្រសិនបើអ្នកមានទ្រព្យសម្បត្តិហូរហៀរប៉ុន្ដែមិនមានក្រុមគ្រួសារឬមិត្តភក្ដិខ្វល់ខ្វាយពីអ្នកទេនោះវាគ្មានន័យឡើយ។ ៧. ឆ្ងល់ហើយបន្តរៀនជានិច្ច លោក Bill Gates បានលើកឡើងថាបើអ្នកបន្តរៀនសូត្រនិងអភិវឌ្ឍនខ្លួនជានិច្ចអ្នកនឹងនៅតែជាមនុស្សទាន់សម័យជាពិសេសពេលអ្នករៀននូវអ្វីដែលថ្មីអ្នកនឹងពូកែជាងអ្នកដទៃ។	{ "spider_name": "businesscambodia", "scrape_at": "2025-06-14_19:40:00", "date_created": "2024-08-26T09:05:00.000Z", "category": "ហិរញ្ញវត្ថុ", "views": 868, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កំុគិតតែលក់ពេក អត់ដាច់ទេ! អ្នកជំនាញបង្ហើបរបៀបចាក់គ្រឹះរឹងមាំ៣ អតិថិជនប្តូរចិត្តពីហាងយើងមិនរួច	https://business-cambodia.com/articles/expert-give-three-tips-for-sale	ពីមួយជំនាន់ទៅមួយជំនាន់ចំនួនអ្នកចាប់អារម្មណ៍ចង់រកចេញស៊ីកាន់តែច្រើនឡើងៗ ប៉ុន្តែទោះបីជាយ៉ាងណាក៏ដោយក៏នៅមានអ្នកលក់មួយចំនួនលក់ដឹងត្រឹមតែ មានគេទិញក៏លក់ទៅ អត់ក៏អត់ទៅ។ ទាំងនេះជាសញ្ញាអាសន្នមួយបើអ្នកនៅតែបន្តធ្វើវាអត់កែរ ដូច្នេះហើយថ្ងៃនេះអ្នកជំនាញមកបង្ហើបរបៀបចាក់គ្រឹះរឹងមាំ៣ អតិថិជនប្តូរចិត្តពីយើងមិនរួច។ ១. តាំងខ្លួនជាអ្នកដោះស្រាយបញ្ហា៖ ត្រង់ចំនុចនេះ លោក ស៊ូ សាវឿន ដែលត្រូវបានគេស្គាល់ថាជា គ្រូបង្វឹកឆ្នើមផ្នែកលក់ មួយរូបបានលើកឡើងថា កំុតាំងខ្លួនជាអ្នកលក់ តែត្រូវតាំងខ្លួនជាអ្នករកដំដោះស្រាយជូនភ្ញៀវ។ ជាការពិតណាស់ភ្ញៀវប្រៀបបានជាអ្ន្មកជំងឺ ពួកគាត់មករកយើងមានន័យថាគាត់ត្រូវការអ្វីពីយើងមួយហើយ ឬឈឺកន្លែងណាមួយហើយ ដូច្នេះអ្នកត្រូវតាំងចិត្តស្តាប់គាត់ថាគាត់កំពុងមានជំងឺអ្វី ទើបងាយស្រួលក្នុងការផ្សំថ្នាំជូនគាត់ ហើយនៅពេលដែលអ្នកជំងឺហូបទៅត្រូវ នោះគាត់នឹងលែងទៅណាចោលអ្នកហើយ។ ២.ដាច់ខាតមិនឈ្លោះជាមួយភ្ញៀវ៖ ក្នុងនាមជាអ្នកលក់ដែលពូកែរ ត្រូវចាំថា ឈ្លោះជាមួយភ្ញៀវគឺខាតទាំងភ្ញៀវខាតទាំងផលិតផល ហើយបើគិតរឿងសិលធម៌វិញមិនសូវល្អមើលឡើយ ពេលជួបភ្ញៀវពិបាកៗ ព្យាយាមធ្វើចិត្តត្រជាក់បំផុត ធ្វើការសម្រួលដោយសន្តិវិធី ចាត់ទុកភ្ញៀវជាជាស្តេច គ្រាន់តែពាក្យថាសុំទោសកុំខ្លាចក្នុងការនិយាយទៅកាន់ភ្ញៀវ។ មួយវិញទៀតនៅពេលដែលយើងព្យាយាមសម្រួលអស់ហើយពេលនេះ ថ្ងៃក្រោយគាត់នឹងនឹកឃើញយើងជាពុំខាន ដូច្នេះធ្វើជាអ្នកលក់ត្រូវរៀនអត់ធ្មត់ ហើយធ្វើចិត្តត្រជាក់ឱ្យបានច្រើនទើបអាចទាញអតិថិជនបាន ព្រោះអតិថិជនចិត្តខុសគ្នាទាំង១០០នាក់ ។ ៣. ចរិកអ្នកលក់៖ ចរិកអ្នកលក់ពិតជាសំខាន់ ភ្ញៀវទិញឬមិនទិញអាស្រ័យលើចរិកអ្នកលក់ បើអ្នកលក់សំដីយ៉ាប់ មុខមិនឱ្យក្រោយមិនមើល មិនយូរទេអាជីវកម្មដួលឯង។ អ្នកត្រូវចាំថា មនុស្សម្នាក់ៗមិនចេះតែមានអារម្មណ៍សប្បាយចិត្តតែរហូតទេ ក៏មានថ្ងៃខ្លះសប្បាយ និងថ្ងៃខ្លះពិបាកចិត្ត ម៉ូម៉ៅដែរ ប៉ុន្តែជាអ្នកលក់មិនអាចជះអារម្មណ៍មិនល្អទៅកាន់ភ្ញៀវនោះទេ។ អ្នកលក់មានជម្រើសតែមួយគត់គឺ ញញឹមជានិច្ចមិនថាស្ថិតនៅក្នុងស្ថានការណ៍ណាក៏ដោយ ហើយចេះរាក់ទាក់ជាមួយអតិថិជន ព្រោះអតិថិជនយកលុយទៅទិញមិនមែនទៅសំុអ្នកទេ។	{ "spider_name": "businesscambodia", "scrape_at": "2025-06-14_19:40:00", "date_created": "2024-08-26T09:00:00.000Z", "category": "កំពូលអ្នកលក់", "views": 1760, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
គម្រោងព្រែកជីកហ្វូណនតេជោជីកផ្លូវទឹកថ្មីតែ ៧ គីឡូម៉ែត្រតែប៉ុណ្ណោះ ខណៈនេះជាទីតាំងត្រូវជីក	https://business-cambodia.com/articles/seven-kilometer	ព្រែកជីកហ្វូណនតេជោ គឺជាគម្រោងផ្លូវទឹកប្រវត្ដិសាស្ដ្រទី១ របស់ប្រទេសកម្ពុជា ខណៈគម្រោងនេះត្រូវបានបើកការដ្ឋានសាងសង់ផ្លូវការកាលពីថ្ងៃទី៥ ខែសីហា ឆ្នាំ២០២៥កន្លងទៅ។ យ៉ាងណាគម្រោងនេះគឺសាងសង់នៅលើផ្លូវទឹកដែលមានសម្រាប់ ដោយក្នុងនោះផ្លូវទឹកជីកថ្មីមានប្រវែងតែ ៧ គីឡូម៉ែត្រប៉ុណ្ណោះស្ថិតនៅក្នុងខេត្ដកែប។ នេះបើតាមការបញ្ជាក់ពីឯកឧត្ដម ស៊ុន ចាន់ថុល ឧបនាយករដ្ឋមន្ដ្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា។ ថ្លែងនៅក្នុងកិច្ចសម្ភាសន៍អំពីការងារពាក់ព័ន្ធការចុះពិនិត្យទីតាំងតម្រាយផ្លូវទឹកគម្រោង«ព្រែកជីកហ្វូណនតេជោ» នៅថ្ងៃទី២៦ ខែសីហា ឆ្នាំ២០២៤ ឯកឧត្ដមបានមានប្រសាសន៍ថា «ព្រែកជីកហ្វូណនតេជោយើងមានចម្ងាយ ១៨០ គីឡូម៉ែត្រ ក្នុង ១៨០ គីឡូម៉ែត្រនោះ មាន ១៣៥ គីឡូម៉ែត្រគឺយើងគ្រាន់តែពង្រីកទេ អត់កែកុនអីទេព្រោះវាត្រង់ល្អ។ ៣៨ គីឡូម៉ែត្រមានកន្លែងខ្លះវាកោង អ៊ចឹងយើងត្រូវធ្វើឲ្យវាត្រង់ យើងជីកថ្មីតែ ៧ គីឡូម៉ែត្រទេ សូមជម្រាបឲ្យច្បាស់ថា ៧ គីឡូម៉ែត្រនៅកែប ដែលជីកទៅដល់ទឹកសមុទ្រយើងតែម្ដង»។ សូមជម្រាបផងដែរថា គម្រោងព្រែកជីកហ្វូណនតេជោដែលមានប្រវែង ១៨០ គីឡូម៉ែត្រនេះគឺចាប់ផ្ដើមពីចំណុចព្រែកតាកែវនៃទន្លេមេគង្គ ឆ្លងកាត់តាម ព្រែកតាឯកនៃទន្លេបាសាក់ រួចចូលតាមព្រែកតាហ៊ីងនៃទន្លេបាសាក់ស្រុកកោះធំ និង បន្តរហូត ដល់ សមុទ្រ ខេត្តកែប ដោយឆ្លងកាត់ខេត្តចំនួន៤ រួមមាន៖ ខេត្តកណ្តាល ខេត្តតាកែវ ខេត្តកំពត និង ខេត្ត កែប។ ចំពោះការសាងសង់ ផ្លូវទឹកនេះមានទទឹងមុខកាត់ផ្នែកខាងលើប្រវែង ១០០ម៉ែត្រ និងមុខកាត់ផ្នែកខាងក្រោមប្រមាណ ៨០ម៉ែត្រ និងជម្រៅទឹកប្រមាណ ៥,៤ ម៉ែត្រ (ជម្រៅនាវាចរណ៍ ៤,៧ម៉ែត្រ និងគម្លាតសុវត្ថិភាព ០,៧ម៉ែត្រ) និងមានគន្លងនាវាចរណ៍ចំនួន ២គន្លង អាចចេញ-ចូល និងចៀសគ្នាបាន។ ហើយគម្រោងផ្លូវទឹកនេះនឹងចំណាយទុនចំនួន ១.៧ ពាន់លានដុល្លារ ដែលជាការវិនិយោគរួមគ្នារវាងក្រុមហ៊ុនខ្មែរ និងក្រុមហ៊ុនចិន CRBC ស្ថិតក្នុងរូបភាព BOT។ ក្នុងនោះក្រុមហ៊ុនខ្មែរកាន់កាប់ទុនវិនិយោគ ៥១% និងក្រុមហ៊ុន CRBC កាន់កាប់ទុនវិនិយោគ៤៩% និងគ្រោងបញ្ចប់នៅក្នុងឆ្នាំ២០២៨ ខាងមុខ៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-26T07:51:59.693Z", "category": "អចលនទ្រព្យ", "views": 3955, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កន្លែងទេសចរណ៍២បែបធម្មជាតិនិងប្រវត្តិសាស្រ្ដ ក្នុងខេត្តតាកែវ កំពុងទាក់ទាញខ្លាំង	https://business-cambodia.com/articles/2-places-in-takeo-provinces	១. ទឹកជ្រោះផ្អោក  ទឹកជ្រោះផ្អោកគីរីវង់ ជារមណីយដ្ឋានដ៏ពេញនិយមមួយក្នុងខេត្តតាកែវ។ ទឹកជ្រោះផ្អោក មានប្រវែងប្រមាណជា ១ ០០០ ម៉ែត្រ និង ទទឹង ២ ម៉ែត្រ ដែលហូរពី លើភ្នំ ហើយកាត់ថ្មដាតូច-ធំ ចុះមកក្រោម និង មាន ផ្ទះស្បូវ សម្រាប់ អង្គុយលេងកម្សាន្ត រួមទាំងមាន លក់ម្ហូបអាហារ ដែលមានតម្លៃថោកសមរម្យ សម្រាប់ ភ្ញៀវទេសចរណ៍ មកកម្សាន្ត ផងដែរ។ អ្វីដែលកាន់តែជាពិសេសទៀតនោះ រមណីយដ្ឋានទឹកជ្រោះផ្អោក សម្បូរត្បូងមានតម្លៃ។   នៅមុនទឹកជ្រោះផ្អោកក្លាយជារមណីយដ្ឋានពេញនិយម គឺកាលពីជាង ១០ ឆ្នាំមុន នៅទីនេះ គឺជាទីតាំងសំខាន់ដែលមានប្រជាជនជាច្រើនមកជីករកត្បូងមានតម្លៃ ហើយត្បូងដែលសម្បូរជាងគេ ដូចជា ត្បូងទឹកសមុទ្រ ត្បូងកញ្ចក់ ត្បូងផ្កាថ្ម ត្បូងមីសិល និង ត្បូងឃ្មុំជាដើម ប៉ុន្តែបច្ចុប្បន្នត្បូងនៅកន្លែងដែលប្រជាជនកំពុងលេងទឹកយ៉ាងសប្បាយបានខ្សត់ខ្សោយហើយ។   រមណីយដ្ឋាននេះ ស្ថិតនៅក្នុងភូមិជ្រោយស្លែង ឃុំគិរីចុងកោះ និងភូមិត្រពាំងស្រង់ ឃុំព្រះបាទជាន់ជុំ ស្រុកគិរីវង់ ។     ២. ប្រាសាទបាយ៉ង់កោរ   ប្រាសាទបាយ៉ង់កោរ ស្ថិតនៅក្នុងប្រភេទតំបន់ទេសចរណ៏ ប្រាសាទ និងព្រៃភ្នំ។ សម្រាប់ចំណុចសំខាន់ៗ ក៏ដូចជាភាពទាក់ទាញនៃតំបន់ទេសចរណ៏ប្រាសាទបាយ៉ង់កោរដែលអាចធ្វើអោយភ្ញៀវទេសចរមានចំណាំអារម្មណ៏នោះ មានដូចជា៖ ដើរទស្សនាកសិដ្ឋាន, ឡើងភ្នំ, រៀបចំអាហារដោយខ្លួនឯង, ដើរលេងដោយថ្មើរជើង, ទស្សនាទេសភាពព្រៃភ្នំ, មើលរចនាប្រាសាទ និងចំណុចផ្សេងៗទៀត។   ប្រាសាទបាយ៉ង់កោរ ជារមណីយដ្ឋានមួយដែលស្ថិតលើកំពូលភ្នំដ៏ខ្ពស់សន្លឹម ហើយមានប្រាង្គប្រាសាទបុរាណ ព្រៃឈើ ទេសភាពធម្មជាតិស្រល់បំព្រង។ ជាពិសេសនៅតាមបណ្តោយចង្កេះភ្នំមានដំណាំហូបផ្លែរបស់ប្រជាពលរដ្ឋជាច្រើនគ្រួសារថែមទៀតផង។   ទីតាំង៖ប្រាសាទបាយ៉ង់កោរ ឬក៏គេច្រើនហៅថា ប្រាសាទបុរាណភ្នំបាយ៉ង់, ប្រាសាទភ្នំបាយ៉ង់, ភ្នំបាយ៉ង់ មានទីតាំងស្ថិតនៅ ភូមិពោធិ៍រោង ឃុំព្រះបាទជាន់ជុំ ស្រុកគិរីវង់ ខេត្តតាកែវ និងមានចម្ងាយប្រហែល 46km ពីវិមានឯករាជ្យខេត្តតាកែវ។	{ "spider_name": "businesscambodia", "scrape_at": "2025-06-14_19:40:00", "date_created": "2024-08-26T07:41:47.211Z", "category": "អចលនទ្រព្យ", "views": 319, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy", "short_sentences" ] }
WHO ប្រាប់ពីរោគសញ្ញា និងរបៀបឆ្លងរបស់ជំងឺ Mpox ដែលកំពុងជាការព្រួយបារម្ភរបស់សកលលោក	https://business-cambodia.com/articles/mpox-sign-and-spreads-knowledge-infromation	ដោយបច្ចុប្បន្ននេះមានការផ្ទុះឡើងនៃជំងឺអឹមផក (Mpox) នៅក្រៅប្រទេស និងមានការព្រួយបារម្ភជាសកល អង្គការសុខភាពពិភពលោក ឬហៅកាត់ថា WHO បានពន្យល់ឱ្យដឹងថា Mpox  គឺជាជំងឺមេរោគដែលអាចឆ្លងរវាងមនុស្ស ភាគច្រើន តាមរយៈការទំនាក់ទំនងជិតស្និទ្ធ ដែលវាអាច បណ្តាលឱ្យមានកន្ទួលឈឺចាប់ កូនកណ្តុរ រីកធំ និងក្តៅខ្លួន។    ចំពោះរោគសញ្ញានៃជំងឺ Mpox     -ជាកន្ទួលដែលអាចកើតមានរយៈពេល ២-៤ សប្តាហ៍   - មានអាការៈក្តៅខ្លួន ឈឺក្បាល ឈឺសាច់ដុំ ឈឺខ្នង ថាមពលចុះខ្សោយ និងក្រពេញហើម (កូនកណ្តុរ)   - កន្ទួលអាចប៉ះពាល់ដល់មុខ បាតដៃ បាតជើង ក្រលៀន ប្រដាប់ភេទ ឬរន្ធគូថ   - អ្នកជំងឺខ្លះអាចឈឺខ្លាំង ហើយ ត្រូវការសម្រាកនៅមន្ទីរពេទ្យ   របៀបឆ្លងនិងការរីករាលដាល Mpox   - ឆ្លងពីមនុស្សម្នាក់ទៅមនុស្សម្នាក់តាមរយៈការប៉ះ ការថើប ឬការរួមភេទ ឬដោយការនិយាយនិងដកដង្ហើម ជិតអ្នកដែលមានជំងឺ Mpox   - ឆ្លងពីសត្វមានឆ្លងមេរោគ ពេលបរបាញ់ ស្បែកឬចម្អិន   - ពីវត្ថុកខ្វក់ដូចជា ក្រដាស កន្សែង សំលៀកបំពាក់ ឬម្ជុលអ្នកឈឺ Mpox   - អំឡុងពេលមានផ្ទៃពោះ មេរោគអាចឆ្លងទៅទារក ដែលមិនទាន់កើត   គួរជម្រាបផងដែរថា អង្គការសុខភាពពិភពលោក (WHO) បានប្រកាសជាគ្រោះអាសន្ន សុខភាពសាធារណៈ គួរឱ្យព្រួយបារម្មណ៍ជាអន្តរជាតិ កាលពីថ្ងៃទី១៤ ខែសីហា ឆ្នាំ២០២៤ ស្តីពីជំងឺ Mpox នេះផងដែរ ខណៈពេលថ្មីៗនេះ ក្រសួងសុខភិបាលកម្ពុជាបានចេញសេចក្តីណែនាំឱ្យពង្រឹងវិធានការ ចត្តាឡីស័កតាមខេត្តដែលនៅជាប់ព្រំដែន ដើម្បីទប់ស្កាត់ការនាំចូលមេរោគនេះពីបណ្តាប្រទេសនានា៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-26T07:04:43.215Z", "category": "ភាពជាអ្នកដឹកនាំ", "views": 591, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មហាសេ.ដ្ឋី Elon Musk បង្ហោះសារបែបនេះ ក្រោយស្ថាបនិកកម្មវិធី Telegram ត្រូវបានចា.ប់ខ្លួន	https://business-cambodia.com/articles/elon-musk-said-about-pavel-durov	កាលពីម្សិលមិញនេះ លោក Pavel Durov ស្ថាបនិក និងជានាយកប្រតិបត្តិ នៃកម្មវិធី Telegram ត្រូវបានចាប់ខ្លួនភ្លាមៗនៅប្រទេសបារាំង ក្រោមបទចោទប្រកាន់ថា មិនបានចាត់វិធានការទប់ស្កាត់ការប្រើប្រាស់ Telegram បែបឧក្រិដ្ឋកម្ម។ នេះបើយោងតាមទីភ្នាក់ងារសារព័ត៌មាន New York Post។   ក្នុងនោះ មហាសេដ្ឋី Elon Musk ដែលជាម្ចាស់វេទីកា X (Twitter) បានបង្ហោះវីឌីអូកិច្ចសម្ភាសន៍របស់លោក Pavel Durov ដោយភ្ជាប់ជាមួយសារយ៉ាងដូច្នេះថា៖ «#FreePavel» ឬ «ដោះលែងលោក Pavel» បន្ទាប់ពីការចាប់ខ្លួនបានប៉ុន្មានម៉ោង។     គួរជម្រាបផងដែរថា ក្រោមការស៊ើបអង្កេតរបស់អាជ្ញាធរបារាំង លោក Pavel Durov ត្រូវបានចោទប្រកាន់ពីបទ មិនបានចាត់វិធានការដើម្បីទប់ស្កាត់ការប្រើប្រាស់ Telegram បែបឧក្រិដ្ឋកម្ម និងបរាជ័យក្នុងការសហការជាមួយការអនុវត្តច្បាប់លើ ការក្លែងបន្លំ អំពើឆបោក ការជួញដូរគ្រឿងញៀន អំពើរំលោភបំពានផ្លូវភេទលើអនីតិជន  និងសកម្មភាពខុសច្បាប់ផ្សេងៗទៀត ខណៈបច្ចុប្បន្នវេទិកានេះ មានអ្នកប្រើប្រាស់ជាប្រចាំរហូតដល់៩០០លាននាក់៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-26T04:51:19.528Z", "category": "ភាពជាអ្នកដឹកនាំ", "views": 11706, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រដ្ឋបង្ហាញការព្យាករកំណើនសេដ្ឋកិច្ចក្នុងឆ្នាំ២០២៤ ខណៈឆ្នាំ២០២៣កន្លងទៅសម្រេចបាន៥ភាគរយ	https://business-cambodia.com/articles/economic-in-cambodia-2024	ដោយសារការកើតឡើងនូវវិបត្ដិកូវីដ១៩ វិបតិ្ដភូមិសាស្ដ្រនយោបាយសកល បានធ្វើឲ្យកំណើនសេដ្ឋកិច្ចនៅបណ្ដាប្រទេសជាច្រើនជុំវិញពិភពលោក រួមទាំងប្រទេសកម្ពុជាបានទទួលរងនូវផលប៉ះពាល់គួរឲ្យកត់សម្គាល់។ ប៉ុន្ដែយ៉ាងណាក្រោយភាពធូរស្រាលនៃបញ្ហាខាងលើ ក៏បានធ្វើឲ្យកំណើតសេដ្ឋកិច្ចឆាប់ផ្ដើមមានភាពវិជ្ជមានឡើងវិញផងដែរ។ យោងតាមសេចក្តីប្រកាសព័ត៌មាន ស្តីពីលទ្ធផលសម័យប្រជុំពេញអង្គគណៈរដ្ឋមន្រ្តី សម្តេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជាបានលើកឡើងថា ក្នុងវិស័យសេដ្ឋកិច្ច រាជរដ្ឋាភិបាលសម្រេចបានកំណើន ៥% ក្នុងឆ្នាំ២០២៣ និងត្រូវបានព្យាករថា នឹងកើនដល់ក្នុងរង្វង់ ៦% ក្នុងឆ្នាំ២០២៤នេះ។ ចំណែកឯគម្រោងហេដ្ឋារចនាសម្ព័ន្ធនិងគមនាគមន៍ធំៗ ដូចជាអាកាសយានដ្ឋានអន្តរជាតិសៀមរាប-អង្គរ កំពង់ផែពហុបំណងកំពត ត្រូវបានសាងសង់រួចរាល់ខណៈដែលគម្រោងធំៗមួយចំនួនទៀតកំពុងសាងសង់ដូចជា ព្រែកជីកហ្វូណនតេជោ ផ្លូវល្បឿនលឿនភ្នំពេញ-បាវិត និងការពង្រីកសមត្ថភាពកំពង់ផែទឹកជ្រៅខេត្តព្រះសីហនុ ជាដើម។ សូមជម្រាបថា បើទោះទទួលរងនូវផលរំខានពាក់ព័ន្ធ នឹងវិបត្តិសុខភាពសាធារណៈធ្ងន់ធ្ងរ, វិបត្តិភូមិសាស្ត្រនយោបាយ ព្រមទាំងភាពមិនប្រាកដប្រជានៃសេដ្ឋកិច្ចសកល ក្នុងរយៈពេលប៉ុន្មានឆ្នាំចុងក្រោយក៏ដោយ តែកម្ពុជាបានសម្រេចកំណើនសេដ្ឋកិច្ចក្នុងអត្រា ៣.១ ភាគរយនៅឆ្នាំ២០២១,  ៥.១នៅឆ្នាំ២០២២ និង ៥ ភាគរយនៅឆ្នាំ២០២៣៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-26T04:18:53.864Z", "category": "អចលនទ្រព្យ", "views": 185, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មេធំកម្មវិធី Telegram ត្រូវបានចា.ប់ខ្លួនភ្លាមៗ និងប្រឈមជាប់គុ.ក២០ឆ្នាំ ព្រោះរឿងធំ១នេះ	https://business-cambodia.com/articles/pavel-durov-founder-of-telegram	ស្ថាបនិក និងជានាយកប្រតិបត្តិ នៃកម្មវិធី Telegram ត្រូវបានចាប់ខ្លួនភ្លាមៗនៅប្រទេសបារាំង រួមទាំងអាចប្រឈមជាប់គុករយៈពេល ២០ឆ្នាំ ប្រសិនបើតុលាការរកឃើញថា ពិតជាមានកំហុសមែន។ នេះបើយោងតាមទីភ្នាក់ងារសារព័ត៌មាន BBC ចុះនាព្រឹកថ្ងៃទី២៦ ខែសីហា ឆ្នាំ២០២៤។   ក្រោមការស៊ើបអង្កេតរបស់អាជ្ញាធរបារាំង លោក Pavel Durov ត្រូវបានចោទប្រកាន់ពីបទ មិនបានចាត់វិធានការដើម្បីទប់ស្កាត់ការប្រើប្រាស់ Telegram បែបឧក្រិដ្ឋកម្ម និងបរាជ័យក្នុងការសហការជាមួយការអនុវត្តច្បាប់លើ ការក្លែងបន្លំ អំពើឆបោក ការជួញដូរគ្រឿងញៀន អំពើរំលោភបំពានផ្លូវភេទលើអនីតិជន  និងសកម្មភាពខុសច្បាប់ផ្សេងៗទៀត ខណៈបច្ចុប្បន្នវេទិកានេះ មានអ្នកប្រើប្រាស់ជាប្រចាំរហូតដល់៩០០លាននាក់។   យ៉ាងណាមិញ បន្ទាប់ពីការចាប់ខ្លួន លោក Durov ត្រូវបានគេរំពឹងថា នឹងបង្ហាញខ្លួននៅក្នុងតុលាការដើម្បីដោះស្រាយការចោទប្រកាន់នេះ។ ជុំវិញការចាប់ខ្លួននេះ ស្ថានទូតរុស្ស៊ីប្រចាំប្រទេសបារាំងមិនបានឆ្លើយបំភ្លឺថា ខ្លួនមានជាប់ពាក់ព័ន្ធ ឬអត់នោះទេ។   គួរជម្រាបផងដែរថា លោក Pavel Durov កើតនៅថ្ងៃទី១០ ខែតុលា ឆ្នាំ១៩៨៤ លើទឹកដីប្រទេសរុស្សី ប៉ុន្តែសព្វថ្ងៃ លោកបានផ្លាស់មករស់នៅទីក្រុង Dubai ជាកន្លែងដែលទីស្នាក់ការកណ្តាលរបស់ Telegram ស្ថិតនៅ ហើយកាន់សញ្ជាតិ២ គឺបារាំង និងអេមីរ៉ាតអារ៉ាប់រួម។ មិនតែប៉ុណ្ណោះលោកក៏ជាមហាសេដ្ឋីជួរមុខមួយរូបផងដែរ ខណៈគិតត្រឹមខែសីហានេះ លោកកាន់កាប់ទ្រព្យសម្បត្តិប្រមាណ ១៥.៥ពាន់លានដុល្លារឯណោះ យោងតាមការចេញផ្សាយរបស់គេហទំព័រ Time Magazine៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:00", "date_created": "2024-08-26T03:56:15.906Z", "category": "ភាពជាអ្នកដឹកនាំ", "views": 10994, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សម្តេចនាយករដ្ឋមន្រ្តី សម្រេចផ្តួចផ្តើមបង្កើតមូលនិធិ ឱ្យប្រជាពលរដ្ឋចូលរួម កសាងផ្លូវក្រវ៉ាត់ព្រំដែន	https://business-cambodia.com/articles/border-foundation-gov-news	រាជរដ្ឋាភិបាលកម្ពុជាបានសម្រេចផ្តូចផ្តើមបង្កើតមូលនិធិ ឱ្យប្រជាពលរដ្ឋចូលរួម កសាងផ្លូវនិងហេដ្ឋារចនាសម្ព័ន្ធនានានៅតាមបណ្តោយព្រំដែន។ នេះបើយោងតាមការចុះផ្សាយរបស់គេហទំព័រផ្លូវការសម្តេចមហាបរវធិបតី ហ៊ុន ម៉ាណែត នាថ្ងៃទី២៦ ខែ សីហា ឆ្នាំ២០២៤នេះ។   តាមរយៈលិខិតពីខុទ្ទកាល័យ សម្តេចមហាបវរធិបតី នាយករដ្ឋមន្ត្រី បានជម្រាបជូនដំណឹងដល់ សាធារណជនឱ្យបានជ្រាបថា កាលពីថ្ងៃទី២២ ខែសីហា ឆ្នាំ២០២៤ កន្លងទៅនេះ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា បានប្រកាសបង្កើតនូវ “មូលនិធិកសាង ហេដ្ឋារចនាសម្ព័ន្ធតាមព្រំដែន” ក្នុងគោលបំណងដើម្បីកៀរគរថវិកាបន្ថែមសម្រាប់កសាងហេដ្ឋារចនាសម្ព័ន្ធនានា តាមបណ្តោយព្រំដែន ព្រមទាំងដើម្បីផ្តល់ឱកាសឱ្យប្រជាពលរដ្ឋខ្មែរគ្រប់មជ្ឈដ្ឋាន ក្នុងនិងក្រៅប្រទេស បានចូលរួមចំណែកដោយផ្ទាល់ជាមួយរាជរដ្ឋាភិបាល រួបរួមគ្នាកសាងនិងការពារមាតុភូមិ។   ជាមួយគ្នានេះ សម្តេចធិបតី នាយករដ្ឋមន្ត្រី ក៏បានអំពាវនាវដល់បងប្អូនប្រជាពលរដ្ឋខ្មែរទាំងក្នុង និងក្រៅប្រទេស មេត្តាចូលរួមបរិច្ចាគវិភាគទានឱ្យបានផុលផុសតាមការស្ម័គ្រចិត្តក្នុងគម្រោង “មូលនិធិកសាងហេដ្ឋារចនា សម្ព័ន្ធតាមព្រំដែន” ដើម្បីថែរក្សាសុខសន្តិភាព អធិបតេយ្យភាពជាតិ និង បូរណភាពទឹកដី ក៏ដូចជាការជំរុញការអភិវឌ្ឍអែមតំបន់ព្រំដែនឱ្យបានកាន់តែរឹងមាំ។   អាស្រ័យហេតុនេះ សម្រាប់បងប្អូនជនរួមជាតិទាំងក្នុង និងក្រៅប្រទេស ដែលមានបំណងចង់ចូលរួមបរិច្ចាគ វិភាគទានស្ម័គ្រចិត្តក្នុង “មូលនិធិកសាងហេដ្ឋារចនាសម្ព័ន្ធតាមព្រំដែន” សូមទាក់ទងផ្ទាល់ទៅកាន់ក្រុមការងារមូលនិធិ តាមរយៈប្រព័ន្ធទំនាក់ទំនង និងគណនីធនាគារសម្រាប់ទទួលវិភាគទានដូចមានចែងជូនក្នុងលិខិតខាងក្រោម៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-26T02:14:43.272Z", "category": "ភាពជាអ្នកដឹកនាំ", "views": 171, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អ៉ិនវេស អិម ថេកណឡជី ឯ.ក ទទួលបានចំណាត់ថ្នាក់លេ.ខ ១ ជាឈ្មួ.ញជើងសាឧបករណ៍និស្សន្ទដែលមានទំ.ហំជួញដូរធំជា.ងគេ ទទួលស្គាល់ពីនិយ័តករមូលបត្រកម្ពុជា	https://business-cambodia.com/articles/nws-m-technology-pte-ltd-ranked-no-1-as-the-largest-derivatives-broker-by-cambodian-securities-regulator	ក្រុមហ៊ុន អ៊ិនវេស អិម ថេកណឡជី ឯ.ក (Invest M Technology Co., Ltd.) បានបង្ហាញពីភាពជាអ្នកដឹកនាំរបស់ខ្លួនម្តងទៀតនៅក្នុងទីផ្សារជួញដូរដែលបានជាប់ចំណាត់ថ្នាក់លេខ១ជាឈ្មួញជើងសាឧបករណ៍និស្សន្ទ នៅក្នុងខែមិថុនា ឆ្នាំ 2024កន្លងទៅនេះ។ បើយោងតាមនិយ័តករមូលបត្រកម្ពុជា (SERC) ក្រុមហ៊ុន អ៊ិនវេស អិមថេកណឡជី ឯ.ក មានទំហំជួញដូររហូតដល់ 11,450.03 គិតជាភាគរយគឺស្មើនឹង 32.84%។ សមិទ្ធិផលនេះបង្ហាញពីការយកចិត្តទុកដាក់របស់ Invest M ក្នុងការផ្តល់ជូននូវ សេវាកម្មជួញដូរទៅដល់អតិថិជនក៏ដូចជាបង្ហាញពីសក្ដានុពលនៃភាពរីកចំរើនក្នុងទីផ្សារឧបករណ៍និស្សន្ទផងដែរ។ ក្នុងនាមជាក្រុមហ៊ុនឈ្មួញជើងសាឧបករណ៍និស្សន្ទឈានមុខគេ Invest M ប្តេជ្ញាចិត្តក្នុងការផ្តល់សេវាកម្មដែលល្អឥតខ្ចោះជូនអតិថិជន។ ភ្ជាប់ជាមួយនឹងបណ្តាញទំនាក់ទំនងដ៏ទូលំទូលាយនិងមានស្ថេរភាពខ្ពស់ យើងក៏មានវត្តមានក្នុងទីផ្សារហិរញ្ញវត្ថុសំខាន់ៗ ដូចជានៅប្រទេសថៃ វៀតណាម និងប្រទេសកម្ពុជាក្នុងពេលបច្ចុប្បន្ន។ ដោយមានច្បាប់អនុញ្ញាតនិងទទួលបានអាជ្ញាប័ណ្ណពេញលេញ Invest M ផ្តល់ជូន ប្រតិបត្តិការយ៉ាងរលូនទៅកាន់ទីផ្សារហិរញ្ញវត្ថុដ៏ធំទូលាយទូទាំងពិភពលោកប្រកបដោយទំនុកចិត្តខ្ពស់ដល់អតិថិជនរបស់យើង។ ភាពជោគជ័យក្នុងខែមិថុនានេះឆ្លុះបញ្ចាំងពីការខិតខំប្រឹងប្រែងរបស់ Invest M និងការយកចិត្តទុកដាក់របស់ក្រុមហ៊ុនលើការផ្ដល់ជូននូវ សេវាកម្មជួញដូរនៃបច្ចេកវិទ្យាទំនើប ការយល់ដឹងអំពីទីផ្សារដ៏ទូលំទូលាយ និងសេវាកម្មបម្រើសេវាអតិថិជនដ៏ល្អឥតខ្ចោះ។ ជាមួយនឹងបណ្ដាញប្រើប្រាស់ប្រកបដោយផាសុកភាព ការចំណាយប្រតិបត្តិការទាប និងឧបករណ៍ហិរញ្ញវត្ថុដ៏ធំទូលាយ Invest M នឹងប្រឹងប្រែងឆ្ពោះទៅរកបរិមាណនៃទំហំជួញដូរកាន់តែធំជាងនេះទៀត។ ភាពសម្រេចបានមួយនេះក៏បានបើកបង្ហាញពីការរីកចម្រើនជាផលវិជ្ជមានសម្រាប់ទីផ្សារឧបករណ៍និស្សន្ទក្នុងប្រទេសកម្ពុជា រួមជាមួយនឹងការបង្កើនការចូលរួមពីសំណាក់វិនិយោគិនជាច្រើនក្នុងវិស័យទីផ្សារជួញដូរមួយនេះផងដែរ។ ការកើនឡើងគួរឱ្យកត់សម្គាល់នៃទំហំជួញដូរបង្ហាញពីភាពទាក់ទាញរបស់វិនិយោគិនទាំងក្នុងស្រុក និងអន្តរជាតិ ដែលទាំងនោះ ឆ្លុះបញ្ចាំងពីទំនុកចិត្តរបស់ពួកគេចំពោះទីផ្សារហិរញ្ញវត្ថុនៅកម្ពុជា។ ទន្ទឹមនឹងការកើនឡើងនៃការចូលរួមរបស់វិនិយោគិនបានសបញ្ជាក់ពីស្ថេរភាពនៃទីផ្សារហិរញ្ញវត្ថុក្នុងកម្ពុជាមួយកម្រិតថែមទៀត។ ជាមួយនឹងបទប្បញ្ញត្តិ និងហេដ្ឋារចនាសម្ព័ន្ធដ៏រលូន ការជួញដូរលើទីផ្សារឌីជីថលកាន់តែមានភាពទាក់ទាញក្នុងប្រទេសកម្ពុជាដែលអាចចាត់ទុកថាជាគោលដៅទីផ្សារថ្មីសម្រាប់ការអភិវឌ្ឍន៍ផ្នែកសេដ្ឋកិច្ច។ ភាពជាអ្នកដឹកនាំរបស់ Invest M ដើរតួយ៉ាងសំខាន់ក្នុងដំណើរការនៃទីផ្សារជួញដូរមួយនេះ ដោយផ្តល់នូវប្រព័ន្ធជួញដូរប្រកបដោយទំនុកចិត្ត សម្រាប់វិនិយោគិនមានបទពិសោធន៍និងសម្រាប់អ្នកទើបចាប់ផ្ដើមវិនិយោគថ្មីៗ។ ខណៈពេលដែលចំនួនអ្នកវិនិយោគមានការកើនឡើងក្នុងវិស័យ ឧបករណ៍និស្សន្ទ អនាគតនៃទីផ្សារហិរញ្ញវត្ថុក្នុងប្រទេសកម្ពុជាក៏ទទួលបាននូវភាពរីកចម្រើនឆ្ពោះទៅមុខកាន់តែលឿនដោយមាន Invest M ឈរជាលំដាប់និងឈានមុខគេ។ Invest M នៅតែប្តេជ្ញាចិត្តក្នុងការដឹកនាំទីផ្សារ បន្តពង្រឹងសេវាកម្មរបស់ខ្លួន និងពង្រីកការផ្តល់ជូនផលិតផលរបស់ខ្លួន ប្រកបដោយភាពច្នៃប្រឌិត ដើម្បីលើកកម្ពស់លទ្ធភាព ប្រើប្រាស់សេវាកម្មហិរញ្ញវត្ថុ និងក្លាយជាជម្រើសស័ក្តិសមបំផុតសម្រាប់អតិថិជន។ ជួញដូរជាមួយឈ្មួញជើងសាឧបករណ៍និស្សន្ទលំដាប់ថ្នាក់លេខ១ដែលមានទំហំជួញដូរធំជាងគេ។ បើកគណនីជាមួយ Invest M ថ្ងៃនេះសូមធ្វើការចុះឈ្មោះតាមរយៈhttps://secure.investm.com/marketing/links/go/484 ឬទាក់ទងក្រុមជំនាញរបស់យើងសម្រាប់ព័ត៌មានបន្ថែម (+855 96 818 0000) ស្វែងរកគេហទំព័ររបស់ Invest M ដើម្បីយល់ដឹងអំពីព័ត៌មានលម្អិត សូមចុចត្រង់នេះ https://investm.com/	{ "spider_name": "businesscambodia", "scrape_at": "2025-06-14_19:40:00", "date_created": "2024-08-25T15:35:19.372Z", "category": "PR", "views": 706, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ក្រុមហ៊ុន សែលកាត បង្ហាញពីការបញ្ចូលគ្នារវាង រចនាបទបែបប្រពៃណី ជាមួយបទពិសោធអតិថិជន ផ្នែកបច្ចេកវិទ្យាដ៏ទំនើប ក្នុងមជ្ឈមណ្ឌល នៅរាជធានីភ្នំពេញ	https://business-cambodia.com/articles/cellcard-showcases-the-blend-of-traditional-style-with-state-of-the-art-customer-experience-in-a-hub-in-phnom-penh-	រាជធានីភ្នំពេញ ព្រះរាជាណាចក្រកម្ពុជា ថ្ងៃអាទិត្យ ទី២៥ខែសីហា ឆ្នាំ២០២៤ ក្រុមហ៊ុន សែលកាត ដែលជាក្រុមហ៊ុនផ្តល់សេវាទូរគមនាគមន៍ឈានមុខគេរបស់កម្ពុជា នៅថ្ងៃនេះបានប្រកាសបើកសម្ពោធ មជ្ឈមណ្ឌលបទពិសោធអតិថិជនដែលបញ្ចូលគ្នារវាង រចនាបទបែបប្រពៃណី ជាមួយនឹងបទពិសោធអតិថិជន ផ្នែកបច្ចេកវិទ្យាដ៏ទំនើប។ នៅក្នុងមជ្ឈមណ្ឌលនេះ គឺសម្រាប់បម្រើសេវាកម្ម ជូនអតិថិជន ក្នុងព្រះរាជាណាចក្រកម្ពុជា នាពេលអនាគត។ មជ្ឈមណ្ឌលនេះ មានទីតាំងនៅក្នុងអាគារប្រវត្តិសាស្រ្ត រ៉ូយ៉ាល់ រេលវេ ដែលជាមជ្ឈមណ្ឌលដែលបញ្ចូលគ្នារវាង រចនាបទបែបប្រពៃណី ជាមួយនឹងបទពិសោធអតិថិជន ផ្នែកបច្ចេកវិទ្យាដ៏ទំនើប។ នៅក្នុងមជ្ឈមណ្ឌលនេះ មានការបម្រើសេវាកម្មជាច្រើន រួមទាំងសេវាទូរគមនាគមន៍ ធនាគារ សេវាកម្មដំណើរ និងសេវាកម្មផ្សេងៗជាច្រើនទៀត។ លោក Simon Perkins អគ្គនាយកប្រតិបត្តិ នៃក្រុមហ៊ុនក្នុងវិស័យបច្ចេកវិទ្យាទំនាក់ទំនងព័ត៌មាន នៃក្រុមហ៊ុន រ៉ូយ៉ាល់គ្រុប បានមានប្រសាសន៍ថា “នេះគឺជាឱកាសដ៏សំខាន់មួយ សម្រាប់ក្រុមហ៊ុន សែលកាត ដែលកំពុងបន្តជំរុញនវានុវត្តន៍ និងលើកកម្ពស់បទពិសោធរបស់អតិថិជននៅក្នុងប្រទេសកម្ពុជា”។ “នេះជាព្រឹត្តិការណ៍ដ៏សំខាន់ក្នុងការចូលរួមជាដៃគូរវាងក្រុមហ៊ុន សែលកាត ជាមួយនឹងក្រុមហ៊ុន រ៉ូយ៉ាល់ រេលវេ ដោយរួមបញ្ចូលអគារបេតិកភណ្ឌដ៏ល្បីល្បាញនេះ ជាមួយបទពិសោធអតិថិជន ផ្នែកបច្ចេកវិទ្យាដ៏ទំនើប ដែលជាចក្ខុវិស័យរបស់ក្រុមហ៊ុន ឆ្ពោះទៅអនាគត។ យើងខ្ញុំ មានសេចក្តីរំភើបរីករាយក្នុងការផ្តល់ជូនអតិថិជនរបស់យើងនូវបទពិសោធដ៏នៃសេវាកម្មពិសេស ដែលមានផាសុខភាពបំផុត”។ មជ្ឈមណ្ឌលទំនើបនេះ មានបរិយាកាសសមសួន ដែលត្រូវបានរចនាឡើង ដើម្បីបំពេញតម្រូវការរបស់អតិថិជនទាំងអស់តាមជម្រើសរបស់ខ្លួនតាមបែបឌីជីថលយ៉ាងរលូន និងមានប្រសិទ្ធភាព។ ឯកឧត្តម ប៉េង ពោធិ៍នា រដ្ឋមន្ត្រី ក្រសួងសាធារណការ និងដឹកជញ្ជូន បានសម្តែងការគាំទ្រចំពោះគម្រោងនេះ ដោយឯកឧត្តមមានប្រសាសន៍ថា “ខ្ញុំសូមលើកទឹកចិត្តដល់ប្រជាពលរដ្ឋ ក៏ដូចជាក្រុមហ៊ុននានា សូមចូលរួមប្រើប្រាស់សេវាដឹកជញ្ជូនទំនិញ និងធ្វើដំណើរតាមផ្លូវដែកកម្ពុជា ឲ្យបានជាអតិបរមា ដោយហេតុផលចំណេញថវិកាជាមួយនឹងតម្លៃទាបក្នុងការដឹកជញ្ជូន និងធ្វើដំណើរ។ ជាមួយគ្នានេះ ក្រសួងក៏សូមស្នើដល់ក្រុមហ៊ុន រ៉ូយ៉ាល់ រេលវេ ធ្វើទំនើបកម្មដោយបំពាក់បរិក្ខារ ឧបករណ៍សុវត្ថិភាពនានា ដើម្បីបង្កើតប្រសិទ្ធភាពដឹកជញ្ជូន ឆ្លើយតបនឹងរបត់ដ៏សំខាន់ក្នុងការប្រតិបត្តិវិស័យដឹកជញ្ជូនតាមផ្លូវដែក ក៏ដូចជាដើម្បីលើកស្ទួយវិស័យផ្លូវដែកនៅកម្ពុជា»។ អ្នកឧកញ៉ា គិត ម៉េង ប្រធានប្រឹក្សាភិបាលក្រុមហ៊ុន រ៉ូយ៉ាល់ គ្រុប បានបន្ថែមប្រសាសន៍ថា “នេះមិនត្រឹមតែជាអគារប៉ុណ្ណោះទេ ប៉ុន្តែជានិមិត្តរូបនៃ បច្ចេកវិទ្យាឌីជីថល និងបេតិកភណ្ឌប្រវត្តិសាស្ត្ររបស់យើងផងដែរ។ យើងនឹងធ្វើឱ្យអគារប្រវត្តិសាស្រ្តដែលបន្សល់ទុក ក្នុងសម័យអាណានិគមបារាំងនេះរស់ឡើងវិញ ដោយមានអ្វីៗរីកចម្រើនសម្បូរបែប ចាប់ពីពេលបច្ចុប្បន្ន រហូតដល់អនាគត»។ ការបើកសម្ពោធជាផ្លូវការមជ្ឈមណ្ឌលបទពិសោធអតិថិជន សែលកាត រេលវេ គឺជាការបោះជំហានឆ្ពោះទៅរកបរិវត្តកម្មឌីជីថល និងសបញ្ជាក់ពីជំហរនៅតែនាំមុខគេ របស់ក្រុមហ៊ុន សែលកាត ផ្នែកនវានុវត្តក្នុងឧស្សាហកម្មទូរគមនាគមន៍។ អំពីក្រុមហ៊ុន ខេម ជ្ជីអេសអេម ម.ក (សែលកាត)  ចាប់ដំណើរការក្នុងឆ្នាំ ១៩៩៧ ក្រុមហ៊ុន សែលកាត គឺជាប្រតិបត្តិករក្នុងស្រុកតែមួយគត់ ដែលបម្រើសេវាកម្មទូរស័ព្ទជូនអតិថិជនយូរជាងគេនៅប្រទេសកម្ពុជា មានប្រវត្តិដ៏យូរលង់ និងល្បីល្បាញ មានការច្នៃប្រឌិតខ្ពស់មុនគេក្នុងទីផ្សារកម្ពុជា និងមានបណ្តាញទូរស័ព្ទចល័តលឿនបំផុតគួរជាទីទុកចិត្ត។ ក្រុមហ៊ុននេះ ជាក្រុមហ៊ុនទូរស័ព្ទចល័តដ៏ធំមួយ ក្នុងប្រទេសកម្ពុជា ដែលមានអតិថិជនជាង ៤លាននាក់ ដែលមានសេវាគ្របដណ្តប់ទូទាំងប្រទេស និងមានបណ្តាញចែកចាយដ៏ធំទូលាយ។      ក្រុមហ៊ុនតែងតែខំប្រឹងផ្តល់សេវាទូរគមនាគមន៍ឱ្យបានល្អក្នុងទីផ្សារកម្ពុជា ដោយធ្វើយ៉ាងណាឱ្យមានភាពច្នៃប្រឌិតខ្ពស់ និងនៅតែបន្តពង្រីកបណ្តាញសេវាគ្របដណ្តប់ដោយប្រសិទ្ធភាពបំផុត។  អំពីក្រុមហ៊ុន រ៉ូយ៉ាល់គ្រុប  បង្កើតឡើងក្នុងឆ្នាំ១៩៩១ ដែលជាក្រុមហ៊ុនគ្រប់គ្រងការវិនិយោគជាយុទ្ធសាស្រ្តរបស់ប្រទេសកម្ពុជា ក្រុមហ៊ុន រ៉ូយ៉ាល់គ្រុបត្រូវបានទទួលស្គាល់ថា ជាក្រុមហ៊ុនវិនិយោគដែលមានសក្តានុពលខ្លាំងបំផុតក្នុងប្រទេស។ ក្រុមហ៊ុន រ៉ូយ៉ាល់គ្រុប ជាក្រុមហ៊ុនមេ ដែលមានក្រុមហ៊ុនបុត្រសម្ព័ន្ធជាច្រើនគួរជាទីចំណាប់អារម្មណ៍ មានដូចជា វិស័យធនាគារ និងហិរញ្ញវត្ថុ ក្រុមហ៊ុនធានារ៉ាប់រង ក្រុមហ៊ុនវិនិយោគ ក្រុមហ៊ុនទូរគមនាគមន៍ ក្រុមហ៊ុនថាមពល ក្រុមហ៊ុនដឹកជញ្ជូន ក្រុមហ៊ុនប្រព័ន្ធផ្សព្វផ្សាយ និងការកម្សាន្ត សណ្ឋាគារ និងរមណីយដ្ឋាន ក្រុមហ៊ុនផ្នែកវិស័យអប់រំ ក្រុមហ៊ុនអភិវឌ្ឍន៍អចលនទ្រព្យ ក្រុមហ៊ុនពាណិជ្ជកម្ម និងតំបន់សេដ្ឋកិច្ចពិសេស។	{ "spider_name": "businesscambodia", "scrape_at": "2025-06-14_19:40:00", "date_created": "2024-08-25T11:43:39.296Z", "category": "PR", "views": 339, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ព្យុះទី១០ឈ្មោះ សានសាន ជះឥទ្ធិពលមកលើកម្ពុជា ធ្វើឱ្យតំបន់៣នេះ អាចមានភ្លៀងខ្យល់ ចំនួន២ថ្ងៃ	https://business-cambodia.com/articles/weather-in-cambodia-augest-news	យោងតាមការចុះផ្សាយដោយក្រសួងធនធានទឹក និងឧតុនិយមបានឱ្យដឹងថាកម្ពុជានឹងមានភ្លៀងធ្លាក់គ្របដណ្តប់ស្ទើរទូទាំងប្រទេស ដោយសារតែព្យុះទី១០ឈ្មោះ សានសាន (Shanshan) មានឥទ្ធិពលលើខ្យល់មូសុងនិរតី ដែលបក់លើសមុទ្រ Andaman គ្របដណ្តប់លើឈូងសមុទ្រថៃ ភាគកណ្តាលនៃអាងទន្លេមេគង្គ សមុទ្រចិនខាងត្បូង និងលើព្រះរាជាណាចក្រកម្ពុជា។   អាស្រ័យហេតុនេះនឹងធ្វើឱ្យតំបន់៣នេះ អាចមានភ្លៀង ផ្គរ រន្ទះលាយឡំខ្យល់កន្រ្តាក់ ចំនួន២ថ្ងៃ ចាប់ពីថ្ងៃទី២៥ ដល់២៧ ខែសីហា ឆ្នាំ២០២៤៖   ១. តំបន់វាលទំនាប៖ សីតុណ្ហភាពមធ្យមអប្បបរមា២៣°C និងសីតុណ្ហភាពមធ្យមអតិបរមា៣៥°C។ ខ្យល់បក់ មកពីទិសនិរតី និងទក្សិណ មានល្បឿនមធ្យម ៣,៥ ម៉ែត្រ វិនាទី។   ធ្វើឱ្យ ខេត្តបន្ទាយមានជ័យ បាត់ ដំបង ពោធិ៍សាត់ សៀមរាប កំពង់ឆ្នាំង កំពង់ធំ កំពង់ចាម ត្បូងឃ្មុំ ព្រៃវែង ស្វាយរៀង កណ្តាល តាកែវ និងភ្នំពេញ អាចមានភ្លៀងធ្លាក់ជាមួយផ្គររន្ទះ និងខ្យល់កន្ត្រាក់គ្របដណ្តប់លើ ផ្ទៃដី៤០%។   ២. តំបន់ខ្ពង់រាប៖ សីតុណ្ហភាពមធ្យមអប្បបរមា២៣°C និងសីតុណ្ហភាពមធ្យមអតិបរមា៣៥°C។ ខ្យល់បក់ មកពីទិសនិរតី និងពាយ័ព្យ មានល្បឿនមធ្យម ៤,២៥ ម៉ែត្រវិនាទី។   ធ្វើឱ្យ ខេត្តប៉ៃលិន ឧត្តរមានជ័យ ព្រះវិហារ ស្ទឹងត្រែង ក្រចេះ រតនគិរី មណ្ឌលគិរី តំបន់ជួរភ្នំក្រវាញ និងជួរភ្នំដងរែក អាចមាន ភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់គ្របដណ្តប់លើផ្ទៃដី៣០%។   ៣. តំបន់មាត់សមុទ្រ៖ សីតុណ្ហភាពមធ្យមអប្បបរមា២៣°C និងសីតុណ្ហភាពមធ្យមអតិបរមា៣៤°C។ ខ្យល់បក់ មកពីទិសនិរតី មានល្បឿនមធ្យម ២,៥០ម៉ែត្រ វិនាទី។   ធ្វើឱ្យ ខេត្តកោះកុង ព្រះសីហនុ កំពត កែប និងជួរភ្នំបូកគោ អាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់ គ្របដណ្តប់លើផ្ទៃដី២៥% ហើយរលកសមុទ្រមានកម្ពស់មធ្យមអប្បបរមា ០,៥០ម៉ែត្រ និងកម្ពស់មធ្យមអតិបរមា១,៥០ម៉ែត្រ។   អាស្រ័យដូចបានជម្រាបជូនខាងលើ សូមសាធារណជនទទួលជ្រាបជាព័ត៌មាន យកចិត្តទុកដាក់ប្រុងប្រយ័ត្នខ្ពស់លើសុខភាព ការធ្វើដំណើរ ដើម្បីជៀសវាងពីគ្រោះថ្នាក់ផ្សេងៗដែលអាចកើតមានដោយយថាហេតុ៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-25T08:42:35.921Z", "category": "ព័ត៌មានថ្មីៗ", "views": 1113, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រសួងសុខាភិបាល ណែនាំឲពង្រឹងវិធា.នការចត្តាឡីស័ក ក្រោយWHO ព្រមា.នអំពីជំងឺឆ្ល.ង Mpox	https://business-cambodia.com/articles/cambodia-health-ministry-news-	យោងតាមការចុះផ្សាយពីក្រសួងព័ត៌មានកាលពីពេលថ្មីៗនេះបានឱ្យដឹងថា ក្រសួងសុខាភិបាលនៃកម្ពុជា បានចេញសេចក្តីណែនាំឱ្យ ពង្រឹងវិធានការចត្តាឡីស័ក នៅតាមខេត្តព្រំដែនច្រកចេញចូលប្រទេស ដើម្បីទប់ស្កាត់នឹងជំងឺឆ្លង ខណៈអង្គការសុខភាពពិភពលោកបានប្រកាសជាគ្រោះអាសន្នសុខភាពសាធារណៈ គួរឱ្យព្រួយបារម្មណ៍ជាអន្តរជាតិ កាលពីថ្ងៃទី១៤ ខែសីហា ឆ្នាំ២០២៤។   ដោយបច្ចុប្បន្ននេះមានការផ្ទុះឡើងនៃជំងឺអឹមផក (Mpox) ឡើងនៅក្រៅប្រទេស និងការរីករាលដាលជំងឺផ្តាសាយបក្សី (H5N1) ដែលឆ្លងពីសត្វទៅមនុស្ស និងជំងឺអង់ត្រាក់ (Anthrax) ដែលមាននៅក្នុងតំបន់ និងប្រទេសជិតខាង។   ប្រភពដដែលបានបន្តថាបើយោងតាមប្រព័ន្ធតាមដាន និងត្រួតពិនិត្យជំងឺ របស់នាយកដ្ឋានប្រយុទ្ធនឹងជំងឺឆ្លង នៃក្រសួងសុខាភិបាល បានបង្ហាញថារហូតមកដល់ពេលនេះ នៅប្រទេសកម្ពុជា មានជំងឺ ផ្តាសាយបក្សី (H5N1) ចំនួន ៧២ករណី (ស្លាប់ ៤៣ករណី) និងជំងឺអឹមផក (Mpox) ចំនួន ២០ករណី (គ្មានករណីស្លាប់)។   យ៉ាងណាមិញក្នុងបរិការណ៍នេះក្រសួងសុខភិបាលសូមជម្រាបឯកឧត្តម លោកជំទាវនិងខណៈអភិបាលខេត្តដែលនៅជាប់ព្រំដែន សូមមេត្តាយកចិត្តទុកដាក់ខ្ពស់ក្នុងការតាមដាន និងជំងឺឆ្លងដែលអាចនាំចូលពីបណ្តាប្រទេសនានា ដោយពង្រឹងវិធានការចត្តាឡីស័ក ដើម្បីទប់ស្កាត់ និងឆ្លើយតបការឆ្លងរាលដាលជំងឺនៅតាមច្រកចេញចូលប្រទេស ដើម្បីការពារសុខភាពជូនប្រជាជនកម្ពុជា ស្របតាមគោលនយោបាយរបស់រដ្ឋាភិបាល៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-25T07:54:55.383Z", "category": "ភាពជាអ្នកដឹកនាំ", "views": 774, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
គម្រោងផ្លូវជាតិលេខ៤ សាងសង់បានជាងពាក់កណ្ដាលហើយ ខណៈនេះជាពេលវេលាដែលត្រូវបញ្ចប់	https://business-cambodia.com/articles/national-road-four-update	គិតត្រឹមដើមខែសីហា ឆ្នាំ២០២៤នេះ គម្រោងស្តារ និងលើកកម្រិតគុណភាពផ្លូវជាតិលេខ៤ (ភ្នំពេញ-ព្រះសីហនុ) សម្រេចបានលទ្ធផល (Physical Progress)ចំនួន ៦៦,០៦% ខណៈគ្រោងនឹងបញ្ចប់នៅថ្ងៃទី៣១ ខែធ្នូ ឆ្នាំ២០២៦ខាងមុខ។ នេះបើតាមការដកស្រង់ពីក្រសួងសាធារណការ និងដឹកជញ្ជូនកាលពីថ្ងៃទី២៣ ខែសីហា ឆ្នាំ២០២៤។ ក្នុងនោះដែរ ឯកឧត្តម ផែង សុវិជ្ជានោ រដ្ឋលេខាធិការ និងប្រធានគម្រោងស្តារ និងលើកកម្រិតគុណភាពផ្លូវជាតិលេខ៤បានឱ្យដឹងថា គម្រោងស្តារ និងថែទាំផ្លូវជាតិលេខ៤ សរុបប្រវែង១៩៦,១០គីឡូម៉ែត្រ ចែកចេញជា ៦ កំណាត់រួមមាន៖ ១- កំណាត់ទី១៖ គីឡូម៉ែត្រលេខ១៩+៧០០ ដល់គីឡូម៉ែត្រលេខ៦០+០០០ ក្នុងខេត្តកណ្តាល និងខេត្តកំពង់ស្ពឺ។ ផ្លូវ៤គន្លងមានប្រវែង២៨,៨០គីឡូម៉ែត្រ និងផ្លូវ២គន្លងមានប្រវែង១១,៥០គីឡូម៉ែត្រ ប្រវែងសរុប៤០,៣០គីឡូម៉ែត្រ ។ ២-កំណាត់ទី២៖ គីឡូម៉ែត្រលេខ៦០+០០០ ដល់គីឡូម៉ែត្រលេខ១០១+០០០ ក្នុងខេត្តកំពង់ស្ពឺ។ ផ្លូវ៤គន្លងមានប្រវែង២,៦៨គីឡូម៉ែត្រ និងផ្លូវ២គន្លងមានប្រវែង៣៨,៣២គីឡូម៉ែត្រ ប្រវែងសរុប៤១,០០គីឡូម៉ែត្រ ។ ៣-កំណាត់ទី៣៖ គីឡូម៉ែត្រលេខ១០១+០០០ ដល់គីឡូម៉ែត្រលេខ១៤៣+០០០ ក្នុងខេត្តកំពង់ស្ពឺ និងខេត្តកោះកុង។ ផ្លូវ៤គន្លងមានប្រវែង០,៣០គីឡូម៉ែត្រ និងផ្លូវ២គន្លងមានប្រវែង៤១,៧០គីឡូម៉ែត្រ ប្រវែងសរុប៤២,០០គីឡូម៉ែត្រ ។ ៤-កំណាត់ទី៤៖ គីឡូម៉ែត្រលេខ១៤៣+០០០ ដល់គីឡូម៉ែត្រលេខ១៨៦+០០០ ក្នុងខេត្តកោះកុង និងខេត្តព្រះសីហនុ។ ផ្លូវ៤គន្លងមានប្រវែង០,៩៣គីឡូម៉ែត្រ និងផ្លូវ២គន្លងមានប្រវែង៤២,០៧គីឡូម៉ែត្រ ប្រវែងសរុប៤៣,០០គីឡូម៉ែត្រ ។ ៥-កំណាត់ទី៥៖ គីឡូម៉ែត្រលេខ១៨៦+០០០ ដល់គីឡូម៉ែត្រលេខ២១៥+៨០០ ក្នុងខេត្តព្រះសីហនុ។ ផ្លូវ៤គន្លងមានប្រវែង៧,៣០គីឡូម៉ែត្រ និងផ្លូវ២គន្លងមានប្រវែង២២,៥០គីឡូម៉ែត្រ ប្រវែងសរុប២៩,៨០គីឡូម៉ែត្រ ។ ៦- កញ្ចប់ទី៦៖ គីឡូម៉ែត្រលេខ៤៨+៦៩៥ ដល់គីឡូម៉ែត្រលេខ២០២+៦៨៨ ជួសជុលស្ពានចាស់ចំនួន២៤ លូប្រអប់ចំនួន៨ លូមូលចំនួន៩ និងផ្លាស់ប្តូរគ្រឿងបង្គុំស្ពានចាស់ចំនួន៥ ក្នុងខេត្តកំពង់ស្ពឺ កោះកុង ខេត្តព្រះសីហនុ។ ៧-កញ្ចប់ទី៧៖ គីឡូម៉ែត្រលេខ៣៨+០៧៦ ដល់គីឡូម៉ែត្រលេខ២០៤+៩៧៣ សាងសង់ស្ពានថ្មីចំនួន៨ ក្នុងខេត្ត កំពង់ស្ពឺ កោះកុង និងខេត្តព្រះសីហនុ។ សូមជម្រាបថា គម្រោងស្តារ និងលើកកម្រិតគុណភាពផ្លូវជាតិលេខ៤ អនុវត្តគម្រោង និងកម្មវិធីហិរញ្ញប្បទានដោយធនាគារពិភពលោក(WB)ចំនួន ១១០លានដុល្លារអាមេរិកដោយគ្រោងនឹងអនុវត្តចំនួន០៨ឆ្នាំ(២០១៨-២០២៦) អនុវត្តន៍ដោយក្រសួងសាធារណការ និងដឹកជញ្ជូន។ ហិរញ្ញប្បទាននេះ មានគោលបំណងសម្រាប់ជួសជុល និងថែទាំផ្លូវជាតិលេខ០៤ ប្រវែង១៩៦,១០គីឡូម៉ែត្រ ដោយពង្រីកតួផ្លូវ ជីកប្រឡាយ និងជួសជុលស្ពានចាស់ សាងសង់ស្ពានថ្មី៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-25T07:43:21.740Z", "category": "អចលនទ្រព្យ", "views": 324, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចង់ឆាប់ចេះនិយាយចិនទេ? មកស្គាល់ឆានែលយូធូបល្បីៗ៤ មានបង្រៀនចិនពីមិនចេះសោះ គ្មានប.ង់លុ.យ១រៀល	https://business-cambodia.com/articles/can-study-china-from-online	បច្ចុប្បននេះការរៀនភាសាបន្ថែមពិតជាសំខាន់ខ្លាំងណាស់ ជាពិសេសនោះបន្ទាប់ពីភាសាអង់គ្លេសភាសាចិនក៏សំខាន់ខ្លាំងដែរ ដូច្នេះបើយើងចេះអង់គ្លេសស្ទាត់ខ្លះហើយ ក៏គួរតែមករៀនភាសាចិនតាមឆានែលយូធូបល្បីៗទាំង៤ នេះបានមានបង្រៀនចិនកម្រិតមិនទាន់ចេះសោះគ្មានបង់លុយមួយរៀល។ ១. ឆានែលរៀនភាសាចិន KIM MISSION នេះជាឆានែលយូធូបរបស់អ្នកគ្រូបង្រៀនជនជាតិខ្មែរ ដែលបង្ហាត់បង្រៀនទៅលើភាសាចិនមកជាយូរឆ្នាំ។ មកទល់ពេលនេះឆានែលយូធូបដែលអ្នករៀនចិន ពេញនិយមរៀននេះ មានអ្នកចូលទៅ Subscribe រហូតដល់ ៦៧១K។ មានមេរៀនល្អៗជាច្រើន ដូចជាមេរៀនសន្ទនា រៀនចិនកម្រិតដំបូង និងការរៀនប្រកបភាសាចិន ជាមួយនឹងការបកស្រាយ ពន្យល់យ៉ាងក្បោះក្បាយ។   ២. ឆានែលរៀនភាសាចិន Puthipor Tech ក្រៅពីឆានែលរៀនភាសាចិនខាងលើ ពេលនេះយើងសូមណែនាំឆានែលមួយនេះទៀត ដែលមានវីដេអូរៀនភាសាចិនជាច្រើនដែលមានការបង្រៀនទាក់ទងជាមួយការសន្ទនា និងបញ្ចេញសម្លេងជាដើមដូច្នេះបងប្អូនអាចពិចារណារៀនមាន ក្នុងនោះយូធូបនេះក៏មានអ្នកចូលទៅ Subcribe រហូតដល់សម្រាប់អ្នកចូលចិត្តរៀនចិន យើងសូមណែនាំឆានែលយូធូបមួយនេះ ព្រោះរាល់វីដេអូជាច្រើននៅក្នុងឆានែលនេះ បានបង្រៀនអំពីមូលដ្ឋានគ្រឹះ ការសន្ទនា និងបញ្ចេញសំឡេង និងការបង្ហាត់បង្ហាញផ្សេងៗ ពាក់ព័ន្ធនឹងភាសាចិន។ បច្ចុប្បន្នឆានែលយូធូបនេះ Puthipor Tech មានអ្នកចូលទៅ Subcribe រហូតដល់ ៦៩k ផងដែរ។   ៣. Kim Srey Eat គីម ស្រីអ៊ីត  សម្រាប់ឆាណែលមួយនេះដែរគឺមានការបង្រៀនជាភាសាខ្មែរ ដោយរៀនអំពីប្រយោគនិងប្រធានបទសម្រាប់ការរស់នៅប្រចាំថ្ងៃ ដោយរៀនជាមួយជនជាតិខ្មែរផ្ទាល់តែម្តង។   ៤. ChineseFor.Us - Learn Mandarin Chinese Online ឆាណែលមួយនេះបង្រៀនដោយជនជាតិចិនផ្ទាល់ តែនិយាយជាភាសាអង់គ្លេស។ ឆាណែលមួយនេះស័ក្តិសមសម្រាប់អ្នកថ្នាក់ដំបូងបំផុតហើយចង់រៀនជាមួយជនជាតិចិនផ្ទាល់៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-25T07:40:33.230Z", "category": "ព័ត៌មានថ្មីៗ", "views": 1592, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អ្នកប្រើ ប.ស.ស ប្រយ័ត្នអត់ដឹង! សេវានិងការព្យាបាលទាំង១៤ នេះគឺមិនមានអ្នករបរថែទាំងសុខភាពរបស់ប.ស.ស ទេ	https://business-cambodia.com/articles/don-t-have-in-bor-sor-sor	មែនទែនទៅ ប័ណ្ណបេឡាសន្តិសុខសង្គម (ប.ស.ស) គឺបានផ្តល់នូវអត្ថប្រយោជន៍ជាច្រើនសម្រាប់ប្រជាពលរដ្ឋកម្ពុជាក្នុងការធានាបាននូវសង្គតិភាព សមធម៌និងសាមគ្គីធម៌សង្គម និងដើម្បីលើកកម្ពស់សុខុមាលភាពនិងជីវភាពរបស់ប្រជាពលរដ្ឋផងដែរ។   យ៉ាងណាមិញ ប័ណ្ណបេឡាសន្តិសុខសង្គមនេះក៏បានផ្តល់នូវអត្ថប្រយោជន៍ធំៗមួយចំនួនទៀតទៅដល់អ្នកប្រើប្រាស់ដូចជា ៖ ថែទាំសុខភាពសេវាព្យាបាលនិងថែទាំវេជ្ជសាស្ត្រ ហានិភ័យការងារដោយទទួលបានការគាំពារពេលជួប គ្រោះថ្នាក់ដោយចៃដន្យ និងភ្លាមៗនៅក្នុងពេលធ្វើការងារ និកម្មភាពការងារតាមរយៈការផ្តល់ជាជំនួយបណ្តោះអាសន្ន ពេលជួបនូវបាតុភូតសេដ្ឋកិច្ចនៅក្នុងសង្គមជាដើម។ មួយគ្នានេះដែរក៏មានសេវានិងការព្យាបាលមួយចំនួនមិនត្រូវបានដាក់បញ្ចូលទៅក្នុងរបបថែទាំសុខភាពរបស់ប័ណ្ណ ប.ស.ស ដែលរួមមាន ៖ ១.ការព្យាបាលទាំងឡាយដែលមិនគិតថ្លៃ ដែលមានចែងក្នុងគោលនយោបាយសុខាភិបាលសាធារណៈ ២.ការថែទាំធ្មេញ (ការសម្អាតធ្មេញ ការប៉ះធ្មេញ និងការដាក់ធ្មេញ) ៣.ការព្យាបាល និងការវះកាត់ប្តូរភេទ ៤.ការផ្សាំ ឬប្តូរសរីរាង្គផ្សេងៗ ៥.សេវាបង្កកំណើតដោយសិប្បនិម្មិត ៦.ការព្យាបាលដោយខ្លួនឯង ៧.ការព្យាបាល ឬវះកាត់កែសម្ផស្ស ៨.ឧបករណ៍ជំនួយភ្នែកសិប្បនិម្មិត និងការព្យាបាលដោយកាំរស្មីឡាស៊ែរ ៩.ការព្យាបាលញៀនសុរា និងផ្តាច់គ្រឿងញៀន ១០.ការព្យាបាលអសមត្ថភាពផ្តល់កំណើត ១១.ការវះកាត់ដោយដាក់គ្រាប់ភ្នែកសិប្បនិម្មិត ១២.ការវះកាត់បេះដូង និងសសៃឈាមបេះដូង ១៣.ការលាងឈាម ១៤. ការពិនិត្យសុខភាពទូទៅ ៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-25T07:22:55.027Z", "category": "ព័ត៌មានថ្មីៗ", "views": 2164, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អ្នកជំនាញផ្នែក HR៖ ឥឡូវកម្រិតសញ្ញាបត្រលែងជាបញ្ហា សម្រាប់កា.រងារទៀតហើយ ឲ្យតែមានចំណុចធំ១នេះ	https://business-cambodia.com/articles/do-need-certificate-for-jobs	ចាប់ពីឆ្នាំ២០២៣ កម្រិតសញ្ញាបត្រថ្នាក់មហាវិទ្យាល័យ អាចលែងជាបញ្ហាធំដូចគ្រាកន្លងទៅទៀតហើយក្នុងការទទួលបានឱកាសស្វែងរកការងារ។ នេះបើតាមការលើកឡើងរបស់អ្នកជំនាញផ្នែកធនធានមនុស្ស។   អ្នកស្រី Emily Rose McRae នាយកជាន់ខ្ពស់នៃការស្រាវជ្រាវដែលផ្តោតលើធនធានមនុស្សនៅក្រុមហ៊ុនវិភាគ Gartner បានលើកឡើងយ៉ាងដូច្នេះថា៖ «ក្រុមហ៊ុនដែលទទួលបានជោគជ័យបំផុតនៅឆ្នាំនេះ គឺវាយតម្លៃបេក្ខជនផ្អែកលើសមត្ថភាពពិតប្រាកដក្នុងការបំពេញការងារ ជាជាងការបញ្ជាក់លើសញ្ញាបត្រ និងបទពិសោធន៍ពីមុនរបស់ពួកគេ»។   និន្នាការនេះបាននឹងកំពុងទទួលបានការចាប់អារម្មណ៍យឺតៗសម្រាប់ប៉ុណ្ណោះក្នុងរយៈពេលប៉ុន្មានឆ្នាំមកនេះ។ ៤៥%នៃជំនាញមធ្យម និង៣១%បានថយចុះតម្រូវការសញ្ញាបត្រនៅក្នុងការចុះបញ្ជីការងារវាងឆ្នាំ២០១៧ និងឆ្នាំ២០១៩ នេះបើយោងការសិក្សាឆ្នាំ២០២២ ពី Harvard Business Review និងក្រុមហ៊ុនទិន្នន័យទីផ្សារការងារ Lightcast។   ចំពេលទីផ្សារការងារតឹងតែង និន្នាការនេះអាចបង្កើនល្បឿនយ៉ាងខ្លាំងនៅឆ្នាំនេះ។ អ្នកជំនាញខាងលើបានកត់សម្គាល់ថា តម្រូវការសញ្ញាបត្រនឹងលុបបំបាត់ចំនួនប្រជាជនអាមេរិកយ៉ាងខ្លាំងពីការងារ នៅពេលដែលនិយោជកកំពុងសម្លឹងរកមើលចម្រាញ់មនុស្សដែលមានទេពកោសល្យមកធ្វើការ។ ក្នុងនោះដោយផ្អែកលើនិន្នាការបច្ចុប្បន្ន ពួកគេបានព្យាករណ៍ថា ការងារចំនួន ១.៤ លានអាចបើកចំហដល់បុគ្គលដែលគ្មានសញ្ញាបត្រមហាវិទ្យាល័យក្នុងរយៈពេល ៥ឆ្នាំខាងមុខ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:00", "date_created": "2024-08-25T05:33:14.593Z", "category": "ភាពជាអ្នកដឹកនាំ", "views": 55, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
Selena Gomez ផ្ញើសម្ដីចាក់ដោតខ្លីខ្លឹម១ឃ្លា បានជួយផ្លាស់ប្ដូរជីវិតនាងយ៉ាងធំធេង	https://business-cambodia.com/articles/selena-gomez-one-word	Selena Gomez ត្រូវបានគេស្គាល់ថា គឺជាកំពូលតារាចម្រៀងលំដាប់ពិភពលោកដែលមានប្រជាប្រិយភាពខ្លាំង និងមានទ្រព្យសម្បត្តិរាប់រយលានដុល្លារឯណោះ។ ប៉ុន្តែទម្រាំអាចដើរមកដល់ចំណុចនេះ នាងបានហែលឆ្លងរឿងឈឺចាប់ជាច្រើន និងមានពាក្យមួយឃ្លាជាកម្លាំងចិត្ត។   Selena Gomez ធ្លាប់បានថ្លែងនៅក្នុងកម្មវិធី “WE DAY” ថា៖ «ចូរកុំព្យាយាមធ្វើតាមទស្សនៈ និងការយល់ឃើញរបស់អ្នកដទៃ តែត្រូវរស់ក្នុងភាពជាខ្លួនឯង ជឿជាក់លើខ្លួនឯង និងចេះផ្តល់ការលើកទឹកចិត្ត រួមទាំងក្តីស្រលាញ់ទៅកាន់មនុស្សជុំវិញខ្លួន»។ នេះជាមេរៀនដ៏មានតម្លៃមួយសម្រាប់ជាគតិក្នុងការជំរុញខ្លួនឯងទៅកាន់កន្លែងមួយនៃភាពល្អបំផុតសម្រាប់ខ្លួនអ្នក ហើយវាក៏ជាសារមួយដាស់តឿនក្រោនរំលឹកថា អ្នកមានភាពល្អគ្រប់គ្រាន់ក្នុងការចាប់ផ្តើមធ្វើរឿងដែលជាក្តីស្រមៃរបស់ខ្លួនអ្នក ព្រោះគ្រប់យ៉ាងគឺអ្នកជាម្ចាស់វាសនានៃជីវិតខ្លួនឯង។   គួរជម្រាបផងដែរថា Selena Gomez កើតនៅថ្ងៃទី២២ ខែកក្កដា ឆ្នាំ១៩៩២ លើទឹកដី Grand Prairie រដ្ឋ ទិចសាស សហរដ្ឋអាមេរិក ដែលបច្ចុប្បន្ននាងគឺជា តារាចម្រៀង អ្នកនិពន្ធទំនប់ភ្លេង តារាសម្តែង និងជាផលិតករមួយរូបផងដែរ។ ជីវិតសិល្បៈរបស់នាងទទួលបានភាពជោគជ័យយ៉ាងធំធេងដែលសមិទ្ធផលទាំងអស់នេះកើតចេញពីទេពកោសល្យ និងការតាំងចិត្តប្រឹងប្រែងឆ្ពោះទៅមុខយ៉ាងខ្លាំងក្លា។   ក្នុងនោះ Selena Gomez មិនត្រឹមតែជាកំពូលតារាចម្រៀងដែលមានកិត្តិនាមល្បីល្បាញលំដាប់ពិភពលោកប៉ុណ្ណោះទេ នាងថែមទៀតជាតារាចិត្តធម៌ និងមានបេះដូងដ៏កក់ក្តៅជាអ្នកជួយសង្រោះសម្រាប់មនុស្សជាតិផងដែរ។ នាងបានបរិច្ចាកប្រាក់ជាច្រើនលានដុល្លារក្នុងបុព្វហេតុមនុស្សធម៌ តែងតែជួយដល់មនុស្សដែលត្រូវការជំនួយ ហើយគិតត្រឹមខែសីហា ឆ្នាំ២០២៤នេះ តារាស្រីខាងលើ មានទ្រព្យសម្បត្តិប្រមាណ ៨០០លានដុល្លារ ចេញផ្សាយដោយគេហទំព័រ Geeks For Geeks៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:00", "date_created": "2024-08-25T05:25:15.468Z", "category": "ភាពជាអ្នកដឹកនាំ", "views": 183, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រសើរណាស់! រាជរដ្ឋាភិបាលប្រកាសបន្ដការមិនយកពន្ធលើវិស័យសំខាន់ ២ នេះ	https://business-cambodia.com/articles/education-and-agriculture	រាជរដ្ឋាភិបាលអាណត្ដិទី៧ នេះបានប្រកាសជំហរបន្ដការមិនយកពន្ធលើវិស័យសំខាន់ៗចំនួន ២ រួមមាន៖ វិស័យអប់រំ និងវិស័យកសិកម្ម ។ នេះបើយោងតាមប្រសាសន៍បញ្ជាក់របស់សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជាកាលពីពេលថ្មីៗកន្លងទៅនេះ។ ថ្លែងនៅក្នុងសេចក្ដីថ្លែងការណ៍ពិសេសស្តីពី “សមិទ្ធផល១ឆ្នាំ របស់រាជរដ្ឋាភិបាល នីតិកាលទី៧ នៃរដ្ឋសភា” កាលពីថ្ងៃទី២២ ខែសីហា ឆ្នាំ២០២៤ សម្ដេចធិបតីបានមានប្រសាសន៍ថា «ពាក់ព័ន្ធការអន្ដរាគមន៍ផ្នែកពន្ធដារនៅក្នុងវិស័យកសិកម្ម រាជរដ្ឋាភិបាលបន្ដអនុវត្ដគោលការណ៍មិនយកពន្ធលើដីកសិកម្ម ដីស្រែជាលក្ខណៈគ្រួសារ ពន្ធនាំចូលសម្ភារកសិកម្ម កសិផលកសិកម្មរួមមាន ជីគ្រប់ប្រភេទ ពូជដំណាំគ្រប់ប្រភេទ បសុឱសថ ចំណីសត្វ ពូជសត្វ គ្រឿងយន្ដ និងឧបករណ៍កសិកម្មមួយចំនួន។ បន្ថែមការផ្ដល់លើកទឹកចិត្ដពន្ធដារ ដែលទុកជាបន្ទុករបស់រដ្ឋជាអាករលើតម្លៃបន្ថែមព្រមទាំងការព្យូរទុកការបង់ពន្ធប្រាក់រំដោះលើប្រាក់ចំណូល និងអនុញ្ញាតឲ្យរួចកាតព្វកិច្ចកាត់ទុក ប្រាក់ពន្ធដែលទូទាត់ដោយសហគ្រាសដាំដុះ ផលិត ផ្គត់ផ្គង់ក្នុងស្រុក និងនាំចេញនូវផលិតផលកសិកម្ម ចំនួន ១១ មុខនៅក្នុងនោះរួមមាន៖ ស្រូវ អង្ក ពោត សណ្ដែក ម្រិច ដំឡូងមី គ្រាប់ស្វាយចន្ទី ជ័រកៅស៊ូ មៀនប៉ៃលិន ស្វាយ និងចេក។ ការចិញ្ចឹមសត្វ វារីវប្បកម្ម និងផលិតផលដូងប្រេងនៅក្នុងស្រុក ជាវត្ថុធាតុដើមផលិតចេញជាចំណីសត្វ ក៏ទទួលបានផលនេះផងដែរ»។ សម្ដេចធិបតីនាយករដ្ឋមន្ដ្រីមានប្រសាសន៍បន្ដថា «ចំពោះវិស័យសំខាន់មួយទៀតដែលរដ្ឋាភិបាលផ្ដល់ការអន្ដរាគមន៍លើកទឹកចិត្ដគឺវិស័យអប់រំ។ រាជរដ្ឋាភិបាលបានផ្ដល់ការលើកទឹកចិត្ដផ្នែកពន្ធដារដល់គ្រឹះស្ថានសិក្សានៅទូទាំងព្រះរាជាណាចក្រកម្ពុជារហូតដល់បំណាច់ឆ្នាំ២០២៨។ ហើយការលើកទឹកចិត្ដនេះនឹងផ្ដល់លទ្ធភាពដល់គ្រឹះស្ថានសិក្សាក្នុងការពង្រឹងគុណភាពគ្រឹះស្ថានរបស់ខ្លួនដូចជាការចូលរួមចំណែកលើកកម្ពស់គុណភាពអប់រំជាទូទៅ។ ក្រៅអំពីការលើកទឹកចិត្ដពន្ធដារលើវិស័យអទិភាពខាងលើរាជរដ្ឋាភិបាលក៏បានលើកទឹកចិត្ដនឹងផ្ដល់ការអនុគ្រោះវិស័យអទិភាពដទៃទៀតជាច្រើន»៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-25T04:57:28.518Z", "category": "អចលនទ្រព្យ", "views": 564, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សាលាស្តេលា អន្តរជាតិ រៀបចំពិធីចុះហត្ថលេខាលើអនុស្សរណៈនៃការយោគយល់គ្នាស្តីពីការបង្កើតវិទ្យាល័យអន្តរជាតិ	https://business-cambodia.com/articles/steila-international-school	ភ្នំពេញ៖ នារសៀលថ្ងៃសុក្រ ៤រោច ខែស្រាពណ៍ ឆ្នាំរោងឆស័ក ពស ២៥៦៨ ត្រូវនឹងថ្ងៃទី២៣ ខែសីហា ឆ្នាំ២០២៤ នៅសាលាស្តេលា អន្តរជាតិ មានរៀបចំពិធីចុះហត្ថលេខាលើអនុស្សរណៈនៃការយោគយល់គ្នាស្តីពីការបង្កើតវិទ្យាល័យអន្តរជាតិ ក្រោមអធិបតីភាព ឯកឧត្តមបណ្ឌិត ហៀង សុវណ្ណារិទ្ធិ ប្រធានក្រុមប្រឹក្សាភិបាលនៃក្រុមហ៊ុនស្តេលា (ខេមបូឌា) អេឌ្យូខេសិន ឯ.ក និងជានាយកសាលាស្តេលា អន្តរជាតិ និងលោក ចាង ជាវឡុង អនុប្រធានវិទ្យាស្ថានស្រាវជ្រាវឧស្សាហកម្មអេកូឡូស៊ីនៃបណ្ឌិត្យសភាវិទ្យាសាស្រ្តក្វាងស៊ី និងជាប្រធានក្រុមហ៊ុន Guangxi Ecological Industry Group Co.,Ltd ។ ភាគីទាំងពីរបានសម្រេចសហការគ្នាលើកិច្ចសហប្រតិបត្តិការរវាង សាលាស្តេលា អន្តរជាតិ និងសាលា Baise Tianli School បង្កើតកម្មវិធីសិក្សាកម្រិតវិទ្យាល័យអន្តរជាតិរួមគ្នា នៅក្នុងសាលាស្តេលា អន្តរជាតិ ក្នុងគោលបំណងស្រូបទាញសិស្សានុសិស្សបរទេសឱ្យមកបន្តការសិក្សានៅកម្ពុជា ស្របពេលដែលប្រទេសកម្ពុជាកំពុងមានសុខសន្តិភាពពេញលេញ និងស្របតាមយុទ្ធសាស្រ្តបញ្ចកោណរបស់រាជរដ្ឋាភិបាលកម្ពុជាក្នុងអាណត្តិទី៧ដំណាក់ទី១នេះ ដោយបានចាត់ទុកការបណ្តុះបណ្តាលមូលធនមនុស្សជាកត្តាចម្បង។ នៅក្នុងឱកាសនោះ ឯកឧត្តមបណ្ឌិត ហៀង សុវណ្ណារិទ្ធិ ប្រធានក្រុមប្រឹក្សាភិបាល នៃក្រុមហ៊ុនស្តេលា (ខេមបូឌា) អេឌ្យូខេសិន ឯ.ក និងជានាយកសាលាស្តេលា អន្តរជាតិបានមានប្រសាសន៍ថា សាលាស្តេលា អន្តរជាតិ បាននិងកំពុងធ្វើការបណ្តុះបណ្តាលលើកម្មវិធីសិក្សាជាតិ ស្របតាមកម្មវិធីសិក្សារបស់ក្រសួងអប់រំ យុវជន និងកីឡា និងកម្មវិធីសិក្សាអន្តរជាតិ ដោយសិក្សាជាបីភាសាគឺ ភាសាខ្មែរ ភាសាអង់គ្លេស និងភាសាចិន ហើយឯកឧត្តមបណ្ឌិត បានសង្ឃឹមយ៉ាងមុតមាំថា ការចុះអនុស្សរណៈ នៃការយោគយល់គ្នានៅថ្ងៃនេះគឺបង្ហាញយ៉ាងច្បាស់ថាសាលាស្តេលា អន្តរជាតិបាន និងកំពុងយកចិត្តទុកដាក់ក្នុងការជំរុញកម្មវិធីសិក្សារបស់ខ្លួនឱ្យអន្តរជាតិទទួលស្គាល់នៅលើសាកលលោក និងសិស្សបរទេសអាចមកសិក្សានៅសាលាស្តេលា អន្តរជាតិ នឹងទទួលបានការបណ្តុះបណ្តាលប្រកបដោយគុណភាព ដូចគ្នាទៅនឹងគុណភាពសិក្សានៅសាលាអន្តជាតិនៅឯបរទេសផងដែរ។  ទន្ទឹមនឹងនោះ លោក ចាង ជាវឡុង អនុប្រធានវិទ្យាស្ថានស្រាវជ្រាវឧស្សាហកម្មអេកូឡូស៊ីនៃបណ្ឌិត្យសភាវិទ្យាសាស្រ្តក្វាងស៊ី និងជាប្រធានក្រុមហ៊ុន Guangxi Ecological Industry Group Co.,Ltdបានបង្ហាញពីឆន្ទៈ និងក្តីសង្ឃឹមរបស់ខ្លួនថា កម្មវិធីសិក្សាអន្តរជាតិកម្រិតវិទ្យាល័យនេះ នឹងទទួលបានការគាំទ្រពីរដ្ឋាភិបាល និងប្រជាជននៃប្រទេសទាំងពីរ ហើយការចុះអនុស្សរណៈនៃការយោគយល់គ្នានាពេលនេះ គឺមិទ្ធិផលថ្មីរួមគ្នារវាងកម្ពុជា-ចិន ក្នុងគោលបំណងលើកកម្ពស់វិស័យអប់រំ និងបង្កើនទំនាក់ទំនងជាមិត្តភាពរវាង ប្រទេសកម្ពុជា-ចិន ក្នុងភាពជាដៃគូរអភិវឌ្ឍន៍រួមគ្នាផងដែរ៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-25T01:42:18.114Z", "category": "PR", "views": 156, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ទើបមកដល់ក្តៅៗ! នេះគឺជារថយន្តអគ្គិសិនីដំបូងគេ ២ម៉ូដែលនាំចូលដោយក្រុមហ៊ុន RMA ខណៈរូបរាងនិងសមត្ថភាពមិនធម្មតា បើនិយាយអំពីតម្លៃវិញកាន់តែមិនគួរឱ្យជឿថែមទៀត	https://business-cambodia.com/articles/changan-deepal-l07-deepal-s07	ជាដំណឹងដ៏រីករាយមួយសម្រាប់ប្រិយមិត្តដែលតែងតែនិយមចូលចិត្តរថយន្តអគ្គិសនី បែបស្ព័រ ទំនើប ស៊ីវីល័យ ជាពិសេសបងប្អូនដែលជាហ្វេនរបស់ក្រុមហ៊ុន RMA ផ្ទាល់ ត្រូវប៉ាន់តែម្តង ខណៈកាលពីថ្ងៃទី២៣ ខែសីហា ឆ្នាំ២០២៤ ក្រុមហ៊ុនយក្ស RMA បាននាំមកនូវសមាជិកថ្មី រថយន្តអគ្គិសនីដំបូងគេបង្អស់របស់ខ្លួនមកកាន់ប្រទេសកម្ពុជាហើយ នោះគឺរថយន្តអគ្គិសនី CHANGAN DEEPAL L07 និង DEEPAL S07។ រថយន្តអគ្គិសនី  DEEPAL L07 & S07 សុទ្ធតែមានចំណុចទាក់ទាញមិនចាញ់គ្នាប៉ុន្មានទេ ដោយរថយន្ត DEEPAL L07 ដែលជារថយន្តអគ្គិសនីមានតួខ្លួនបែប Sedan មានកម្លាំង១៩០KW ឬ២៥៨សេះ ដែលអាចបង្កើតកម្លាំងរមួលបាន ៣២០Nm ដោយសាកថ្មមួយពេញអាចរត់បានចម្ងាយរហូតដល់ទៅ ៦១០គីឡូម៉ែត្រដោយជាន់ពី០ទៅ១០០ Km/h ចាយពេលត្រឹមតែ ៦.៧វិតែប៉ុណ្ណោះ។ បើនិយាយអំពីទំហំតួរខ្លួនសរុបរបស់វាវិញ រថយន្តនេះមានបណ្តោយ ៤.៨ម ទទឹង ១.៨ម កម្ពស់១.៤ម និងគន្លាតកង់មុខក្រោយ ២.៩ម ខណៈជម្រើសពណ៌មានរហូតដល់ទៅ៤ពណ៌សម្រាប់ជ្រើសរើស ដោយក្នុងនោះរួមមានពណ៌៌ស ខ្មៅ ប្រផេះ និងផ្ទៃមេឃ។ ជាមួយគ្នានេះដែរបើងាកមកមើលរថយន្ត DEEPAL S07 ដែលមានទំហំតួជា SUVវិញ មានសមត្ថភាពមិនសូវខុសគ្នាជាមួយ L07 ប៉ុន្មានទេ ដោយរថយន្តនេះ មានកម្លាំង១៩០KW ឬ២៥៨សេះ ដែលអាចបង្កើតកម្លាំងរមួលបាន ៣២០Nm ដោយសាកថ្មមួយពេញអាចរត់បានចម្ងាយរហូតដល់ទៅ ៦២០គីឡូម៉ែត្រ  ដោយជាន់ពី០ទៅ១០០ Km/h ចាយពេលតែ ៧.៥វិតែប៉ុណ្ណោះ។ លើសពីនេះរថយន្តនេះមានទំហំតួរខ្លួនសរុប បណ្តោយ ៤.៧ម ទទឹង ១.៩ម កម្ពស់១.៦ម និងគន្លាតកង់មុខក្រោយ ២.៩ម ខណៈជម្រើសពណ៌មាន៤ជម្រើសដូចគ្នា គ្រាន់តែ S07 មានពណ៌ បៃតង ក្រហម ខ្មៅ និងពណ៌ស ពោលខុសគ្នាត្រង់ S07 មានពណ៌ក្រហម ខណៈ L07 ជំនួសដោយពណ៌ប្រផេះ ។ ទន្ទឹមនឹងនេះដែរបើនិយាយអំពីតម្លៃវិញគឺកាន់តែពិសេសទៀតហើយ ដោយ DEEPAL L07 មានតម្លៃ ៤៤,៩០០ដុល្លារ និង DEEPAL S07 មានតម្លៃសរុប ៤៩,៩០០ដុល្លារតែប៉ុណ្ណោះ ពោលតម្លៃខុសគ្នា៥០០០ដុល្លារ។ Changan Cambodia គឺជាផ្នែកអាជីវកម្មដែលដំណើរការដោយក្រុមហ៊ុនយក្ស RMA (Cambodia) PLC ។ ក្រុមហ៊ុន RMA (Cambodia) PLC គឺជាអ្នកចែកចាយផ្តាច់មុខនៃក្រុមហ៊ុន Changan Automobile ដើម្បីនាំចូល និងចែកចាយរថយន្ត Changan គ្រឿងបន្លាស់ និងសេវាកម្មនៅក្នុងព្រះរាជាណាចក្រកម្ពុជា។ គួរបញ្ជាក់ថា រថយន្ត CHANGAN ដែលនាំចូលដោយ RMA Cambodia សុទ្ធតែមានតម្លៃស្តង់ដារ មិនងាយបញ្ចុះតម្លៃ ឬធ្លាក់ថ្លៃនៅពេលក្រោយនោះទេ ដែលធ្វើឲ្យអតិថិជនប្រើរថយន្តជាមួយទំនុកចិត្ត មិនបារម្ភឡានធ្លាក់ថ្លៃខ្លាំងនៅពេលក្រោយ  ជាពិសេសគឺសេវាកម្មថែទាំអតិថិជន ក្រោយពេលទិញរថយន្តរួច មិនបារម្មណ៍អំពីហានិភ័យ ផ្សេងៗលើការជួសជុលដោយយថាហេតុណាមួយនិងចំណាយច្រើនលើការជួសជុល ព្រោះមានការធានាច្បាស់លាស់ ពីក្រុមហ៊ុន RMA។ក្នុងនោះដែរ លោកអ្នកក៏អាចអញ្ជើញ មកមើលរថយន្ត ផ្ទាល់នៅ ៖ • អាគារតាំងបង្ហាញរថយន្ត Changan Cambodia នៅតាមបណ្តោយមហាវិថីមនីវង្ស (ទល់មុខស្ថានទូតវៀតណាម) អំពី CHANGAN AUTO ៖បច្ចុប្បន្ននេះរថយន្ត CHANGAN បានកំពុងវាយលុកលើទីផ្សារធំៗជាច្រើន ក្នុងនោះមានច្រើនជាង ៤០ ប្រទេសដែលបានទទួលសិទ្ធលក់ដូចជាប្រទេសរុស្ស៊ី, សហភាពអារ៉ាប់រួម, អារ៉ាប៊ីសាអ៊ូឌីត, អេស៊ីប, កាតា, អាហ្សង់ទីន, កូឡុំប៊ី, ឈីលី, នីហ្សេរីយ៉ា, ម៉ាឡេស៊ី, វៀតណាម, ហ្វីលីពីន, និង ប៉ាគីស្ថានផងដែរ។                                                                Facebook Page ផ្លូវការ ៖ Changan Cambodia (https://www.facebook.com/ChanganKH/)	{ "spider_name": "businesscambodia", "scrape_at": "2025-06-14_19:40:00", "date_created": "2024-08-24T13:25:03.873Z", "category": "PR", "views": 462, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ក្រុមហ៊ុន ម៉េងលី ជេ. អេឌ្យូខេសិន ចាប់ដៃជាមួយ ក្រសួងអប់រំ ធ្វើសន្និសីទនៃការបង្រៀនថ្នាក់ជាតិ ដើម្បីពង្រឹងគុណភាពអប់រំ	https://business-cambodia.com/articles/khmer-education	នាថ្ងៃទី២៤ ខែសីហា ឆ្នាំ២០២៤ ក្រុមហ៊ុន ម៉េងលី ជេ. អេឌ្យូខេសិន បានសហការជាមួយនឹង ក្រសួងអប់រំ យុវជន និងកីឡា រៀបចំការបើកសម្ពោធជាផ្លូវការនៃ «សន្និសីទនៃការបង្រៀនថ្នាក់ជាតិ (NTC)» លើកទីមួយរបស់កម្ពុជា ក្រោមមូលបទ៖ «ការរួមបញ្ចូលឌីជីថល និងបច្ចេកវិទ្យា៖ ឧបករណ៍ក្នុងការកែទម្រង់ការអប់រំ» ដើម្បីពង្រឹងគុណភាពអប់រំប្រកបដោយបិរយាបន្ន និងនវានុវត្តន៍។   កម្មវិធីដ៏ពិសេសនេះដែរ ត្រូវបានប្រារព្ធឡើងនៅ វិទ្យាស្ថានបច្ចេវិទ្យាកម្ពុជា (ITC) ដោយមានអធិបតីភាពពីអ្នកជំនាញផ្នែកអប់រំក្នុងប្រទេសកម្ពុជាដូចជា ឯកឧត្តម បណ្ឌិត អ៊ុម រម្យណី រដ្ឋលេខាធិការ នៃក្រសួងអប់រំ យុវជន និងកីឡា។ ឯកឧត្តមបណ្ឌិត សាន វឌ្ឍនា អនុរដ្ឋលេខាធិការក្រសួងអប់រំ យុវជន និងកីឡា និង អ្នកឧកញ៉ា វេជ្ជបណ្ឌិត គួច ម៉េងលី ដែលជាស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្តិ នៃក្រុមហ៊ុន ម៉េងលី ជេ. អេឌ្យូខេសិន។ ព្រមទាំងវត្តមានដ៏សំខាន់របស់ភ្ញៀវកិត្តិយស លោកគ្រូអ្នកគ្រូ ពីបណ្ដាលខេត្តនិងរាជធានីភ្នំពេញ ប្រមាណជាង ១,៥០០ នាក់។     ឆ្លៀតក្នុងឱកាសដ៏សំខាន់នេះផងដែរ ឯកឧត្តម បណ្ឌិត អ៊ុម រម្យណី បានថ្លែងយ៉ាងយកចិត្តទុកដាក់អំពី តួនាទីរបស់ឌីជីថល AI និងបច្ចេកវិទ្យានៅក្នុងថ្នាក់រៀនទំនើប ដើម្បីបង្កើនបទពិសោធន៍សិក្សារបស់សិស្សានុសិស្ស។     ទន្ទឹមនឹងនោះ អ្នកឧកញ៉ា វេជ្ជបណ្ឌិត គួច ម៉េងលី បានថ្លែងយ៉ាងដូច្នេះថា «សន្និសីទនៃការបង្រៀនថ្នាក់ជាតិ (NTC) នេះជាសក្ខីភាពនៃការរីកចម្រើន ការយកចិត្តទុកដាក់ និងតួនាទីយ៉ាងសំខាន់នៃវិស័យអប់រំក្នុងការអភិវឌ្ឍកម្ពុជា។ នៅ MJQE យើងតែងតែចូលរួមយ៉ាងសកម្មក្នុងការគាំទ្រអ្នកអប់រំរបស់យើង ដោយផ្តល់ឱ្យពួកគេនូវវេទិកា ធនធាន និងការបំផុសគំនិតដែលពួកគេត្រូវការដើម្បីអប់រំអ្នកជំនាន់ក្រោយ។ តាមរយៈការប្រមូលអ្នកអប់រំនៅក្នុងសន្និសីទនេះ យើងមានគោលបំណងបង្កើតបរិយាកាសមួយដែលពោរពេញទៅដោយគំនិតច្នៃប្រឌិត ភាពរីកចំរើនសម្រាប់សិស្សានុសិស្ស និងប្រទេសជាតិរបស់យើងទាំងមូល»។     គួរជម្រាបផងដែរថា សន្និសីទនៃការបង្រៀនថ្នាក់ជាតិ ដ៏ធំបំផុតដំបូងគេរបស់កម្ពុជា ធ្វើឡើងរយៈពេល២ថ្ងៃពេញ គឺថ្ងៃទី២៤ និង២៥ ខែសីហា ឆ្នាំ២០២៤។ ទន្ទឹមនឹងនោះក៏មានការដាក់តាំងបង្ហាញនូវ ស្តង់ពិព័រណ៍សម្រាប់អ្នកអប់រំ និងឱកាសក្នុងការភ្ជាប់ទំនាក់ទំនង ដូច្នេះអ្នកគ្រប់គ្នាអាចអញ្ជើញមកទស្សនាដោយសេរីនូវ ស្តង់ពិព័រណ៍របស់អ្នកឧបត្ថម្ភកម្មវិធី ដែលបង្ហាញពីបច្ចេកវិទ្យា និងធនធានអប់រំចុងក្រោយបង្អស់របស់ក្រុមហ៊ុន និងស្ថាប័នរបស់ពួកគេក្នុងការផ្តល់បទពិសោធអប់រំឈានមុខគេនៅក្នុងប្រទេស ជាពិសេសការប្រើប្រាស់បច្ចេកវិទ្យានៅក្នុងកម្មវិធីសិក្សា។   នៅក្នុងនោះ លោកអ្នកនឹងបានស្វែងយល់បន្ថែមពីការប្រើប្រាស់បច្ចេកវិទ្យា និងឌីជីថលពីអ្នកឧបត្ថម្ភកម្មវិធីមកពីគ្រប់វិស័យ រួមមាន វិស័យអប់រំ គ្រឹះស្ថានបោះពុម្ព ចំណីអាហារ ឌីជីថល និងបច្ចេកវិទ្យា ដឹកជញ្ជូន ធនាគារ និងហិរញ្ញវត្ថុ និងច្រើនទៀត។     សម្រាប់ព័ត៌មានបន្ថែម សូមចូលទៅកាន់គេហទំព័រសន្និសីទនៃការបង្រៀនថ្នាក់ជាតិ (NTC)https://ntccambodia.com ឬតាមដានបណ្តាញសង្គមរបស់ក្រុមហ៊ុន ម៉េងលី ជេ. អេឌ្យូខេសិន (MJQE), មជ្ឈមណ្ឌលភាសា អេ អាយ អាយ (Aii) និងសាលារៀន អន្តរទ្វីប អាមេរិកាំង (AIS)៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-24T11:25:57.033Z", "category": "PR", "views": 888, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ស្ថាបនិក Kopi ប្រាប់ក្បួនរកស៊ី៣ អាចលក់កាហ្វេដាច់១ខែជាង៥លា.នកែវ និងពង្រីកសាខាបានជាង៧០០កន្លែង	https://business-cambodia.com/articles/kopi-kenangan	យីហោហាងកាហ្វេ Kopi Kenangan គឺជាយីហោហាងកាហ្វេដ៏ល្បីមួយរបស់ឥណ្ឌូនេស៊ី ដែលបង្កើតឡើងក្នុងឆ្នាំ ២០១៧ ដោយបុគ្គលវ័យក្មេងចំនួន ៣រូប រួមមាន លោក Edward Tirtanata, James Prananto និង Cynthia Chaerunissa ដែលផ្តើមពីហាងកាហ្វេដ៏តូចមួយប៉ុណ្ណោះ ប៉ុន្តែអ្វីដែលគួរឱ្យកោតសរសើរនោះគឺពួកគាត់ទាំងបីនាក់អាចធ្វើការវិវឌ្ឍខ្លួនពីហាងកាហ្វេធម្មតា រហូតក្លាយជាយីហោល្បីមួយដែលមានជាង ៧០០សាខានៅ ៦៧ ប្រទេសផ្សេងគ្នា លក់ដាច់ៗមួយខែជាង ៥លានកែវ។ នៅពីក្រោយភាពជោគជ័យដ៏ធំធេងនេះលោក James Prananto សហស្ថាបនិក និងជាប្រធានផ្នែកអភិវឌ្ឍន៍អាជីវកម្មរបស់ Kopi Kenangan បានប្រាប់ថាមកពីក្បួនសាមញ្ញៗចំនួន ៣នេះ រួមមាន ៖ ១.បញ្ចូលអារម្មណ៍មោទកភាពជាតិ ការបង្កើតហាងកាហ្វេ Kopi Kenangan បានចាប់ផ្តើមជាមួយនឹងបំណងប្រាថ្នារួមគ្នាមួយគឺដើម្បីផ្សព្វផ្សាយពីសក្តានុពលកាហ្វេរបស់ឥណ្ឌូនេស៊ី ដែលជាប្រទេសផលិតកាហ្វេធំជាងគេលំដាប់ទីបួន និងចង់បង្ហាញឱ្យពិភពលោកបានស្គាល់ពីរសជាតិដ៏ពេញនិយមប្រចាំប្រទេសឥណ្ឌូនេស៊ី ហេតុនេះហើយទើប លោក Edward Tirtanata, James Prananto និង Cynthia Chaerunissa បានបង្កើតហាងនេះឡើង។ មូលហេតុដែលធ្វើឱ្យពួកគាត់យល់ថាការបញ្ចូលអារម្មណ៍មោទកភាពជាតិនៅក្នុងហាងកាហ្វេរបស់ខ្លួនដោយសារ កាលណាបញ្ចូលអារម្មណ៍បែបនោះ ប្រជាជនក្នុងប្រទេសច្បាស់ជានាំគ្នាគាំទ្រហាងកាហ្វេ Kopi Kenangan ដោយសារតែគ្រប់គ្រាប់កាហ្វេគឺជាផលិតផលក្នុងស្រុក ដូចនេះបើអតិថិជននាំគ្នាទិញប្រៀបដូចជាការចូលរួមជួយលើកស្ទួយផលិតផលជាតិ បង្កើនតម្លៃ បង្កើតឱកាសការងារឱ្យកសិករផងដែរ។ ២.គុណភាពសមនឹងតម្លៃ លោក James បានមានប្រសាសន៍ថា ការបញ្ចូលអារម្មណ៍មោទកភាពតែមួយមុខមិនអាចជម្រុញឱ្យអតិថិជនគាំទ្របានឡើង ប្រសិនបើតម្លៃកាហ្វេរបស់ Kopi ថ្លៃមិនសមជាមួយគុណភាពនោះ ហេតុនេះទើបពួកយើងធ្វើការកំណត់តម្លៃមួយយ៉ាងសមរម្យ។ លោកបានបន្តថា បើត្រលប់ទៅឆ្នាំ ២០១៧ យើងបានឃើញគម្លាតដ៏ធំមួយនៅក្នុងទីផ្សារលក់រាយកាហ្វេឥណ្ឌូនេស៊ីគឺមានតែហាងកាហ្វេអន្តរជាតិធំៗជាច្រើនបានលក់កាហ្វេក្នុងតម្លៃ IDR 40,000 ទៅ IDR 50,000 ក្នុងមួយពែង បើគិតទៅគឺមានតម្លៃថ្លៃ ពេលនោះខ្ញុំបានមើលឃើញថានោះជាឱកាសសម្រាប់ខ្ញុំចូលទៅវិនិយោគវិស័យកាហ្វេនេះព្រោះ គ្មានយីហោបរទេសណាមួយលក់កាហ្វេដែលមានគុណភាពក្នុងតម្លៃថោកទេ ទើបខ្ញុំយល់ឃើញថាក្នុងប្រទេសឥណ្ឌូនេស៊ីមានកាហ្វេស្រាប់ដូច្នេះបើខ្ញុំបើកខ្ញុំនឹងអាចលក់កាហ្វេដ៏គុណភាពឱ្យអតិថិជនហើយ លក់បានតម្លៃធូរថ្លៃ ភ្ញៀវនឹងងាកមកគាំទ្រ។ ពិតជាដូចការគ្រោងទុកបន្ទាប់ពីគិត James បានចាប់ផ្តើមធ្វើសកម្មភាពបង្កើត Kopi ឱ្យចេញជារូបរាងឡើងដំបូងនៅ ទីក្រុងហ្សាកាតា ហើយក្រោយៗមកបានពង្រីកទៅកាន់ទីក្រុងធំ ៗ ផ្សេងទៀតនៅទូទាំងប្រទេសឥណ្ឌូណេស៊ី ជាមួយនឹងការបើកថ្មីបំផុតធ្វើឡើងនៅកោះបាលី ហើយអ្វីដែលនឹកស្មានមិនដល់នោះគឺគ្រាន់តែថ្ងៃបើកដំណើរការដំបូង Kopi Kenangan ទទួលបានការចាប់អារម្មណ៍យ៉ាងខ្លាំងនឹងអាចលក់បានជាង ១,១០០ពែងក្នុងមួយថ្ងៃ។ ៣.បង្កើតភាពល្បីល្បាញពីហាងតាមបណ្តាញសង្គម ការបើកហាងរកស៊ីហើយផុសផលិតផលក្នុងបណ្តាញសង្គមវាជាអ្វីដែលម្ចាស់អាជីវកម្មសឹងតែគ្រប់គ្នាបានធ្វើ ហើយសម្រាប់ Kopi Kenangan ក៏ដូចគ្នាផងដែរ ពោលគឺម្ចាស់ហាងកាហ្វេមួយនេះតែងតែព្យាយាមផុសអ្វីថ្មីៗឱ្យអតិថិជនរបស់ខ្លួនបានដឹងបានឃើញជានិច្ច ហើយអ្វីដែលធ្វើឱ្យហាងកាហ្វេមួយនេះមានគេស្គាល់ខ្លាំងបំផុតគឺនៅពេលហាងបានបង្ហើបពីគម្រោង SUNterra ជាការបើកដំណើរការហាងដែលបំពាក់ដោយបន្ទះស្រូបពន្លឺព្រះអាទិត្យសម្រាប់ទិវាបរិស្ថានពិភពលោកឆ្នាំ ២០២២។ ត្រង់ចំណុចនេះ James Prananto បានបញ្ជាក់ផងដែរថា បណ្តាញសង្គមជាកន្លែងផ្សព្វផ្សាយមួយដ៏ល្អដែលជួយឱ្យអតិថិជនយើងបានឃើញលឿនបំផុត ហេតុនេះត្រូវរកចំណូលទាក់ទាញណាមួយឱ្យឃើញហើយធ្វើឱ្យវាល្បី មិនអាចផុសធម្មតាៗដូចអ្នកផ្សេងទូទៅធ្វើនោះទេ៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-24T09:20:00.000Z", "category": "ចាប់ផ្តើមអាជីវកម្ម", "views": 1635, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ឱកាសអាហារូបករណ៍ជាង៥០០កន្លែង ផ្តល់ជូនដោយសាកលវិទ្យាល័យអន្តរជាតិផារ៉ាហ្គននៅឆ្នាំ២០២៤ នេះ	https://business-cambodia.com/articles/more-than-500-scholarship-opportunities-offered-by-paragon-international-university-in-2024	សាកលវិទ្យាល័យអន្តរជាតិផារ៉ាហ្គនផ្តល់ជូនអាហារូបករណ៍ចំនួន ៥៦០កន្លែង ចាប់ពី២៥% ដល់ ១០០% លើគ្រប់ជំនាញសិក្សាកម្រិតបរិញ្ញាបត្រ សម្រាប់ឆ្នាំសិក្សាថ្មី ២០២៤-២០២៥ នេះ តាមរយៈការប្រកួតប្រជែងដោយការប្រឡងអាហារូបករណ៍។ សាកលវិទ្យាល័យបានប្រកាសបើកទទួលពាក្យសុំប្រឡងអាហារូបករណ៍សម្រាប់ឆ្នាំ២០២៤ នេះ ចាប់តាំងពីពាក់កណ្តាលខែសីហា ឆ្នាំ២០២៤ រហូតផុតកំណត់ទទួលពាក្យនៅថ្ងៃទី០៣ ខែកញ្ញា ឆ្នាំ២០២៤ ខាងមុខ ដែលការប្រឡងនឹងត្រូវធ្វើឡើងនៅថ្ងៃទី០៧ ខែកញ្ញា ឆ្នាំ២០២៤។ ក្នុងនោះ សាលាផ្តល់ជូនជ័យលាភីអាហារូបករណ៍ ១០០% ចំនួន ២៥កន្លែង, ៧៥% ចំនួន ៦៥កន្លែង, ៥០% ចំនួន ២០០កន្លែង និង ២៥% ចំនួនកន្លែង អាស្រ័យលើលទ្ធផលនៃការធ្វើតេស្តសមត្ថភាពចំនួន ២ ដំណាក់កាល ពោលគឺ ទី១ វិញ្ញាសារសរសេរដោយធ្វើឡើងតាមប្រព័ន្ធអនឡាញ និង ទី២ ការសម្ភាសន៍។ សម្រាប់វិញ្ញាសារសរសេរបែងចែកជា ៣ ផ្នែក ទី១ វិទ្យាសាស្ត្រសង្គម (ចំពោះតែមុខជំនាញទំនាក់ទំនងអន្តរជាតិ) ទី២ គណិតវិទ្យា និងតេស្តកម្រិត IQ (សម្រាប់គ្រប់មុខជំនាញ លើកលែងជំនាញទំនាក់ទំនងអន្តរជាតិ) និងទី៣ រូបវិទ្យា (សម្រាប់តែមុខជំនាញវិស្វកម្មសំណង់ស៊ីវិល និងវិស្វកម្មឧស្សាហកម្ម) ។ បន្ទាប់មក បេក្ខជនដែលទទួលពិន្ទុល្អលើវិញ្ញាសារសរសេរ នឹងត្រូវបានជ្រើសរើសមកធ្វើការសម្ភាសន៍ដោយផ្ទាល់នៅសាកលវិទ្យាល័យដើម្បីជម្រុះយកយកជ័យលាភី។ គួរបញ្ជាក់ថា បេក្ខជនត្រូវចុះឈ្មោះដោយផ្ទាល់នៅសាលវិទ្យាល័យ ឬអាចធ្វើឡើងតាមរយៈប្រព័ន្ធអនឡាញ តាមតំណភ្ជាប់ផ្លូវការរបស់សាលា(https://my.paragoniu.edu.kh/form/scholarship) ដែលអាចរកមើលបានលើគេហទំព័រ ឬនៅលើបណ្តាញសង្គមផ្លូវការរបស់សាកលវិទ្យាល័យ ដូចជា Facebook និង Telegram ឱ្យបានមុនថ្ងៃទី០៣ ខែកញ្ញា ខណៈបន្ទាប់ពីចុះឈ្មោះរួច សាកលវិទ្យាល័យនឹងបង្ហោះផ្សាយបញ្ជីររាយឈ្មោះបេក្ខជនប្រឡងនៅថ្ងៃទី៦ ខែកញ្ញា ឆ្នាំ២០២៤ មួយថ្ងៃមុនប្រឡង នៅលើបណ្តាញសង្គមផ្លូវការរបស់សាលា។ ជាមួយគ្នានេះ  យុវនិស្សិត ប៉ែន កុលបុត្រ បច្ចុប្បន្នជានិស្សិតឆ្នាំទី២ ផ្នែកវិទ្យាសាស្ត្រកុំព្យូទ័រ នៅសាលវិទ្យាល័យអន្តរជាតិផារ៉ាហ្គនផ្ទាល់ ដែលទទួលបានអាហារូបករណ៍ ១០០% នៅឆ្នាំ២០២២ បានគូសបញ្ជាក់ថា ការផ្តល់អាហារូបករណ៍ជារៀងរាល់ឆ្នាំរបស់សាលានេះជាការបើលផ្លូវមួយដ៏សំខាន់សម្រាប់សិស្សានុសិស្សដែលបានខិតខំសិក្សារៀនសូត្រ មានឱកាសទទួលបទពិសោធន៍រៀនសូត្រជាមួយស្ថាប័នអប់រំស្តង់ដារអន្តរជាតិដោយមិនបង់ថ្លៃ ឬចំណាយតិច ដែលបានពង្រឹងសមត្ថភាពរូបគេក្លាយជាធនធានមនុស្សមានសក្តានុពលរបស់កម្ពុជា។ ទន្ទឹមនឹងនេះ លោកបណ្ឌិតដេត សុខឧត្តម អតីតសាកលវិទ្យាធិការ និងបច្ចុប្បន្នជាប្រធានប្រតិបត្តិ(COO) នៃក្រុមហ៊ុន ផារ៉ាហ្គន អេឌ្យូខេសិន សង្កត់ធ្ងន់ថា ការផ្តល់អាហារូបករណ៍ជាចំណែកសំខាន់ដើម្បីជំរុញវិស័យអប់រំ ជាពិសេសការផ្តល់លទ្ធភាពដល់សិស្សានុសិស្សអាចទទួលការអប់រំស្តង់ដារមួយបាន ដោយស្មើភាពផ្អែកលើសមត្ថភាព និងកិច្ចខិតខំប្រឹងប្រែង ខណៈសាកលវិទ្យាល័យផ្តល់អាហារូបករណ៍ជូនដល់និស្សិតរាប់រយនាក់ក្នុងមួយឆ្នាំៗ ចាប់តាំងពីឆ្នាំ២០១១ មកម្ល៉េះ ជាចំណែកកសាងមូលធនមនុស្សដើម្បីការអភិវឌ្ឍន៍សង្គមជាតិ ខណៈសាកលវិទ្យាល័យមានគោលដៅចួលរួមចំណែកពង្រឹងសមត្ថភាពធនធានមនុស្សនៅកម្ពុជាតាមតែអាចធ្វើបាន។ ក្រៅពីការប្រឡងជ័យលាភីអាហារូបករណ៍ សាកលវិទ្យាល័យក៏មានប្រភេទអាហារូបករណ៍ផ្សេងៗទៀតដែរ តួយ៉ាង អាហារូបករណ៍តាមដេប៉ាដឺម៉ង់នីមួយសិក្សា, អាហារូបករណ៍របស់សាកលវិទ្យាធិការ, អាហារូបករណ៍ដល់វិទ្យាល័យដៃគូ, អាហារូបករណ៍សម្រាប់សិស្សពូកែថ្នាក់ជាតិ, អាហារូបករណ៍សម្រាប់សិស្សផ្អែកតាមនិទ្ទេសពីការប្រឡងសញ្ញាបត្រមធ្យមសិក្សាទុតិយភូមិ ផងដែរ។	{ "spider_name": "businesscambodia", "scrape_at": "2025-06-14_19:40:00", "date_created": "2024-08-24T06:25:50.425Z", "category": "PR", "views": 512, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
វ័យ៣០ឆ្នាំ ជាវ័យកសាងគ្រួសារ នេះជាក្បួនប្រើលុយ៣ អ្នកគួរធ្វើបើចង់សល់លុយ គ្រួសារមានជីវភាពធូធា	https://business-cambodia.com/articles/how-to-manage-money-in-yours-30s	វ័យ៣០ឆ្នាំគឺត្រូវបានគេចាត់ទុកជាវ័យកណ្ដាលហើយក៏ជាវ័យដែលមនុស្សប្រុសស្រីភាគច្រើនបានចាប់ផ្ដើមកសាងគ្រួសារផងដែរ។ ដូច្នេះស្ថិតនៅក្នុងវ័យនេះផ្នែកហិរញ្ញវត្ថុគឺជារឿងសំខាន់ដែលអ្នកគួរគិតគូកសាងឲ្យរឹងមាំដើម្បីឲ្យគ្រួសារមានលំនឹងហើយអាចកសាងទ្រព្យរស់នៅមានសេរីភាព។ ទាក់ទងនឹងហិរញ្ញវត្ថុនេះដែរ ខាងក្រោមនេះគឺជាក្បួនចាត់ចែងលុយចំនួន៣ដែលអ្នកគួរផ្ដោតធ្វើនៅវ័យខ្ទង់៣០ឆ្នាំបើចង់ឲ្យគ្រួសារមានភាពរឹងមាំផ្នែកហិរញ្ញវត្ថុជាពិសេសជីវភាពធូធា។ ១. ព្យាយាមដោះបំណុលឬកាត់បន្ថយបំណុលតាមដែលអាចធ្វើបាន  វ័យ៣០ឆ្នាំមិនមែនជាវ័យដែលចាស់ពេកនោះទេពោលគឺជាវ័យដែលអ្នកមានកម្លាំងពេញក្នុងការប្រឹងប្រែងរកលុយឲ្យបានច្រើនដើម្បីកសាងប្រភពចំណូលសម្រាប់គ្រួសារក៏ដូចជាអនាគតកូនរបស់អ្នក។ ក្នុងនោះដែរបើអ្នកកំពុងមានបំណុលជាប់ខ្លួន អ្នកគួរដោះបំណុលឲ្យអស់ពីខ្លួននិងកាត់បន្ថយបំណុលឲ្យនៅតិចបំផុតតាមដែលអាចធ្វើបាន។  លោក Andrew Fincher អ្នកប្រឹក្សាផ្នែកហិរញ្ញវត្ថុនៅ VLP Financial Advisors បានលើកឡើងថានៅពេលអ្នកស្ថិតនៅក្នុងវ័យ៣០ឆ្នាំ អ្នកមានសមត្ថភាពក្នុងការរកលុយបានច្រើនដូច្នេះជាពេលវេលាដែលអ្នកអាចបង់ផ្ដាច់បំណុលបានឆាប់ផងដែរ ហើយត្រង់នេះគាត់ក៏បានបញ្ជាក់ថាសូមកុំឲ្យបំណុលជាប់ខ្លួនរហូតដល់វ័យ៤០ឆ្នាំគួរព្យាយាមដោះឲ្យអស់នៅវ័យ៣០ឆ្នាំ។ ២. សន្សំលុយទុកសម្រាប់ការអប់រំកូន  បើអ្នកកំពុងមានកូននិងមានគម្រោងយកកូន វ័យខ្ទង់៣០ឆ្នាំគឺជាវ័យដែលអ្នកត្រូវគិតគូលើការសន្សំលុយទុកសម្រាប់ឲ្យកូនទទួលបានការសិក្សានិងការអប់រំបានខ្ពងខ្ពស់។ ការសិក្សារបស់កូនៗអ្នកក៏ត្រូវចំណាយច្រើនដែរ អ៊ីចឹងបើអ្នកមិនចាប់ផ្ដើមសន្សំលុយសម្រាប់ពួកគាត់ទេនោះ  អ្នកអាចនឹងខ្វះខាតលុយសម្រាប់ឲ្យកូនៗទទួលបានការអប់រំជាមួយគុណភាពល្អជាមិនខាន។ ៣. សន្សំនិងវិនិយោគសម្រាប់ចូលនិវត្តន៍ ប្រជាជនខ្មែរយើងមួយចំនួនធំមិនបានគិតគូរឿងសន្សំលុយនិងកសាងប្រភពចំណូលសម្រាប់បម្រុងទុកពេលចូលនិវត្តនោះទេ ដោយមានផ្នត់គំនិតមួយថាពេលចាស់ទៅនឹងមានកូនៗចិញ្ចឹមគាត់វិញជាមិនខាន។ យ៉ាងណាមិញពេលខ្លះការគិតមិនដូចការពិតនោះទេ។ ដូច្នេះអ្នកគួរសន្សំលុយនិងវិនិយោគកសាងប្រភពចំណូលសម្រាប់ត្រៀមទុកពេលចូលនិវត្តន៍។ សម្រាប់ការសន្សំ អ្នកអាចបូកដកគុណចែកមើលថាតើអ្នកគួរសន្សំប៉ុន្មានសម្រាប់បម្រុងទុកចូលនិវត្តន៍។ ឧទាហរណ៍ បើអ្នកចង់បានលុយទុកត្រៀមចូលនិវត្តចំនួន១០ម៉ឺនដុល្លារ អ្នកអាចចាប់ផ្ដើមសន្សំនិងវិនិយោគពីឥឡូវដើម្បីសម្រេចគោលដៅរបស់អ្នក។ ដើម្បីមានប្រភពចំណូលអាចចិញ្ចឹមអ្នកពេលចូលនិវត្តន៍ អ្នកត្រូវវិនិយោគកសាងប្រភពចំណូលអកម្មដែលបង្កើតជាប្រាក់ចំណូលឲ្យអ្នកប្រចាំខែដូចជាវិនិយោគលើអចលនទ្រព្យដាក់ជួល មានដូចជា ខុនដូ ផ្ទះជួល អគារជាដើម។ ក្រៅពីនេះក៏មានការវិនិយោគមួយចំនួនដែលអាចបង្កើតចំណូលផងដែរដូចជាចូលហ៊ុនវិនិយោគក្នុងអាជីវកម្មណាមួយ និងវិនិយោគលើផ្សារភាគហ៊ុនដែលជាការវិនិយោគស្របច្បាប់មិនខ្លាចចាញ់បោកគេ។ ចង់ដឹងកាន់តែច្បាស់ពីការវិនិយោគលើផ្សារហ៊ុនអាចចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:00", "date_created": "2024-08-24T05:00:00.000Z", "category": "ហិរញ្ញវត្ថុ", "views": 2186, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឯកឩត្តម ស៊ុន ចាន់ថុល ឧបនាយករដ្ឋមន្ត្រី និងជាអនុប្រធានទី១នៃក្រុមប្រឹក្សាអភិវឌ្ឍន៍កម្ពុជា តំណាងដ៍ខ្ពស់សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជាអញ្ជើញជាអធិបតីភាពក្នុងពិធីសម្ពោធ Picasso Sky Gemme នាំមកនូវព្រឹត្តិការណ៍ដែលបានស្ងប់ស្ងាត់ជាយូរមកហើយក្នុងវិស័យអចលនទ្រព្យ	https://business-cambodia.com/articles/first-vice-president-of-the-council-for-the-development-of-cambodia-and-in-real-estate	នៅថ្ងៃទី 22 ខែសីហា ឆ្នាំ 2024 ពិធីសម្ពោធគម្រោង Picasso Sky Gemme (Picasso II) ដែលជាស្នាដៃថ្មីមួយទៀតរបស់ក្រុមហ៊ុន Titan Stone Real Esate Groupត្រូវបានប្រារព្ធឡើងយ៉ាងអធិកអធមនៅសណ្ឋាគារសុខាភ្នំពេញ។ ឯកឧត្តម ស៊ុន ចាន់ថុលឧបនាយករដ្ឋមន្ត្រីនៃកម្ពុជានិងជាអនុប្រធានទី១ក្រុមប្រឹក្សាអភិវឌ្ឍន៍កម្ពុជាតំណាងដ៍ខ្ពង់ខ្ពស់សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តីនៃព្រះរាជាណាចក្រកម្ពុជា ឯកឧត្តម ហេង វុទ្ធី ទីប្រឹក្សាផ្ទាល់សម្តេចធិបតី ហ៊ុន ម៉ាណែត និងជាប្រធានសមាគមអ្នកវិនិយោគចិននៅកម្ពុជា លោក Teng Cheng Yueh ប្រធានក្រុមប្រឹក្សាភិបាលក្រុមហ៊ុន Titan Stone Real Estate Group លោកស្រី Teoh   Seok Ai អ្នកគ្រប់គ្រងទូទៅនៃក្រុមហ៊ុនអចលនទ្រព្យ Titan Stone Real Estate Group ថ្នាក់ដឹកនាំ   អ្នកមុខអ្នកការ អ្នកជំនាញក្នុងវិស័យអចលនទ្រព្យ អ្នកសារព័ត៌មាន និងអតិថិជនជាច្រើនបានចូលរួមជាសក្ខីភាពក្នុងព្រឹត្តិការណ៍ដ៏គួរឲ្យរំភើបនេះ។ នៅក្នុងពិធីសម្ភោធនេះ លោក Teng Cheng Yueh ប្រធានក្រុមប្រឹក្សាភិបាលក្រុមហ៊ុន Titan Stone Real Estate Group បានថ្លែងអំណរគុណយ៉ាងជ្រាលជ្រៅចំពោះថ្នាក់ដឹកនាំនិងភ្ញៀវទាំងអស់ដែលបានអញ្ជើញចូលរួមក្នុងកម្មវិធីនេះ និងបានណែនាំយ៉ាងលម្អិតអំពីប្រវត្តិនៃការអភិវឌ្ឍន៍ និងភាពរឹងមាំនៃម៉ាកសញ្ញារបស់ក្រុមហ៊ុន Titan Stone Real Estate Group ក៏ដូចជាស្នាដៃសំណង់អគារដ៍មហិមាដែលក្រុមហ៊ុនបានកសាងកន្លងមក។ ជាពិសេស គឺសមិទ្ធិផលដែលសម្រេចបានអំឡុងពេលប្រឈមមុខនឹងការលំបាកនៃការរីករាលដាលនៃជំងឺកូវីដ១៩ពោលគឺការប្រគល់ផ្ទះតាមការកំណាត់   និងសន្យាទុក។  ទន្ទឹមនឹងនេះ លោកក៍បានសង្កត់ធ្ងន់ជាពិសេសទៅលើផែនការ និងចក្ខុវិស័យវែងឆ្ងាយនៃគម្រោង Picasso Sky Gemme (Picasso II ) ដោយបង្ហាញពីទំនុកចិត្តយ៉ាងមុតមាំរបស់លោកចំពោះការអភិវឌ្ឍន៍នាពេលអនាគត។ ឯកឧត្តម  ហេង វុទ្ធី ទីប្រឹក្សាផ្ទាល់សម្តេចធិបតី ហ៊ុន ម៉ាណែត និងជាប្រធានសមាគមអ្នកវិនិយោគចិននៅកម្ពុជា ក៏បានថ្លែងសុន្ទរកថា ដោយបានសម្តែងនូវការគោរពយ៉ាងជ្រាលជ្រៅចំពោះវត្តមានរបស់ឯកឧបនាយករដ្ឋមន្ត្រី ស៊ុន ចាន់ថុល និងបង្ហាញពីការគាំទ្រ និងទទួលស្គាល់របស់ Titan Stone Real Estate Group តាំងពីដើមរៀងមកពីរាជរដ្ឋាភិបាលកម្ពុជា។ និងការទទួលស្គាល់របស់ Jushi Real Estate Group។ ឯកឧត្តម ហេង វុទ្ធី បានមានប្រសាសន៍យ៉ាងខ្ពង់ខ្ពស់អំពីការរចនាប្រកបដោយភាពច្នៃប្រឌិតនិងចក្ខុវិស័យនាពេលអនាគតរបស់ Picasso Sky Gemme (Picasso II) ហើយបានជូនពរឱ្យគម្រោងនេះទទួលបានជោគជ័យពេញលេញ។ នៅក្នុងសុន្ទរកថារបស់លោកឯកឩត្តម ឧបនាយករដ្ឋមន្ត្រី ស៊ុន ចាន់ថុល បានអះអាងយ៉ាងខ្ពស់   អំពីសារៈសំខាន់នៃ គម្រោង Picasso Sky Gemme (Picasso II) ចំពោះទីផ្សារនៃការអភិវឌ្ឍន៍លំនៅដ្ឋាននៃរាជធានីភ្នំពេញ   និងសូម្បីតែប្រទេសកម្ពុជាទាំងមូល។ ឯកឩត្តម បានសម្តែងការរំពឹងទុកថាគម្រោងនេះមិនត្រឹមតែក្លាយជាគម្រោងមហិមាមួយថ្មីនៅក្នុងទឹកដីរាជធានីភ្នំពេញប៉ុណ្ណោះទេ ហើយក៏ជឿជាក់ថាក្រុមហ៊ុន Titan Stone Real Estate Group អាចបន្តបើកដំណើរការគម្រោងអចលនទ្រព្យដែលមានភាពច្នៃប្រឌិត   និងជានិមិត្តរូបបន្ថែមទៀត   រួមទាំងផលិតស្រឡាយនៃខុនដូរប្រណិតម៉ាកសញ្ញា Picasso បន្តទៀត។ ពី Picasso ទី២ ទៅ ទី១០ឬច្រើនជាងនេះ   ដែលនាំមកនូវភាពរស់វើកកាន់តែខ្លាំងក្លាសម្រាប់វិស័យអចលទ្រព្យនៅក្នុងប្រទេសកម្ពុជា ។ បន្ទាប់ពីបញ្ចប់ការថ្លែងសុន្ទរកថា ឯកឧត្តម ស៊ុន ចាន់ថុល ឧបនាយករដ្ឋមន្ត្រី និងជាអនុប្រធានទី១ ក្រុមប្រឹក្សាអភិវឌ្ឍន៍កម្ពុជា បានអញ្ជើញជាអធិបតីក្នុងពិធីកាត់ខ្សែបូរ និងចុះហត្ថលេខាលើសៀវភៅយក្សទុកជាអនុស្សាវរិយ៍។ លើសពីនេះទៀត ឯកឩត្តមឧបនាយករដ្ឋមន្ត្រី   ស៊ុន   ចាន់ថុល   បានប្រគល់វិញ្ញាបនបត្រសម្គាល់ម្ចាស់ចំណែកឯកជនដល់ម្ចាស់ផ្ទះដែលបានទិញខុនដូរពីគម្រោង Picasso City Garden (Picasso I) ដែលជាគម្រោងដំបូងអភិវឌ្ឍន៍ដោយក្រុមហ៊ុន Titan Stone Real Esate Group និងបានប្រគល់ប័ណ្ណ Picasso Sky Gemme   Collection ដល់អតិថិជនដែលបានធ្វើការកក់គម្រោង Picasso Sky Gemme (Picasso II) ពីររូបដំបូង។ ការប្រគល់វិញ្ញាបនបត្រ និងវត្ថុអនុស្សាវរីយ៍ ឆ្លុះបញ្ចាំងពីការទទួលខុសត្រូវខ្ពស់របស់ក្រុមហ៊ុន Titan Stone Real Esate Group ចំពោះទីផ្សារ អតិថិជន និងដៃគូអភិវឌ្ឍន៍  ដោយផ្អែកលើភាពស្មោះត្រង់ និងការជឿជាក់លើសេវាកម្មអចលនទ្រព្យប្រកបដោយវិជ្ជាជីវៈខ្ពស់របស់ខ្លួន។   វគ្គចែករំលែកពិសេសមួយត្រូវបានរៀបចំឡើងនៅចុងបញ្ចប់នៃកម្មវិធីនេះលោក Shao Weiyan ដែលជាស្ថាបនិកនៃក្រុមហ៊ុន CHU-STUDIO នៃគម្រោងនេះនិងជាអ្នករចនាផ្នែកខាងក្នុងដែលបានឈ្នះពានរង្វាន់រចនាអន្តរជាតិជាច្រើនត្រូវបានអញ្ជើញឱ្យចែករំលែកប្រធានបទ“ការរួមបញ្ចូលនូវសិល្បះ និងលំនៅឋានបង្កើតជាគេហដ្ធាននៃអនាគត” ពាក់ព័ន្ធនឹងគោលគំនិតនិងលក្ខណះពិសេសផ្សេងៗនៃគម្រោង Picasso Sky Gemme ។   ដើម្បីឱ្យភ្ញៀវកិត្តយសដែលបានចូលរួកម្មវិធីសម្ពោធនេះកាន់តែយល់ច្បាស់អំពី   បទពិសោធន៍យ៉ាងស៊ីជម្រៅនៃធាតុផ្សំសិល្បៈរបស់គម្រោង Picasso Sky Gemme ដែលដកស្រង់ពីស្នាដៃគំនូររបស់វិចិត្រករ Picasso   ក្រុមការងារក្រុមហ៊ុន Titan Stone Real Estate Group បានរៀបចំនូវសកម្មភាពពិសេសៗសម្រាប់អ្នកចូលរួម។   ពេលចូលរួមពិធី អ្នកចូលរួមហាក់ដូចជាបានធ្វើដំណើរឆ្លងកាត់ពេលវេលា និងលំហ។ Titan Stone Real Estate  Group បានប្រើប្រាស់ផ្ទាំងដ៍ធំនៃ"សៀវភៅពេលវេលា " ដែលពោរពេញទៅដោយភាពច្នៃប្រឌិតរបស់   Picasso   ជាមគ្គុទ្ទេសក៍ដើម្បីបង្ហាញការគូសវាស និងគំនិតរចនា របស់   Picasso ដោយធ្វើឱ្យភ្ញៀវម្នាក់ៗមានអារម្មណ៍ដូចជាពួកគាត់កំពុងស្ថិតនៅក្នុងពិភពសិល្បៈរបស់ Picasso ។ ភ្ញៀវនៅនឹងកន្លែងត្រូវបានអញ្ជើញឱ្យចូលរួមក្នុងវគ្គអន្តរកម្មមួយចំនួនដូចជា "Coloring Sand - Coloring Journey Together"។  បទពិសោធន៍អន្តរកម្ម មួយផ្សេងទៀតដែលមានឈ្មោះថា " គូរគំនូបែបកូនក្មេង " អ្នកចូលរួមត្រូវបានអញ្ជើញឱ្យបញ្ចេញការស្រមើលស្រមៃរបស់ពួកគាត់ និងបង្ហាញពីអារម្មណ៍របស់ពួកគាត់នៅលើផ្ទាំងគំនូរដោយវិធីសាមញ្ញបំផុត   ដែលនាំឱ្យអ្នកចូលរួមទទួលបានបទពិសោធន៍យ៉ាងជ្រាលជ្រៅពីស្មារតីនៃសិល្បៈរបស់ Picasso និងអារម្មណ៍ល្អៗជាមួយ Picasso ។ ឈរលើមូលដ្ធាននៃភាពជោគជ័យនៃគម្រោង Picasso City Garden ជាគម្រោងខុនដូរបែបសិល្បៈទី១ក្រុមហ៊ុន   Titan Stone Real Estate Group ដែលបានបញ្ចប់ការសងសាង់ទាន់ពេលវេលា ក្នុងកំឡុងឆ្នាំ 2022  ត្បិតជួបប្រទះនឹងផលលំបាកនៃការសាងសង់ក្នុងអំឡុងការរាតត្បាតនៃជំងឺកូវីដ១៩ រាតត្បាត ដោយដាក់មូលដ្ឋានគ្រឹះដ៏រឹងមាំសម្រាប់ម៉ាកយីហោ។ នៅក្នុងពិធីសម្ពោធបើកអោយដំណើរការនៅ ឆ្នាំ២០២២ ឯកឩត្តម បណ្ឌិត ហ៊ុន ម៉ាណែត អគ្គមេបញ្ជាការនៃកងយោធពលខេមរភូមិន្ទ  និងជាមេបញ្ជាការកងទ័ពជើងគោក (បច្ចុប្បន្នជា សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា) បានអញ្ជើញជាអធិបតីក្នុងការកាត់ខ្សែបូរដោយផ្ទាល់ ដែលឆ្លុះបញ្ចាំងអោយឃើញពីការគាំទ្រដ៏ធំធេងពីសំណាក់រាជរដ្ឋាភិបាលកម្ពុជាពិសេសពីសំណាក់សម្តេចធិបតី ហ៊ុន ម៉ាណែតផ្ទាល់ មកកាន់ក្រុមហ៊ុន Titan Stone Real Estate Group។   ការបើកសម្ពោធគម្រោង Picasso Sky Gemme (Picasso II ) ដែលអភិវឌ្ឍន៍ដោយក្រុមហ៊ុន Titan Stone Real   Estate Group នាថ្ងៃនេះ មានអត្ថន័យជាត្បូងពេជ្រលើអាកាស ដែលជាការដកស្រង់ចេញគោលគំនិតរបស់វិចត្រករ  Picasso ពោលឺសិល្បៈកញ្ចក់ ហើយប្តេជ្ញាបង្កើតនូវស្ថាបត្យកម្មដ៏អស្ចារ្យបំផុតនៅក្នុងរាជធានីភ្នំពេញ។ Picasso Sky  Stone គឺជាគម្រោងខុនដូរបែបសិល្បៈលំដាប់តែមួយគត់នៅកម្ពុជា។ ទន្ទឹមនឹងនេះ Picasso City Garden (Picasso I) ដែលដាក់ឱ្យដំណើរការកាលពីឆ្នាំ 2022 បានទទួលនូវការកោតសសើរខ្ពស់ពីគុណភាពសេវាកម្មអចលនទ្រព្យលំដាប់កំពូលនៅក្នុងរាជធានីភ្នំពេញអ្នកស្នាក់នៅក្នុងអគារសុទ្ធសឹង ជានាយកប្រតិបត្តិនៃក្រុមហ៊ុនអន្តរជាតិ និងពាណិជ្ជករមកពីបណ្តាប្រទេសនាៗលើពិភពលោក ដែលឆ្លុះបញ្ចាំងអោយឃើញពីទំនុកចិត្តរបស់អតិថិជនយ៉ាងរឹងមាំ។ បន្ទាប់ពីព្រឹត្តិការណ៍នេះ ក៏បានឆ្លុះបញ្ចាំងអោយឃើញនូវឥរិយាបថរបស់អតិថិជន ក្នុងការជ្រើសរើសទិញអចលនទ្រព្យដែលមានគុណភាពខ្ពស់ ។ មិនតែប៉ុណ្ណោះ ក្រុមហ៊ុន Titan Stone Real Estate Group បានត្រៀមខ្លួនក្នុងការចុះបញ្ជីក្នុងទីផ្សារមូលបត្រកម្ពុជាលើកដំបូង  IPO）ក្នុងពេលឆាប់ៗខាងមុខ ដែលនេះបង្ហាញអោយឃើញនូវការបោះជំហ៊ានថ្មីមួយទៀតរបស់ក្រុមហ៊ុនក្នុងទីផ្សារអចលនទ្រព្យនៃព្រះរាជាណាចក្រកម្ពុជា នឹងផ្តល់ជាអត្ថប្រយោជន៍រយៈពេលវែងសម្រាប់ម្ចាស់ភាគហ៊ុន និងអតិថិជនរបស់ក្រុមហ៊ុនផងដែរ។ សម្រាប់ព័ត៌មានបន្ថែម សូមចូលទៅកាន់ គេហទំព័រ Picasso Sky  Gemme Facebook: PICASSO CITY GARDEN  ឬ   ទំនាក់ទំនងតាមទូរស័ព្ទ លេខ +855 87 286 220។	{ "spider_name": "businesscambodia", "scrape_at": "2025-06-14_19:40:00", "date_created": "2024-08-24T03:56:17.853Z", "category": "PR", "views": 868, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ធនាគារ ឈីហ្វ ផ្តល់អាហារូបករណ៍ដល់បុគ្គលិកសម្រាប់ការបន្តសិក្សានៅសាកលវិទ្យាល័យ	https://business-cambodia.com/articles/chief-bank-awards-scholarships-to-employees-for-university-education-strengthening-community-development	ធនាគារ ឈីហ្វ បង្ហាញអំពីការប្តេជ្ញាចិត្តដ៏មោះមុតរបស់ខ្លួន ក្នុងការបង្កើនជំនាញវិជ្ជាជីវៈ និងអភិវឌ្ឍសហគមន៍ ក្នុងនោះធនាគារ ឈីហ្វ បានផ្តល់អាហារូបករណ៍ដល់បុគ្គលិកលើសពីម្ភៃនាក់ នៅគ្រប់សាខាទាំងអស់របស់ធនាគារ ឈីហ្វ។ គំនិតផ្តួចផ្តើមកម្មវិធីទំនួលខុសត្រូវសង្គម (CSR) នេះ មិនមែនគ្រាន់តែជាការលើកកម្ពស់ជំនាញក្នុងការងារប៉ុណ្ណោះទេ ប៉ុន្តែក៏បានរួមចំណែកជួយដល់សហគមន៍វិញផងដែរ។ ការវិនិយោគលើការអប់រំរបស់បុគ្គលិកនេះ ធនាគារ ឈីហ្វ កំពុងចូលរួមចំណែកយ៉ាងសំខាន់ក្នុងការអភិវឌ្ឍសង្គម និងសេដ្ឋកិច្ច តាមរយៈការបង្កើនចំណេះដឹង និងជំនាញបន្ថែមទៀតដល់បុគ្គលិក។ អាហារូបករណ៍នេះត្រូវបានផ្តល់ជូនដល់បុគ្គលិកដែលកំពុងបន្តការសិក្សានៅលើមុខជំនាញជាច្រើនដូចជា ផ្នែកហិរញ្ញវត្ថុ ការគ្រប់គ្រងពាណិជ្ជកម្ម គណនេយ្យ ច្បាប់ ព័ត៌មានវិទ្យា បដិសណ្ឋារកិច្ច ការគ្រប់គ្រងហានិភ័យ និងផ្នែកគណនេយ្យករជំនាញ (ACCA) ដែលរួមមានថ្នាក់បរិញ្ញាបត្រ និងក្រោយបរិញ្ញាបត្រនៅសាកលវិទ្យាល័យក្នុងស្រុក និងអន្តរជាតិ។ ចំពោះបុគ្គលិកដែលទទួលបានអាហារូបករណ៍បានសិក្សានៅក្នុងសាកលវិទ្យាល័យល្បីៗជាច្រើនដូចជា សាកលវិទ្យាល័យភូមិន្ទនីតិសាស្ត្រ និងវិទ្យាសាស្ត្រសេដ្ឋកិច្ច (RULE), សាកលវិទ្យាល័យជាតិគ្រប់គ្រង (NUM), សាកលវិទ្យាល័យសេដ្ឋកិច្ច និងហិរញ្ញវត្ថុ (UEF), សាកលវិទ្យាល័យប៊ែលធី, វិទ្យាស្ថាន CamEd, សាកលវិទ្យាល័យ បៀលប្រាយ (BBU), សាកលវិទ្យាល័យ Harvard និងសាកលវិទ្យាល័យ Oxford ជាដើម។ ពង្រឹងសមត្ថភាពបុគ្គលិក និងលើកកម្ពស់សហគមន៍ បណ្ឌិត សឿង ម៉ូរ៉ារិទ្ធ ជាប្រធាននាយកប្រតិបត្តិនៃធនាគារ ឈីហ្វ បានសង្កត់ធ្ងន់លើសារៈសំខាន់នៃគំនិតផ្តួចផ្តើមកម្មវិធីទំនួលខុសត្រូវសង្គមនេះ ដោយគួសបញ្ជាក់ថា៖ «នៅធនាគារ ឈីហ្វ យើងជឿជាក់ថា បុគ្គលិករបស់យើងគឺជាធនធានមនុស្សដ៏សំខាន់ ជាទ្រព្យដ៏មានតម្លៃបំផុត និងជាអ្វីៗគ្រប់យ៉ាង។ តាមរយៈការវិនិយោគលើការសិក្សានេះ យើងមិនត្រឹមតែលើកកម្ពស់ដល់អាជីពនាពេលអនាគតរបស់បុគ្គលិកប៉ុណ្ណោះទេ ប៉ុន្តែថែមទាំងចូលរួមចំណែកជួយដល់គ្រួសារ និងសហគមន៍របស់ពួកគាត់ផងដែរ។ ការសិក្សាអប់រំគឺពិតជាមានសារសំខាន់។ លទ្ធផលដែលទទួលបានពីអាហារូបករណ៍នេះ គឺមិនត្រឹមតែផ្តល់អត្ថប្រយោជន៍ដល់បុគ្គលប៉ុណ្ណោះទេ តែតាមរយៈការពង្រឹងសមត្ថភាពបុគ្គលិកជាមួយនឹងចំណេះដឹងល្អៗ ធនាគារកំពុងផ្តល់លទ្ធភាពឱ្យពួកគាត់នាំយកចំណេះដឹង និងជំនាញមកជួយដល់សហគមន៍របស់ខ្លួនវិញ។ នៅពេលបុគ្គលិកកាន់តែមានភាពរីកចម្រើននៅក្នុងអាជីពរបស់ខ្លួន នោះពួកគាត់នឹងជួយផ្លាស់ប្ដូរ និងរួមចំណែកបានកាន់តែមានប្រសិទ្ធភាពទាំងក្នុងវិស័យធនាគារ សហគមន៍  ហើយព្រមទាំងជំរុញកំណើនសេដ្ឋកិច្ច និងការអភិវឌ្ឍសង្គម។ កសាងអនាគតកាន់តែរឹងមាំសម្រាប់ធនាគារ ធនាគារ ឈីហ្វ ផ្តល់ជូនផលិតផល និងសេវាកម្មធនាគារយ៉ាងទូលំទូលាយទៅដល់សាជីវកម្ម សហគ្រាសធុនតូច និងមធ្យម និងបុគ្គល។ ធនាគារបានប្តេជ្ញាចិត្តក្នុងការផ្តល់ជូននូវសេវាកម្មពិសេស និងដំណោះស្រាយហិរញ្ញវត្ថុប្រកបដោយភាពច្នៃប្រឌិត ដោយផ្តោតសំខាន់ក្នុងការជួយគាំទ្រដល់ការអភិវឌ្ឍបុគ្គលិក និងសហគមន៍ដែលជាស្នូលដ៏សំខាន់នៃយុទ្ធសាស្រ្តអាជីវកម្ម។ មិនតែប៉ុណ្ណោះ កម្មវិធីផ្តល់អាហារូបករណ៍នេះ ឆ្លុះបញ្ចាំងអំពីការប្តេជ្ញាចិត្តយ៉ាងមោះមុតរបស់ធនាគារ ឈីហ្វ ក្នុងការរួមចំណែកជួយត្រឡប់ទៅដល់សហគមន៍វិញ។ តាមរយៈការអប់រំដល់មនុស្សជំនាន់ក្រោយដែលមានជំនាញវិជ្ជាជីវៈ និងក្រមសីលធម៌ ធនាគារ ឈីហ្វ កំពុងដើរតួនាទីយ៉ាងសំខាន់ក្នុងការកសាងអនាគតដ៏រឹងមាំសម្រាប់ប្រទេសដែលម្ចាស់ភាគហ៊ុនកំពុងវិនិយោគ ប្រកបដោយវិបុលភាព។ កម្មវិធីទំនួលខុសត្រូវសង្គមនេះ គឺជាឧទាហរណ៍ដ៏មានកិត្យានុភាពមួយ អំពីរបៀបដែលគំនិតផ្តួចផ្តើមនៃស្ថាប័នរបស់វិស័យឯកជនអាចចូលរួមចំណែកក្នុងការអភិវឌ្ឍសង្គម និងសេដ្ឋកិច្ចរបស់ប្រទេសកម្ពុជា ហើយបង្ហាញពីតួនាទីរបស់ធនាគារ ឈីហ្វ ក្នុងនាមជាធនាគារដែលមានទំនួលខុសត្រូវ ដើម្បីរួមចំណែកធ្វើឱ្យសង្គមជាតិកាន់តែប្រសើរ៕ 📩 info@chiefbank.com.kh 🌎 https://www.chiefbank.com.kh In a significant demonstration of its commitment to both professional growth and community development, Chief Bank has awarded scholarships to over twenty employees across whole branches of the bank. This Corporate Social Responsibility (CSR) initiative is not just about enhancing the skills of its workforce, but also about giving back to the broader Cambodian community. By investing in the education of its employees, Chief Bank is contributing to the country's social and economic development, helping to build a more knowledgeable and skilled workforce that benefits all of society. The scholarships have been awarded to employees pursuing degrees in a wide range of disciplines, including Finance, Business Administration, Accounting, Law, Information Technology, Hospitality, Risk Management, and ACCA, in both undergraduate and graduate programs at local and international universities currently. These employees are enrolled in reputable institutions such as the Royal University of Law and Economics (RULE), National University of Management (NUM), University of Economics and Finance (UEF), Beltei University, CamEd Business School, Build Bright University (BBU), Harvard University and University of Oxford. Empowering Employees, Uplifting Communities Chief Bank's CEO, Dr. Soeung Morarith, emphasized the importance of this CSR initiative, stating that "at Chief Bank, we believe that our employees are human capital, most valuable assets and everything. By investing in their education, we are not only enhancing their individual career prospects but also contributing to the fast development of their families and communities; education is the key. The impact of Chief Bank’s scholarship program extends far beyond the individual recipients. By empowering its employees with good education to bring value proposition, the bank is enabling them to bring back valuable knowledge and skills to their beloved communities. As these employees advance in their careers, they are better equipped to make impactful changes and meaningful contributions to both the banking sector and their local communities, heartedly contributing to fostering economic growth and social development. Building a Stronger Future for the Bank Chief Bank offers a comprehensive range of banking services to corporate, SME, and individual clients. The bank is dedicated to delivering exceptional service and innovative financial solutions, with a strong focus on supporting the development of its employees and their communities as a core part of its business strategy. More importantly, the scholarship program reflects Chief Bank's deep commitment to giving back to the Cambodian community. By helping to educate the next generation of high professionalism and ethic works, the bank is playing a crucial role in building a stronger, more prosperous future for the country they are investing. This CSR project serves as a powerful example of how private sector initiatives can contribute to the social and economic development of Cambodia, showcasing Chief Bank’s role as a responsible corporate citizen dedicated to the betterment of society. 📩 info@chiefbank.com.kh 🌎 https://www.chiefbank.com.kh	{ "spider_name": "businesscambodia", "scrape_at": "2025-06-14_19:40:00", "date_created": "2024-08-23T13:11:15.548Z", "category": "PR", "views": 115, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "short_sentences" ] }
ជួបភ្ញៀវខឹង? នេះជាវិធីសាស្រ្តលួងចិត្តភ្ញៀវ៣ ប្តូរពីភ្ញៀវខឹង មកចិត្តទន់វិញ	https://business-cambodia.com/articles/three-tthing-to-do-when-meet-anger-costumer	មិនថាអាជីវកម្មរបស់អ្នក ជាអាជីវកម្ម ខ្នាតតូចឬក៏ធំនោះទេ ការជួបភ្ញៀវពិបាកវាតែងតែជួបមិនអត់ទេ បើភ្ញៀវមិនខឹងរឿងនេះទេ ក៏ខឹងរឿងនោះដែរ។ ទាក់ទងទៅនឹងបញ្ហាជាមួយភ្ញៀវត្អូញត្អែនេះដែរ ថ្ងៃនេះ Business Cambodia ប្រាប់ថ្នាំទិព្វ៣ ភ្ញៀវហូបហើយឈប់ខឹង មិនតែប៉ុណ្ណោះទេ ភ្ញៀវថែមទាំងរីករាយទៀត។  ដោយក្នុងនោះរួមមាន៖ ១. ទទួលស្គាល់ការខកចិត្តរបស់ពួកគេ៖ ប្រាប់ពួកគេថាអ្នកយល់ថាពួកគេខកចិត្ត និយាយរឿងដូចជា "ខ្ញុំយល់ទាំងស្រុងថាហេតុអ្វីបានជាអ្នកខកចិត្ត" ឬ "ខ្ញុំសុំទោសដែលបានកើតឡើងចំពោះអ្នក" ។ បន្ថែមពីនេះអ្នកត្រូវស្តាប់ភ្ញៀវដោយប្រឹងប្រយ័ត្ន ស្តាប់ឱ្យសកម្ម៖ កុំរំខានពេលភ្ញៀវកំពុងនិយាយ មើលភ្នែកភ្ញៀវ ងក់ក្បាល(បង្ហាញថាអ្នកយល់អ្វីដែលភ្ញៀវចង់មានន័យ) និងប្រើឃ្លាដូចជា "ចា" “បាទ” ឬ "ខ្ញុំយល់" ដើម្បីបង្ហាញថាអ្នកកំពុងយកចិត្តទុកដាក់។ ២. មានទំនួលខុសត្រូវ មិនថាអ្នកកំពុងធ្វើការងារអ្វី ឬរកស៊ីអ្វីនោះទេ ទំនួលខុសត្រូវពិតជាមានតម្លៃណាស់។ មនុស្សម្នាក់បើចង់ឱ្យគេគោរពលុះត្រាតែ មនុស្សម្នាក់នោះជាមនុស្សមានគុណតម្លៃ ហើយអាជីវកម្មមួយអាចឱ្យភ្ញៀវស្រលាញ់បាន លុះត្រាតែអាជីវកម្មនោះប្រកបដោយទំនួលខុសត្រូវ។ ឧទាហរណ៍ជាក់ស្តែង អ្នកជាអ្នកលក់កាហ្វេ ហើយអ្នកបានធ្វើខុសពីអ្វីដែរអតិថិជនកម្មង់ ដូច្នេះអ្នកត្រូវប្រញាប់ធ្វើថ្មីជូនគាត់វិញភ្លាមៗ នោះអតិថិជននឹងមានអារម្មណ៍ថា យើងជាអ្នកលក់ដែលមានទំនួលខុសត្រូវខ្ពស់ រហូតអាចធ្វើឱ្យគាត់ប្តូរពីចិត្តខឹងច្រឡោតមកត្រជាក់វិញ។ ៣. គោរពតាមយោបល់របស់ភ្ញៀវ អ្នកលក់ត្រូវប្រកាន់ពាក្យមួយថា “ផ្តល់នៅសេវាកម្មអតិថិជនដែលល្អឥតខ្ចោះ” ដោយផ្តល់ឱ្យភ្ញៀវ នៅអារម្មណ៍មួយថា ភ្ញៀវចូលមកទីនេះ ប្រៀបបានជាការចូលមកកាន់ផ្ទះរបស់ខ្លួនអញ្ចឹងដែរ។ ដូច្នេះហើយនៅពេលដែលអ្នកជួបភ្ញៀវពូកែខឹង ពូកែរករឿង រឿងដែលអ្នកលក់ត្រូវធ្វើនោះ គឺស្តាប់គាត់ ហើយនៅពេលដែលយើងស្តាប់គាត់ គាត់នឹងគិតថាយើងគោរពគាត់ ហើយពេលយើងគោរពគាត់ នាំឱ្យមានទំនាក់ទំនង ហើយនៅពេលដែលមានទំនាក់ទំនងនោះហើយ ធ្វើឱ្យគាត់បើកចិត្តទិញ ហើយស្រលាញ់យើងលើសដើម៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-23T11:43:00.000Z", "category": "កំពូលអ្នកលក់", "views": 1591, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
បន្ទាប់ពីភ្លៀងជោគជាំ ពិបាកសាងសង់ តើពេលនេះផ្លូវជាតិលេខ៤៨ ទៅដល់កោះកុង សាងសង់ដល់ណាហើយ?	https://business-cambodia.com/articles/road-koh-kong-under-construction	បន្ទាប់ពីមានឧបសគ្គក្នុងការសាងសង់ ពេលនេះផ្លូវជាតិលេខ៤៨ កំពុងបន្ដការសាងសង់ ដោយវឌ្ឍនភាពការងារគម្រោងលើកកម្រិតគុណភាពផ្លូវជាតិលេខ៤៨ ប្រវែង១៤៨ គីឡូម៉ែត្រ សម្រេចបានជាង ៦៤,០៥ %ហើយ។   ឯកឧត្ដម សូរ វ៉ិចទ័រ រដ្ឋលេខាធិការក្រសួងសាធារណការ និងដឹកជញ្ជូន និងជាប្រធានគម្រោង បានអញ្ជើញដឹកនាំកិច្ចប្រជុំត្រួតពិនិត្យរួមគ្នាលើកទី៥ (5th Joint Monitoring Meeting) ស្ដីពីវឌ្ឍនភាពការងារគម្រោងលើកកម្រិតគុណភាពផ្លូវជាតិលេខ៤៨ ដោយមានការចូលរួមពីថ្នាក់ដឹកនាំក្រសួង តំណាងក្រសួងសេដ្ឋកិច្ច និងហិរញ្ញវត្ថុ តំណាងមូលនិធិសហប្រតិបត្តិការសេដ្ឋកិច្ចកូរ៉េ (EDCF) តំណាងក្រុមហ៊ុនសាងសង់ ក្រុមហ៊ុនត្រួតពិនិត្យបច្ចេកទេស និងមន្ត្រីបច្ចេកទេសជំនាញពាក់ព័ន្ធ។   កិច្ចប្រជុំនេះរៀបចំឡើងដើម្បីពិនិត្យមើលវឌ្ឍនភាពសាងសង់ ស្ថានភាពជាក់ស្ដែងនៃការអនុវត្តគម្រោង តាមរយៈការជំរុញផែនការអនុវត្តការគ្រប់គ្រងគុណភាព ការផ្គត់ផ្គង់សម្ភារ គ្រឿងចក្រ និងកម្លាំងពលកម្ម សំណូមពរ បញ្ហាប្រឈម និងដំណោះស្រាយរបស់ក្រុមហ៊ុន និងទិសដៅការងារដាច់ខាត និងពិស្តារ សំដៅពន្លឿនការងារសាងសង់សម្រាប់រដូវប្រាំងខាងមុខនេះ ឱ្យសម្រេចបានតាមគម្រោងផែនការ បញ្ចប់ការដ្ឋានសាងសង់ផ្លូវ ខែឧសភា ឆ្នាំ២០២៥៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-23T11:38:56.780Z", "category": "អចលនទ្រព្យ", "views": 69, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy", "short_sentences" ] }
អាជ្ញាធរជាតិអប្សរា សម្រេចកែសម្រួលពេលវេលាបើកនិងបិទ ការចូលទស្សនាប្រាសាទក្នុងរមណីយដ្ឋានអង្គរ	https://business-cambodia.com/articles/time-open-and-close	អាជ្ញាធរជាតិអប្សរាបានសម្រេចកែសម្រួលពេលវេលា បើក និងបិទការចូលទស្សនាប្រាសាទក្នុងរមណីយដ្ឋានអង្គរ។ បើយោងតាមសេចក្ដីជូនដំណឹងចុះថ្ងៃទី២៣ ខែសីហា ឆ្នាំ បានបញ្ជាក់ថា ដើម្បីសម្រួលដល់ការ ទស្សនារបស់ភ្ញៀវទេសចរជាតិ និងអន្តរជាតិឱ្យទទួលបាននូវបទពិសោធន៍ទស្សនាមួយកម្រិតថែមទៀត ព្រមទាំង រក្សាបានទាំងសុវត្ថិភាពប្រាសាទ និងភ្ញៀវទេសចរផងនោះ អាជ្ញាធរជាតិអប្សរាសូមកែសម្រួលនូវគោលការណ៍ ដូចខាងក្រោម៖ ១- ប្រាសាទដែលភ្ញៀវទេសចរនិយមទស្សនាថ្ងៃរះ ប្រាសាទអង្គរវត្ត បើកម៉ោង ០៥:០០នាទីព្រឹក និងបិទម៉ោង ១៨:០០នាទីល្ងាច។ ក្រោយម៉ោង ១៨៖០០នាទី ភ្ញៀវទេសចរនឹងពុំអនុញ្ញាតឱ្យចូលក្នុងបរិវេណប្រាសាទទៀតឡើយ ប៉ុន្តែភ្ញៀវ ទេសចរដែលកំពុងទស្សនាក្នុងប្រាសាទអាចបន្តការទស្សនារហូតដល់ម៉ោង ១៨៖៣០នាទីល្ងាច។ ២- ប្រាសាទដែលភ្ញៀវទេសចរនិយមទស្សនាថ្ងៃលិច ប្រាសាទប្រែរូប ប្រាសាទភ្នំបាខែង និងប្រាសាទភ្នំក្រោម បើករម៉ោង ០៦:០០នាទីព្រឹក និងបិទ ម៉ោង ១៩៖០០នាទីល្ងាច។ ក្រោយម៉ោង ១៩៖០០នាទី ភ្ញៀវទេសចរនឹងពុំអនុញ្ញាតឱ្យចូលក្នុង បរិវេណប្រាសាទទៀតឡើយ ប៉ុន្តែភ្ញៀវទេសចរដែលកំពុងទស្សនាក្នុងប្រាសាទអាចបន្តការទស្សនា រហូតដល់ម៉ោង ១៩៖៣០នាទីល្ងាច។ ៣- ប្រាសាទដទៃៗទៀត បើកម៉ោង ០៦:០០នាទីព្រឹក និងបិទម៉ោង ១៨៖៣០នាទីល្ងាច។ ក្រោយម៉ោង ១៨៖៣០នាទី ភ្ញៀវទេសចរនឹងពុំអនុញ្ញាតឱ្យចូលក្នុងបរិវេណប្រាសាទទៀតឡើយ ប៉ុន្តែភ្ញៀវទេសចរដែលកំពុង ទស្សនាក្នុងប្រាសាទអាចបន្តការទស្សនារហូតដល់ម៉ោង ១៩៖០០នាទីល្ងាច៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-23T10:19:19.745Z", "category": "ព័ត៌មានថ្មីៗ", "views": 492, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អាជ្ញាធរអប្សរា សម្រេចប្តូរម៉ោងបើក-បិទ នៃការចូលទស្សនាប្រាសាទ ក្នុងរមណីយដ្ឋានអង្គរ	https://business-cambodia.com/articles/angkor-wat-visit-time-changed-news	នៅថ្ងៃទី២៣ ខែសីហា ឆ្នាំ២០២៤ តាមសេចក្តីជូនដំណឹងរបស់ក្រសួងព័ត៌មានបានឱ្យដឹងថា អាជ្ញាធរជាតិអប្សរា សម្រេចកែសម្រួលពេលវេលា លើការបើក-បិទ ការចូលទស្សនាប្រាសាទក្នុងរមណីយដ្ឋានអង្គរ ដើម្បីសម្រួលដល់ការទស្សនារបស់ភ្ញៀវទេសចរជាតិ-អន្តរជាតិឱ្យទទួលបាននូវបទពិសោធន៍ថ្មីមួយកម្រិតទៀត ព្រមទាំងរក្សាបានទាំងសុវត្ថិភាពប្រាសាទ និងភ្ញៀវទេសចរផងដែរ។   ដូច្នេះអាជ្ញាធរជាតិអប្សរាសូមកែសម្រួលនូវគោលការណ៍ ដូចខាងក្រោម៖    ១. ប្រាសាទដែលភ្ញៀវទេសចរនិយមទស្សនាថ្ងៃរះ   ប្រាសាទអង្គរវត្ត បើកម៉ោង ០៥៖០០នាទីព្រឹក និងបិទម៉ោង ១៨៖០០នាទីល្ងាច។ ក្រោយម៉ោង ១៨៖០០នាទី ភ្ញៀវទេសចរនឹងពុំអនុញ្ញាតឱ្យចូលក្នុងបរិវេណប្រាសាទទៀតឡើយ ប៉ុន្តែភ្ញៀវ ទេសចរដែលកំពុងទស្សនាក្នុងប្រាសាទអាចបន្តការទស្សនារហូតដល់ម៉ោង ១៨៖៣០នាទីល្ងាច។   ២. ប្រាសាទដែលភ្ញៀវទេសចរនិយមទស្សនាថ្ងៃលិច   ប្រាសាទប្រែរូប ប្រាសាទភ្នំបាខែង និងប្រាសាទភ្នំក្រោម បើកម៉ោង ០៦:០០នាទីព្រឹក និងបិទ ម៉ោង ១៩៖០០នាទីល្ងាច។ ក្រោយម៉ោង ១៩:០០នាទី ភ្ញៀវទេសចរនឹងពុំអនុញ្ញាតឱ្យចូលក្នុង បរិវេណប្រាសាទទៀតឡើយ ប៉ុន្តែភ្ញៀវទេសចរដែលកំពុងទស្សនាក្នុងប្រាសាទអាចបន្តការទស្សនា រហូតដល់ម៉ោង ១៩៖៣០នាទីល្ងាច។   ៣. ប្រាសាទដទៃៗទៀត   បើកម៉ោង ០៦:០០នាទីព្រឹក និងបិទម៉ោង ១៨៖៣០នាទីល្ងាច។ ក្រោយម៉ោង ១៨:៣០នាទី ភ្ញៀវទេសចរនឹងពុំអនុញ្ញាតឱ្យចូលក្នុងបរិវេណប្រាសាទទៀតឡើយ ប៉ុន្តែភ្ញៀវទេសចរដែលកំពុង ទស្សនាក្នុងប្រាសាទអាចបន្តការទស្សនារហូតដល់ម៉ោង ១៩៖០០នាទីល្ងាច។   ដូចសេចក្តីបានជម្រាបជូនខាងលើសូមក្រសួង ស្ថាប័នជាតិ-អន្តរជាតិ អាជ្ញាធរដែនដី មន្ទីរ-អង្គភាព សមាគមទីភ្នាក់ងារទេសចរណ៍ សមាគមមគ្គុទ្ទេសក៍ទេសចរណ៍ សមាគមដឹកជញ្ជូនភ្ញៀវទេសចរ ក្រុមហ៊ុនទេសចរណ៍ ភ្ញៀវទេសចរជាតិ-អន្តរជាតិ និងសាធារណជនទាំងអស់មេត្តាជ្រាបជាព័ត៌មាន៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-23T09:46:40.368Z", "category": "ព័ត៌មានថ្មីៗ", "views": 451, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អ្នកជំនាញផ្នែកចិត្តសាស្រ្តពន្យល់មូលហេតុដែលអ្នកគួរទុកក្រដាស១០០ដុល្លារក្នុងកាបូបរបស់អ្នកជានិច្ច	https://business-cambodia.com/articles/putting-100-dollars-banknote-in-wallet	យើងតែងតែឃើញគេទុកលុយក្រដាស២ដុល្លារក្នុងកាបូបលុយជានិច្ចព្រោះក្រដាសប្រាក់នេះកម្រមានហើយគេមានជំនឿថាវាជាក្រដាសនាំសំណាង។ យ៉ាងណាមិញអ្នកជំនាញផ្នែកចិត្តសាស្រ្តក៏បានណែនាំឲ្យអ្នកគួរតែទុកក្រដាស១០០ដុល្លារជានិច្ចផងដែរ។  វេជ្ជបណ្ឌិត Mary Gresham បានឲ្យដឹងថាបើអ្នកទុកលុយក្រដាស៥០ដុល្លារ ១០០ដុល្លារក្នុងកាបូបលុយនោះ អ្នកនឹងសន្សំលុយដោយមិនចាំបាច់ប្រឹងសន្សំនោះទេ។ ត្រង់នេះដែរ វេជ្ជបណ្ឌិតរូបនេះបានពន្យល់ថាមនុស្សតែងតែគិត២ដងមុននឹងបំបែកក្រដាសប្រាក់ធំៗដូច្នេះការដាក់ក្រដាសប្រាក់ធំៗធ្វើឲ្យពួកគាត់អាចសន្សំសំចៃបានមួយកម្រិតដែរ។ វេជ្ជបណ្ឌិត Mary Gresham បានពន្យល់បន្ថែមទៀតថា យើងតែងតែឲ្យតម្លៃលុយទៅតាមប្រភេទក្រដាសប្រាក់តូចធំ។ ជាក់ស្ដែងក្រដាសប្រាក់តូចដូចជា១០ដុល្លារ ២០ដុល្លារ យើងចាត់ទុកជាលុយមិនសូវសំខាន់ដូច្នេះយើងងាយនឹងយកវាចាយ ប៉ុន្ដែបើក្រដាសប្រាក់ធំដូចជា១០០ដុល្លារ អ្នកគាត់ទុកជាលុយសំខាន់។ ឧទាហរណ៍ មានគេឲ្យលុយអ្នកដែលមានទឹកប្រាក់១០០ដុល្លារ ជាក្រដាស១០០ដុល្លារ និងក្រដាស២០ដុល្លារចំនួន៥សន្លឹក។ ត្រង់នេះបើអ្នកទទួលបានទឹកប្រាក់១០០ដុល្លារ ជាក្រដាស១០០ដុល្លារ អ្នកគិតថាជាលុយសំខាន់ដូច្នេះមុននឹងចាយយ៉ាងហោចណាក៏គិត២ដងដែរ។ យ៉ាងណាមិញបើអ្នកទទួលបាទឹកប្រាក់១០០ដុល្លារ ជាក្រដាស២០ដុល្លារចំនួន៥សន្លឹក អ្នកងាយនឹងចាយលុយនេះណាស់ព្រោះក្រដាសប្រាក់តូចៗអ្នកគិតថាមិនសូវសំខាន់។ ដូច្នេះមូលហេតុដែលអ្នកគួរតែងតែទុកលុយក្រដាស១០០ដុល្លារក្នុងកាបូបលុយគឺដើម្បីមានគំនិតសន្សំសំចៃហើយការសន្សំសំចៃនេះទៀតសោតជាការសន្សំដោយស្វ័យប្រវត្តិ៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-23T09:30:00.000Z", "category": "ហិរញ្ញវត្ថុ", "views": 6582, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណឹងល្អ! រដ្ឋសម្រេចបន្ដបន្ធូរបន្ថយ និងលើកលែងការបង់ពន្ធលើអចលនទ្រព្យ ៣ មុខនេះរហូតដល់បំណាច់ឆ្នាំ២០២៥	https://business-cambodia.com/articles/samdech-hun-maneth-and-tax	រាជរដ្ឋាភិបាលសម្រេចបន្ដការបន្ធូរបន្ថយ និងលើកលែងការបង់ពន្ធលើអចលនទ្រព្យបីប្រភេទរួមមាន៖ ការលើកលែងពន្ធលើចំណេញមូលធនលើអចលនទ្រព្យ, អនុញ្ញាតឲ្យបង់ពន្ធជាកញ្ចប់ដល់ក្រុមហ៊ុនសំណង់ និងការលើកលែងពន្ធប្រថាប់ត្រាសម្រាប់អចលនទ្រព្យតម្លៃក្រោម ៧ ម៉ឺនដុល្លារ រហូតដល់បំណាច់ឆ្នាំ២០២៥។ នេះបើតាមការបញ្ជាក់ពីសម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា។ ថ្លែងនៅក្នុងសេចក្ដីថ្លែងការណ៍ពិសេសស្តីពី “ សមិទ្ធផល១ឆ្នាំ របស់រាជរដ្ឋាភិបាល នីតិកាលទី៧ នៃរដ្ឋសភា” កាលពីថ្ងៃទី២២ ខែសីហា ឆ្នាំ២០២៤ សម្ដេចបានមានប្រសាសន៍ថា «ខ្ញុំបានសម្រេចផ្ដល់គោលការណ៍លើកទឹកចិត្ដពន្ធដារក្នុងវិស័យអចលនទ្រព្យដែលបានកាត់បន្ថយបន្ទុកចំណាយបង់ពន្ធដល់អ្នកអភិវឌ្ឍន៍អចលនទ្រព្យ និងប្រជាពលរដ្ឋដែលជាម្ចាស់អចលនទ្រព្យ ដែលក្នុងនោះរួមមាន៖ ការលើកលែងពន្ធលើចំណេញមូលធនលើអចលនទ្រព្យ ទី២៖ការអនុញ្ញាតបង់ពន្ធជាកញ្ចប់តាមគម្រោងដល់ក្រុមហ៊ុនអភិវឌ្ឍន៍សំណង់ និងទី៣ គឺការលើកលែងពន្ធប្រថាប់ត្រាលើការផ្ទេរកម្មសិទ្ធិ ឬសិទ្ធិកាន់កាប់លំនៅឋានគ្រប់ប្រភេទដែលមានលក្ខណៈជាបុរី ដែលមានតម្លៃថ្លៃក្រោម ឬស្មើ ៧ ម៉ឺនដុល្លារ។ ដោយគោលការណ៍លើកទឹកចិត្ដនេះ នឹងត្រូវផុតកំណត់នៅដំណាច់ឆ្នាំ២០២៤»។ សម្ដេចធិបតីនាយករដ្ឋមន្ដ្រីមានប្រសាសន៍បន្ដថា «តាមការពិគ្រោះយោបល់ជាមួយនឹងវិស័យអចលនទ្រព្យ រាជរដ្ឋាភិបាលបានសម្រេចបន្ដ អនុវត្ដគោលការណ៍លើកទឹកចិត្ដនេះរហូតដល់បំណាច់ឆ្នាំ២០២៥។ ជាមួយគ្នានេះខ្ញុំក៏បានណែនាំឲ្យក្រសួងសេដ្ឋកិច្ច និងហិរញ្ញវត្ថុ ពិនិត្យមើលលើគោលការណ៍លើកទឹកចិត្ដផ្សេងទៀតសម្រាប់វិស័យអចលនទ្រព្យដែលនឹងត្រូវផុតកំណត់ ដើម្បីនឹងពិនិត្យលទ្ធភាពបន្ដការអនុគ្រោះក្នុងករណីចាំបាច់»៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-23T09:12:15.771Z", "category": "អចលនទ្រព្យ", "views": 1170, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចុះឈ្មោះរៀន ដោយមិនបង់ថ្លៃ! កន្លែង១ នៅភ្នំពេញ កំពុងបើបង្រៀនជំនាញធ្វើនំ ឆុងកាហ្វេ សាឡន គ្មានយកលុយ១រៀល	https://business-cambodia.com/articles/can-study-if-u-intersted	ឱកាសល្អបានមកដល់ហើយ ខណៈពេលនេះវិទ្យាស្ថានជាតិសហគ្រិនភាព និងនវានុវត្តន៍ (NIEI) បានប្រកាសជ្រើសរើសសិស្សឱ្យចូលរៀនវគ្គបណ្តុះបណ្តាលជំនាញវិជ្ជាជីវៈ និងបច្ចេកទេស (១,៥ លាននាក់) ដោយឥតគិតថ្លៃលើមុខជំនាញដូចខាងក្រោម៖   ១.ការផលិតនំ ២.ធុរកិច្ចភេសជ្ជៈ (ការឆុងកាហ្វេ និងភេសជ្ជៈ) ៣. សេវាកម្មសម្អាងកាយ   ចំពោះវគ្គសិក្សាវិញ គឺចាប់ពីថ្ងៃជូនដំណឹងនេះតទៅវគ្គសិក្សាថ្មីនេះនឹងចាប់ផ្តើមនៅថ្ងៃទី១ ខែតុលា ឆ្នាំ២០២៤។ វេនសិក្សាមានដូចជា៖ ចន្ទ-សុក្រ (ព្រឹក) ចន្ទ-សុក្រ (រសៀល) ចន្ទ-សុក្រ (យប់)សៅរ៍-អាទិត្យ (ព្រឹក-រសៀល)។ គួរបញ្ជាក់ថា ប្រសិនបើប្អូនចាប់អារម្មណ៍អាចទាក់ទងចុះឈ្មោះចូលរៀននៅវិទ្យាស្ថានជាតិសហគ្រិនភាព និងនវានុវត្តន៍ (NIEI) ដែលមានទីតាំងស្ថិតនៅតាមបណ្តោយមហាវិថីសហព័ន្ធរុស្ស៊ី ភូមិចុងថ្នល់ខាងលិច សង្កាត់ទឹកថ្លា ខណ្ឌសែនសុខ រាជធានីភ្នំពេញ (ផ្លូវចូលខាងកើតវត្តទឹកថ្លា ចម្ងាយប្រហែល ២០០ម៉ែត្រ)។ ទំនាក់ទំនងទូរស័ព្ទលេខ៖ 010 266 296, 081 429 969, 012 403 644, 093 808 057, 071 643 5388៕	{ "spider_name": "businesscambodia", "scrape_at": "2025-06-14_19:40:00", "date_created": "2024-08-23T08:32:25.046Z", "category": "ចាប់ផ្តើមអាជីវកម្ម", "views": 508, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ក្រុមហ៊ុន Realestate.com.kh ក្លាយជាដៃគូផ្ដាច់មុខលើគម្រោងខុនដូកម្ពស់ ៥២ ជាន់របស់ក្រុមហ៊ុន Titan Stone Real Estate	https://business-cambodia.com/articles/picasso-sky-gemme	ក្រុមហ៊ុន Realestate.com.kh នាថ្មីៗនេះបានចុះហត្ថលេខាជាដៃគូផ្តាច់មុខលើគម្រោងខុនដូ Picasso Sky Gemme (Picasso 2) របស់ក្រុមហ៊ុន Titan Stone Real Estate  ដែលមានកម្ពស់ ៥២ ជាន់ស្ថិតនៅកណ្ដាលរាជធានីភ្នំពេញ។ ការចុះហត្ថលេខារវាងក្រុមហ៊ុនទាំងពីរខាងលើត្រូវបានធ្វើឡើងនៅក្នុងពិធីសម្ពោធជាផ្លូវការគម្រោងខុនដូ Picasso Sky Gemme នៅសណ្ឋាគារសុខាភ្នំពេញ កាលពីថ្ងៃទី២២ ខែសីហា ឆ្នាំ២០២៤ កន្លងទៅ។   ថ្លែងនៅក្នុងពិធីចុះហត្ថលេខា អ្នកស្រី Smallove Teoh Seok Ai អ្នកគ្រប់គ្រងទូទៅនៃក្រុមហ៊ុនអចលនទ្រព្យ Titan Stone Real Estate Group មានប្រសាសន៍ថា “យើងពិតជារីករាយក្នុងការចាប់ដៃគូជាមួយក្រុមហ៊ុន Realestate.com.kh ដែលយើងមានភាពជឿជាក់ថា ក្រុមហ៊ុន Realestate.com.kh នឹងជម្រុញទៅដល់ការឈានជើងចូលក្នុងស្រុក និងអន្តរជាតិរបស់គម្រោងខុនដូ Picasso Sky Gemme។ ជំនាញផ្នែកលក់ និងទីផ្សាររបស់ពួកគេ រួមជាមួយនឹងឧបករណ៍ និងការគាំទ្រដែលពួកគេផ្តល់ក្នុងនាមជាភ្នាក់ងារ នឹងអាចធានាបានថា អតិថិជនរបស់យើងនឹងទទួលបានសេវាកម្មកម្រិតខ្ពស់បំផុតប្រកបទៅដោយវិជ្ជាជីវៈផងដែរ”។ ដោយឡែក លោក Tom O’Sullivan នាយកប្រតិបត្តិនៃក្រុមហ៊ុន Realestate.com.kh បានមានប្រសាសន៍ថា "យើងមានសេចក្តីរំភើបរីករាយក្នុងការសហការជាមួយក្រុមហ៊ុន Titan Stone Real Estate ក្នុងការសម្ពោធគម្រោងខុនដូ Picasso Sky Gemme។ គម្រោងនេះមិនមែនជាការអភិវឌ្ឍន៍លំនៅដ្ឋានបែបសាមញ្ញតែប៉ុណ្ណោះទេ វាអាចចាត់ទុកបានថាជាស្នាដៃដែលរួមបញ្ចូលគ្នានូវភាពឆើតឆាយនៃសិល្បៈ ជាមួយនឹងភាពប្រណីតនៃការរស់នៅបែបទំនើបផងដែរ។ Picasso Sky Gemme នឹងកំណត់គោលដៅថ្មីមួយសម្រាប់ការរស់នៅក្នុងភាពប្រណីតនៅក្នុងទីក្រុងភ្នំពេញ ហើយយើងមានក្តីរំភើបរីករាយក្នុងការចូលរួមក្នុងការនាំយកចក្ខុវិស័យនេះអោយក្លាយជាការពិតផងដែរ"។ សូមជម្រាបថា គម្រោងខុនដូ Picasso Sky Gemme គឺជាការអភិវឌ្ឍន៍ចុងក្រោយបង្អស់ពីក្រុមហ៊ុនអចលនទ្រព្យ Titan Stone Real Estate ដែលផលប័ត្ររបស់ពួកគេរួមមានគម្រោងដែលមានការទទួលស្គាល់ដូចជា៖ គម្រោងអាគារ KY iCentre និងខុនដូ Picasso City Garden ដ៏ប្រណិតជាដើម។ ការបណ្តាក់ទុនថ្មីនេះនឹងលើកកម្ពស់ការរស់នៅទីក្រុងក្នុងទីក្រុងភ្នំពេញ ដោយផ្តល់ជូននូវការបញ្ចូលគ្នានៃការរចនាដែលបំផុសគំនិតដោយសិល្បៈ និងបរិក្ខារទំនើបៗផងដែរ។ គម្រោងខុនដូដ៏ល្អឯកនេះមានទីតាំងនៅចំកណ្តាលសង្កាត់បឹងកេងកង១ រាជធានីភ្នំពេញ ដែលត្រូវបានគេស្គាល់ជាទូទៅថាជាគម្រោង Picasso ទី ២ គឺជាការរួមបញ្ចូលគ្នានៃសិល្បៈ និងស្ថាបត្យកម្មតែមួយគត់ដែលត្រូវបានបំផុសគំនិតដោយការគោរពចំពោះលោក Pablo Picasso ។ ការអភិវឌ្ឍន៍អាគារខុនដូកម្ពស់ ៥២ ជាន់នេះ បាននាំមកនូវភាពទំនើបទាន់សម័យទៅដល់ទីតាំងដែលមានសក្ដានុពល ផ្តល់ជូនអ្នករស់នៅនូវរបៀបរស់នៅបែបទីក្រុងទំនើបមួយ ។ គម្រោងមួយនេះផ្តល់ជូនយូនីតចំនួន ២៧៦ និងគ្រឿងបរិក្ខារទំនើបៗដល់ទៅ ៨ ជាន់ដែលមិនធ្លាប់មានពីមុនមក ដែលមានដូចជាអាងហែលទឹកទាំងក្នុង និងក្រៅអាគារ កន្លែងទទួលទានអាហារ បន្ទប់លេងហ្គេម និងទីកន្លែងលេងរបស់កុមារ ព្រមទាំងគ្រឿងបរិក្ខារផ្តាច់មុខរបស់គម្រោង Picasso Sky Gemme រួមមានរោងមហោស្រព សាលពហុគោលបំណង បណ្ណាល័យ ទីលានវាយកូនហ្គោលក្នុងផ្ទះ ជញ្ជាំងឡើងភ្នំ សួនច្បារធម្មជាតិ ផ្លូវរត់ និងច្រើនទៀត។ សម្រាប់លោកអ្នកដែលមានចំណាប់អារម្មណ៍លើគម្រោងខុនដូ Picasso Sky Gemme (Picasso 2) អាចធ្វើការទំនាក់ទំនងទៅកាន់ Realestate.com.kh  ដើម្បីទទួលបានការផ្ដល់ជូនពិសេស៖ គេហទំព័រ៖ Realestate.com.khលេខទូរស័ព្ទទំនាក់ទំនង៖ +855 92 92 1000អ៊ីមែល៖ info@realestate.com.kh សម្រាប់ភ្នាក់ងារផ្នែកលក់ដែលចង់បានព័ត៌មានបន្ថែម សូមធ្វើការទាក់ទងទៅកាន់គេហទំព័រ៖ Realestate.com.khលេខទូរស័ព្ទទំនាក់ទំនង៖ +855 78 65 32 26អ៊ីមែល៖ phany.chuon@realestate.com.kh៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-23T07:48:39.322Z", "category": "PR", "views": 257, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លោក អូបាម៉ា ជឿថាបុគ្គលម្នាក់នេះ នឹងក្លាយជាធានាធិបតីអាមេរិក អាណត្តិថ្មី ខណៈជិតដល់ថ្ងៃបោះឆ្នោត	https://business-cambodia.com/articles/barack-obama-said-about-new-usa-president	អតីតប្រធានាធិបតីសហរដ្ឋអាមេរិក លោក បារ៉ាក់ អូបាម៉ា (Barack Obama) ជឿជាក់យ៉ាងខ្លាំងថា លោកស្រី កាមេឡា ហារីស (Kamala Harris) នឹងក្លាយជាប្រធានាធិបតី អាណត្តិថ្មី ខណៈការបោះឆ្នោតនៅសល់ត្រឹមរយៈពេល ៣ខែទៀតប៉ុណ្ណោះ។ នេះបើយោងតាមការចុះផ្សាយរបស់ទីភ្នាក់ងារសារព័ត៌មាន International News and Views នាថ្ងៃទី២២ ខែសីហា ឆ្នាំ២០២៤។     អតីតប្រធានាធិបតីដ៏មានឥទ្ធិពលរូបនេះ បានលើកឡើងនៅលើវេទិកាសន្និបាតជាតិប្រជាធិបតេយ្យ (DNC) ក្នុងទីក្រុង Chicago រដ្ឋ Illinois កាលពីថ្ងៃទី២០ ខែសីហា នេះថា៖ «អាមេរិកគឺរួចរាល់ហើយសម្រាប់ការបើកទំព័រជំពូកថ្មី និងការធ្វើរឿងដ៏ល្អប្រសើរមួយ»។ ក្នុងនោះ លោកក៏បាននិយាយអំពីប្រវត្តិលោកស្រី Kamala Harris ផងដែរថា លោកស្រីធ្លាប់ជារដ្ឋអាជ្ញាធ្វើការតាមបណ្តាក្រុមហ៊ុនធំៗ ក៏ដូចជាធ្វើការនៅតាមស្ថាប័ន ដែលមានកិច្ចការងារពាក់ព័ន្ធនឹងការរំលោភផ្លូវភេទលើកុមារ។     គួរជម្រាបផងដែរថា លោកស្រី Kamala Harris បច្ចុប្បន្នមានវ័យ ៥៩ឆ្នាំ គឺជាអនុប្រធានាធិបតី ដែលកំពុងទទួលបានការចាប់អារម្មណ៍ និងពេញចិត្តយ៉ាងខ្លាំងពីសំណាក់ប្រជាជនអាមេរិកភាគច្រើន រួមទាំងត្រូវបានគេរំពឹងថា ជាបេក្ខភាពដ៏លេចធ្លោបំផុតមួយរូប ក្នុងការបោះឆ្នោតជ្រើសរើសប្រធានាធិបតីថ្មី ដែលនឹងធ្វើឡើងនៅខែវិច្ចិកា ឆ្នាំ២០២៤ ខាងមុខនេះ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-23T07:13:31.343Z", "category": "ភាពជាអ្នកដឹកនាំ", "views": 1726, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សុទ្ធតែស៊េរីខ្ពស់! តស់មកស្គាល់រថយន្តខ្លាញ់គោ៣ម៉ូដែល រូបរាងស្អាត ទំនើប ខណៈតម្លៃ១ម៉ឺនជាង ២ម៉ឺន$ស្តើង នៅខ្មែរ	https://business-cambodia.com/articles/three-china-car-model-saving-alotthree-china-car-model-saving-alot	សម្រាប់ប្រិយមិត្តដែលកំពុងស្វែងរករថយន្តខ្លាញ់គោ ដែលមានតម្លៃធូរថ្លៃ អាចជិះបានមនុស្ស ៤ទៅ៥នាក់ និងសន្សំសំចៃខ្ពស់ត្រូវប៉ាន់តែម្តង ខណៈនេះជារថយន្តបកពីកេស៣ម៉ូដែល រូបរាងស្អាត ទំនើប ខណៈតម្លៃ ១ម៉ឺនដុល្លារជាង២ម៉ឺនដុល្លារស្តែង នៅខ្មែរ។ ដោយក្នុងនោះរួមមានដូចជា៖ ១. រថយន្ត Geely GX3 pro យោងតាមផេកផ្លូវការ Geely Cambodia កាលពីពេលថ្មីៗនេះបានឱ្យដឹងថាក្រុមហ៊ុនកំពុងដាក់លក់ Geely GX3 pro ថ្មីស្រឡាង ជាមួយតម្លៃដ៏ពិសេសត្រឹម ២១,៩០០ដុល្លារ តែប៉ុណ្ណោះ។ ស្របគ្នានេះដែរ បើនិយាយអំពីថាមពល GX3 Pro វិញគឺមានជាម៉ាស៊ីនសាំង ១.៥ លីត្រ inline-4 ដែលផលិតកម្លាំង 102hp និង 142Nm នៃកម្លាំងបង្វិល។ ចំពោះប្រវែងរបស់ Geely GX3 Pro វិញមានប្រវែង ៤,00៤mm ទទឹង ១,៧៦0mm និងកម្ពស់ ១,៥៧៥mm។ ២. រថយន្ត BYD Seagull BYD Seagull បកចេញពីកេស ស្អាត ខ្ជូត នៅស្រុកខ្មែរតម្លៃត្រឹមតែ ១៩,៨០០ដុល្លារតែប៉ុណ្ណោះ ដោយសាកម្តងរត់បាន ៣០៥គីឡូម៉ែត្រ ។ រថយន្តមួយម៉ូដែលនេះមាន ថាមពលម៉ូទ័រ ៧៥ សេះ កម្លាំងរមួល ១៣៥ Nm ជាន់ពី 0 ទៅ ៥០ ត្រឹមតែ ៤.៩ វិនាទី និងសាកថ្មលឿនពី ៣០% ទៅ ៨០% ក្នុងរយៈពេលត្រឹមតែ ៣០នាទីប៉ុណ្ណោះ។ ៣. រថយន្ត Letin Mengo រថយន្ត LETIN MENGO មានតម្លៃត្រឹមតែ ១៨២០០ដុល្លារ ជាឡានអគ្គិសនីដាបបល (Double) មានការសន្សំសំចៃខ្ពស់ និងជារថយន្តថាមពលម៉ូទ័រអគ្គិសនីតូចល្មម អាចបើកបរក្នុងល្បឿនបំផុតតែ ១០០Km/h និងមានអាគុយទំហំតែ ១៧.២៥Kwh អាចសាកភ្លើងមួយពេញរត់បាន ២០០Km រីឯការសាកថ្មត្រូវការពេលតែ ៦ ទៅ ៨ម៉ោង ប៉ុណ្ណោះ។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-23T07:06:54.638Z", "category": "កំពូលអ្នកលក់", "views": 567, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
នរណាមិនល្បីហ្វតជាប់មាំល្អ? តស់មកដឹងតម្លៃរថយន្តចូលព្រៃ ១ម៉ូដែលរបស់ហ្វត មាឌឌាំង កាច ខណៈតម្លៃកប់ខ្លាំង	https://business-cambodia.com/articles/ford-bronco-raptor-ford-bronco-raptor-	សម្រាប់បងប្អូនដែលនិយមចូលចិត្តរថយន្តបែបអំណាច កម្លាំងយក្ស មាឌឌាំង មុខកាច នឹងប្រិយមិត្តដែលនិយមចូលចិត្តការជិះឡើងភ្នំ ចុះទឹក ចូលព្រៃ បើកបរនៅលើផ្លូវដែលមានស្ថានភាពពិបាកៗ ត្រូវប៉ាន់តែម្តង ខណៈនេះជារថយន្ត  Ford Bronco Raptor ស៊េរីឆ្នាំ២០២៣ ១ម៉ូដែល រូបរាងសង្ហាកប់ ខណៈតម្លៃនៅខ្មែរក៏អេម។ យោងតាមការចុះផ្សាយនៅលើផេកផ្លូវការ Auto US Direct Cambodia កាលពីពេលកន្លងទៅនេះបានឱ្យដឹងថា រថយន្តស៊េរីខ្ពស់ឆ្នាំ ២០២៣ Ford Bronco Raptor មានតម្លៃសរុបទាំងអស់ 188,470ដុល្លារ (តម្លៃនៅខ្មែរ)។ ទន្ទឹមនឹងនេះដែរសម្រាប់តម្លៃ១០ម៉ឺនដុល្លារជាងនេះត្រូវបានរួមបញ្ចូលនៅដូចជា៖ តម្លៃឡាន $88,541 តម្លៃពន្ធនាំចូល $88,380 តម្លៃដឹកជញ្ជូន $2,750 តម្លៃឯកសារនៅខ្មែរ $700 តម្លៃកាត់ឈ្មោះនៅអាមេរិក $900 តម្លៃសេវាកម្មរបស់ក្រុមហ៊ុននៅកម្ពុជា $500 តម្លៃសេវាកម្មរបស់ក្រុមហ៊ុននៅអាមេរិច $6,500 តម្លៃសរុបទាំងអស់ $188,470	{ "spider_name": "businesscambodia", "scrape_at": "2025-06-14_19:40:01", "date_created": "2024-08-23T07:00:05.580Z", "category": "កំពូលអ្នកលក់", "views": 362, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
នាឡិកាកម្ពស់៣៥ម៉ែត្រ ធំបំផុត១នៅកម្ពុជា នឹងលេចរូបរាងឡើងនៅខេត្ត១នេះ ជាតំបន់ទេសចរណ៍ថ្មី	https://business-cambodia.com/articles/kompot-cambodia-big-bang-clock-	កាលពីព្រឹកថ្ងៃទី២២ ខែសីហា ឆ្នាំ២០២៤កន្លងទៅ រដ្ឋបាលខេត្តកំពតបានរៀបចំពិធីក្រុងពាលីដំឡើង នាឡិកាធំ និងខ្ពស់ជាងរបស់កម្ពុជា នៅទីតាំងមាត់ព្រែក ក្នុងភូមិតាអង្គ សង្កាត់ត្រើយកោះ ក្រុងកំពត ខេត្តកំពត ក្រោមធិបតីភាព ឯកឧត្តម ម៉ៅ ធនិន អភិបាលខេត្តកំពតនិងលោកជំទាវ ។   ខណៈនេះជាសមទ្ធិផលថ្មីមួយរបស់ខេត្តកំពត សម្រាប់ឈរបង្អួតរាង ក្លាយជាតំបន់ទាក់ទាញភ្ញៀវទេសចរណ៍ និងលើកកម្ពស់ជីវភាពប្រជាជនក្នុងស្រុក។       ពិធីក្រុងពាលីនាឡិកាយក្សនេះបានធ្វើឡើងក្រោយពេលការស្ថាបនាគ្រិះរបស់នាឡិការួចរាល់ ស្របពេលដែលសម្ភារៈប្រណិតៗ បានបញ្ជាទិញពីបរទេស ត្រូវបានដឹកជញ្ជូនមកដល់ទីតាំងដើម្បីដំឡើង។   នាឡិកាកម្ពស់៣៥ ម៉ែត្រ និងមានទំហំមុខកាត់អង្កត់ផ្ចិតជិត១០ម៉ែត្រនេះ បានរចនាតាមរចនាបទខ្មែរ កំពុងដំណើរការៗដំឡើងហើយ យ៉ាងយូរ២ខែទៀត ភ្ញៀវទេសចរមកពីគ្រប់ទិសទី ដែលធ្វើដំណើរមកទស្សនាខេត្តកំពត នឹងបានឃើញនាឡិកាយក្សនេះ ខណៈវានៅមិនឆ្ងាយប៉ុន្មានពីរូបសំណាក់សេះសមុទ្រឡើយ។   បន្ថែមពីនេះបើតាមប្រភពពីនាយកដ្ឋានព័ត៌មានបានឱ្យដឹងថា តាមការបញ្ជាក់របស់ ឯកឧត្តមអភិបាលខេត្តកំពត  លោកបានឱ្យដឹងថារដ្ឋបាលខេត្តគ្រោងនឹងស្ថាបនាស្ពានឆ្លងព្រែកកំពង់បាយមួយថែមទៀត ដោយយកតាមរចនាបទខ្មែរ ដើម្បីសម្រួលការកកស្ទះចរាចរណ៍ និងលម្អក្រុងកំពត ដើម្បីទាក់ទាញទេសចរផង ស្របពេលដែលគម្រោងស្ថាបនាឆ្នេរសមុទ្រកម្សាន្តដ៏ល្អប្រណិតមួយផ្សេងទៀត កំពុងសិក្សាជិតរួចរាល់ផងដែរ៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-23T06:36:16.842Z", "category": "ភាពជាអ្នកដឹកនាំ", "views": 359, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធនាគារ វីង និង JETOUR Cambodia សហការផ្តល់ក.ម្ចី១០០%ទិញរថយន្តស៊េរីទំនើប	https://business-cambodia.com/articles/wing-bank-and-jetour-cambodia-	ភ្នំពេញ ថ្ងៃទី២៣ ខែសីហា ឆ្នាំ២០២៤៖ ធនាគារ វីង (ខេមបូឌា) ម.ក និងក្រុមហ៊ុន ខេ អិន អិន ខេមបូឌា ដែលជាក្រុមហ៊ុនមេរបស់ JETOUR Cambodia បានចុះហត្ថលេខាលើអនុស្សរណៈយោគយល់ ដើម្បីផ្តល់ជម្រើសនៃដំណោះស្រាយហិរញ្ញវត្ថុដ៏មានភាពទាក់ទាញ ដែលអតិថិជនអាចក្លាយជាម្ចាស់រថយន្ត JETOUR ស៊េរីទំនើបគ្រប់ម៉ូឌែលជាមួយកម្ចីពីធនាគារ វីង រហូតដល់ទៅ ១០០% នៃតម្លៃរថយន្ត។ កិច្ចសហការនេះត្រូវបានរៀបចំធ្វើឡើងដែលមានការអញ្ជើញចូលរួមជាសក្ខីភាពដ៏ខ្ពង់ខ្ពស់ពីសំណាក់អ្នកឧកញ៉ា គិត ម៉េង ប្រធានក្រុមប្រឹក្សាភិបាលធនាគារ វីង និងជាអគ្គនាយកក្រុមហ៊ុន រ៉ូយ៉ាល់គ្រុប និងអ្នកឧកញ៉ា ជាម ឃុនណាត ប្រធានក្រុមប្រឹក្សាភិបាល ក្រុមហ៊ុន ខេ អិន អិន ខេមបូឌា ព្រមទាំងមានការចូលរួមពីគណៈគ្រប់គ្រងនៃស្ថាប័នទាំងពីរ និងភ្ញៀវកិត្តិយសជាច្រើនផងដែរ។ លោក ហោ ប៊ុនថែ អគ្គនាយករងធនាគារ វីង បានលើកឡើងថា៖ “យើងខ្ញុំពិតជាមានសេចក្តីសោមនស្សរីករាយចំពោះភាពជាដៃជាមួយ JETOUR Cambodia ដែលឥឡូវនេះពលរដ្ឋកម្ពុជាអាចក្លាយជាម្ចាស់រថយន្តក្នុងក្តីស្រមៃ ដោយមិនចាំបាច់ត្រូវចំណាយសាច់ប្រាក់ផ្ទាល់ខ្លួនទាំងស្រុង ឬចំណាយប្រាក់កក់មុនឡើយ។” លោក ហោ ប៊ុនថែ បានបន្តថា៖ “ជាមួយការគាំទ្រហិរញ្ញវត្ថុពីធនាគារ វីង យើងអាចជួយឱ្យពួកគាត់ប្រែក្លាយក្តីសុបិនទៅជាការពិត ដោយទទួលបាននូវរថយន្តផ្ទាល់ខ្លួនមួយសម្រាប់បំពេញតម្រូវការរស់នៅប្រចាំថ្ងៃ ក៏ដូចជាផ្តល់នូវភាពរីករាយ និងស្នាមញញឹមជាមួយក្រុមគ្រួសារក្នុងធ្វើដំណើរកម្សាន្តនានាផងដែរ។” តាមរយៈកិច្ចសហការនាពេលនេះ អតិថិជននឹងទទួលបានអត្ថប្រយោជន៍ពីការស្នើកម្ចីពីធនាគារ វីង ដែលមានភាពងាយស្រួល នឹងអនុម័តកម្ចីលឿនតាមដែលអាចធ្វើទៅបាន បន្ទាប់ពីអតិថិជនបានបំពេញឯកសារចាំបាច់ និងឆ្លងកាត់ដំណើរការវាយតំលៃរបស់ធនាគាររួចរាល់។ លក្ខខណ្ឌក្នុងការផ្តល់ឥណទាន រថយន្តនេះ គឺមានភាពបត់បែនខ្ពស់ ដែលអតិថិជនអាចទទួលបានទំហំកម្ចីរហូតដល់ទៅ ១០០ ភាគរយ នៃតម្លៃរថយន្ត ជាមួយនឹងការសងត្រលប់មានរយៈពេលរហូតដល់ ៨៤ខែ។ លោកអ៉ឹង មុយហ្គេច នាយកប្រតិបត្តិប្រតិបត្តិការ នៃក្រុមហ៊ុន ខេ អិន អិន ខេមបូឌា បានថ្លែងថា៖ “ យើងខ្ញុំជឿជាក់ថារថយន្ត មិនមែនគ្រាន់តែជាមធ្យោបាយធ្វើដំណើរតែមួយប៉ុណ្ណោះទេចំពោះអតិថិជនយុគសម័យថ្មីនេះ តែអ្វីដែលអតិថិជនរំពឹងចង់បាននោះគឺ ការបង្កើនភាពងាយស្រួល ការបំពាក់បច្ចេកវិទ្យាជំនួយបើកបរ ប្រព័ន្ធសុវត្ថិភាពកម្រិតខ្ពស់ និងការបង្កើតពេលវេលាដ៏រំភើបរាល់ពេលធ្វើដំណើរជារៀងរាល់ថ្ងៃ ហើយ JETOUR គឺមាននូវអ្វីគ្រប់យ៉ាងទាំងអស់ដែលអតិថិជនចង់បាន។ តាមរយៈភាពជាដៃគូនេះជាមួយធនាគារវីង នឹងបើកទ្វារឈានទៅរកឪកាសថ្មីៗសម្រាប់ក្រុមហ៊ុនទាំងពីរ តាមរយៈការរួមបញ្ចូលគ្នានូវភាពខ្លាំង និងគុណសម្បត្តិរបស់ស្ថាប័នទាំង២ យើងអាចផ្តល់នូវដំណោះស្រាយ និងការគាំទ្រហិរញ្ញវត្ថុ ប្រកបដោយភាពឆ្នៃប្រឌិត ដល់អតិថិជន និងចុងក្រោយរួមចំណែកដល់ការអភិវឌ្ឍន៍សេដ្ឋកិច្ចកម្ពុជា ។ ” អតិថិជនអាចអញ្ជើញមកទស្សនានៅអគារតាំងបង្ហាញរថយន្ត JETOUR Cambodia ដែលមានទីតាំងនៅ អគារលេខ ២៣៩H ផ្លូវជាតិលេខ ៦A សង្កាត់ព្រែកលៀប ខណ្ឌជ្រោយចង្វារ រាជធានីភ្នំពេញ ដើម្បីស្វែងយល់បន្ថែមអំពីការផ្តល់ជូន និងស្នើកម្ចីទិញរថយន្តពីធនាគារ វីង។ ធនាគារ វីង គឺជាគ្រឹះស្ថានធនាគារដែលផ្តល់នូវដំណោះស្រាយហិរញ្ញវត្ថុសំបូរបែប ហើយបានវិវឌ្ឍខ្លួនក្លាយជាធនាគារឌីជីថលយ៉ាងឆាប់រហ័សមួយនៅក្នុងប្រទេសកម្ពុជា។ អស់រយៈពេល ១៦ឆ្នាំនៃការផ្តល់សេវាកម្មហិរញ្ញវត្ថុជូនប្រជាជនកម្ពុជា  ធនាគារ វីង បានក្លាយជាធនាគារលំដាប់កំពូលទាំង១០ ទៅលើប្រាក់បញ្ញើ ឈរលើលំដាប់ទី១១ លើទ្រព្យសកម្មសរុប និងទី១៦ទៅលើប្រាក់កម្ចី។ ចំណែកឯ JETOUR Cambodia ជាក្រុមហ៊ុននាំចូល ផ្ដាច់មុខរថយន្ដទំនើបម៉ាក JETOUR និងជាបុត្រសម្ព័ន្ធមួយរបស់ក្រុមហ៊ុន ខេ អិន អិន ខេមបូឌា ដែលជាក្រុមហ៊ុនក្នុងស្រុកមានបទពិសោធន៍ជាង ២០ឆ្នាំលើការចែកចាយផ្តាច់មុខម៉ាកល្បីៗពី កូរ៉េ ជប៉ុន និងអ៊ីរ៉ុប លើវិស័យគ្រឿងចក្រ និងរថយន្តធន់ធ្ងន់ អចលនទ្រព្យ និងផ្សារទំនើបបែបសហគមន៍៕ អំពីធនាគារ វីង (ខេមបូឌា) ម.ក ធនាគារ វីង (ខេមបូឌា) ម.ក ដែលជាធនាគារសម្រាប់ប្រជាជនកម្ពុជា បានធ្វើទំនើបកម្មទៅលើមធ្យោបាយសម្រាប់ប្រជាជនកម្ពុជាអាចទទួលបានសេវាហិរញ្ញវត្ថុ។ ចាប់តាំងពីបង្កើតឡើងនៅឆ្នាំ 2008 ធនាគារ វីងបានក្លាយទៅជាធនាគារពាណិជ្ជដែលមានភាពរីកចម្រើនយ៉ាងឆាប់រហ័ស និងស្ថិតក្នុងចំណោមគ្រឹះស្ថានហិរញ្ញវត្ថុដែលទទួលបានការជឿទុកចិត្តខ្ពស់បំផុតនៅក្នុងប្រទេសកម្ពុជា។ ដោយមានចក្ខុវិស័យច្បាស់លាស់ក្នុងការប្រើប្រាស់ដំណោះស្រាយឌីជីថលដើម្បីលើកកម្ពស់ជីវភាពរស់នៅប្រចាំថ្ងៃរបស់ប្រជាជនកម្ពុជាគ្រប់រូប ធនាគារ វីង ក៏សម្រេចបានការវិវឌ្ឍគួរឱ្យកត់ សម្គាល់ ហើយបច្ចុប្បន្ននេះក៏មាននូវប្រព័ន្ធអេកូឡូហ្ស៊ីធំបំផុតនៅក្នុងប្រទេស។ ធនាគារ វីង ដំណើរការសាខាចំនួន 21 ទីតាំង, ភ្នាក់ងារវីង ម៉ាស្ទ័រ 80 កន្លែង, បណ្តាញភ្នាក់ងារ 11,000 កន្លែង និងផ្តល់ជូននូវមុខងារប្រើប្រាស់ច្រើនជាង 100 មុខ តាមរយៈអេប Wing Bank ដែលមានភាពងាយស្រួលប្រើប្រាស់។ ធនាគារ វីង ប្តេជ្ញាចិត្តលើភាពច្នៃប្រឌិតផ្នែកឌីជីថល ដែលបង្ហាញឱ្យឃើញនៅក្នុងផលប័ត្រចម្រុះនៃសេវាហិរញ្ញវត្ថុ និងសេវាមិនមែនហិរញ្ញវត្ថុ។ រាប់ចាប់ពីកម្ចី ប្រាក់បញ្ញើ និងការផ្ទេរប្រាក់ទៅដល់ផលិតផលធានារ៉ាប់រង ការទូទាត់ទឹកភ្លើង និងវិក្កយបត្រ ការទូទាត់ខ្សែច្រវាក់ផ្គត់ផ្គង់ សេវាកម្មបើកប្រាក់បៀវត្ស ការផ្ទេរប្រាក់អន្តរជាតិ ការផ្ទេរប្រាក់ក្នុងស្រុក កម្ចីតាមប្រព័ន្ធឌីជីថល និងសូម្បីតែការបញ្ចូលទឹកប្រាក់ទូរសព្ទ ធនាគារ វីង ផ្តល់សេវាកម្មយ៉ាងទូលំទូលាយ ទាំងតម្រូវការហិរញ្ញវត្ថុ និងតម្រូវការមិនមែនហិរញ្ញវត្ថុ។ ក្នុងនាមជាគ្រឹះស្ថានហិរញ្ញវត្ថុប្រកបដោយថាមវ័ន្តនិងមានភាពច្នៃប្រឌិតធនាគារ វីង បន្តព្យាយាមបង្កើនឥទ្ធិពលវិជ្ជមានដល់ជីវភាពរស់នៅរបស់ប្រជាជនកម្ពុជាគ្រប់រូប។សេវាធនាគារឌីជីថលដែលមានភាពងាយស្រួលនិងការប្តេជ្ញាចិត្តចំពោះបរិយាបន្នហិរញ្ញវត្ថុបានធ្វើឱ្យធនាគារ វីង ក្លាយជាធនាគារជម្រើសទីមួយសម្រាប់ប្រជាជនកម្ពុជារាប់លាននាក់៕ អំពីក្រុមហ៊ុន ខេ អិន អិន ខេមបូឌា ក្រុមហ៊ុន ខេអិនអិន ខេមបូឌា គីជាក្រុមហ៊ុនដែលផ្គត់ផ្គង់ឈានមុនគេ លើគ្រឿងចក្រជាច្រើនប្រភេទ មានដូចជាគ្រឿងចក្រធន់ធ្ងន់សម្រាប់ការងារសាងសង់ទូទៅ គ្រឿងចក្រប្រតិបត្តិការ លាយផលិត និងបាញ់បេតុង គ្រឿងចក្រប្រតិបត្តិការការងារកំពង់ផែ រថយន្តដឹកជញ្ជូនទំនិញធន់ធ្ងន់ គ្រឿងចក្រសាងសង់ផ្លូវថ្នល់ និងគ្រឿងចក្រប្រត្តិបត្តិការពិសេសផ្សេងៗជាច្រើនទៀត។   ហើយឥឡូវនេះក្រុមហ៊ុន ខេ អិន អិន បានបោះជំហ៊ានចូលក្នុងវិស័យយានយន្តបន្ថែមទៀតនាចុងឆ្នាំ២០២៣ ក្រោមបេសកកម្មប្តេជ្ញា នាំយករថយន្តដ៏ល្អប្រណិត មានសុវត្ថិភាពខ្ពស់ និងបច្ចេកវិទ្យាទំនើបដ៏សំបូរបែប សេវាកម្មដ៏មានទំនុកចិត្តផ្តល់ជូនដល់អតិថិជន ជាមួយនឹងចក្ខុវិស័យដ៏ច្បាស់លាស់សម្រាប់អាជីវកម្មរថយន្ត គឺ ក្រុមហ៊ុន ខេ អិន អិន នឹងបន្តរ ពង្រីកវិសាលភាពអាជីវកម្មបន្ថែមទៀត នៅក្នុងវិស័យរថយន្តនេះ ។  Jetour គឺជាម៉ាកសញ្ញារថយន្តរបស់ Chery Group ដែលជាសម្ព័ន្ធក្រុមហ៊ុនផលិតរថយន្តដ៏ល្បីទូទាំងពិភពលោក ដោយកំណត់យកការប្តេជ្ញាចិត្តឥតងាករេចំពោះឧត្តមភាព និងភាពរីកចម្រើនផ្នែកបច្ចេកវិទ្យាអស់ជាច្រើនទសវត្សរ៍មកហើយ។ Jetour បានបង្ហាញពីការលាយបញ្ចូលគ្នានៃវិស្វកម្មទំនើប បច្ចេកវិទ្យា និងការរចនាដ៏ស៊ីវិល័យឈានមុខបំផុត ដោយកំណត់យកស្តង់ដារបច្ចេកវិទ្យាខ្ពស់កម្រិតពិភពលោក បំពាក់ទៅក្នុងរថយន្តទាំងអស់គ្រប់ម៉ូដែលរបស់ខ្លួន ហើយសព្វថ្ងៃនេះក្រុមហ៊ុន ខេអិនអិន ខេមបូឌាដែលជាអ្នកនាំចូលផ្តាច់មុខរថយន្ត JETOUR បាននាំចូលនូវរថយន្ត JETOUR ចំនួន២ម៉ូដែលគឺ ប្រភេទរថយន្ត SUV បច្ចេកវិទ្យា ប្រណីត JETOUR DASHING និង ប្រភេទរថយន្តSUV ប្រណីត ប្រភេទ OFF ROAD កំលាំងខ្លាំង JETOUR T2 ។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-23T06:13:05.961Z", "category": "PR", "views": 163, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ឆាប់ភ្លេចភ្លាំង! នេះជារឿងធំៗ៥ មនុស្សភាគច្រើនចូលចិត្តធ្វើខ្លាំង ខណៈបំផ្លាញខួរក្បាលធ្ងន់ធ្ងរ	https://business-cambodia.com/articles/5-big-things-that-make-people-forget	ឧស្សាហ៍ភ្លេចភ្លាំងច្រើន ជាពិសេសពិបាកចងចាំរឿងសំខាន់ៗ គឺជាបញ្ហាដ៏ធំបំផុតមួយសម្រាប់សង្គមមនុស្សបច្ចុប្បន្ន។ ខាងក្រោមនេះ គឺជារឿងធំៗទាំង៥ ដែលកំពុងបំផ្លាញខួរក្បាលមនុស្សយ៉ាងធ្ងន់ធ្ងរ យោងតាមការស្រាវជ្រាវផ្នែកវេជ្ជសាស្ត្រ៖   ១/. ជក់បារី និងផឹកស្រា៖ ការជក់បារី និងការប្រើប្រាស់គ្រឿងស្រវឹងច្រើនហួសហេតុ មិនត្រឹមតែបង្កគ្រោះថ្នាក់ដល់សុខភាពទូទៅប៉ុណ្ណោះទេ ថែមទាំងមានផលប៉ះពាល់ធ្ងន់ធ្ងរដល់ខួរក្បាលទៀតផង។ ទម្លាប់ទាំងនេះអាចបង្កើនកម្រិតជាតិពុលនៅក្នុងកោសិកា ដែលនាំឱ្យខូចកោសិកាសរសៃប្រសាទ និងបង្កើនលទ្ធភាពនៃជំងឺដាច់សរសៃឈាមខួរក្បាល និងជំងឺវង្វេង។   ២/. ស្មុគពេក (ស្ត្រេស)៖ ការងារ ឬបញ្ហាឈឺក្បាលដោះស្រាយមិនចេញ គិតរឿងច្រើនក្នុងពេលតែមួយ ឬបង្ខំចិត្តធ្វើរឿងអ្វីមួយដែលខ្លួនមិនស្រលាញ់ ក៏អាចជាស្ត្រេសដែរ។ ក្នុងនោះ រោគសញ្ញាដែលបញ្ជាក់ថាអ្នកកំពុងស្មុគខ្លាំងមានដូចជា សុញគំនិត គេងមិនលក់ ឧស្សាហ៍ឈឺក្បាល ឬចុករួយសាច់ដុំ មានអារម្មណ៍ហត់ និងពិបាកប្រមូលអារម្មណ៍ផ្ដោតលើអ្វីមួយ។ កត្តាទាំងអស់នេះហើយដែលធ្វើឲ្យខួរក្បាលរងផលប៉ះពាល់អាក្រក់ និងឧស្សាហ៍ភ្លេចភ្លាំងខុសប្រក្រតី។   ៣/. គេងមិនគ្រប់ (ខ្សោយ)៖ ការគេងដើរតួនាទីយ៉ាងសំខាន់ក្នុងមុខងារខួរក្បាល និងសុខភាព។ ក្នុងអំឡុងពេលគេង ខួរក្បាលដំណើរការមុខងារសំខាន់ៗ រួមទាំងការដកផលិតផលកាកសំណល់ដែលកកកុញពេញមួយថ្ងៃ។ ប្រសិនបើការគេងមិនលក់នៅតែបន្ត ខួរក្បាលអាចរងផលប៉ះពាល់យ៉ាងធ្ងន់ធ្ងរ ដែលនាំទៅរកការពន្លឿនភាពចាស់ និងបង្កើនហានិភ័យនៃការវិវត្តទៅជាបញ្ហានៃការយល់ដឹង ដូចជាជំងឺវង្វេងជាដើម។   ៤/. ថប់បារម្ភ៖ ចេះតែគិតរឿងមិនល្អ ព្រោះអាម្មណ៍មិនមូល ចេះតែគិតផ្ដេសផ្ដាស ចេះតែនឹកថាមានរឿងអាក្រក់អាចកើតឡើង បារម្ភពេកពីបញ្ហាគ្រួសារ បញ្ហាលុយកាក់ សុខភាព ការងារប្រចាំថ្ងៃ។ ការគិតច្រើនបែបនេះហើយ ធ្វើឲ្យខួរក្បាលចុះខ្សោយខ្លាំង។   ៥/. បាក់ទឹកចិត្ត៖ មិនមែនគ្រាន់តែជាអារម្មណ៍ទេ តែវាក៏អាចផ្លាស់ប្តូរសារធាតុគីមីក្នុងខួរក្បាលដែរ។ ពេលបាក់ទឹកចិត្ត អ្នកអាចមានអារម្មណ៍ខ្ជិល ហើយចង់បោះបង់គ្រប់យ៉ាង ក្រោយមានអារម្មណ៍បរាជ័យ លែងចង់បានជំនួយ ឬលែងមានអ្នកជួយ មានតែអ្នកបង្អាប់ ឬចាំតែចាប់កំហុស។   គួរជម្រាបផងដែរថា ការចងចាំមានទំនោរធ្លាក់ចុះទៅតាមវ័យរបស់មនុស្សម្នាក់ៗ ប៉ុន្តែក្នុងករណីប្រសិនបើរកឃើញថាខ្លួនឯងសួរសំណួរដដែលៗម្តងហើយម្តងទៀត វង្វេងនៅកន្លែងដែលធ្លាប់ស្គាល់ មានបញ្ហាក្នុងការធ្វើតាមរូបមន្ត ច្រឡំអំពីពេលវេលា មនុស្ស និងទីកន្លែង ចូរប្រញាប់ស្វែងរកការប្រឹក្សាផ្នែកវេជ្ជសាស្ត្រ ចៀសវាងបញ្ហាកាន់តែធ្ងន់ធ្ងរ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-23T06:10:54.121Z", "category": "ភាពជាអ្នកដឹកនាំ", "views": 460, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រសួងធនធានទឹក និងឧតុនិយម និងមន្ទីរពេទ្យអន្តរជាតិអរៀនដា ចុះអនុស្សណៈយោគយល់ក្រោមអធិបតីភាព ឯកឧត្តម ថោ ជេដ្ឋា រដ្ឋមន្ត្រីក្រសួងធនធានទឹកនិងឧតុនិយម	https://business-cambodia.com/articles/ministry-of-water-resources-and-meteorology-and-orienda-international-hosopital	(ភ្នំពេញ)៖ ក្រសួងធនធានទឹក និងឧតុនិយម និង មន្ទីរពេទ្យអន្តរជាតិ អរៀនដា បានរៀបចំពិធីចុះហត្ថលេខាលើអនុស្សរណៈនៃការយោគយល់ (MoU) ស្តីពីសេវាសុខាភិបាលឯកជន ដល់ថ្នាក់ដឹកនាំ មន្ត្រី និងបុគ្គលិកនៃក្រសួង ក្រោមអធិបតីភាព ឯកឧត្តម ថោ ជេដ្ឋា រដ្ឋមន្ត្រីក្រសួងធនធានទឹកនិងឧតុនិយម និងលោកជំទាវ អ្នកឧកញ៉ា គួន ធីតា ស្ថាបនិក និងជាប្រធានក្រុមប្រឹក្សាភិបាល នៃមន្ទីរពេទ្យអន្តរជាតិអរៀនដា បានធ្វើឡើងនៅរសៀល ថ្ងៃទី២២ ខែសីហា ឆ្នាំ២០២៤  នៅមន្ទីពេទ្យអន្តរជាតិអរៀនដា។ អ្នកឧកញ៉ា គួន ធីតា បានថ្លែងបញ្ជាក់យ៉ាងដូច្នេះថា៖ «យើងខ្ញុំសូមគោរពកោតសរសើរ និងថ្លែងអំណរគុណយ៉ាងជ្រាជ្រៅចំពោះ ឯកឧត្តម ថោ ជេដ្ឋា រដ្ឋមន្ត្រីក្រសួងធនធានទឹកនិងឧតុនិយម ដែលបានផ្តល់កត្តិយសចូលរួម និងការជឿទុកចិត្ត លើមន្ទីរពេទ្យឯកជនក្នុងស្រុក ព្រមទាំងបានណែនាំដល់ថ្នាក់ដឹកនាំ មន្ត្រី បុគ្គលិកនៃក្រសួងធនធានទឹក និងឧតុនិយម និងប្រជាពលរដ្ឋអោយងាកមកទទួលយកសេវាកម្មសុខាភិបាលក្នុងប្រទេសកម្ពុជា ជាជាងចេញទៅក្រៅប្រទេស ចំណាយពេលវេលា និងថវិកាច្រើន។ ក្នុងឱកាសនោះ មន្ទីរពេទ្យអន្តរជាតិអរៀនដា បានបង្ហាញ អំពីសេវាកម្មថ្មីមួយ ដែលត្រៀមដាក់ដំណើរជូនប្រជាពលរដ្ឋ នាថ្ងៃទី១៥ កញ្ញា ២០២៤ខាងមុននេះ គឺផ្នែកឆ្អឹងកង និងប្រព័ន្ធសរសៃប្រសាទ។ ដោយមន្ទីរពេទ្យអន្តរជាតិអរៀនដា បានសហការជាមួយមន្ទីរពេទ្យ S-Spine and Nerve Hospital ដើម្បីព្យាបាលជូនលោកអ្នកដែលមានបញ្ហាឈឺចង្កេះ ឈឺរោយកញ្ចឹងក លៀនទ្រនាប់ ឌីសឆ្អឹងកង ឆ្អឹងកងជ្រួសគ្នា គៀបបណ្តូលខួរឆ្អឹង កង ក និងគៀបបណ្តូលខួរឆ្អឹងកង ចង្កេះ ដោយប្រើបច្ចេកទេសចុងក្រោយបង្អស់អាចជៀសវាងការវះកាត់ដោយបើកធំ បច្ចេកទេសចុងក្រោយបង្អាស់អាចជៀសវាងការវះកាត់ដោយបើកធំបាន។ បច្ចេកទេសថ្មីនេះព្យាបាលដោយប្រើម្ជុលតូចមួយភ្ជាប់កាំរស្មីឡាស៊ែ និងរលកវិទ្យុ នៅចុងម្ជុលចូលទៅបាញ់ឌីសឆ្អឹងកងដែលលៀនអោយរួមចូលគ្នាវិញ។ ករណីមួយចំនួនដែលគៀបខ្លាំង គឺត្រូវការប្រើកាមេរ៉ាតូចដើម្បីជួយអោយមើលច្បាស់ជាងមុន  ក្នុងគោលបំនងដើម្បីដកផ្នែកដែលគៀបសសៃប្រសាទចេញមកបានកាន់តែច្រើន ដែលការព្យាបាលដោយកាំរស្មីឡាស៊ែនេះចំណាយត្រឹមតែ ១ ទៅ ២ម៉ោងដើម្បីព្យាបាលប៉ុណ្ណោះ។ អ្នកជំងឺត្រូវការស្នាក់នៅក្នុងមន្ទីពេទ្យត្រឹមតែមួយយប់ប៉ុណ្ណោះបន្ទាប់ពីការព្យាបាលហើយ អ្នកជំងឺអាចប្រើប្រាស់ជីវិតធម្មតាវិញបាននៅថ្ងៃបន្ទាប់នៃការព្យាបាល  ជំនួសអោយការព្យាបាលបែបជំនាន់មុនគឺត្រូវធ្វើការវះកាត់បើកធំ ដែលមានមុខរបួសធំដើម្បីរចូលទៅកាត់ឌីសឆ្អឹងកងដែលលៀនចេញ និងកាត់ឌីសឆ្អឹងកងចាស់ចេញ រួចដាក់ឌីសឆ្អឹងកងសិប្បនិមិត្តចូល បន្ទាប់មកដាក់ដែកចាប់វីស ដែលអាចធ្វើអោយមានហានិភ័យខ្ពស់ក្នុងពេលវះកាត់ ហើយអ្នកជំងឺត្រូវការសំរាករយៈពេលយូរ។ គួរបញ្ជាក់ផងដែរថា :មន្ទីរពេទ្យអន្តរជាតិអរៀនដា គឺជាមន្ទីរពេទ្យដែលបង្កើតឡើងដោយកូនខ្មែរ ដែលមានគុណភាព និងស្តង់ដារអន្តរជាតិ ប៉ុន្តែមានតម្លៃសមរម្យដើម្បីអោយប្រជាពលរដ្ឋខ្មែរដែលមានជំងឺ នឹងមិនចាំបាច់ស្វែងរកការព្យាបាលនៅក្រៅប្រទេស ។ ក្រៅពីតម្លៃសមរម្យ មន្ទីរពេទ្យអន្តរជាតិអរៀនដា ក៏បានយកចិត្តទុកដាក់ខ្លាំងទៅលើសេវាកម្ម និងគុណភាពនៃការព្យាបាលដោយមន្ទីរពេទ្យ បានប្រមូលផ្គុំ វេជ្ជបណ្ឌិត និងបុគ្គលិកដែលមានសមត្ថភាព បទពិសោធន៍ និងក្រមសីលធម៌ វិជ្ជាជីវៈ និងចាត់ទុកការជួយសង្គ្រោះអ្នកជម្ងឺជាអាទិភាពផងដែរ។ ចំពោះចក្ខុវិស័យរបស់មន្ទីរពេទ្យអន្តរជាតិអរៀនដា គឺលោកជំទាវ អ្នកឧកញ៉ា គួន ធីតា បានបង្ហាញថា លោកជំទាវក៏ជាប្រជាពលរដ្ឋខ្មែរមួយរូបដែលមើលឃើញថា ប្រជាពលរដ្ឋខ្មែរមានភាពលំបាក នៅពេលមានបញ្ហាសុខភាព ត្រូវចេញទៅក្រៅប្រទេស ហេតុដូច្នេះហើយបានជាលោកជំទាវបង្កើតមន្ទីរពេទ្យដ៏ទំនើប និងមានស្តង់ដារអន្តរជាតិមួយនេះ។ ជាមួយគ្នានេះដែរ លោកជំទាវអ្នកឧកញ៉ា ក៏មានបំណងចង់ចូលរួមចំណែកជាមួយរាជរដ្ឋាភិបាល ក្នុងការលើកស្ទួយវិស័យសុខាភិបាល ឲ្យកាន់តែល្អប្រសើរ។ មន្ទីរពេទ្យអន្តរជាតិអរៀនដា បានបំពាក់បន្ថែមនូវម៉ាស៊ីន និងឧបករណ៍ទំនើបៗជាច្រើនដូចជា៖ ម៉ាស៊ីន MRI, ម៉ាស៊ីន CT Scan, ម៉ាស៊ីនថតកាំរស្មីអ៊ិច, ម៉ាស៊ីនវាស់កំហាប់ឆ្អឹង, ម៉ាស៊ីនថតកៀបសុដន់ដោយកាំរស្មីអ៊ិច និងម៉ាស៊ីនជាច្រើនទៀត ជាមួយបច្ចេកទេសចុងក្រោយបំផុតដែលមានសមត្ថភាពក្នុងការថត ស្កេនជាលិកាខួរក្បាល ដុំសាច់ សសៃឈាម សរីរាង្គកាយក្នុង សសៃឈាមបេះដូង ស្បូន សុដន់ កំហាប់ឆ្អឹង និងសរីរាង្គកាយផ្សេងទៀត។ ម៉ាស៊ីនទាំងនេះត្រូវបានដំណើរការថត និងបញ្ជាដោយអ្នកជំនាញជាជនបរទេសដែលមានជំនាញ និងបទពិសោធន៍ជាច្រើនឆ្នាំ។ ចំពោះការបកប្រែលទ្ធផលនៃការថតរូបវិជ្ជសាស្រ្តគឺបកនៅប្រទេសសិង្ហបូរីដោយក្រុមហ៊ុនMedisol Solution ដែលជាក្រុមហ៊ុនថតឆ្លុះរូបភាពវិជ្ចសាស្រ្តឈានមុខគេនៅក្នុងប្រទេសសិង្ហបុរី ដែលមានជំនាញ និងបទពិសោធន៍ក្នុងការបកប្រែលទ្ធផលរូបភាពវេជ្ជសាស្រ្តរយៈពេល ១២ ឆ្នាំ និងកំពុងផ្តល់សេវាកម្មបកប្រែដល់មន្ទីរពេទ្យ និង Clinic នៅប្រទេសសិង្ហបូរី ចំនួន ៣២ កន្លែង។ ក្នុងឱកាសនោះដែរ ឯកឧត្តម ថោ ជេដ្ឋា រដ្ឋមន្ត្រីក្រសួងធនធានទឹកនិងឧតុនិយម  បានកោតសរសើរពីមន្ទីរពេទ្យអន្តរជាតិអរៀនដា ដែលមានភាពទូលំទូលាយស្អាត គ្រឿងបរិក្ខារទំនើបៗ និងមានស្តង់ដារអន្តរជាតិ។ ឯកឧត្តម ថោ ជេដ្ឋា រដ្ឋមន្ត្រីក្រសួងធនធានទឹកនិងឧតុនិយម ក៏បានបង្ហើបដែរថា «ខ្ញុំជឿជាក់ថា មន្ទីរពេទ្យអន្តរជាតិអរៀនដា នឹងជួយផ្លាស់ប្តូរការគិតរបស់ប្រជាពលរដ្ឋខ្មែរ ឲ្យមកស្វែងរកសេវាកម្មសុខាភិបាលនៅក្នុងស្រុកវិញ »។ សូមបញ្ជាក់ថា ; មន្ទីរពេទ្យអន្តរជាតិអរៀនដា មានសេវាកម្មដូចជា ផ្នែកសម្ភព រោគស្រ្តី ផ្នែកកុមារ ផ្នែកជំងឺទូទៅ ផ្នែកជំងឺលំបាកមានកូន ផ្នែកសង្គ្រោះបន្ទាន់ ផ្នែកព្យាបាលជំងឺធ្ងន់ធ្ងរ ផ្នែកទឹកនោមផ្អែម ផ្នែកជំងឺសើស្បែក ផ្នែកព្យាបាលទារកកំរិកធ្ងន់ ផ្នែកថតឆ្លុះរូបភាពវិជ្ជសាស្រ្ត ផ្នែកមន្ទីពិសោធន៍ ផ្នែកប្រឆាំងភាពចាស់ ផ្នែកអាហាររូបត្ថម ផ្នែកជម្ងឺបេះដូង ផ្នែកក្រពះពោះវៀន និងផ្នែកឆ្អឹងកង និងប្រព័ន្ធសរសៃប្រសាទ!មន្ទីរពេទ្យអន្តរជាតិអរៀនដា មានទីតាំងស្ថិតនៅ  អគារលេខ ៦៦ ផ្លូវលេខ ៣១cc សង្កាត់ស្ទឹងមានជ័យ ខណ្ខមានជ័យ រាជធានីភ្នំពេញ។ សម្រាប់ការទំនាក់ទំនង: 078 233 789 ឬ 081 811 789៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-23T05:42:47.215Z", "category": "PR", "views": 161, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រកចំណូលលែងបានដូចមុន ធនាគារជាតិ សម្រេចអនុញ្ញាតឲ្យធនាគារ រៀបចំឥណទានឡើងវិញដល់ពលរដ្ឋដែលកំពុងជួបបញ្ហាលុយកាក់	https://business-cambodia.com/articles/national-bank-of-cambodia-urge-loan-restructure	នៅប៉ុន្មានឆ្នាំចុងក្រោយនេះប្រជាជនកម្ពុជាពិបាករកចំណូលពោលគឺរកចំណូលលែងបានដូចមុន ដោយសារតែបញ្ហាវិបត្តិសេដ្ឋកិច្ច ហើយការរកចំណូលលែងបានដូចមុននេះទៀតសោតធ្វើឲ្យពួកគាត់ជួបផលលំបាកផ្នែកហិរញ្ញវត្ថុជាពិសេសគឺការបងសង់ទៅធនាគារប្រចាំខែជាដើម។    ជុំវិញបញ្ហាពលរដ្ឋជួបបញ្ហាលុយកាក់នេះដែរ ធនាគារនៃកម្ពុជាបានសម្រេចឲ្យគ្រប់គ្រឹះស្ថានធនាគារនិងហិរញ្ញវត្ថុទាំងអស់នៅក្នុងស្រុករៀបចំឥណទានឡើងវិញជូនអតិថិជនដែលកំពុងប្រឈមនឹងផលលំបាកផ្នែកហិរញ្ញវត្ថុ។   បើយោងតាមការសេចក្ដីប្រកាសរបស់ធនាគារជាតិនៃកម្ពុជានៅថ្ងៃនេះបានឲ្យដឹងថាដើម្បីផ្ដល់លទ្ធភាពដល់គ្រឹះស្ថានបញ្ចេញឥណទានសំដៅចូលរួមចំណែកកំណើនសេដ្ឋកិច្ចជាតិ ធនាគារជាតិនៃកម្ពុជាសម្រេចអនុញ្ញាតឲ្យគ្រឹះអនុវត្តដូចខាងក្រោមនេះ៖ ១. បន្តអនុវត្តបាតទ្រនាបដើមទុនខលស៊ើវេសិន ត្រឹមកម្រិត១.២៥% រហូតដល់ថ្ងៃទី៣១ខែធ្នូឆ្នាំ២០២៥ ២. បន្តប្រាក់បម្រុងកាតព្វកិច្ចជារូបិយបណ្ណត្រឹមកម្រិង៧%រហូតដល់ថ្ងៃទី៣១ខែធ្នូឆ្នាំ២០២៥ ៣. រៀបចំឥណទានឡើងវិញជូនអតិថិជនដែលកំពុងប្រឈមនឹងផលលំបាកផ្នែកហិរញ្ញវត្ថុស្របតាមលក្ខខណ្ឌកំណត់ក្នុងសារាចរណែនាំដោយឡើយ។   គួរបញ្ជាក់ផងដែរថាការរៀបចំឥណទានឡើងវិញនេះគឺជួយសម្រួលដល់អ្នកខ្ចីលុយធនាគារដែលកំពុងជួបករណីពិបាកក្នុងការបង់សងកម្ចីប្រចាំខែដោយសារប្រាក់ចំណូលធ្លាក់ចុះឬរកចំណូលលែងបានដូចមុន។ ការៀបចំឥណទានឡើងវិញនេះ អាចសម្រួលដល់អ្នកខ្ចីលុយធនាគារដូចជា ផ្អាកបង់ដើមហើយបង់តែការប្រាក់សិន ពន្យារពេលក្នុងការបង់សង ឬបង់សងប្រចាំខែតិចជាងមុនជាដើម៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-23T05:35:59.804Z", "category": "ហិរញ្ញវត្ថុ", "views": 551, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុន ខេមបូឌា ស៊ីឃ្យួរឹធី ម.ក បានរៀបចំវេទិកាទីផ្សារមូលធន លើកទីមួយ ប្រកបដោយភាពជោគជ័យក្រោមវត្តមានដ៍ខ្ពង់ខ្ពស់របស់ ឯកឧត្ដម ហ៊ុន ម៉ានី ឧបនាយករដ្ឋមន្ត្រី រដ្ឋមន្ត្រីក្រសួងមុខងារសាធារណៈ	https://business-cambodia.com/articles/successfully-organized-the-first-capital-market-forum-in-the-presence-of-his-excellency-hun-many	នៅថ្ងៃទី២២ ខែសីហា ឆ្នាំ២០២៤ សិក្ខាសាលាស្តីពី “វេទិកាកំពូល លើកទីមួយ ស្តីពីទីផ្សារមូលធននៅកម្ពុជា” បានប្រារព្ធឡើងដោយជោគជ័យនៅ សណ្ឋាគារ រ៉េស៊ីដង់ សុខាភ្នំពេញ នៅទីក្រុងភ្នំពេញ រាជធានីនៃព្រះរាជាណាចក្រកម្ពុជា ដែលរៀបចំដោយ ក្រុមហ៊ុន ខេមបូឌា ស៊ីឃ្យួរឹធី ម.ក។ សម្រាប់វេទិកា នេះ ក្នុងនាមជាអ្នកផ្សព្វផ្សាយដ៏សំខាន់មួយសម្រាប់ទីផ្សារមូលធនរបស់ព្រះរាជាណាចក្រកម្ពុជា ក្រុមហ៊ុន ខេមបូឌា ស៊ីឃ្យួរឹធី ម.ក បានចូលរួមចំណែកយ៉ាងសំខាន់ក្នុងការអភិវឌ្ឍន៍ទីផ្សារមូលធនកម្ពុជា។ ប៉ុន្មានឆ្នាំចុងក្រោយនេះ រាជរដ្ឋាភិបាលកម្ពុជាបានយកចិត្តទុកដាក់យ៉ាងខ្លាំងចំពោះការអភិវឌ្ឍន៍ទីផ្សារមូលធន។ ឯកឧត្ដម ហ៊ុន ម៉ានី ឧបនាយករដ្ឋមន្ត្រី រដ្ឋមន្រ្តីក្រសួងមុខងារសាធារណៈ ឯកឧត្ដម បណ្ឌិត វិន ភក្តី អគ្គនាយករងនៃនិយ័តករមូលបត្រកម្ពុជា និង ឯកឧត្ដម ហុង សុហួរ ប្រតិភូរាជរដ្ឋាភិបាលទទួលបន្ទុកជាអគ្គនាយកនៃផ្សារមូលបត្រកម្ពុជា តំណាងរាជរដ្ឋាភិបាលនៃព្រះរាជាណាចក្រកម្ពុជា ក៍បានចូលរួមក្នុងវេទិកាកំពូលលើកទី១ នេះ ផងដែរ។ ព្រឹត្តិការណ៍នេះមានការចូលរួមប្រមាណជា ៥០០ នាក់ រួមមាន អ្នកជំនាញហិរញ្ញវត្ថុអន្តរជាតិ វិនិយោគិនអន្តរជាតិ មកពីតំបន់នានា រួមមានប្រទេសសិង្ហបុរី សាធារណៈ រដ្ឋប្រជាមានិតចិន ហុងកុង និងសហគ្រិនកម្ពុជាលំដាប់កំពូល ប្រមាណជា ៣០០ នាក់ ចូលរួមផងដែរ ដោយផ្តោតលើទីផ្សារមូលធនកម្ពុជាតាមទស្សនៈសកល ហើយពិភាក្សារួមគ្នាអំពីការអភិវឌ្ឍន៍ និងអនាគតនៃទីផ្សារមូលធន។ ឯកឧត្ដម ហ៊ុន ម៉ានី ឧបនាយករដ្ឋមន្ត្រី រដ្ឋមន្ត្រីក្រសួងមុខងារសាធារណៈ បានមានប្រសាសន៍ថា     រាជរដ្ឋាភិបាលកម្ពុជា តែងតែយកចិត្តទុកដាក់យ៉ាងខ្លាំងលើការអភិវឌ្ឍន៍ទីផ្សារមូលធន និងវិស័យមូលបត្រ ហើយយុទ្ធសាស្រ្តបញ្ចកោណរបស់រាជរដ្ឋាភិបាលមានគោលបំណងជំរុញយ៉ាងសកម្ម តាមរយៈការធ្វើពិពិធកម្មឧស្សាហកម្ម ដែលអាចឱ្យក្រុមហ៊ុនកាន់តែច្រើនរីកចម្រើនតាមរយៈទីផ្សារមូលធន និងទទួលបានការគាំទ្រផ្នែកហិរញ្ញវត្ថុជាចាំបាច់។ នេះមិនត្រឹមតែរួមចំណែកដល់ការរីកលូតលាស់នៃក្រុមហ៊ុនប៉ុណ្ណោះទេ ប៉ុន្តែថែមទាំងផ្តល់នូវមូលដ្ឋានគ្រឹះដ៏រឹងមាំសម្រាប់កំណើនសេដ្ឋកិច្ចរបស់ព្រះរាជាណា ចក្រកម្ពុជាផងដែរ។ ជាមួយគ្នានេះ ឯកឧត្ដមឧបនាយករដ្ឋមន្ត្រី ហ៊ុន ម៉ានី បានថ្លែងអំណរគុណ និងកោតសរសើរដល់ក្រុមហ៊ុន ខេមបូឌា ស៊ីឃ្យួរឹធី ម.ក ដែលបានធ្វើជាម្ចាស់ផ្ទះ ក្នុងការរៀបចំវេទិកាកំពូលក្នុងវិស័យទីផ្សារមូលធន ប្រកបដោយវិជ្ជាជីវយ៉ាងខ្ពស់ជាទីបំផុត។ ឯកឧត្ដមឧបនាយករដ្ឋមន្ត្រី បានបញ្ជាក់ផងដែរថា៖ “ក្រុមហ៊ុន ខេមបូឌា ស៊ីឃ្យួរឹធី ម.ក មិនត្រឹមតែជំរុញការអភិវឌ្ឍន៍ទីផ្សារមូលធនប៉ុណ្ណោះទេ ថែមទាំងបានចូលរួមយ៉ាងសកម្មក្មុងការអញ្ជើញស្ថាប័នបរទេសល្បីៗលំដាប់អន្តរជាតិជាច្រើន ដើម្បីចែករំលែកពីសារៈសំខាន់នៃការចុះបញ្ជីក្រុមហ៊ុន និងតភ្ជាប់ជាមួយមូលនិធិអន្តរជាតិ ដើម្បីពង្រីកទីផ្សារទៅក្រៅប្រទេស។ តាមរយៈកិច្ចខិតខំប្រឹងប្រែងទាំងនេះ យើងសង្ឃឹមថា ព្រះរាជាណាចក្រកម្ពុជាអាចក្លាយជាមជ្ឈមណ្ឌលហិរញ្ញវត្ថុ ដែលទើបនឹងចេញថ្មីនៅអាស៊ីអាគ្នេយ៍”។ ឯកឧត្ដម ហុង សុហួរ ប្រតិភូរាជរដ្ឋាភិបាលទទួលបន្ទុកជាអគ្គនាយកនៃផ្សារមូលបត្រកម្ពុជា (“ផ.ម.ក”)បានមានប្រសាសន៍ថា ទីផ្សារមូលធនរបស់កម្ពុជាកំពុងបន្តអភិវឌ្ឍ ដោយមានគោលដៅជួយក្រុមហ៊ុនឯកជននៅកម្ពុជា គៀរគមូលធនឲ្យបានរាប់ពាន់លានដុល្លារអាមេរិក។ ឯកឧត្ដមប្រតិភូបានលើកឡើងផងដែរថា បច្ចុប្បន្នមានក្រុមហ៊ុនចុះបញ្ជីនៅកម្ពុជាចំនួន ២៣ ក្រុមហ៊ុន ដែលមូលនិធិប្រមូលបាននៅ ផ.ម.ក មានចំនួនលើសពី ៤០០ លាន ដុល្លារអាមេរិក។ បរិមាណជួញដូរប្រចាំថ្ងៃនៅ ផ.ម.ក បានកើនឡើងជិត ១៤ ដង ពី ២០.០០០ ដុល្លារអាមេរិក ក្នុងឆ្នាំ ២០១៨ ដល់ ៣០០.០០០ ដុល្លារអាមេរិក ក្នុងឆ្នាំ ២០២៣។ បច្ចុប្បន្ននេះ មានគណនីជួញដូរមូលបត្រថ្មី ចំនួន ១.០០០ ត្រូវបានបើក ជារៀងរាល់ថ្ងៃ នៅ ផ.ម.ក។ ឯកឧត្ដមប្រតិភូក៏បានអំពាវនាវដល់ភាគីពាក់ព័ន្ធទាំងអស់ក្នុងវិស័យមូលបត្រ ត្រូវយកចិត្តទុកដាក់ ស្វែងយល់ និងចូលរួមជាមួយផ្សារមូលបត្រកម្ពុជា និងផ្សព្វផ្សាយពីទីផ្សារមូលបត្រកម្ពុជា ដើម្បីទាក់ទាញ  វិនិយោគបរទេសមកស្វែងយល់ និងវិនិយោគនៅព្រះរាជាណាចក្រកម្ពុជា។ លោក តឹង ចិនយៀក ប្រធានក្រុមប្រឹក្សាភិបាលនៃក្រុមហ៊ុន ខេមបូឌា ស៊ីឃ្យួរឹធី ម.ក បានមានប្រសាសន៍ថា “ផ្អែកលើបទពិសោធន៍ការយល់ដឹងអំពីទីផ្សារមូលបត្រ ប្រកបដោយភាពចាស់ទុំរបស់ខ្ញុំ ខ្ញុំបានមើលឃើញពីការផ្លាស់ប្តូរជាច្រើននៅក្នុងទីផ្សារមូលធន ស្របគ្នាជាមួយនឹងការកែទម្រង់ប្រព័ន្ធពន្ធដាររបស់រាជរដ្ឋាភិបាលកម្ពុជា និងគោលនយោបាយពាក់ព័ន្ធនានា ខ្ញុំអាចព្យាករណ៍បានថាក្នុង   រយៈពេល ០៣ ឆ្នាំ ខាងមុខនេះ ព្រះរាជាណាចក្រកម្ពុជានឹងមានរលកនៃការបោះផ្សាយលក់មូលបត្រជាសាធារណៈ លើកដំបូង (IPO) យ៉ាងច្រើន ទាំងនេះនឹងនាំមកនូវភាពរឹងមាំ និងវិបុលភាពថ្មីដល់ទីផ្សារមូលបត្រកម្ពុជា ហើយផ្តល់ឱ្យអ្នកវិនិយោគនូវផលចំណេញយ៉ាងច្រើនសន្ធឹកសន្ធាប់។ ជាមួយគ្នានេះ លោកក៍បានប្រកាសថា ក្រុមហ៊ុន ខេមបូឌា ស៊ីឃ្យួរឹធី ម.ក នឹងបើកដំណើរការមូលនិធិ សម្រាប់ដំណាក់ការ Pre-IPO ក្នុងពេលឆាប់ៗនេះ ដែលនឹងបណ្តាក់ទុននៅក្នុងក្រុមហ៊ុនក្នុងស្រុកដើម្បីជួយឱ្យក្រុមហ៊ុនទាំងនោះអោយមានភាពរីកចម្រើន។ មូលនិធិទាំងនេះនឹងមិនត្រឹមតែផ្តល់ការគាំទ្រផ្នែកហិរញ្ញវត្ថុប៉ុណ្ណោះទេ ប៉ុន្តែថែមទាំងជួយក្រុមហ៊ុនបង្កើតភាពជាដៃគូយុទ្ធសាស្ត្រផងដែរ។ អ្នកស្រី ប៊ុត កេរ៉ាឌី នាយកប្រតិបត្តិក្រុមហ៊ុន ខេមបូឌា ស៊ីឃ្យួរឹធី ម.ក បានធ្វើបទបង្ហាញស្តីពី "ទសវត្សរ៍មាសរបស់កម្ពុជា" និងបានគូសបញ្ជាក់ពីទីផ្សារមូលធនកម្ពុជា ត្រៀមខ្លួនឈានចូលទសវត្សរ៍មាស ហើយកម្ពុជាក៏នឹងឈានទៅរកការចុះបញ្ជីសាជីវកម្មផងដែរ។ ក្នុងនាមជាអ្នកផ្សព្វផ្សាយដ៏សំខាន់នៃទីផ្សារមូលធនកម្ពុជា ក្រុមហ៊ុន ខេមបូឌា ស៊ីឃ្យួរឹធី ម.ក ទទួលបានអាជ្ញាបណ្ណពេញលេញ ដើម្បីជួយក្រុមហ៊ុននានាក្នុងដំណាក់កាលដ៏សំខាន់នេះ ដើម្បីឲ្យមានលក្ខខណ្ឌគ្រប់គ្រាន់ក្នុងការចុះបញ្ជីជោគ ជ័យ និងភ្ជាប់ទំនាក់ទំនងជាមួយទីផ្សារអន្តរជាតិដែលកំពុងរីកចម្រើន។ ក្រុមជំនាញវិជ្ជាជីវៈនិងពោរពេញដោយបទពិសោធន៍របស់ក្រុមហ៊ុន នឹងផ្តល់ការគាំទ្រ និងប្រើប្រាស់បទពិសោធន៍ទីផ្សារសកល ដើម្បីជួយបង្កើតយុទ្ធសាស្ត្រចុះបញ្ជីលក់មូលបត្រល្អបំផុតសម្រាប់ក្រុមហ៊ុនទាំងនោះ។ ក្នុងវេទិកាកំពូលនេះ ក្រុមហ៊ុន ខេមបូឌា ស៊ីឃ្យួរឹធី ម.ក បានចុះហត្ថលេខាលើអនុស្សរណៈនៃការ យោគយល់ ជាសហប្រតិបត្តិការយុទ្ធសាស្ត្រ ជាមួយ ក្រុមហ៊ុន First Securities (Hong Kong) Limited ក្រុមហ៊ុន Singapore Global Trust Pte Ltd. និង Corporate Connections Cambodia ផងដែរ។ ទន្ទឹមនឹងនេះ អ្នកជំនាញមកពីទីផ្សារមូលធនអន្តរជាតិ ដូចជា ក្រុមហ៊ុន China Cinda ដែលជាក្រុម ហ៊ុនគ្រប់គ្រងមូលនិធិដ៍ធំមួយ ក្នុងចំណោមក្រុមហ៊ុនគ្រប់គ្រងមូលនិធិ ទាំង ៤ នៅសាធារណៈរដ្ឋ ប្រជាមានិតចិន ក្រុមហ៊ុន Singapore Trust Pte. Ltd. ក្រុមហ៊ុន First Capital Global Management និង Global Investment Banks មិនត្រឹមតែធ្វើការចែករំលែកប្រកបដោយជំនាញវិជ្ជាជីវៈលើទីផ្សារមូលធនប៉ុណ្ណោះទេ ថែមទាំងបានប្រាស្រ័យទាក់ទងជាមួយវិនិយោគិននៅក្នុងព្រះរាជា ណាចក្រកម្ពុជាផងដែរ រួមទាំង ធ្វើការផ្លាស់ប្តូរយោបល់ជាមួយសហគ្រិនកម្ពុជា ក្នុងការចុះបញ្ជីក្រុមហ៊ុន ដោយជួយក្រុមហ៊ុនកាន់តែច្រើនឱ្យយល់កាន់តែច្បាស់ពីការអភិវឌ្ឍន៍ទីផ្សារមូលធន និងចាប់យកកាលានុវត្តភាពនា ពេលអនាគតផងដែរ។ ការណ៏នេះ លើកទឹកចិត្តឱ្យក្រុមហ៊ុននៅកម្ពុជា អាចចាប់យករលកនៃការចុះបញ្ជីលក់នៅទីផ្សារមូលធន ដែលនឹងមកដល់ក្នុងពេលឆាប់ៗនេះ ដែលអាចជួយជំរុញការអភិវឌ្ឍន៍សេដ្ឋកិច្ចជាតិរបស់កម្ពុជា និងការរីកលូតលាស់នៃសេដ្ឋកិច្ចក្នុងតំបន់ផងដែរ។ យោងតាមរបាយការណ៍ ក្រុមហ៊ុន ខេមបូឌា ស៊ីឃ្យួរឹធី ម.ក មានគម្រោងបង្កើតការវាយតម្លៃក្រុមហ៊ុនកំពូលទាំង ១០០ នៅកម្ពុជា ហើយនឹងបន្តរៀបចំវេទិកាកំពូលទីផ្សារមូលធនបែបនេះតទៅទៀត ដើម្បីបន្តជំរុញការរួមបញ្ចូលទីផ្សារមូលធនកម្ពុជា ជាមួយទីផ្សារមូលធនអន្តរជាតិ និងផ្តល់ការណែនាំប្រកប ដោយជំនាញវិជ្ជាជីវៈក្នុងការជួយគាំទ្រក្រុមហ៊ុនទាំងនោះ ក្នុងការបោះផ្សាយលក់មូលបត្រជាសាធារណៈលើកដំបូង។ ជាទីបញ្ចប់វេទិកាកំពូលលើកទី១ ស្តីពីទីផ្សារមូលធនកម្ពុជារបស់ក្រុមហ៊ុន ខេមបូឌា ស៊ីឃ្យួរឹធី ម.ក បានបញ្ចប់ដោយជោគជ័យ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-23T05:10:42.716Z", "category": "PR", "views": 961, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
មិនមែនចេះ តែចុះទេ! អាជីវកម្មដែលរកចំណូលប្រចាំឆ្នាំតិចជាងចំនួននេះ មិនតម្រូវឱ្យចុះបញ្ជីពន្ធដារទេ	https://business-cambodia.com/articles/under-200	កន្លងមក មានបងប្អូនមួយចំនួនដែលចង់រៀបចំចេញរកស៊ី ឬបើកហាងអាជីវកម្មណាមួយ តែងតែគិតគូរទៅដល់ការចុះបញ្ជីពន្ធដារជាដើម ហើយក៏មានបងប្អូនមួយចំនួនទៀតព្រួុយបារម្ភខ្លាចថាពេលកំពុងរកស៊ីសុខៗស្រាប់តែខាងពន្ធដារចុះមកធ្វើការត្រួតពិនិត្យនិងគិតពន្ធជាដើម។ ប៉ុន្តែប្រសិនជាយើងបានយល់ដឹងពីការចុះបញ្ជីពន្ធដារគឺយើងហ្នឹងមិនភ័យខ្លាចអ្វីទៀតឡើយ។   ជាក់ស្តែង បើតាមប្រសាសន៍របស់ឯកឧត្តម គង់ វិបុល រដ្ឋមន្ត្រីប្រតិភូអមនាយករដ្ឋមន្ត្រី នៅក្នុងកម្មវិធីការយល់ដឹងអំពីពន្ធដារ ឯកឧត្តមក៏ធ្លាប់បានបញ្ជាក់យ៉ាងដូច្នេះថា “ ពន្ធដារមានគោលការណ៍ច្បាស់នៅក្នុងការចាប់មនុស្សឱ្យចុះបញ្ជី ជាឧទាហរណ៍ប្រសិនបើអាជីវកម្មមានចំណូលក្រោម ២៥០លានរៀលក្នុងមួយឆ្នាំ ពន្ធដារមិនតម្រូវឱ្យចុះបញ្ជីនោះទេ ប៉ុន្តែបើចំណូលពី ២៥០លានរៀលឡើងដល់ ៧៥០លានរៀល គឺត្រូវតែមកចុះបញ្ជីពន្ធដារលំដាប់ពន្ធតូច” ។ ហេតុដូច្នេះសម្រាប់បងប្អូនម្ចាស់អាជីវកម្មដែលជាអ្នករកស៊ីរបរបែបជាលក្ខណៈគ្រួសារតូចតាច ដែលមានចំណូលក្រោម ២៥០លានរៀល ឬ ៦ម៉ឺនដុល្លារក្នុងមួយឆ្នាំ គឺពុំតម្រូវឱ្យចំបញ្ជីពន្ធនៅអគ្គនាយកដ្ឋានពន្ធដារ ឬត្រូវជាប់ពន្ធនោះទេ លើលែងតែលើចំនួនដែលអគ្គនាយកដ្ឋានពន្ធដារកំណត់ទើបត្រូវចុះបញ្ជីនិងជាប់កាតព្វកិច្ចបង់ពន្ធ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-23T04:20:19.838Z", "category": "ចាប់ផ្តើមអាជីវកម្ម", "views": 679, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្ងាត់ៗអគារខុនដូកម្ពស់ ៣៩ ជាន់បើកឲ្យប្រើប្រាស់ផ្លូវការ ខណៈគម្រោង១ទៀតកម្ពស់ ៥២ ជាន់ត្រូវបានបើកការដ្ឋានសាងសង់	https://business-cambodia.com/articles/ky-i-center-	នៅថ្ងៃទី២២ ខែសីហា ឆ្នាំ២០២៤ នេះ អគារខុនដូ  KY iCenter ដែលមានកម្ពស់៣៩ជាន់ និងមានទុនវិនិយោគ ៥២លានដុល្លារស្ថិតនៅកណ្ដាលរាជធានីភ្នំពេញ ត្រូវបានដាក់ឲ្យប្រើប្រាស់ជាផ្លូវការ ខណៈគម្រោងអគារខុនដូថ្មី១ទៀតដែលមានកម្ពស់ ៥២ ជាន់ក៏ត្រូវបានប្រកាសបើកដ្ឋានសាងសង់តំណាលគ្នានេះផងដែរ។  យោងតាមប្រសាសន៍របស់ឯកឧត្ដម ស៊ុន ចាន់ថុល ឧបនាយករដ្ឋមន្ដ្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា ក្នុងពិធីខាងលើបានបញ្ជាក់ថា «នៅក្នុងពិធីដ៏ឱឡារិក នៃការសម្ពោធដាក់ឲ្យប្រើប្រាស់ជាផ្លូវការ  អគារខុនដូ KY iCenter កម្ពស់ ៣៩ ជាន់ ដែលបានបោះទុនវិនិយោគប្រមាណ ៥២ លានដុល្លារអាមេរិក និងបើកការដ្ឋានសាងសង់អគារ Picasso II កម្ពស់ ៥២ ជាន់ ដែលគ្រោងនឹងបោះទុនវិនិយោគប្រមាណ ៨៤ លានដុល្លារអាមេរិក។ ខ្ញុំសូមអបអរសាទរ និងវាយតម្លៃខ្ពស់ចំពោះក្រុមហ៊ុន Titan Stone Real Estate Group និងក្រុមហ៊ុន Picasso City Garden Development ដែលបានរួមគ្នាបណ្ដាក់ទុនវិនិយោគនៅប្រទេសកម្ពុជា និងបានពង្រីកគម្រោងវិនិយោគរបស់ខ្លួនជាបន្តបន្ទាប់ទោះស្ថិតក្នុងកាលៈទេសៈវិបត្ដិកូវីដ១៩ និងវិបត្ដិសេដ្ឋកិច្ចជាសកលក្ដី ក៏ក្រុមហ៊ុននៅតែអាចពុះពារ និងសម្រេចបាននូវគម្រោងវិនិយោគរបស់ខ្លួន ជាពិសេសលើវិស័យអចលនទ្រព្យ ការអភិវឌ្ឍអគារខុនដូ ដែលមានកម្ពស់ខ្ពស់ រចនាបថល្អប្រណិត នៅលើទីតាំងដ៏មានសក្តានុពល និងថែមទាំងធ្វើឱ្យរាជធានីភ្នំពេញកាន់តែ មានសោភ័ណភាព ភាពទាក់ទាញ និងទំនើបកម្មក្នុងការស្នាក់នៅបន្ថែមទៀត»។  នៅក្នុងឱកាសនោះ ឯកឧត្ដម ស៊ុន ចាន់ថុល ក៏បានថ្លែងអំណរគុណដល់សមាគមអ្នកវិនិយោគចិននៅកម្ពុជាដែលបានបំពេញបេសកកម្មរបស់ខ្លួន ក្នុងការរួមចំណែកជាមួយរាជរដ្ឋាភិបាលកម្ពុជាក្នុងការអភិវឌ្ឍសង្គមសេដ្ឋកិច្ច ជាពិសេសក្នុងការជម្រុញ និងកៀរគរវិនិយោគិនចិនឲ្យមកបណ្ដាក់ទុននៅកម្ពុជាតាំងពីការបង្កើតឡើងដំបូងក្នុងឆ្នាំ២០១៨។ ជាការកត់សម្គាល់ សមាជិកសមាគមសុទ្ធសឹង តែជាវិនិយោគិនដែលមានសក្តានុពល លើវិស័យសំខាន់ៗរួមមាន៖ វិស័យអចលនទ្រព្យ វាយនភណ្ឌ ទេសចរណ៍ និងអប់រំ ជាដើម។ ក្នុងនោះឯកឧត្ដមសង្ឃឹមថា សមាគមអ្នកវិនិយោគចិននៅកម្ពុជា នឹងបន្តជួយរាជរដ្ឋាភិបាលក្នុងការជំរុញ និងទាក់ទាញវិនិយោគិនបរទេស ពិចារណាជ្រើសរើសកម្ពុជា ជាគោលដៅវិនិយោគប្រកបដោយសក្តានុពល សម្រាប់ការវិនិយោគផ្ទាល់ ឬចាប់ដៃគូធុរកិច្ចជាមួយវិនិយោគិនក្នុងស្រុក ដើម្បីវិនិយោគលើវិស័យអាទិភាពខ្ពស់ដូចជា កសិកម្មនិងកសិឧស្សាហកម្ម, កម្មន្តសាលយានយន្ត និងអេឡិចត្រូនិក, ការអភិវឌ្ឍសួនឧស្សាហកម្ម និងតំបន់សេដ្ឋកិច្ចពិសេស, ទេសចរណ៍និងបដិសណ្ឋារកិច្ច, និងបច្ចេកវិទ្យាឌីជីថលនិងបៃតងជាដើម៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T14:39:36.557Z", "category": "អចលនទ្រព្យ", "views": 418, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ត្រូវវេរលុយ វេរឲ្យហើយទៅ! ចាប់ពីម៉ោង១០យប់នេះការវេរលុយឆ្លងធនាគារទំាងអស់នៅក្នុងស្រុកនឹងត្រូវផ្អាកបណ្ដោះអាសន្ន	https://business-cambodia.com/articles/local-bank-transfering-wil-be-not-smoothy	ធនាគារABA និងក្រុមការងាររបស់ប្រព័ន្ធបាគងទើបតែចេញសេចក្ដីជូនដំណឹងពីភាពរអាក់រអួលនៃការប្រតិបត្តិការតាមប្រព័ន្ធបាគនិង KHQR នៅថ្ងៃទី២២ខែសីហាឆ្នាំ២ឥ២៤នេះដើម្បីផ្ដល់ជាដំណើរដល់អ្នកប្រើប្រាស់ធនាគារទាំងអស់។   បើយោងតាមផេកបាគងបានឲ្យដឹងថានៅថ្ងៃទី២២ ខែសីហា ឆ្នាំ២០២៤ ចាប់ពីម៉ោង ១០:០០នាទី យប់នេះប្រព័ន្ធបាគងនឹងធ្វើបច្ចុប្បន្នភាពផ្នែកបច្ចេកទេស។ ដូចនេះការធ្វើប្រតិបត្តិការតាមរយៈបាគង និង KHQR នឹងត្រូវបានផ្អាកដំណើរការជាបណ្តោះអាសន្នក្នុងអំឡុងពេលខាងលើនេះ។   ចំណែកធនាគារ ABA បានប្រកាសសេចក្ដីជូនដំណឹងថាប្រព័ន្ធបាគងនឹងធ្វើបច្ចុប្បន្នកម្ម នៅថ្ងៃព្រហស្បតិ៍ ទី22 ខែសីហានេះ ចាប់ពីវេលាម៉ោង 10:00 យប់ ឈានចូលថ្ងៃសុក្រ ទី23 ខែសីហា ម៉ោង 3:00 ទៀបភ្លឺ ដើម្បីពង្រឹងដំណើរការប្រព័ន្ធកាន់តែរលូន និងប្រសើរឡើងសម្រាប់លោកអ្នក។ អំឡុងពេលបច្ចុប្បន្នកម្មនេះ រាល់ប្រតិបត្តិការពាក់ព័ន្ធបាគង និង KHQR នឹងផ្អាកដំណើរការជាបណ្ដោះអាសន្ន។ ប្រសិនបើលោកអ្នកមានតម្រូវការធ្វើប្រតិបត្តិការចាំបាច់ផ្សេងៗដែលមិនអាចរង់ចាំនៅពេលក្រោយបាន សូមប្រាកដថា លោកអ្នកធ្វើប្រតិបត្តិការបានរួចរាល់មុនម៉ោង 10:00 យប់នេះ ចៀសវាង៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T13:30:17.548Z", "category": "ហិរញ្ញវត្ថុ", "views": 4631, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អ្នកឧកញ៉ា គួច ម៉េងលី លើកទឹកចិត្តឪពុកម្ដាយផ្ដល់ការអប់រំឲ្យកូនយ៉ាងហោចណាស់ចប់ថ្នាក់ទី១២ខណៈការសិក្សាជាទ្រព្យដ៏មានតម្លៃបំផុត	https://business-cambodia.com/articles/kouch-mengly-inspire-parents-to-providen-education	ការអប់រំគឺត្រូវបានគេចាត់ទុកថាជាការវិនិយោគដ៏ល្អបំផុតព្រោះការអប់រំធ្វើឲ្យមនុស្សមានការគិតបើកទូលាយ ជាពិសេសជួយឲ្យមនុស្សគិតបានវែងឆ្ងាយនិងផ្លាស់ប្ដូរខ្លួនឯងឆ្ពោះទៅរកភាពរីកចម្រើនជីវភាពរស់នៅកាន់តែប្រសើរឡើង។ ទាក់ទងនឹងការអប់រំនេះដែរ នៅក្នុងពិធីសម្ពោធដាក់ឲ្យប្រើប្រាស់ជាផ្លូវការនូវអគារសិក្សាថ្មីនៃសាលារៀន អន្តរទ្វីប អាមេរិកាំង សាខាចោមចៅនៅថ្ងៃទី២២ខែសីហាឆ្នាំ២០២៤នេះ អ្នកឧកញ៉ា គួច ម៉េងលី ជាស្ថាបនិក ប្រធានក្រុមប្រឹក្សាភិបាល និងជាអគ្គនាយកប្រតិបត្តិ ក្រុមហ៊ុន ងលី ជេ. គួច អេឌ្យូខេសិន ម.ក សូមផ្ដាំទៅលោកឪពុកអ្នកម្ដាយក៏ដូចជាអាណាព្យាបាលថាការអប់រំគឺជាសម្បត្តិទ្រព្យដែលយើងផ្ដល់ឲ្យដ៏ល្អអស្ចារ្យដល់កូនៗពោលគឺលើលោកនេះគ្មានអ្វីអស្ចារ្យជាងការផ្ដល់ចំណេះដឹងដល់កូនទេ។ ដូច្នេះសូមលោកឪពុកអ្នកម្ដាយមេត្តាលើកទឹកចិត្តនិងជំរុញកូនៗឲ្យទៅសិក្សាយ៉ាងហោចណាស់ចប់ថ្នាក់ទី១២ហើយបើអាចបន្តការសិក្សាដល់មហាវិទ្យាល័យ។ ចំពោះសាលារៀន អន្តរទ្វីប អាមេរិកាំង គឺជាសាលារៀនឈានមុខគេមួយ ដែលទទួលសិស្សានុសិស្ស ចាប់ពីថ្នាក់ក្រោមមតេ្តយ្យសិក្សា រហូតដល់ថ្នាក់ទី១២ អ្វីដែលកាន់តែពិសេស សាលារៀន អន្តរទ្វីប អាមេរិកាំង មានការបន្ថែមជូននូវកម្មវិធីសិក្សាពិសេសៗ រួមមាន មុខវិជ្ជា បំណិនជីវិត និងមុខវិជ្ជាជំនាញជម្រើសដ៏សម្បូរបែបដូចជា គំនូរ របាំ តន្រី្ត កំណាព្យ គេហវិទ្យា ហត្ថកម្ម អប់រំកាយ និងកីឡា ដូចជា ការ៉ាតេ បាល់បោះ បាល់ទះ បាប៊ី វាយកូនឃ្លីលើតុ វាយកូនបាល់ ហែលទឹក និងកីឡាផ្សេងៗទៀត។ មិនត្រឹមតែប៉ុណ្ណោះ សាលារៀនដ៏មានប្រជាប្រិយភាពមួយនេះ ក៏មានបន្ថែមនូវមុខវិជ្ជាកុំព្យូទ័រ ភ្ជាប់ដោយប្រព័ន្ធអ៊ីនធឺណិត បណ្ណាល័យស្រាវជ្រាវពោរពេញដោយឯកសារគ្រប់កម្រិត និងគ្រប់ជំនាញ។ចំណែកក្នុងអគារសិក្សា មានបន្ទប់ស្រាវជ្រាវ បន្ទប់សិក្សា ព្រមទាំងបន្ទប់ពិសោធន៍ ដែលបំពាក់ដោយគ្រឿងបរិក្ខារទំនើបៗ និងមានផាសុកភាព។ ចំពោះលោកគ្រូ អ្នកគ្រូ មានក្រមសីលធម៌វិជ្ជាជីវៈ គរុកោសល្យ និងបទពិសោធខ្ពស់ ក្នុងការបង្រៀនផ្សារភ្ជាប់នឹងបទពិសោធជាក់ស្តែង ទាំងនៅក្នុងថ្នាក់ និងក្រៅថ្នាក់ ដែលធ្វើឱ្យសិស្សានុសិស្ស មានការងាយយល់ ចងចាំបានល្អ និងមានភាពច្នៃប្រឌិតខ្ពស់។ ជាងនេះទៅទៀត AIS មានការផ្តល់ជូននូវសេវាកម្មប្រឹក្សាពិនិត្យសុខភាព ការព្យាបាលជំងឺ និងសេវាកម្មប្រឹក្សាអប់រំ។ មានសេវាកម្មដឹកជញ្ជូន ប្រកបដោយសុវត្ថិភាព និងផាសុកភាព។ ជាពិសេស មានការបន្ថែមជូននូវកម្មវិធី ដំណើរទស្សនកិច្ចសិក្សា និងវគ្គសិក្ខាសាលាបណ្តុះបណ្តាលផ្សេងៗ។ មានកម្មវិធីប្រកួតប្រជែងផ្សេងៗជាច្រើន ដូចជា ការប្រកួតគូរគំនូរ ការតាំងពិព័រណ៍ស្នាដៃសិស្ស ការប្រកួតចំណេះដឹងភូមិសាស្រ្តជាតិ ការប្រកួតនិទានរឿង ជាភាសាអង់គ្លេស ការប្រកួតពន្យល់ពាក្យភាសាខ្មែរ ការប្រកួតអាន និងតែងអត្ថបទជាភាសាខ្មែរ ការប្រកួតវប្បធម៌-អរិយធម៌ខ្មែរ ការប្រកួតកីឡា ការប្រឡងសិស្សពូកែ ម៉េងលី ជេ. គួច ប្រចាំឆ្នាំសិក្សា ការប្រឡងសិស្សពូកែ អាហារូបករណ៍ ម៉េងលី ជេ. គួច ការប្រឡងតែងសេចក្តី និងការចូលរួមសកម្មភាពសង្គម រួមមាន កម្មវិធីសប្បុរសធម៌ កម្មវិធីរៃអង្គាសថវិកា និងកម្មវិធីផ្សេងៗទៀតជាច្រើន។ យ៉ាងណាមិញ AIS ផ្តល់ជូននូវថ្នាក់សិក្សាចំណេះដឹងទូទៅបែបខ្មែរ-អាមេរិកាំង ដំបូងគេបង្អស់នៅក្នុងព្រះរាជាណាចក្រកម្ពុជា ហើយសាលារៀន ក៏មានកម្មវិធីសិក្សាដ៏សម្បូរបែប ទាំងក្នុង និងក្រៅថ្នាក់រៀន ដែលអាចឱ្យសិស្សានុសិស្ស ជ្រើសរើស ដើម្បីអនាគតដ៏ត្រចះត្រចង់របស់ពួកគាត់។ ចំពោះការបើកសម្ពោធអគារសិក្សាថ្មីបន្ថែមនេះ គឺដោយយោងទៅតាមកំណើនសិស្សានុសិស្ស ដែលចេះតែមានការកើនឡើងជាលំដាប់ ទើបសាលារៀន អន្តរទ្វីប អាមេរិកាំង បើកសម្ពោធដាក់ឱ្យប្រើប្រាស់ជាផ្លូវការ នូវអគារសិក្សាថ្មីបន្ថែមទៀត ដើម្បីបំពេញដល់សេចក្តីត្រូវការរបស់សិស្សានុសិស្ស នៅក្នុងតំបន់ចោមចៅនេះ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T12:44:46.860Z", "category": "ហិរញ្ញវត្ថុ", "views": 934, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បើជ្រុលជាចេញលក់ហើយ ឱ្យច្បាស់ កុំស្ទើរៗ! តស់មកដឹងគន្លឹះសំខាន់២ ជួយឱ្យភ្ញៀវទិញលឿន ទិញទាំងទំនុកចិត្ត	https://business-cambodia.com/articles/two-best-seller-tips-	ប្រិយមិត្តដែលជាអាជីវករលក់ដូរនៅតាមផ្សារ ឬតាមហាង តាមតូបក្តី ប្រហែលជាធ្លាប់បានជួបច្រើនដងហើយ ជាមួយភ្ញៀវដែលស្ទាក់ស្ទើនឹងការទិញ លេសច្រើន។ ទាក់ទងជាមួយបញ្ហានេះដែរ ថ្ងៃនេះ Business Cambodia សូមលើកយកចំណុចសំខាន់៣ក្បាច់ ពីភ្ញៀវដែលចូលចិត្តស្ទាក់ស្ទើរ ប្តូរមកសម្រេចចិត្តទិញលឿនវិញ។ ដោយក្នុងនោះរួមមានដូចជា៖ ១. លក់ចំណុចពិសេស៖ ក្នុងបរិបទសង្គមរាល់ថ្ងៃនេះ មនុស្សចូលចិត្តចង់ដឹង ចង់ឮអ្វីដែលថ្មី ដូច្នេះហើយការធ្វើអាជីវកម្មក៏ដូចគ្នា ប្រសិនបើអ្នករកឃើញអ្វីថ្មីមុនគេនោះ ដែលខុសពីគេ មានតែមួយ ហើយភ្ញៀវត្រូវការទៀតនោះ នោះឱកាសគេស្គាល់អ្នកកាន់តែច្រើន ប៉ុន្តែបើអ្នកធម្មតាដូចតែគេទេ ឱកាសលិចធ្លោរក៏មិនមានដែរ។ ជាឧទាហរណ៍ ក្រុមហ៊ុនផលិតរថយន្ត Tesla បានយកវិធីសាស្រ្តពិសេសមួយក្នុងការផលិតរថយន្តអគ្គិសនីរបស់ខ្លួននៅលើទីផ្សារ ជំនួសឱ្យការបង្កើតរថយន្តប្រើសាំងឱ្យអតិថិជនចំណាយច្រើន ប្តូររថយន្តសាកថ្មវិញ ហើយដោយសារភាពខុសប្លែកពីគេ ហើយអាចជួយសម្រាល់បន្ទុកដល់អ្នកជិះនេះហើយ ទើបធ្វើឱ្យ Tesla អាចក្តោបក្តាប់លុយរាប់ពាន់លានដុល្លារក្នុងដៃតាមរយៈការលក់ផលិតផលរបស់ខ្លួន។ ទន្ទឹមនឹងនេះដែរ “អ្នកលក់ដែលពូកែរគឺជាអ្នកលក់ដែលពូកែដោះស្រាយបញ្ហាជួនភ្ញៀវ” ជាការពិតណាស់់នៅពេលដែលផលិតផល ឬសេវាកម្មរបស់អ្នកជាអ្វីដែលអតិថិជនចង់បានឬត្រូវការនោះពួកគេនឹងធ្វើការបញ្ជាទិញ ហើយអ្នកអាចលក់ដាច់បានដូចគ្នាលុះត្រាតែអ្នកដឹងអំពីបញ្ហារបស់ភ្ញៀវ ទើបអ្នកអាចណែនាំទៅបានចំល្អ ជាពិសេសនោះគឺអាចដោះស្រាយបញ្ហារបស់ពួកគេបាន ។ ២. កុំព្យាយាមប្រូម៉ូតហួសហេតុពេក៖ ជាទូទៅអ្នកលក់ភាគច្រើនតែងតែផ្សាព្វផ្សាយថា ផលិតផល ឬសេវាកម្មរបស់ខ្លួនល្អចេះមួយ ល្អចេះពីរ ប៉ុន្តែគាត់មិនដឹងទេថា ការលក់បែបនេះ ភ្ញៀវនឹងមានអារម្មណ៍ថា អ្នកចង់បានតែលុយ ធ្វើម៉េចឱ្យតែលក់ដាច់។ ប៉ុន្តែផ្ទុយពីការប្រម៉ូដតែផលិតផល អ្នកអាចប្តូរមកប្រឹក្សារ ឬបង្ហាញឱ្យភ្ញៀវមើលឃើញពីភាពល្អពីផលិតផលរបស់អ្នកដោយខ្លួនរបស់គាត់វិញ។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T10:42:00.000Z", "category": "កំពូលអ្នកលក់", "views": 1370, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
៣កន្លែង កំពុងទាក់ទាញទេសចរខ្លាំងនៅខេត្តសៀមរាប បង្កើតឡើងដោយខ្មែរ	https://business-cambodia.com/articles/3-place-best-for-tourist-visit-in-siem-reap	សៀមរាប រដូវវស្សាបានមកដល់ នេះគឺជាពេលដ៏ល្អក្នុងការធ្វើដំណើរកម្សាន្ដ ឃើញទិដ្ឋភាពប្រាសាទពេលភ្លៀងធ្លាក់ ក្រៅពីតំបន់ប្រាសាទ សៀមរាបក៏មានកន្លែងកែច្នៃថ្មីៗ ក្លាយជាសមិទ្ធផលក្នុងការទាក់ទាញទេសចរណ៍។ នៅលើទំព័រ Business Cambodia យើងក៏មានកម្មវិធីហោះហើរក្នុងស្រុក បង្កើតដើម្បីទេសចរណ៍ស្រុកខ្មែរ និងជំរុញសហគ្រិន រកស៊ីប្រកបដោយគុណតម្លៃក្នុងវិស័យនេះ យ៉ាងណាមិញ កន្លងមកយើងក៏បានចុះទៅកាន់ខេត្តសៀមរាប ទៅតំបន់ទេសចរណ៍មួយចំនួន ដែលបង្កើតដោយខ្មែរ ហើយអ្នកទៅមានគម្រោងទៅលេង គួរតែទៅផ្ទាល់ឱ្យបានម្ដងដូចជា៖ Angkor Wonder Garden-អង្គរវ៉ូនឌើរ ហ្គាឌិន សួនផ្ការាងរំដួលដ៏ធំនេះ គឺជាសមិទ្ធផលទេសចរណ៍ថ្មី ដោយសហគ្រិនខ្មែរ ជាអ្នកបង្កើត បោះទុនវិនិយោគដោយផ្ទាល់ លោក ប្រាក់ ចាន់ធី អ្នកគ្រប់គ្រងសួនផ្កា បានឲ្យដឹងថា សួនផ្កានេះ ចំណាយពេលសាងសង់រយៈពេល១ឆ្នាំ ផ្ទៃដី៧ហិកតា។ ឆ្លងកាត់ឧបសគ្គលើការបោះទុន និងឥទ្ធិពលពីអាកាសធាតុ សួនផ្កាដ៏ទាក់ទាញ នៅតែអាចរំលេចចេញជារូបរាង ស្របតាមគោលបំណងរបស់ម្ចាស់គម្រោងនេះ គឺទាក់ទាញទេសចរចូលខេត្តសៀមរាបឱ្យកាន់តែច្រើន និងបង្ហាញជនរួមជាតិថា ស្រុកខ្មែរក៏មានសួនផ្កាយក្សដូចស្រុកគេដែរ។ សួនផ្កាដ៏ធំនេះ ដែលស្ថិតនៅភូមិគោកចាន់ ឃុំដានរុន ស្រុកសូទ្រនិគម ខេត្តសៀមរាប មានចម្ងាយពីក្រុងសៀមរាបប្រមាណជា២៧គីឡូម៉ែត្រ ផ្លូវចូលទល់មុខសាលាឃុំខ្ចាស់។ សហគមន៍ទេសចរណ៍ បាគងភូមិខ្ញុំ  ទិដ្ឋភាពរុក្ខជាតិជុំវិញ អមដោយអ័ព្ទ ជាទីចាប់អារម្មណ៍គួរឱ្យចង់ថតរូប គឺកន្លែងមូយដ៏ល្បី នៅខេត្តសផមរាប ក្នុងសហគមន៍ទេសចរណ៍បាគងភូមិខ្ញុំ។តំបន់សហគមន៍ទេសចរណ៍បាគងភូមិខ្ញុំ ជាតំបន់កម្សាន្តមួយមានទីតាំងនៅក្នុងភូមិថ្នល់ត្រង់ ឃុំបាគង ស្រុកប្រាសាទបាគង ខេត្តសៀមរាប។ ក្រៅពីភាពស្រស់ស្អាតសហគមន៍ទេសចរណ៍បាគងភូមិខ្ញុំ បង្កើតឡើងដើម្បីផ្តល់ការងារ និងប្រាក់ចំណូលដល់ប្រជាពលរដ្ឋ ដែលនេះគឺជាគុណតម្លៃ ជាគម្រូដ៏ល្អមួយ។ បងប្អូនមកលេងទីនេះ កុំភ្លេចចូលទស្សនាប្រាសាទបាគង ដែលជាប្រាសាទមានរចនាបថល្អឯក បរិយាកាសល្អ។ ផ្សារផលិតផលកម្ពុជា ផ្សារនៅកណ្ដាលក្រុងសៀមរាបនេះ គឺផ្សារនៃស្នាដៃខ្មែរ ប្រមូលម្ដុំផលិតផលបង្កើតដោយខ្មែរជាច្រើន ក្នុងគោលបំណងលើកស្ទួយស្នាដៃខ្មែរ នាំយកផលិតផលខ្មែរឱ្យបរទេសស្គាល់កាន់តែច្រើន ជាពិសេសក៏បានជួយដល់អ្នកផលិត ឱ្យមានទីផ្សារកាន់តែទូលំទូលាយ។ Made in Cambodia គឺជាកន្លែងបងប្អូនគួរទស្សនា ដើរទិញ ពីព្រោះគឺជាក្ដីសង្ឃឹមសម្រាប់ខ្មែរជាច្រើន ដែលបានប្រឹងប្រែងដាក់បេះដូងផលិត ឱ្យទទូលបានចំណូលដោយផ្ទាល់ និងការអភិវឌ្ឍជំនាញផងដែរ។ ទីតាំង៖ https://maps.app.goo.gl/zMkjJ3jShWb8nmKy6?g_st=ic	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T09:57:27.306Z", "category": "អចលនទ្រព្យ", "views": 348, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy", "short_sentences" ] }
ធនាគារ វីង និង និយ័តករមូលបត្រកម្ពុជាសហការផ្តល់សេវាទូទាត់អេឡិចត្រូនិចដល់វិនិយោគិនក្នុងទីផ្សារមូលបត្រ	https://business-cambodia.com/articles/wing-bank-and-serc	និយ័តករមូលបត្រកម្ពុជា និងធនាគារ វីង (ខេមបូឌា) ម.ក បានប្រកាសកិច្ចសហការ ដើម្បីជួយសម្រួលទៅដល់វិនិយោគិនក្នុងការដាក់ស្នើ ក៏ដូចជាបន្តសុពលភាពលេខអត្តសញ្ញាណ ដោយផ្តល់ជូននូវការប្រើប្រាស់សេវាទូទាត់តាមប្រព័ន្ធអេឡិចត្រូនិកដ៏រលូនតាមរយៈធនាគារ វីង។ ពិធីចុះហត្ថលេខាលើកិច្ចព្រមព្រៀងនេះ ត្រូវបានរៀបចំធ្វើឡើងក្រោមវត្តមានឯកឧត្តម ស៊ូ សុជាតិ ប្រតិភូរាជរដ្ឋាភិបាលទទួលបន្ទុកជាអគ្គនាយក នៃនិយ័តករមូលបត្រកម្ពុជា និងលោក Han Peng Kwang អគ្គនាយកធនាគារ វីង។ កិច្ចសហការនេះបង្ហាញពីការបោះជំហានដ៏សំខាន់មួយទៀតសំដៅជំរុញសក្តានុពលទីផ្សាមូលបត្រឱ្យកាន់តែរីកចម្រើន។ ឯកឧត្តម ស៊ូ សុជាតិ បានថ្លែងថា៖ “កិច្ចសហប្រតិបត្តិការរបស់យើងជាមួយធនាគារ វីង គឺជាការវិវឌ្ឍឆ្ពោះទៅមុខដ៏សំខាន់មួយ សំដៅបង្កលក្ខណៈកាន់តែងាយស្រួល និងប្រសិទ្ធភាពសម្រាប់ទីផ្សារមូលបត្រកម្ពុជា។” ឯកឧត្តម ស៊ូ សុជាតិ បានបន្តថា៖ “តាមរយៈការចាប់យកនូវដំណោះស្រាយឌីជីថល យើងអាចប្រាកដថាវិនិយោគិនរបស់យើងចូលរួមក្នុងទីផ្សារកាន់តែងាយស្រួល និងប្រកបដោយទំនុកចិត្តខ្ពស់បំផុត។” តាមរយៈកិច្ចសហការដ៏សំខាន់នេះ ធនាគារ វីង ទទួលបានការអនុញ្ញាតជាផ្លូវការដើម្បីប្រមូលថ្លៃសេវាជូននិយ័តករមូលបត្រកម្ពុជា ក៏ដូចជាផ្តល់នូវជម្រើសងាយស្រួលបន្ថែមទៀតដល់វិនិយោគិនក្នុងការទូទាត់ប្រាក់សម្រាប់ការបង់ថ្លៃសេវាស្នើសុំ និងការបន្តសុពលភាពលេខអត្តសញ្ញាណវិនិយោគិនតាមអនឡាញ។ គិតត្រឹមត្រីមាសទី២ ឆ្នាំ២០២៤ និយ័តករមូលបត្រកម្ពុជាបានផ្តល់លេខអត្តសញ្ញាណវិនិយោគិនសរុបចំនួន ៥១,៧៧១ លេខអត្តសញ្ញាណវិនិយោគិន និងមានការបើកគណនីជួញដូរសរុបចំនួន ៥៣,៧១២គណនីនៅក្នុងទីផ្សារមូលបត្រកម្ពុជា។ ឯកឧត្តមស៊ូ សុជាតិ មានការរំពឹងទុកថាបុគ្គលិកធនាគារ វីង នឹងចូលរួមបង្កើតលេខអត្តសញ្ញាណវិនិយោគិន និងគណនីជួញដូរឱ្យបានកាន់តែច្រើន។ លោក ហាន ប៉េងក្វាង បានថ្លែងអំណរគុណ និយ័តករមូលបត្រកម្ពុជាចំពោះកិច្ចសហការដ៏មានសារៈសំខាន់នេះ។ លោកបានលើកឡើងថា៖ “យើងខ្ញុំសូមថ្លែអំណរគុណទៅដល់និយ័តករមូលបត្រកម្ពុជា ដែលបានផ្តល់ទំនុកចិត្តដល់យើងខ្ញុំចំពោះភារកិច្ចប្រកបដោយទំនួលខុសត្រូវ និងស្មារតីនៃការបេ្តជ្ញាចិត្តនេះ។” លោក ហាន ប៉េងក្វាង បានបន្ថែមថា៖ “ធនាគារ វីង ពិតជាមានមោទនភាពក្នុងចូលរួមគាំទ្រក្នុងបេសកកម្មរបស់និយ័តករមូលបត្រកម្ពុជាដើម្បីអភិវឌ្ឍទីផ្សារមូលធននៅកម្ពុជា។ តាមរយៈការប្រើប្រាស់ជំនាញរបស់យើង ដោយប្រើប្រាស់នូវប្រព័ន្ធទូទាត់ឌីជីថលដ៏ទំនើប យើងខ្ញុំមានគោលបំណងរួមចំណែកធ្វើឱ្យដំណើរការបង្កើតលេខអត្តសញ្ញាណវិនិយោគិនកាន់តែងាយស្រួល និងប្រកបដោយប្រសិទ្ធភាពទៅដល់វិនិយោគិនទាំងអស់។ ធនាគារ វីង និង និយ័តករមូលបត្រកម្ពុជា ឈរនៅលើស្សនៈវិស័យផ្អែកលើកិច្ចសហការខិតខំប្រឹងប្រែងរួមគ្នាដើម្បីជំរុញកំណើនសេដ្ឋកិច្ច និងវិស័យបច្ចេកវិទ្យារបស់កម្ពុជា ដែលនេះសបញ្ជាក់ឱ្យឃើញពីភាពជាដៃគូសហការរវាងវិស័យរដ្ឋ និងឯកជនក្នុងការជំរុញបរិវត្តកម្មឌីជីថលឆ្ពោះទៅមុខសម្រាប់កំណើនសេដ្ឋកិច្ចកម្ពុជា។ និយ័តករមូលបត្រកម្ពុជា តែងតែរក្សាការប្តេជ្ញាចិត្តយ៉ាងខ្ជាប់ខ្ជួនក្នុងការយកចិត្តទុកដាក់ទៅលើបរិយាកាសហិរញ្ញវត្ថុដោយផ្តោតលើការផ្តល់សុវត្ថិភាព តម្លាភាព នវានុវត្តន៍ និងបរិយាបន្ន។ ដោយមើលឃើញពីបច្ចេកវិទ្យាមានការរីកចម្រើនយ៉ាងឆាប់រហ័ស វាពិតជាសំខាន់ណាស់ដែលថាការចាប់យកនូវបច្ចេកវិទ្យាទាំងនេះអាចផ្តល់សេវាកម្មទៅដល់វិនិយោគិនទាំងអស់កាន់តែមានភាពងាយស្រួល និងប្រសិទ្ធភាពខ្ពស់។ អស់រយៈពេល១៦ឆ្នាំនៃការផ្តល់សេវាកម្មហិរញ្ញវត្ថុជូនប្រជាជនកម្ពុជា ការប្តេជ្ញាចិត្តឥតងាករេរបស់ធនាគារ វីង ចំពោះការច្នៃប្រឌិតថ្មីៗត្រូវបានបង្ហាញឱ្យឃើញតាមរយៈសេវាកម្មហិរញ្ញវត្ថុដ៏សម្បូរបែបរបស់ខ្លួន។ ក្នុងនោះមានប្រមាណ ១៦៥.០០០អាជីវកម្ម, ស្ថាប័នរដ្ឋាភិបាលចំនួន ១០ ស្ថាប័ន, សហគ្រាសធុនតូច និងមធ្យមប្រមាណ ៣.០០០សហគ្រាស និងមានក្រុមហ៊ុនសាជីវកម្ម ៩០០ ក្រុមហ៊ុន ដែលទទួលបានផលប្រយោជន៍ពីសេវាកម្មរបស់ធនាគារ វីង។ ធនាគារ វីង មានអ្នកប្រើប្រាស់ជាង ១៤,៥ លានគណនី និងបានក្លាយជាដៃគូដ៏ទុកចិត្តពីសំណាក់អាជីវកម្មគ្រប់មជ្ឈដ្ឋានតាមរយៈការផ្តល់សេវាកម្មធនាគារដ៏ទំនើបរបស់ខ្លួន រួមមានទាំងការទូទាត់តាមឌីជីថល និងសេវាបើកប្រាក់បៀវត្សជាដើម។ ភាពជាដៃគូនេះពិតជាមានសារៈសំខាន់ក្នុងការជំរុញទីផ្សារមូលបត្រនៅកម្ពុជាកាន់តែមានភាពរឹងមាន និងរីកលូតលាស់ឆ្ពោះទៅមុខ ដែលគាំទ្រដោយកត្តាប្រសិទ្ធភាព និងបរិយាកាសងាយស្រួលទៅដល់អ្នកចូលរួមក្នុងទីផ្សារនេះ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T09:19:53.865Z", "category": "PR", "views": 51, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
DKSH Cambodia មានមោទនភាពដែលត្រូវបានទទួលស្គាល់ជាកន្លែងការងារដ៏អស្ចារ្យមួយ Great Place To Work®	https://business-cambodia.com/articles/dksh-cambodia-great-place-to-work	DKSH Cambodia មានមោទនភាពដែលទទួលបានវិញ្ញាបនប័ត្របញ្ជាក់ថាជាកន្លែងការងារដ៏អស្ចារ្យ Great Place To Work® សម្រាប់ឆ្នាំ 2024 នេះ។ វិញ្ញាបនប័ត្រដ៏មានកិត្យានុភាពនេះគឺយោងទៅលើការបញ្ចេញយោបល់ទាំងស្រុងរបស់បុគ្គលិកនាពេលបច្ចុប្បន្ន នូវបទពិសោធន៍ការងាររបស់ពូកគេនៅ DKSH ។ ឆ្នាំនេះ អត្រាការពេញចិត្តរបស់បុគ្គលិកគឺ 88% បញ្ជាក់ពីការប្តេជ្ញាចិត្តរបស់ DKSH ដើម្បីបុគ្គលិករបស់ខ្លួន។ រាជធានីភ្នំពេញ ថ្ងៃទី 20 ខែសីហា ឆ្នាំ 2024 – ក្រុមហ៊ុន DKSH ដែលជាអ្នកផ្តល់សេវាពង្រីកទីផ្សារឈានមុខគេសម្រាប់ក្រុមហ៊ុនដែលស្វែងរកការពង្រីកអាជីវកម្មរបស់ខ្លួន នៅក្នុងតំបន់ទ្វីបអាស៊ី និងបណ្តាប្រទេសផ្សេងៗទៀត មានសេចក្តីសោមនស្សរីករាយក្នុងការប្រកាសថា DKSH ត្រូវបានទទួលស្គាល់ជាកន្លែងការងារដ៏អស្ចារ្យមួយក្នុងប្រទេសកម្ពុជានា ឆ្នាំ 2024 ដោយផ្អែកលើការស្ទង់មតិអនាមិកដ៏ទូលំទូលាយ ដែលធ្វើឡើងដោយក្រុមហ៊ុនស្រាវជ្រាវ និងប្រឹក្សាយោបល់។ កម្មវិធីវិញ្ញាបនប័ត្របញ្ជាក់ Great Place To Work® គឺជាស្តង់ដារសកលសម្រាប់កំណត់ និងទទួលស្គាល់ពីវប្បធម៌ការងារដែលមានភាពលេចធ្លា ទំនុកចិត្ត ភាពជាអ្នកដឹកនាំចំណោមនិងកត្តាផ្សេងៗទៀត។   DKSH Cambodia នឹងកសាងសមិទ្ធិផលនេះ ហើយបន្តដំណើរឆ្ពោះទៅរកការពង្រឹងបន្ថែមដើម្បីផ្តល់ភាពសម្បូរបែបដល់របស់បុគ្គលិក និងដៃគូអាជីវកម្មរបស់ខ្លួន។ DKSH នៅតែប្តេជ្ញាចិត្តក្នុងការបង្កើតបរិយាកាសកន្លែងការងារប្រកបដោយភាពច្នៃប្រឌិត ក៏ដូចជាកាន់តែមានការសហការណ៏ និងបង្កើនទំនាក់ទំនង។ ថ្មីៗនេះ ក្រុមហ៊ុន DKSH បានបើកការិយាល័យថ្មីរបស់ខ្លួននៅក្នុងទីក្រុងភ្នំពេញ ដែលដំណើរតាមបែបប្រព័ន្ធអេកូឡូស៊ីទំនើប និងប្រកបដោយថាមពល។ លោក Arden Feschuk នាយកគ្រប់គ្រងអង្គភាពអាជីវកម្ម DKSH Consumer Goods និងជានាយកគ្រប់គ្រងប្រចាំទីផ្សារកម្ពុជាមានប្រសាសន៍ថា៖ “យើងពិតជារំភើបណាស់ដែលត្រូវបានទទួលបញ្ជាក់ជាកន្លែងធ្វើការដ៏អស្ចារ្យ ព្រោះយើងតែងតែចាត់ទុកការផ្តល់បទពិសោធន៍ដល់បុគ្គលិកជាអាទិភាពប្រចាំថ្ងៃរបស់យើង។ ការទទួលស្គាល់នេះគឺជាសក្ខីភាពមួយចំពោះការប្តេជ្ញាចិត្តរបស់យើងក្នុងការផ្តល់អាទិភាពដល់បុគ្គលិក និងដៃគូអាជីវកម្មរបស់យើង ស្របតាមគោលបំណងរបស់ក្រុមហ៊ុនរបស់យើងគឺ ការផ្តល់ភាពសម្បូរបែបដល់ការរស់នៅ ។ About DKSH  DKSH មានគោលបំណងបង្កើនភាពសំបូរបែបដល់ការរស់នៅ។ ជាង ១៦០ឆ្នាំ DKSH បាននិងកំពុងផ្តល់នូវការរីកចម្រើនសម្រាប់ក្រុមហ៊ុននានាក្នុងអាស៊ី និងតំបន់ផ្សេងៗទៀត លើអង្គភាពអាជីវកម្មរបស់ខ្លួនយើងរួមមាន ផ្នែកថែរក្សាសុខភាព គ្រឿងឧបភោគ វត្ថុធាតុដើម និងគ្រឿងចក្រ។ ក្នុងនាមជាអ្នកផ្តល់សេវាពង្រីកទីផ្សារឈានមុខគេ DKSHផ្ដល់នូវប្រភព ការយល់ដឹងពីទីផ្សារ ការលក់និងទីផ្សារ ពាណិជ្ជកម្មតាមបែបអេឡិចត្រូនិច ការចែកចាយនិងការដឹកជញ្ជូន និងសេវាកម្មក្រោយការលក់ផងដែរ។ DKSH គឺជាសមាជិកនៃការបង្រួមសកលរបស់អង្គការសហប្រជាជាតិ (UN Global Compact) និងប្រកាន់ខ្ជាប់នូវគោលការណ៍ដែលផ្អែកលើអាជីវកម្មប្រកបដោយទំនួលខុសត្រូវ។ ជាក្រុមហ៊ុនដែលបានចុះបញ្ជីជាសាធារណៈនៅក្នុងផ្សារភាគហ៊ុនជាប់ក្នុងបញ្ជី SIX Swiss Exchange ដំណើរការក្នុងទីផ្សារចំនួន ៣៦ និងមានអ្នកជំនាញ ២៩,០៤០នាក់  ព្រមទាំងមានការលក់សុទ្ធស្មើនឹង ១១.១កោដ្ឋស្វីសហ្វ្រង់ នៅក្នុងឆ្នាំ ២០២៣។ នៅក្នុងប្រទេសកម្ពុជា ក្រុមហ៊ុន DKSH មានបទពិសោធន៍ជាង 70 ឆ្នាំ។ សព្វថ្ងៃនេះ DKSH គឺជាក្រុមហ៊ុនឈានមុខគេមួយក្នុងប្រទេសកម្ពុជា ហើយជាដៃគូដ៏គួរឱ្យទុកចិត្តសម្រាប់ក្រុមហ៊ុនដែលកំពុងស្វែងរកការពង្រីកអាជីវកម្មរបស់ពួកគេនៅក្នុងទីផ្សារនេះ។ www.dksh.com	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T08:50:14.898Z", "category": "PR", "views": 1333, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ល្អណាស់! ក្រុមហ៊ុនវីរៈប៊ុនថាន់ សហកាជាមួយក្រុមហ៊ុនល្បី១ ដើម្បីមកនូវបច្ចេកវិទ្យា ចំណេះដឹងក្នុងការដាំដុះបន្លែដល់ប្រជាជនខ្មែរ	https://business-cambodia.com/articles/so-good-virak-bun-than	នេះជាគឺជាដំណឹងដ៏រីករាយមួយ សម្រាប់ប្រជាកសិករខ្មែរ ខណៈថ្មីៗនេះអ្នកឧកញ៉ា សួរ វីរៈ ដែលជាអគ្គនាយកក្រុមហ៊ុន វីរៈប៊ុនថាំ អេចប្រេស បានសហការជាមួយក្រុមហ៊ុនយ៉ាម៉ាតុហ្រ្គីនដើម្បី នាំមកនូវបច្ចេកវិទ្យា ចំណេះដឹងក្នុងការដាំដុះ និងការគ្រប់គ្រងគុណភាព ជាមួយការដឹកជញ្ជួនដ៏សំបូរបែបជូនទៅដល់អតិថិជនផងដែរ។   ជាក់ស្តែង បើតាមការបង្ហោះលើហ្វេសប៊ុកផ្លូវការរបស់អ្នកឧកញ៉ា សួរ វីរៈ បានឱ្យដឹងថា ជំហ៊ានថ្មីនៃការប្រលូកចូលក្នុងវិស័យកសិកម្មបន្លែធម្មជាតិនេះគឺដើម្បីបំពេញតម្រូវការក្នុងស្រុកកាត់បន្ថយការនាំចូល និងអាចជួយដល់កសិករក្នុងការដាំបន្លែប្រកបដោយសុវត្តិភាព និងទិន្នផលខ្ពស់។ ជាមួយគ្នានោះដែរ គម្រោងនេះនឹងជួយសម្រួលការដឹកជញ្ជូនដ៏សម្បូរបែប ទៅដល់ទីតាំងរបស់អតិថិជនជាមួយរថយន្តត្រជាក់ដែលធានាបាននូវគុណភាពបន្លែក្នុងពេលឆាប់ៗនេះអតិថិជនដែលស្រលាញ់សុខភាពអាចកម្ម៉ង់បន្លែធម្មជាតិផ្ទាល់ពីក្រុមហ៊ុនវីរ:ប៊ុនថាំ និងស្វែងរកគ្រប់ទីតាំងផ្សារទំនើប និងផ្សារបន្លែធម្មជាតិនានាទូទាំងប្រទេសកម្ពុជា។ សូមជម្រាបថា បច្ចុប្បន្ននេះ អ្នកឧកញ៉ា សួរ វីរៈ គឺជាអគ្គនាយកក្រុមហ៊ុន វីរៈប៊ុនថាំ អេចប្រេស ហើយក៏មានមុខជំនួញផ្សេងទៀតផងដែររួមមាន ការសាងសង Resort, ផ្សារអេឡិចត្រូនិច VTENH, ផ្សារលក់ទំនិញតាម Online ទំនើបជាដើម។ ក្នុងនោះអ្នកឧកញ៉ាបានកត់សម្គាល់ឃើញថា យុវជនជំនាន់ក្រោយភាគច្រើន មានផ្នត់គំនិតចង់បង្កើតអាជីវកម្ម តែពួកគេមានការរារែក។ រារែកក៏ព្រោះតែពួកគេ មិនច្បាស់អំពីខ្លួនឯង ហើយម្យ៉ាងទៀត គឺពាក់ព័ន្ធនឹងបញ្ហាធនធានថវិកា និងបទពិសោធន៍៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T08:43:22.419Z", "category": "ចាប់ផ្តើមអាជីវកម្ម", "views": 189, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដំណឹងល្អ! វិទ្យាស្ថានពហុបច្ចេកទេស នឹងផ្តល់ការសិក្សាជំនាញវិជ្ជាជីវៈ ឥតគិ.តថ្លៃដល់យុវជន-យុវនារី	https://business-cambodia.com/articles/tvet-news-cambodia-study-course-	យោងតាមការចុះផ្សាយពីក្រសួងព័ត៌មានបានឱ្យដឹងថា វិទ្យាស្ថានពហុច្ចេកទេស នៃខេត្តកំពង់ឆ្នាំង កំពុងប្រកាសជ្រើសរើសយុវជន យុវនារី ដែលបោះបង់ការសិក្សាព្រោះកត្តាផ្សេងៗឱ្យសិក្សាជំនាញវគ្គខ្លីចំនួន៥៤០ កន្លែងសម្រាប់វគ្គសិក្សាថ្មីចូលរៀនក្នុងទី០២ ខែកញ្ញា ឆ្នាំ២០២៤ ដោយចាប់ផ្តើមទទួលពាក្យពីថ្ងៃផ្សាយដំណឹងនេះ រហូតដល់ថ្ងៃចូលរៀន ។   ជំនាញនីមួយៗមានវេនសិក្សា ចាប់ពីវេនព្រឹក-វេនថ្ងៃ វេនយប់ និងវេនសៅរ៍-អាទិត្យ ដោយការសិក្សាមានរយៈពេល ៤ខែ ៦ខែ និង៨ខែទៅតាមវេនដែលបានកំណត់ ដោយលក្ខខណ្ឌចុះឈ្មោះ ត្រូវជាបេក្ខជនដែលមានអាយុចាប់ពី១៥ឆ្នាំឡើងទៅ។   ក្នុងនោះជំនាញដែលវិទ្យាស្ថានផ្ដល់ជូនការសិក្សាឥតគិតថ្លៃរួមមាន៖   ១. សេវាកម្មកុំព្យូទ័រ៣០កន្លែង   ២. ការដំឡើងបណ្ដាញអគ្គិសនីក្នុងអគារ ១៥០កន្លែង   ៣. ការរចនាក្រាហ្វិចដោយកុំព្យូទ័រ ១២០កន្លែង   ៤.ការថែទាំ និងជួសជុលរថយន្ត ៦០កន្លែង    ៥. សេវាកម្មបរិក្ខាត្រជាក់ក្នុងគេហដ្ឋាន១៥០កន្លែង   ៦. សេវាកម្មសម្អាងកាយ ៣០កន្លែង   សម្រាប់យុវជនដែលមកពីគ្រួសារមានបណ្ណក្រីក្រ១និង២ និងគ្រួសារដែលមានបណ្ណសម្គាល់ជនងាយរងហានិភ័យ នឹងទទួលបានការសិក្សាដោយមិនគិតថ្លៃ ដោយអាចទទួលបានប្រាក់ឧបត្ថម្ភ២៨ម៉ឺនរៀលក្នុងមួយខែផងដែរ។   ដូច្នេះសម្រាប់បេក្ខជនដែលមានចំណាប់អារម្មណ៍ក្នុងការដាក់ពាក្យ អាចចុះឈ្មោះតាមរយៈវេបសាយ https://scholarship.tvet.gov.kh/home ឬអាចទៅកាន់វិទ្យាស្ថានពហុបច្ចេកទេសខេត្តកំពង់ឆ្នាំង ដោយផ្ទាល់ដែលមានទីតាំងនៅភូមិទួលក្រឡាញ់ សង្កាត់កំពង់ឆ្នាំង ក្រុងកំពង់ឆ្នាំង ខេត្តកំពង់ឆ្នាំង ជាប់មន្ទីរអប់រំ យុវជន និងកីឡាខេត្តកំពង់ឆ្នាំង។   សម្រាប់ព័ត៌មានបន្ថែមអាចទំនាក់ទំនងទៅកាន់ ០១២ ៤៧៤ ៣៤១ / ០១៦ ៨៩១ ៩៨៤ / ០១០ ៥៤៦ ១៧៧ / ០៩៧ ២៦៩ ៥៧១៣ ៕           អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T07:47:34.514Z", "category": "ភាពជាអ្នកដឹកនាំ", "views": 253, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អបអរសាទរ! នាយកប្រតិបត្តិក្រុមហ៊ុនវ៉តឆ៍អេមផាយ ទទួលបានពានរង្វាន់ Prestige Award ប្រចាំវិស័យនាឡិកាដៃហ្វាសិននៅកម្ពុជា!	https://business-cambodia.com/articles/congratulations-ceo-of-watch-and-empower-receives-prestige-award-for-wristwatches-in-cambodia	ក្រុមហ៊ុនវ៉តឆ៍អេមផាយ មានសេចក្តីរំភើបរីករាយ និងមានកិត្តិយសយ៉ាងខ្លាំង ដែលនាយកប្រតិបត្តិរបស់យើង លោកសួង ស៊ីម បានទទួលពានរង្វាន់អន្តរជាតិ Prestige Award 40 Under 40 សម្រាប់ភាពជាអ្នកដឹកនាំឆ្នើម និងវិធីសាស្រ្តប្រកបដោយចក្ខុវិស័យរបស់លោកនៅក្នុងវិស័យនាឡិកាដៃហ្វាសិននៅកម្ពុជា។ ពានរង្វាន់ Prestige Award 40 Under 40 ជាពានរង្វាន់អន្តរជាតិដែលផ្តល់ជូនទៅឲ្យក្រុមហ៊ុន និងសហគ្រិនវ័យក្រោម ៤០ឆ្នាំ ទាំងឡាយដែលបានធ្វើឲ្យអាជីវកម្មរបស់ខ្លួនមានភាពពិសេស និងលេចធ្លោជាងគេទាំងកេរ្តិ័ឈ្មោះ ទីផ្សារ ទំនុកចិត្ត និងការគាំទ្រពីអតិថិជនក្នុងវិស័យនីមួយៗ ដូចជាវិស័យបច្ចេកវិទ្យា រចនាម៉ូត ហ្វាសិនដូចជា សម្លៀកបំពាក់ គ្រឿងអលង្ការ បដិសណ្ឋារកិច្ច និងវិស័យកំសាន្តជាដើម។ ក្រលេកមកវិស័យនាឡិកាដៃហ្វាសិនវិញ ក្រុមហ៊ុនវ៉តឆ៍អេមផាយ ទទួលបានពានមួយនេះដោយសារចំណុចលេចធ្លោចំនួនពីរ គឺ «វត្តមានដ៏យូរក្នុងវិស័យនាឡិកាដៃ ជាមួយនិងការពង្រីកសក្តានុពលទីផ្សារ របស់ខ្លួនឥតឈបឈរទាំងការពង្រីកសាខា និងការបង្កើនការនាំចូលម៉ាកនាឡិកាដៃ» ដែលធ្វើឲ្យក្រុមហ៊ុនមួយនេះមានភាពឈានមុខគេក្នុងវិស័យនាឡិកាដៃហ្វាសិននៅកម្ពុជា។ ផ្តើមចេញពីប្រវត្តិគ្រួសារអ្នកលក់នាឡិកាដៃក្នុងផ្សារធំថ្មី លោកសួង ស៊ីម មានក្តីស្រលាញ់លើវិស័យនេះតាំងពីតូចក្រូចឆ្មារមក។ លុះមកដល់វ័យ ១៨ឆ្នាំ លោកក៏បានបើកអាជីវកម្មនាឡិកាដៃផ្ទាល់ខ្លួនជាផ្លូវការ ដែលមកដល់បច្ចុប្បន្នក្នុងវ័យ ៣៩ឆ្នាំ លោកមានបទពិសោធន៍ក្នុងវិស័យនេះប្រមាណ ២១ឆ្នាំមកហើយ។ នៅចុងឆ្នាំ ២០១៤ លោកសួង ស៊ីមបានបង្កើតក្រុមហ៊ុនវ៉តឆ៍អេមផាយ នាំចូលនាឡិកាដៃថ្នាក់អន្តរជាតិមកក្នុងប្រទេសកម្ពុជា ដែលមានម៉ាកនាឡិកាដៃ Ice-Watch ដំបូងគេបង្អស់។ សព្វថ្ងៃ ក្រុមហ៊ុនវ៉តឆ៍អេមផាយកំពុងនាំចូល និងដាក់លក់នាឡិកាដៃចំនួន ២១ ម៉ាកក្នុងទីផ្សារ រួមមាន៖ Ice-Watch, Nautica, Furla, Fossil, Armani Exchange, Emporio Armani, Michael Kors, Diesel, Skagen, Tommy Hilfiger, Olivia Burton, Lacoste, Daniel Wellington, Calvin Klein, MVMT, Coach, Boss, Anne Klein, Versus, Versace, និង Ferragamo ។ ការវិវត្តខ្លួនពីអាជីវកម្មនាឡិកាដៃបែបគ្រួសារ មកជាក្រុមហ៊ុននាឡិកាដៃស្តង់ដានាំចូលម៉ាកល្បីជាច្រើនៗមកពីអន្តរជាតិមកក្នុងស្រុកនេះហើយ ដែលធ្វើឲ្យលោកទទួលបានពានរង្វាន់ Prestige Award 40 Under 40 នេះ។ បច្ចុប្បន្ន ក្រុមហ៊ុនវ៉តឆ៍អេមផាយបានបន្តរីកលូតលាស់ជាមួយនិងការប្រកាន់ខ្ជាប់ក្រមសីលធម៌ និងវិន័យតាមរយៈការផ្តល់នូវការធានា ទំនុកចិត្ត ទំនួលខុសត្រូវ និងការផ្តល់ជូនសេវាកម្ម និងម៉ាកល្អៗដល់អតិថិជននៅប្រទេសកម្ពុជា។ ពានរង្វាន់នេះ គឺជាការឆ្លុះបញ្ចាំងពីកិច្ចខិតខំប្រឹងប្រែងរបស់ក្រុមហ៊ុនចំពោះភាពល្អឥតខ្ចោះក្នុងការគ្រប់គ្រងអាជីវកម្មរបស់ខ្លួន ។ ស្របពេលនឹងការអបអរសាទរព្រឹត្តិការណ៍ដ៏សំខាន់នេះ  ក្រុមហ៊ុននឹងនៅតែប្តេជ្ញាចិត្តក្នុងការបន្តផ្តល់ជូនលើសពីតម្លៃ និងទទួលខុសត្រូវលើសពីការរំពឹងទុក ក្នុងការផ្តល់ជូនផលិតផល និងសេវាកម្មដល់អតិថិជនទាំងអស់ក្នុងប្រទេសកម្ពុជាទាំងមូល។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T07:44:56.718Z", "category": "PR", "views": 81, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
អេមណាស់! ទីបំផុត កម្ពុជាក្លាយជាប្រទេសផលិតគ្រាប់ស្វាយចន្ទីលំដាប់ទី២ លើពិភពលោកបន្ទាប់ពីប្រទេស១នេះ	https://business-cambodia.com/articles/number-2-in-word	កម្ពុជាបានក្លាយជាប្រទេសដែលផលិតគ្រាប់ស្វាយចន្ទីច្រើនជាងគេលំដាប់ទី២នៅលើពិភពលោកបន្ទាប់ពីប្រទេស កូតឌឺវ័រ ជាមួយនឹងការប្រមូលបានទិន្នផលសរុបកើនដល់ជាង ៨៣ម៉ឺនតោន និងបាននាំចេញទៅប្រទេសវៀតណាមជាង ៧៨ម៉ឺនតោន ទំហំទឹកប្រាក់ជាង មួយពាន់លានដុល្លារ ដោយក្នុងមួយគីឡូក្រាមនៃគ្រាប់ស្វាយចន្ទីស្ងួតមានតម្លៃ ៧ ៣០០រៀល។ នេះបើយោងតាមចុះផ្សាយដោយ ក្រសួងព័ត៌មាន។   លោក អួន ស៊ីឡុត ប្រធានសមាគមគ្រាប់ស្វាយចន្ទីកម្ពុជា (CAC) បាននិយាយថា កំណើននេះមិនមែនចៃដន្យនោះទេ ពីព្រោះតាំងពីខែឧសភា សមាគមបានរកឃើញថា ទិន្នផលគ្រាប់ស្វាយចន្ទីនៅកម្ពុជាមានកំណើនខ្ពស់ ដែលអាចសម្របខ្លួនជាមួយបាតុភូតអេល នីណូ (El Nino) ទន្ទឹមគ្នានឹងផ្ទៃដីដាំដុះក៏បានកើនឡើងផងដែរ យ៉ាងណាមិញ បច្ចុប្បន្នប្រទេសផលិតគ្រាប់ស្វាយចន្ទីឆៅធំជាងគេទី ១ របស់ពិភពលោក គឺប្រទេសកូតឌីវ័រ។ចំណែកកម្ពុជាបាននាំមុខប្រទេសឥណ្ឌាជាប្រទេសលំដាប់ទី២ ដោយរុញប្រទេសឥណ្ឌាឱ្យធ្លាក់មកនៅលេខរៀងទី៣ ។ សូមជម្រាបថា នៅខែកញ្ញាខាងមុខ សម្រាប់ដំណាំចន្ទី មានសហគមន៍កសិកម្មទំនើបចំនួន៣ ស្ថិតក្នុងខេត្តកំពង់ធំ នឹងត្រូវបង្កើតឡើងជាផ្លូវការ រួមមានដូចជា កំពង់ធំសាលាវិស័យ មានសមាជិកចំនួន៨៨ នាក់ និងផ្ទៃដីដាំស្វាយចន្ទីចំនួន២០៤ ហិកតា។ សហគមន៍កសិកម្មទំនើបប្រាសាទសំបូរ មានសមាជិកចំនួន ៩៧ នាក់ មានផ្ទៃដីដាំដុះស្វាយចន្ទីចំនួន ៥០៩ ហិកតា និងសហគមន៍ទំរីងកំពង់ធំ មានសមាជិកចំនួន ៧៦ នាក់ និងមានផ្ទៃដីដាំដុះចំនួន ៤៦០ ហិកតា៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T07:20:45.654Z", "category": "ចាប់ផ្តើមអាជីវកម្ម", "views": 1004, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រសួងឧស្សាហកម្ម និងមន្ទីរពេទ្យអន្តរជាតិ អរៀនដា ចុះអនុស្សារណៈយោគយល់ ស្តីពីការផ្តល់សេវាសុខាភិបាលជូនថ្នាក់ដឹកនាំ និងមន្ត្រីរាជការរបស់ក្រសួង	https://business-cambodia.com/articles/orienda-international-hospital-and-ministry-of-industry-science-technology-and-innovation	រាជធានីភ្នំពេញ៖ ក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ និងមន្ទីរពេទ្យអន្តរជាតិ អរៀនដា បានចុះហត្ថលេខាលើអនុស្សរណៈយោគយល់ ដើម្បីផ្តល់សេវាសុខាភិបាលជូនថ្នាក់ដឹកនាំ និងមន្ត្រីរាជការរបស់ក្រសួង។  ពិធីនេះត្រូវបានធ្វើឡើងនៅថ្ងៃទី២២ ខែសីហា ឆ្នាំ២០២៤  នៅមន្ទីពេទ្យអន្តរជាតិ អរៀនដា ក្រោមអធិបតីភាព ឯកឧត្តម ហែម វណ្ណឌី រដ្ឋមន្ត្រីក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍។ លោកជំទាវ ពេជ សូរិយា អគ្គនាយិកា នៃអគ្គនាយកដ្ឋានកិច្ចការទូទៅ ក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ បានលើកឡើងថា៖ “តាមរយៈភាពជាដៃគូនេះ ថ្នាក់ដឹកនាំ និងមន្ត្រីរាជការនៃក្រសួងឧស្សាហកម្ម វិទ្យសាស្ត្រ បច្ចេកវិទ្យា និងនវានុវត្តន៍ ព្រមទាំងសមាជិកគ្រួសាររបស់ពួកគាត់ នឹងមានលទ្ធភាពកាន់តែប្រសើរ ក្នុងការទទួលបានសេវាថែទាំសុខភាពដែលមានស្តង់ដារគុណភាពខ្ពស់។ អនុស្សរណៈយោគយល់នេះបង្ហាញពីការប្តេជ្ញាចិត្តរបស់ក្រសួងចំពោះសុខភាព និងសុខុមាលភាពរបស់មន្ត្រីរាជការ ដែលមានសារៈសំខាន់ដើម្បីពួកគាត់អាចបំពេញមុខងារប្រកបដោយប្រសិទ្ធភាព។” លោកជំទាវ អ្នកឧកញ៉ា គួន ធីតា ស្ថាបនិក និងជាប្រធានក្រុមប្រឹក្សាភិបាល នៃមន្ទីរពេទ្យអន្តរជាតិ អរៀនដា បានលើកឡើងថា៖ "មន្ទីរពេទ្យអន្តរជាតិ អរៀនដា មានមោទនភាពចំពោះភាពជាដៃគូជាមួយក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍។ កិច្ចសហការនេះមានគោលបំណងលើកកម្ពស់សេវាថែទាំសុខភាព និងជាជំហានសំខាន់មួយនៃកិច្ចខិតខំប្រឹងប្រែងរបស់យើង ក្នុងការផ្តល់សេវាថែទាំសុខភាពឯកជនសម្រាប់មន្ត្រីរដ្ឋាភិបាល។ ចក្ខុវិស័យរបស់មន្ទីរពេទ្យអន្តរជាតិ អរៀនដា គឺជួយដល់អ្នកជំងឺនៅកម្ពុជា ដោយផ្តល់ជូននូវជម្រើសនៃការព្យាបាលក្នុងស្រុកប្រកបដោយគុណភាព និងស្តង់ដារអន្តរជាតិ ដោយកាត់បន្ថយភាពចាំបាច់ក្នុងការស្វែងរកសេវាសុខាភិបាលនៅក្រៅប្រទេស កាត់បន្ថយពេលវេលា ការធ្វើដំណើរ និងការចំណាយ។ តាមរយៈការផ្តល់សេវាកម្មទាំងនេះ យើងកំពុងខិតខំរួមចំណែកជាមួយរាជរដ្ឋាភិបាល ក្នុងការលើកកម្ពស់វិស័យសុខាភិបាលកម្ពុជាឱ្យកាន់តែល្អប្រសើរ និង ក្នុងនាមជាប្រជាពលរដ្ឋខ្មែរមួយរូបដែលមើលឃើញថា ប្រជាពលរដ្ឋខ្មែរមានភាពលំបាក នៅពេលមានបញ្ហាសុខភាព ត្រូវចេញទៅក្រៅប្រទេស ហេតុដូច្នេះហើយបានជាលោកជំទាវបង្កើតមន្ទីរពេទ្យដ៏ទំនើប និងមានស្តង់ដារអន្តរជាតិមួយនេះ។ ក្នុងឱកាសនៃពិធីចុះហត្ថលេខាលើអនុស្សរណៈយោគយល់នេះ គណៈគ្រប់គ្រប់នៃមន្ទីរពេទ្យអន្តរជាតិ អរៀនដា បានរៀបចំដំណើរទស្សនកិច្ច ដោយបង្ហាញពីនាយកដ្ឋាន និងបរិក្ខាវេជ្ជសាស្ត្រនើបៗរបស់ខ្លួន។ មន្ទីរពេទ្យអន្តរជាតិ អរៀនដា ជាមន្ទីរពេទ្យដ៏ទំនើបមួយនៅក្នុងប្រទេសកម្ពុជា ដែលផ្តោតលើការផ្តល់សេវាថែទាំសុខភាពប្រកបដោយគុណភាពខ្ពស់ដល់អ្នកជំងឺកម្ពុជា និងជនបរទេស។ មន្ទីរពេទ្យបានបំពាក់នូវបច្ចេកវិទ្យាទំនើប និងមានបុគ្គលិកជំនាញផ្នែកថែទាំសុខភាពដែលមានបទពិសោធន៍យូរឆ្នាំ។ សូមបញ្ជាក់ថា ; មន្ទីរពេទ្យអន្តរជាតិអរៀនដា មានសេវាកម្មដូចជា ផ្នែកសម្ភព រោគស្រ្តី ផ្នែកកុមារ ផ្នែកជំងឺទូទៅ ផ្នែកជំងឺលំបាកមានកូន ផ្នែកសង្គ្រោះបន្ទាន់ ផ្នែកព្យាបាលជំងឺធ្ងន់ធ្ងរ ផ្នែកទឹកនោមផ្អែម ផ្នែកជំងឺសើស្បែក ផ្នែកព្យាបាលទារកកំរិកធ្ងន់ ផ្នែកថតឆ្លុះរូបភាពវិជ្ជសាស្រ្ត ផ្នែកមន្ទីពិសោធន៍ ផ្នែកប្រឆាំងភាពចាស់ ផ្នែកអាហាររូបត្ថម ផ្នែកជម្ងឺបេះដូង ផ្នែកក្រពះពោះវៀន និងផ្នែកឆ្អឹងកង និងប្រព័ន្ធសរសៃប្រសាទ! ក្នុងឱកាសនោះ មន្ទីរពេទ្យអន្តរជាតិអរៀនដា បានបង្ហាញ អំពីសេវាកម្មថ្មីមួយ ដែលត្រៀមដាក់ដំណើរជូនប្រជាពលរដ្ឋ នាថ្ងៃទី១៥ កញ្ញា ២០២៤ខាងមុននេះ គឺផ្នែកឆ្អឹងកង និងប្រព័ន្ធសរសៃប្រសាទ។ ដោយមន្ទីរពេទ្យអន្តរជាតិអរៀនដា បានសហការជាមួយមន្ទីរពេទ្យ S-Spine and Nerve Hospital ដើម្បីព្យាបាលជូនលោកអ្នកដែលមានបញ្ហាឈឺចង្កេះ ឈឺរោយកញ្ចឹងក លៀនទ្រនាប់ ឌីសឆ្អឹងកង ឆ្អឹងកងជ្រួសគ្នា គៀបបណ្តូលខួរឆ្អឹង កង ក និងគៀបបណ្តូលខួរឆ្អឹងកង ចង្កេះ ដោយប្រើបច្ចេកទេសចុងក្រោយបង្អស់អាចជៀសវាងការវះកាត់ដោយបើកធំ បច្ចេកទេសចុងក្រោយបង្អាស់អាចជៀសវាងការវះកាត់ដោយបើកធំបាន។ បច្ចេកទេសថ្មីនេះព្យាបាលដោយប្រើម្ជុលតូចមួយភ្ជាប់កាំរស្មីឡាស៊ែ និងរលកវិទ្យុ នៅចុងម្ជុលចូលទៅបាញ់ឌីសឆ្អឹងកងដែលលៀនអោយរួមចូលគ្នាវិញ។ មន្ទីរពេទ្យអន្តរជាតិអរៀនដា មានទីតាំងស្ថិតនៅ  អគារលេខ ៦៦ ផ្លូវលេខ ៣១cc សង្កាត់ស្ទឹងមានជ័យ ខណ្ខមានជ័យ រាជធានីភ្នំពេញ។ សម្រាប់ការទំនាក់ទំនង: 078 233 789 ឬ 081 811 789៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T07:03:29.471Z", "category": "PR", "views": 234, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មនុស្សរៀនមិនសូវពូកែនៅសាលា ប៉ុន្តែជោគជ័យក្នុងអាជីព គឺជាមនុស្សមានចំណុចពិសេស៣នេះ	https://business-cambodia.com/articles/not-good-grade-student-but-win-life	មានមនុស្សភាគច្រើន រៀនមិនសូវពូកែនិងគ្មានចំណាត់ថ្នាក់ល្អផុតគេទេនៅក្នុងសាលារៀន ប៉ុន្តែពួកគេអាចជោគជ័យនិងមានបទពិសោធន៍ច្រើននៅក្នុងអាជីពក្នុងវិស័យរៀងៗខ្លួន តាមរយៈការរៀនពីអ្នកជំនាញ ការអនុវត្តន៍ ការស្វ័យពិសោធន៍ជាដើម។   យ៉ាងណាមិញបើតាមការសិក្សាចិត្តសាស្រ្តរបស់ GLOBAL Editing បានឱ្យដឹងថាមនុស្សដែលរៀនមិនសូវពូកែនៅក្នុងសាលា ប៉ុន្តែជោគជ័យក្នុងអាជីព ច្រើនគឺជាមនុស្សដែលមានចំណុចពិសេស៣នេះ។   ១. បន្តការរៀនសូត្រ៖ បុគ្គលដែលមិនសូវពូកែនៅសាលា ប៉ុន្តែជោគជ័យក្នុងអាជីព គឹជាមនុស្សដែលតែងតែបន្តការរៀនសូត្រពេញមួយជីវិត ពូកគេយល់ថាការរៀននៅសាលាអាចបង្រៀនពួកគេនូវមេរៀនមូលដ្ឋានគ្រឹះជាច្រើនពាក់ព័ន្ធនឹងច្បាប់សាកល និងមុខជំនាញសំខាន់ៗ។   ដោយឡែកការបន្តរៀនសូត្រដោយខ្លួនឯងគឺជាអ្វីដែលជួយឱ្យពួកគេជោគជ័យក្នុងអាជីព ដូចជាការរៀនពីអ្នកដទៃ រៀនពីសង្គម រៀនពីការអនុវត្តនិងបន្តស្រាវជ្រាវដោយខ្លួនឯងដើម្បីអភិវឌ្ឍន៍ជំនាញ។     ២.គិតខុសពីរឿងធម្មតា៖ លក្ខណៈពិសេសមួយរបស់អ្នកមិនពូកែខាងការសិក្សា ប៉ុន្តែពូកែក្នុងជីវិត គឺការគិតមិនធម្មតារបស់ពួកគេ ដូចជាការបង្កើតច្បាប់ជីវិតដោយខ្លួនឯងជាដើម។ បុគ្គលទាំងនេះមានទំនោរគិតក្រៅប្រអប់ ដោយប្រជែងនឹងស្ថានភាពបច្ចុប្បន្ន ជាមួយនឹងទស្សនៈថ្មីៗ និងគំនិតច្នៃប្រឌិតរបស់ពួកគេជានិច្ច។   នៅក្នុងសាលារៀនសិស្សមួយចំនួន តែងផ្តោតអារម្មណ៍លើការទន្ទេញចាំ និងការរំលឹកឡើងវិញ។ ប៉ុន្តែជីវិតពិតដូចជាបញ្ហាជាច្រើនដែលយើងប្រឈមមុខនោះ មិនអាចដោះស្រាយបានដោយប្រើរូបមន្ត ឬចម្លើយតែមួយមុខនោះឡើយ។ ដូច្នេះពួកគេយល់ថាការគិតក្រៅប្រអប់ គឺជំហានមួយទៀតដែលអាចជួយឱ្យពួកគេជោគជ័យក្នុងអាជីព បន្ទាប់ពីការសិក្សាក្នុងសាលា។   ៣. ជាមនុស្សធន់នឹងបញ្ហា៖ ជីវិតពោរពេញទៅដោយការឡើងចុះ ជួនបានដូចចិត្តជួនមិនបានដូចចិត្ត។ ប៉ុន្តែមនុស្សដែលជោគជ័យក្នុងអាជីពជាមនុស្សដែលមានចំណុចពិសេស ផ្នែកផ្លូវចិត្ត ពួកគេធន់រឹងមាំចំពោះបញ្ហាជាងមនុស្សធម្មតា។   បុគ្គលទាំងនោះយល់ថា ភាពបរាជ័យនិងបរាជ័យ គឺជាផ្នែកមួយដែលមិនអាចចៀសផុតបានក្នុងជីវិត។ ជំនួសឱ្យការអនុញ្ញាតឱ្យបទពិសោធន៍ដើរដួលឬខុសឆ្គង ទាំងនោះបំបាក់ទឹកចិត្តពួកគេ ពួកគេនឹងទទួលយកជា ឱកាសសម្រាប់ការរៀនសូត្រ និងស្វែងរកការរីកចម្រើនបន្តទៅមុខ។   ជាការពិតណាស់ តាមរយៈអត្ថបទនេះពុំមានគោលបំណង បន្ទាបពីសារៈសំខាន់នៃសិស្សពូកែសិក្សាទេ ប៉ុន្តែគឺជាផ្នែកមួយនៃការបំផុសទឹកចិត្ត ឱ្យអ្នកដែលរៀនមិនសូវពូកែ គ្មានចំណាត់ថ្នាក់ល្អ ក្នុងសាលាប្រឹងប្រែងរៀនសូត្រ ដើម្បីឱ្យពួកគេទទួលស្គាល់ថាការសិក្សាក្នុងសាលាជាផ្នែកដ៏សំខាន់មួយ ប៉ុន្តែនៅក្នុងអាជីពយើងត្រូវចេះកៃច្នៃតុបតែងខ្លួនឯងបន្ថែមទៀត ទើបអាចជោគជ័យក្នុងអាជីពបានសមប្រកប៕     អត្ថបទដោយ៖ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T06:27:36.165Z", "category": "ភាពជាអ្នកដឹកនាំ", "views": 597, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សេដ្ឋីអាមេរិកប្រាប់ពីរបស់ក្នុងខ្លួនអ្នកត្រូវបោះបង់ចោល បើចង់កសាងទ្រព្យ សល់ទ្រព្យ សល់លុយដូចគេដូចឯង	https://business-cambodia.com/articles/things-to-give-up-to-get-rich	លោក Steve Siebold សេដ្ឋីអាមេរិកបានលើកឡើងថាមនុស្សគ្រប់គ្នាសុទ្ធតែអាចមានឱកាសកសាងទ្រព្យនិងក្លាយអ្នកមាន។ យ៉ាងណាមិញភាពមានបាននេះមិនមែនចេះតែកើតឡើងងាយៗនោះទេ ពោលគឺអ្នកត្រូវតែធ្វើការផ្លាស់ប្ដូររបៀបរស់នៅក៏ដូចជាពលីរឿងមួយចំនួនបើចង់កសាងទ្រព្យបង្កើតភាពមានបាន។   ជុំវិញការកសាងទ្រព្យបង្កើតមានភាពបានក្លាយជាអ្នកមាននេះដែរ សេដ្ឋី Steve Siebold  បានបង្ហើបពីរឿងមួយចំនួនដែលអ្នកគួរបោះបង់បើចង់បង្កើតភាពមានបានក្នុងជីវិត។    ១. ការគិតតូច( small think)  លោក Steve Siebold ថាកុំខ្លាចក្នុងការគិតឲ្យធំ ព្រោះកាលណាអ្នកគិតធំគឺបង្ហាញពីភាពក្លាហានរបស់អ្នកហើយភាពក្លាហាននេះនឹងជំរុញអ្នកចេញធ្វើសកម្មភាពដូចជាការអភិវឌ្ឍនខ្លួន ការចេញរកស៊ីនិងវិនិយោគដែលធ្វើឲ្យអ្នកផ្លាស់ប្ដូរបាន។ តែបើអ្នកគិតតូចអ្នកមិនផ្លាស់ប្ដូរឡើយ។   ២. ផ្ដោតលើការសន្សំលុយពេក  ពិតណាស់អ្នកមានឲ្យតម្លៃលើការសន្សំនិងវិនិយោគ ប៉ុន្ដែពួកគាត់ដឹងច្បាស់ថាគន្លឹះពិតប្រាកដធ្វើឲ្យពួកគាត់ក្លាយជាអ្នកមាននោះគឺផ្ដោតលើការរកចំណូលឲ្យបានច្រើនជាជាងផ្ដោតលើការសន្សំលុយ។ ដូច្នេះកុំផ្ដោតលើការសន្សំពេកព្រោះការសន្សំក៏អាចធ្វើឲ្យអ្នកបាត់បង់ឱកាសច្រើនដែរ។   ៣. ផ្ដោតតែលើប្រាក់ខែគោល មនុស្សទូទៅតែងតែផ្ដោតលើប្រាក់ខែ ប៉ុន្ដែអ្នកមានរកចំណូលពីលទ្ធផលការងារនិងការធ្វើការឲ្យខ្លួនឯង។ ត្រង់នេះលោក Steve Siebold ថាមនុស្សទូទៅចូលចិត្តផ្ដោតលើប្រាក់ខែព្រោះវាសុវត្ថិភាពនិងមានលំនឹង។ ប៉ុន្ដែអ្នកមានគេផ្ដោតលើការធ្វើការឲ្យខ្លួនឯងព្រោះវាជាផ្លូវក្នុងការសាងទ្រព្យសម្បត្តិ។   ៤. ទិញរបស់លើសពិលទ្ធភាព   មនុស្សមួយចំនួនរស់នៅលើសលទ្ធភាព ទិញរបស់លើសពីលទ្ធភាពជាពិសេសរកលុយមកចាយអស់ៗពីខ្លួនតែម្ដង។ ដោយឡែកអ្នកមានវិញជាជាងចំណាយអ្វីដែលយ៉ាងដែលខ្លួនរកបាន ពួកគាត់មានប្រភពចំណូលច្រើនប្រភពជាពិសេសពួកគាត់មានលទ្ធភាពក្នុងការដកលុយចាត់ចែងឲ្យមានប្រសិទ្ធភាព។ ជាពិសេសជាជាងផ្ដោតតែលើការចំណាយ ការសន្សំ ពួកគាត់ផ្ដោតលើការរកលុយតាមរយៈការវិនិយោគកសាងភាពមានបាន។   ៥. កម្សាន្តច្រើនពេក អ្នកមានតែងតែផ្ដោតលើការអភិវឌ្ឍន៍ខ្លួនជាជាងការកម្សាន្តសប្បាយ។ អ្នកមានផ្ដល់តម្លៃលើការរៀនសូត្រអភិវឌ្ឍនខ្លួនបន្ទាប់បញ្ចប់មហាវិទ្យាល័យ។ បើអ្នកចូលទៅក្នុងផ្ទះរបស់អ្នកមានរបស់មួយក្នុងចំណោមរបស់ជាច្រើនដែលអ្នកឃើញនោះគឺបណ្ណាល័យសៀវភៅដែលពួកគាត់បានអានដើម្បីបណ្ដុះផ្នត់គំនិតឲ្យជោគជ័យក្នុងជីវិត៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T05:00:00.000Z", "category": "ហិរញ្ញវត្ថុ", "views": 5376, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
សូមប្រយ័ត្ន! ចាប់ពីថ្ងៃទី២២-២៤ សីហា កម្ពុជានឹងមានភ្លៀងធ្លាក់លាយឡំផ្គរន្ទៈ និងខ្យល់កន្ដ្រាក់ ពិសេសខេត្ដទាំងនេះ	https://business-cambodia.com/articles/rain-in-cambodia-updated	យោងតាមសេចក្ដីជូនដំណឹងរបស់ក្រសួងធនធានទឹក និងឧតុនិយម នៅថ្ងៃទី២២ ខែសីហា ឆ្នាំ២០២៤ បានឲ្យដឹងថា ខ្យល់មូសុងនិរតីដែលបក់លើសមុទ្រ Andaman នៅតែបន្តមានឥទ្ធិពលខណៈសម្ពាធ ទាប គ្របដណ្តប់លើឈូងសមុទ្រថៃ ភាគកណ្តាលនៃអាងទន្លេមេគង្គ សមុទ្រចិនខាងត្បូង និង លើព្រះរាជាណាចក្រកម្ពុជា។ ស្ថានភាពបែបនេះនឹងធ្វើឱ្យចាប់ពីថ្ងៃទី២២ ដល់ថ្ងៃទី២៤ ខែសីហា ឆ្នាំ២០២៤ ធ្វើឲ្យសីតុណ្ហភាពនៅកម្ពុជានឹងមានការប្រែប្រួលដូចខាងក្រោម៖ ១-តំបន់វាលទំនាប សីតុណ្ហភាពមធ្យមអប្បបរមា២៣°C និងសីតុណ្ហភាពមធ្យមអតិបរមា ៣៥°C។ ខ្យល់បក់ មកពីទិសនីរតី និងអាគ្នេយ៍ មានល្បឿនមធ្យម ២.៣០ម៉ែត្រ វិនាទី។ ខេត្តបន្ទាយមានជ័យ បាត់ដំបង ពោធិ៍សាត់ សៀមរាប កំពង់ឆ្នាំង កំពង់ធំ កំពង់ចាម ត្បូងឃ្មុំ ព្រៃវែង ស្វាយរៀង កណ្តាល តាកែវ និងភ្នំពេញ អាចមានភ្លៀងធ្លាក់ជាមួយផ្គររន្ទះ និងខ្យល់កន្ត្រាក់គ្របដណ្តប់លើ ផ្ទៃដី៣០%។ ២-តំបន់ខ្ពង់រាប សីតុណ្ហភាពមធ្យមអប្បបរមា២៣°C និងសីតុណ្ហភាពមធ្យមអតិបរមា៣៤°C។ ខ្យល់បក់ មកពីទិសនិរតី និងពាយ័ព្យ ពាយ័ព្យ មានល្បឿនមធ្យម ៣.២៥ម៉ែត្រវិនាទី។ ៣.២៥ម៉ែត្រ ខេត្តប៉ៃលិន ន ឧត្តរមានជ័យ ព្រះវិហារ ស្ទឹងត្រែង ក្រចេះ រតនគិរី មណ្ឌលគិរី តំបន់ជួរភ្នំក្រវាញ និងជួរភ្នំដងរែក អាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់គ្របដណ្តប់លើផ្ទៃដី២០%។ ៣-តំបន់មាត់សមុទ្រ សីតុណ្ហភាពមធ្យមអប្បបរមា២៣°C និងសីតុណ្ហភាពមធ្យមអតិបរមា៣៣°C ។ ខ្យល់បក់ មកពីទិសនិរតី មានល្បឿន មធ្យម ២.៥០ម៉ែត្រ វិនាទី។ ខេត្តកោះកុង ព្រះសីហនុ កំពត កែប និងជួរភ្នំបូកគោ អាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់ គ្របដណ្តប់លើផ្ទៃដី១៥%។ រលកសមុទ្រមានកម្ពស់មធ្យមអប្បបរមា ០,៥០ម៉ែត្រ និងកម្ពស់មធ្យមអតិបរមា១,៥០ម៉ែត្រ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T02:11:33.021Z", "category": "ព័ត៌មានថ្មីៗ", "views": 455, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ឲ្យលុយគេខ្ចីច្រើននិងរកស៊ីចងការប្រា.ក់ នេះជារបៀបធ្វើកិច្ចសន្យាខ្ចីប្រា.ក់ត្រឹមត្រូវតាមច្បាប់ ចៀសវាងកូនបំណុលគេចវេសមិនសង	https://business-cambodia.com/articles/sample-of-loan-contract-you-should-know	បងប្អូនដែលមានឲ្យគេខ្ចីច្រើនឬអ្នកដែលរកស៊ីចង់ការប្រាក់ឲ្យអ្នកដទៃខ្ចីតែងតែមានការព្រួយបារម្ភខ្លាចពេលឲ្យលុយគេខ្ចីតែគេមិនមានលទ្ធភាពសងឬមានចេតនាគេចវេសមិនចង់សង។ ដូច្នេះពួកគាត់ត្រូវធ្វើកិច្ចសន្យាខ្ចីប្រាក់ជាលាយលក្ខណ៍អក្សរដើម្បីជាភស្ដុតាងរវាងម្ចាស់បំណុលនិងកូនបំណុល។ យ៉ាងណាមិញបងប្អូនមួយចំនួនប្រហែលជាមិនទាន់ដឹងច្បាស់ទេថាតើត្រូវធ្វើកិច្ចសន្យាបែបណាដែលជាកិច្ចសន្យាខ្ចីប្រាក់ត្រឹមត្រូវតាមផ្លូវច្បាប់ហើយមានប្រសិទ្ធភាពដើម្បីការពារពីការគេចវេសកូនបំណុលមិនព្រមសង។ បើតាមច្បាប់នៃការខ្ចីលុយបើខ្ចីលុយចាប់ពី៥ពាន់រៀលគឺយើងអាចធ្វើកិច្ចសន្យាបានហើយ។ ចំពោះកិច្ចសន្យាខ្ចីប្រាក់ដែលត្រឹមត្រូវបានផ្លូវច្បាប់ អ្នកត្រូវសរសេរលិខិតកិច្ចសន្យាឲ្យបានត្រឹមត្រូវដោយក្នុងលិខិតកិច្ចសន្យាខ្ចីប្រាក់អ្នកត្រូវបញ្ចូលនូវព័ត៌មានសំខាន់ៗមួយចំនួនដូចជាឈ្មោះអ្នកខ្ចីនិងម្ចាស់បំណុលក៏ដូចជាអាស័យដ្ឋានរបស់អ្នកខ្ចីនិងម្ចាស់បំណុល។  ក្រៅពីនេះអ្នកក៏ត្រូវសរសេរនូវលេខអត្តសញ្ញាណបណ្ណរបស់អ្នកខ្ចីនិងម្ចាស់បំណុលក៏ដូចជាសរសេរពីទឹកប្រាក់ត្រូវខ្ចី ចំនួនការប្រាក់ រយៈពេលខ្ចីនិងពេលវេលាកំណត់ដែលត្រូវបង់សងមកម្ចាស់បំណុលវិញ។ លើសពីនេះទៅទៀតអ្វីដែលជាភាពចំបាច់ក្នុងការធ្វើកិច្ចសន្យាខ្ចីប្រាក់ឲ្យបានត្រឹមត្រូវតាមច្បាប់ដើម្បីការពារភាគីអ្នកខ្ចីលុយប្រែក្រឡាស់ឬគេចវេសមានចេតនាមិនចង់សង ហើយម្ចាស់បំណុលងាយស្រួលក្នុងការប្ដឹងផ្ដល់ក្នុងករណីកើតមានបញ្ហា នោះគឺក្នុងលិខិតកិច្ចសន្យាខ្ចីប្រាក់ អ្នកត្រូវមានមេធាវីជាសាក្សីដោយមានការបញ្ជាក់ពីមេធាវីជាមួយការប្រថាប់ត្រាពីមេធាវីផ្ទាល់។ គួរបញ្ជាក់ផងដែរថាការប្រថាប់ត្រារបស់មេធាវីនៅក្នុងលិខិតកិច្ចសន្យាខ្ចីប្រាក់គឺដើម្បីធ្វើឲ្យលិខិតកិច្ចសន្យាខ្ចីប្រាក់របស់អ្នកក្លាយទៅជាឯកសារគតិយុត្តិដែលតាមផ្លូវច្បាប់គេទទួលស្គាល់ហើយតុលាការគេទទួស្គាល់។ ដូច្នេះពេលអ្នកឲ្យលុយគេខ្ចីក្នុងទំហំច្រើនឬអ្នករកស៊ីចងការប្រាក់ច្រើនៗអ្នកគួររកសេវាមេធាវីដើម្បីឲ្យមេធាវីប្រថាប់ត្រាជាភស្ដុតាងដើម្បីកុំឲ្យភាគីអ្នកខ្ចីលុយប្រក្រឡាស់បាន។ សូមមើលពីគំរូលិខិតកិច្ចសន្យាខ្ចីប្រាក់ខាងក្រោមនេះ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-22T01:28:01.000Z", "category": "ហិរញ្ញវត្ថុ", "views": 3741, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អបអរសាទរខួបទី៣០ក្រុមហ៊ុន PPML MEDIA និងការដាក់សម្ពោធ DIGITAL 3D CONTENT	https://business-cambodia.com/articles/ppml-30-year-aniversary-digital-3-d-content	នារាត្រីថ្ងៃអាទិត្យ ទី18 ខែសីហា ឆ្នាំ2024 ក្រុមហ៊ុន ភ្នំពេញមេឌីយ៉ាចំកាត់ ហៅកាត់ថា PPML ជាក្រុមហ៊ុនOOH  (Out of home media) ដំបូងគេក្នុងការបង្កើតប្លង់មេ  ហើយបានចុះបញ្ជីពាណិជ្ជកម្មស្របច្បាប់ តាំងពីឆ្នាំ1994 នៅក្នុងវិស័យផ្សព្វផ្សាយពាណិជ្ជកម្មលើផ្ទាំងប៉ាណូ និង ផ្ទាំង LED ក្នុងប្រទេសកម្ពុជា បានប្រារព្ធពិធីអបអរសាទរគម្រប់ខួប30ឆ្នាំ ព្រមទាំងប្រកាសជាផ្លូវការនូវសេវាកម្មថ្មីមួយទៀត គឺការផលិតវីឌីអូContent ប្រភេទ 3D ដែលមានឈ្មោះថា PPML DIGITAL & CREATIVE TECHNOLOGY ក្រោមការចូលរួមពីថ្នាក់ដឹកនាំកំពូលៗ និងបណ្ដាក្រុមហ៊ុនធំៗជាច្រើន។ នៅក្នុងកម្មវិធីនេះ គឺជាកម្មវិធីបែប Digital ដោយមានបំពាក់នូវបច្ចេកវិទ្យា LED Screen ព្រមទាំងការចាក់បង្ហាញContent 3D ថ្មីៗ ប្លែកៗ បែបសិល្បៈ វប្បធម៌ ដែលកំរបានឃើញដូចជា ទន្សោងគោព្រៃដែលជាសត្វតំណាងជាតិខ្មែរយើង យ័ន្ដ និងប្រាសាទ រួមជាមួយការបង្ហាញនូវផ្ទាំងទស្សនីយភាពដ៏អស្ចារ្យរបស់របាំអប្សរា ដើម្បីឧទ្ទិសជូនដល់ ទេពនាថវដ្ដីឯកក្នុងរបាំអប្សរាគឺ សម្ដេចរាជបុត្រី ព្រះរៀម នរោត្តម បុប្ផាទេវី និងការសម្ដែងក្បាច់គុណល្បុក្កតោដ៏មានតម្លៃរបស់ខ្មែរយើងផងដែរ។ មិនតែប៉ុណ្ណោះPPML ក៏បានដាក់បង្ហាញនូវរូបភាពស្នាដៃចាស់ៗតាំងពីឆ្នាំ1994 មកដល់បច្ចុប្បន្ន។ ទិដ្ឋភាពនៃកម្មវិធីទាំងមូល បញ្ជាក់អោយឃើញពីការវិវត្តន៍នៃបច្ចេកវិទ្យាផ្សព្វផ្សាយលើផ្ទាំងប៉ាណូបែប Digital ដែលបង្កើតដោយក្រុមហ៊ុន PPML ដែលជាក្រុមហ៊ុនមួយតែងតែរិះរកនូវ Trend  ថ្មីៗដើម្បីបន្តឈានមុខគេក្នុងវិស័យផ្សព្វផ្សាយពាណិជ្ជកម្មប្រភេទ OOH ក្នុងប្រទេសកម្ពុជា។សូមទស្សនារូបភាពនៃកម្មវិធីទាំងមូលដូចខាងក្រោមៈ	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T13:31:41.638Z", "category": "PR", "views": 306, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "tiny", "noisy" ] }
ដំណឹងល្អ! រាជរដ្ឋាភិបាលបង្ហើបពីពេលវេលានៃការបើកដំណើរការមន្ទីរពេទ្យហ្លួងម៉ែហើយ	https://business-cambodia.com/articles/luang-mae-hospital	គម្រោងសាងសង់ និងកែលម្អមន្ទីរពេទ្យហ្លួងម៉ែ គ្រោងបញ្ចប់នៅបំណាច់ខែសីហា ឆ្នាំ២០២៤នេះ ហើយដាក់ឱ្យដំណើរការនៅខែកញ្ញា ឆ្នាំ២០២៤នេះហើយ សម្រាប់ដំណាក់កាលទី១។ នេះបើយោងតាមការដកស្រង់ពីក្រសួងសុខភិបាលកាលពីពេញថ្មីៗនេះ។ ក្នុងនោះដែរកាលពីថ្ងៃទី១៤ ខែសីហា ឆ្នាំ២០២៤ ឯកឧត្តមវេជ្ជបណ្ឌិត ង៉ូវ កាង រដ្ឋលេខាធិការក្រសួងសុខាភិបាល និងជាប្រធានក្រុមប្រឹក្សាភិបាលមន្ទីរពេទ្យហ្លួងម៉ែ ក៏បានចុះពិនិត្យវឌ្ឍនភាពនៃការសាងសង់ជួសជុលកែលម្អហេដ្ឋារចនាសម្ព័ន្ធមន្ទីរពេទ្យហ្លួងម៉ែ។ នៅក្នុងដំណើរចុះពិនិត្យនេះ ឯកឧត្តមរដ្ឋលេខាធិការនិងជាប្រធានក្រុមប្រឹក្សាភិបាលដែលមានការចូលរួមពីថ្នាក់ដឹកនាំមន្ទីរពេទ្យហ្លួងម៉ែ ក្រុមវិស្វករនិងក្រុមការងារសំណង់ ដែលកំពុងបំពេញការងារនៅមន្ទីរពេទ្យហ្លួងម៉ែ បានពិនិត្យនូវហេដ្ឋារចនាសម្ព័ន្ធដែលបាននឹងកំពុងជួសជុលកែលម្អហើយគ្រោងនឹងបញ្ចប់ការដ្ឋានដំណាក់កាលទី១ នៅបំណាច់ខែសីហា ឆ្នាំ២០២៤នេះ ហើយមន្ទីរពេទ្យត្រៀមនឹងបើកដំណើរការក្នុងការពិគ្រោះព្យាបាលជំងឺក្នុងជំហានដំបូងនៅក្នុងខែកញ្ញាឆ្នាំ២០២៤ខាងមុខនេះ។ ឆ្លៀតក្នុងឱកាសនោះ ឯកឧត្តមរដ្ឋលេខាធិការ បានពាំនាំនូវការផ្ដាំផ្ញើសួរសុខទុក្ខពីសំណាក់ឯកឧត្តមសាស្ត្រាចារ្យរដ្ឋមន្ត្រី ជូនដល់ថ្នាក់ដឹកនាំមន្ត្រីរាជការនៃមន្ទីរពេទ្យហ្លួងម៉ែ ក៏ដូចជាក្រុមការងារវិស្វករ និងក្រុមការងារសំណង់ទាំងអស់ដែលបានខិតខំបំពេញការងារបានយ៉ាងល្អប្រសើរមកដល់ពេលនេះ ដែលហេដ្ឋារចនាសម្ព័ន្ធទាំងនេះនឹងដាក់ឱ្យប្រើប្រាស់ក្នុងពេលឆាប់ៗខាងមុខនេះ។ សូមបញ្ជាក់ផងដែរ មន្ទីរពេទ្យហ្លួងម៉ែ ជាមន្ទីរពេទ្យឯកទេសជំងឺមហារីក គ្រោងនឹងដាក់ឱ្យដំណើរការជំហានដំបូងនៅក្នុងខែកញ្ញា ឆ្នាំ២០២៤ និងបើកដំណើរការពេញលេញក្នុងការផ្ដល់សេវាព្យាបាលជំងឺមហារីកដែលមានលក្ខណៈស្ដង់ដារកម្រិតខ្ពស់នៅដើមឆ្នាំ២០២៥ខាងមុខនេះ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T10:01:42.634Z", "category": "អចលនទ្រព្យ", "views": 362, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ប្រយ័ត្នហួសពេល! ធ្វើរឿង៥នេះ ឱ្យបានមុនអាយុខ្ទង់៣០ឆ្នាំ បើមិនចង់ជាប់បំណុល ស្ដាយក្រោយនៅថ្ងៃមុខ	https://business-cambodia.com/articles/the-things-you-should-do-before-turning-30s	ពេលវេលាពិតជាដើរលឿនណាស់ ធ្មេចបើកៗឆ្នាំ២០២៣ បានកន្លងផុតទៅកន្លះឆ្នាំបាត់ហើយ ធ្វើឱ្យអាយុរបស់មនុស្សយើងក៏កាន់តែកើនឡើងតាមហ្នឹងដែរ។ ភ្លេចៗខ្លួនអាយុក្បែរ៣០ឆ្នាំបាត់ អ្វីក៏មិនទាន់មានជាដុំកំភួន ក្ដីស្រមៃក៏នៅឆ្ងាយនៅឡើយ បើហ៊ានតែបណ្ដោយខ្លួនផ្ដេសផ្ដាស ឆ្នាំក្រោយអាចនឹងមានលទ្ធផលមិនសូវខុសពីឆ្នាំនេះប៉ុន្មានឡើយ។ ពាក់ព័ន្ធនឹងបញ្ហាខាងលើនេះដែរ Business Cambodia សូមលើកយករឿងរ៉ាវសំខាន់ៗ៥យ៉ាង ដែលគួរតែប្រញាប់ធ្វើឱ្យបានមុនអាយុខ្ទង់៣០ បើមិនចង់ឱ្យថ្ងៃខាងមុខត្រូវអង្គុយស្ដាយពេលវេលាដែលកន្លងហួសទៅ។ ទី១. គ្រប់គ្រងបំណុល ប្រសិនបើកំពុងជាប់បំណុល ត្រូវតែខិតខំរកលុយសងបំណុលឱ្យបានឆាប់ ព្រោះថាបំណុលជាប្រភពបញ្ហានិងមិនអាចអូសបន្លាយពេលបាន។ ពេលជាប់បំណុល រឿងទីមួយក្រោយពីរកលុយបានគឺដកសងគេឱ្យហើយសិន ចាំបែកចែកលើការសន្សំ បន្ទាប់មកការចំណាយ។ ត្រូវចាំថាខ្ចីលុយគេបាន មានន័យថាអ្នកជាមនុស្សមានក្រេឌីតល្អ ហេតុនេះត្រូវតែសងលុយឱ្យគេឱ្យអស់តាមការកំណត់ដើម្បីរក្សាក្រេឌីត ងាយស្រួលខ្ចីលុយគេលើកក្រោយ តែដាច់ខាតកុំខ្ចីលុយមកបង្កើតបំណុលថ្មីទៀត ប៉ុន្តែត្រូវខ្ចីយកមកដើម្បីបង្កើនចំណូលតាមរយៈការពង្រីកអាជីវកម្មឬ វិនិយោគលើឱកាសល្អៗ។ ទី២. ទាញយកចំណេះដឹងហិរញ្ញវត្ថុដាក់ខ្លួន ចាប់ផ្ដើម ឬបន្តស្វែងយល់ពីការគ្រប់គ្រងលុយកាក់ឱ្យបានល្អ ដោយការសង្កេតពីអ្នកមានបទពិសោធន៍ ស្រាវជ្រាវខ្លួនឯង អាន (សៀវភៅ ឬអត្ថបទមេរៀនខ្លីៗ ដូចជាអត្ថបទរបស់ Business Cambodia ជាដើម)។ លៃយ៉ាងណាឱ្យខ្លួនឯងបានចេះច្បាស់ ពីការបែងចែកទាំងចំណូល និងការចំណាយ ប្រចាំថ្ងៃ រួមទាំងចំណាយប្រចាំខែ។ រៀនពីរបៀបបង្កើតចំណូល កាត់បន្ថយការចំណាយ ចេះ២ចំណុចនេះឱ្យច្បាស់ ជីវិតអ្នកនឹងមានលំនឹងមិនខានឡើយ។។ ទី៣. បែងចែកសន្សំ ការសន្សំជារឿងចាំបាច់បំផុត ព្រោះវាអាចជួយឱ្យយើងសល់លុយដោយមិនដឹងខ្លួន អ្នកត្រូវដឹងថា ១០០៛ ក៏លុយ ១០០០៛ ក៏លុយ ដូច្នេះមិនថារកបានប៉ុន្មានឡើយត្រូវតែបង្កើតទម្លាប់ដកសន្សំឱ្យបានយ៉ាងតិច១០%។ ឧទាហរណ៍ថា មួយខែអ្នករកបាន ៥០០ដុល្លា សូមដកវាទុកដោយឡែក៥០ដុល្លារទៅ ចាត់ទុកថាអ្នកមានចំណូលតែ ៤៥០ដុល្លារទៅបានហើយ។ លុយដែលអ្នកដកទុកនោះ ចូរបំភ្លេចវាចោលទៅ ភ្លេចតែមួយឆ្នាំអី វាក៏អាចកើនបានយ៉ាងហោចណាស់ក៏ក្បែរ ១ពាន់ដុល្លារដែរ។ ទី៤. វិនិយោគលើជំនាញ ពេលវេលាចេះតែដើរទៅមុខ ដូច្នេះអ្នកគួរតែព្យាយាមបណ្ដុះជំនាញរបស់អ្នកបន្ថែម ដោយការទាញយកគំនិតថ្មី ដើម្បីច្នៃចំណេះជំនាញដែលអ្នកមានស្រាប់ឱ្យកាន់តែល្អខ្លាំងឡើង។ កុំបណ្ដោយឱ្យខ្លួនឯងនៅតែប៉ុណ្ណឹង កុំគ្រប់គ្រាន់ជាមួយនឹងចំណេះ ផ្ទុយទៅវិញសូមរក្សាភាពស្រេកឃ្លាន ចង់ចេះចង់ដឹងបន្តជានិច្ច ទើបជីវិតរបស់អ្នកកាន់តែរីកចម្រើនឡើង។ ទី៥. វិនិយោគលើសុខភាព អាយុខ្ទង់២០ឡើង ជាវ័យពេញកម្លាំង វ័យដែលឈ្មុសឈ្មុលខ្លាំងជាមួយនឹងការងារ ហើយក៏ជាវ័យភ្លេចគិតសុខភាពដែរ។ ហេតុនេះ សូមលោកអ្នកកុំភ្លេចខ្លួនឱ្យសោះ ទោះជាក្នុងករណីណាក៏ដោយក៏ត្រូវតែរក្សាសុខភាពឱ្យបានល្អ។ គោលដៅពិតជាសំខាន់ទើបអ្នកត្រូវខំប្រឹងភ្លេចបាយភ្លេចទឹក តែសូមកុំភ្លេចថា បើគ្មានសុខភាពទេ បើអ្នកកំពុងឈឺដេកនឹងកន្ទេល អ្នកច្បាស់ជាលែងបានដើរទៅរកគោលដៅទៀតហើយ ហើយក៏គ្មានអ្នកណាមកដើរជំនួសអ្នកបានដែរ។ សូមជម្រាបផងដែរថា ទោះជាយ៉ាងណាក៏កុំភ្លេចថា ក្ដីសុខមិនមែនទាល់តែអ្នកសម្រេចគោលដៅធំទើបមាននោះទេ លោកអ្នកអាចរស់នៅជាមួយនឹងក្ដីសុខរាល់ថ្ងៃតាមរយៈការធ្វើអ្វីដែលលោកអ្នកស្រលាញ់ និងមានគោលដៅច្បាស់លាស់មួយទៅគ្រប់គ្រាន់ហើយ។ ដូច្នេះហើយកុំភ្លេចថែរក្សាផ្លូវចិត្តប្រចាំថ្ងៃរបស់អ្នកឱ្យល្អផងណា កុំភ្លេចសប្បាយជាមួយនឹងលទ្ធផលតូចៗរាល់ថ្ងៃនេះ ព្រោះពួកវាទាំងអស់ហ្នឹងហើយដែលកំដរអ្នកដើរទៅរកគោលដៅធំដែលអ្នកបានគ្រោងទុក៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T09:56:08.423Z", "category": "ហិរញ្ញវត្ថុ", "views": 445, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុន ខេម ជ្ជីអេសអេម ម.ក ប្រកាសពីរបាយការណ៍ហិរញ្ញវត្ថុដែលនៅតែរឹងមាំ ខណៈពេលមានការប្រែប្រួលក្នុងវិស័យទូរគមនាគមន៍	https://business-cambodia.com/articles/cam-gsm-announces-strong-financial-report-amid-volatility-in-telecommunications-sector	រាជធានីភ្នំពេញ ព្រះរាជាណាចក្រកម្ពុជា [ថ្ងៃទី ២១ ខែសីហា ឆ្នាំ២០២៤]- ក្រុមហ៊ុន ខេម ជ្ជីអេសអេម ម.ក ដែលជាប្រតិបត្តិករទូរស័ព្ទចល័ត និងអ៊ីនធឺណិតរបស់កម្ពុជា នៅថ្ងៃនេះបានប្រកាសលទ្ធផលហិរញ្ញវត្ថុរបស់ក្រុមហ៊ុនសម្រាប់ត្រីមាសទី២ ឆ្នាំ២០២៤។ ទោះបីជាមានការប្រឈមនៅក្នុងវិស័យទូរគមនាគមន៍ និងបទប្បញ្ញត្តិថ្មីៗពីក្រសួងក៏ដោយ ក្រុមហ៊ុនក៏នៅតែមានយុទ្ធសាស្ត្រក្នុងការសម្របខ្លួន តាមសភាពការណ៍ជាក់ស្តែងផងដែរ។ ក្រុមហ៊ុន ខេម ជ្ជីអេសអេម ម.ក សម្រេចបាននូវសមិទ្ធផលសំខាន់ៗជាច្រើន រួមទាំងការផ្តល់ជូនអ៊ីនធឺណិតតាមគេហដ្ឋានជាច្រើនជម្រើសម្រាប់អតិថិជនផងដែរ។ ដោយមានយុទ្ធសាស្រ្តក្នុងការវិនិយោគបន្ថែម លើការពង្រីកហេដ្ឋារចនាសម្ព័ន្ធបណ្តាញ ធ្វើឱ្យទ្រព្យសកម្មសរុបក្រុមហ៊ុន ខេម ជ្ជីអេសអេម ម.ក បានកើនឡើង ចំនួន ១១% ស្មើនឹង ២.៨៤៧ ប៊ីលានរៀល ។ ទោះបីជាបំណុលសរុបកើនឡើង ចំនួន ១៣% ស្មើនឹង ១.៦៥៤ ប៊ីលានរៀលក៏ដោយ ក៏ទ្រព្យភាគហ៊ុនិករបស់ក្រុមហ៊ុន បានកើនឡើងគួរឱ្យអបអរសាទរដែរ។ ការកើនឡើងនៃទ្រព្យភាគហ៊ុនិកនេះ មានចំនួនរហូតដល់ ៨% ស្មើនឹង ១.១៩៣ ប៊ីលានរៀល នេះជាការកើនឡើង ដែលសបង្ហាញអំពីភាពធន់ផ្នែកហិរញ្ញវត្ថុរបស់ក្រុមហ៊ុន។ ក្រុមហ៊ុន ខេម ជ្ជីអេសអេម ម.ក ទទួលបានប្រាក់ចំណេញកើនឡើងចំនួន ១៩,២៩% នៃឆមាសទី១ ឆ្នាំ២០២៤ បើធៀបនឹងរយៈពេលដូចគ្នាកាលពីឆ្នាំមុន។ ទោះបីជាមានបទប្បញ្ញត្តិទូរគមនាគមន៍ថ្មីៗ ដូចជាក្នុងមួយអត្តសញ្ញាណប័ណ្ណរបស់អតិថិជន អាចជាវទិញស៊ីមកាតបានចំនួនត្រឹមតែប្រាំស៊ីម  និងមានសម្ពាធក្នុងការប្រកួតប្រជែង រវាងប្រតិបត្តិករទូរស័ព្ទចល័តក៏ដោយ ក៏ក្រុមហ៊ុននៅតែបន្តវិនិយោគ លើការពង្រីកហេដ្ឋារចនាសម្ព័ន្ធបណ្តាញទំនាក់ទំនង សេវាឌីជីថល និងពង្រឹងសេវាឱ្យបានកាន់តែល្អថែមទៀត ដើម្បីបំពេរតម្រូវការជូនអតិថិជន និងសម្រាប់អាជីវកម្មក្នុងរយៈពេលវែងប្រកបដោយនិរន្តរភាព។ តាមមតិរបស់ លោក Simon Perkins អគ្គនាយកប្រតិបត្តិ នៃក្រុមហ៊ុនក្នុងវិស័យបច្ចេកវិទ្យាទំនាក់ទំនងព័ត៌មាន នៃក្រុមហ៊ុន រ៉ូយ៉ាល់គ្រុប បានមានប្រសាសន៍ថា " ខ្ញុំសូមអរគុណចំពោះក្រុមការងាររបស់យើង ក្នុងការសម្រេចបាននូវទិសដៅដ៏លំបាកនៃយុទ្ធសាស្ត្រទីផ្សារ ឆ្ពោះទៅរកការពង្រីកសេវាអ៊ីនធឺណិតតាមគេហដ្ឋាន រួមទាំងការបំពេញបន្ថែមលើទំនើបកម្ម ផ្នែកនវានុវត្តន៍សេវាផ្សេងៗមួយចំនួន ដែលអាចឱ្យក្រុមហ៊ុនឈរជើងបាន ក្នុងការទទួលបានកំណើននៃប្រាក់ចំណេញទាំងនេះ។ ក្រុមហ៊ុន ខេម ជ្ជីអេសអេម ម.ក នៅតែបន្តយកចិត្តទុកដាក់ចំពោះ ការផ្តល់សេវាជូនអតិថិជន បុគ្គលិក និងភាគហ៊ុនិករបស់ខ្លួនដដែល ទោះបីជាក្នុងខណៈពេលដែល ក្រុមហ៊ុនកំពុងរួមចំណែកក្នុងការធ្វើបរិវត្តកម្មឌីជីថលនៅកម្ពុជា។ អំពីក្រុមហ៊ុន ខេម ជ្ជីអេសអេម ម.ក (សែលកាត) ចាប់ដំណើរការក្នុងឆ្នាំ ១៩៩៧ ក្រុមហ៊ុន សែលកាត គឺជាប្រតិបត្តិករក្នុងស្រុកតែមួយគត់ ដែលបម្រើសេវាកម្មទូរស័ព្ទជូនអតិថិជនយូរជាងគេនៅប្រទេសកម្ពុជា មានប្រវត្តិដ៏យូរលង់ និងល្បីល្បាញ មានការច្នៃប្រឌិតខ្ពស់មុនគេក្នុងទីផ្សារកម្ពុជា និងមានបណ្តាញទូរស័ព្ទចល័តលឿនបំផុតគួរជាទីទុកចិត្ត។ ក្រុមហ៊ុននេះ ជាក្រុមហ៊ុនទូរស័ព្ទចល័តដ៏ធំមួយ ក្នុងប្រទេសកម្ពុជា ដែលមានអតិថិជនជាង ៤លាននាក់ ដែលមានសេវាគ្របដណ្តប់ទូទាំងប្រទេស និងមានបណ្តាញចែកចាយដ៏ធំទូលាយ។    ក្រុមហ៊ុននៅតែរក្សាជំហរនៅក្នុងទីផ្សារក្នុងការផ្តល់នូវសេវាទូរគមនាគមន៍ប្រកបដោយភាពច្នៃប្រឌិតខ្ពស់ និងនៅតែបន្តពង្រីកបណ្តាញសេវាគ្របដណ្តប់ដោយប្រសិទ្ធភាពបំផុត។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T09:46:33.449Z", "category": "PR", "views": 155, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ប្រាក់ខែ២០០-៣០០ដុ.ល្លារមិនច្រើនទេ តែបើចាយតាមក្បួន៥នេះ លុយអ្នកនឹងកាន់តែកើន លែងព្រួយបញ្ហាលុយកាក់	https://business-cambodia.com/articles/how-to-spend-money-with-low-income	បច្ចុប្បន្នប្រាក់ខែ២០០ទៅ៣០០ដុល្លារគឺមិនច្រើននោះទេ ខណៈការចំណាយក្នុងការរស់នៅកាន់តែច្រើនជាងមុនស្របពេលពិភពលោកជួបវិបត្តិអតិផរណាកើនឡើង។ ដូច្នេះបើប្រាក់ខែអ្នកមិនបានច្រើន ហើយមិនចេះចាត់ចែងទៀតនោះ អ្នកច្បាស់ជាជួបបញ្ហាលុយកាក់មិនខាន។ ជុំវិញការចាត់ចែងលុយនេះដែរ ថ្ងៃនេះ Business Cambodia សូមចែករំលែកនូវរបៀបចាយលុយសម្រាប់អ្នកដែលមានប្រាក់ខែ២០០ទៅ៣០០ដុល្លារ ដើម្បីចាយលុយមានប្រសិទ្ធភាព មានសេរីភាពហើយលុយអ្នកកាន់តែកើន។   ១. កញ្ចប់សន្សំឬវិនិយោគ ១០%នៃចំណូល បើអ្នកមានប្រាក់ចំណូល ២០០ទៅ៣០០ដុល្លារបច្ចុប្បន្ន មានន័យថាអ្នកមិនមានប្រាក់ចំណូលច្រើននោះប៉ុន្ដែអ្នកនៅតែអាចចាត់ចែងសន្សំនិងវិនិយោគតាមលទ្ធភាពបាន។ ដូច្នេះបើចង់សល់លុយអ្នកត្រូវដាច់ខាតត្រូវដក់១០%នៃចំណូលសរុបសម្រាប់សន្សំប្រចាំខែ។ អ្នកបើមានចំណូល២០០ អ្នកអាចសន្សំបាន ២០ដុល្លារ បើមានចំណូល៣០០ អាចសន្សំបាន ៣០ដុល្លារក្នុងមួយខែដែរ។   ២. កញ្ចប់ចំណាយលើតម្រូវការចាំបាច់ ៦០%នៃចំណូល   នេះជាផ្នែកសំខាន់ដែលអ្នកត្រូវដកលុយភាគច្រើននៃប្រាក់ចំណូលសរុបមកចំណាយលើវា ព្រោះនៅក្នុងជីវិតរស់នៅប្រចាំថ្ងៃ មនុស្សមានតម្រូវជាការច្រើនដូចជា អាហារហូបចុក សំលៀកបំពាក់ ការស្នាក់នៅ និងការធ្វើដំណើរទៅធ្វើការជាដើម។ ទោះវាជាតម្រូវការចាំបាច់ក៏ដោយក៏អ្នកត្រូវតែដាក់វិន័យចំពោះខ្លួនឯងថាត្រូវតែចាយទៅតាមចំនួនដែលបានកំណត់ប្រចាំខែ។ ឧទាហរណ៍ បើអ្នកមានប្រាក់ខែ ៣០០ដុល្លារ អ្នកត្រូវដក៦០% ស្មើ១៨០ដុល្លារសម្រាប់ចំណាយលើតម្រូវការចាំបាច់នេះ។   ៣. កញ្ចប់សម្រាប់កម្សាន្ត ១០% នៃចំណូល បើអ្នករស់នៅក្នុងជីវិតដោយគ្មានការកម្សាន្តនោះទេ ជីវិតអ្នកអាចពោពេញទៅដោយភាពស្មុគស្មាញ តានតឹងជាមិនខានឡើយ។ ដូច្នេះក្នុងមួយខែ អ្នកត្រូវមានកញ្ចប់លុយ១០%នៃសម្រាប់ចំណាយលើការកម្សាន្តនានា ដូចជួបជុំមិត្តភក្តិ ដើរលេងកម្សាន្តជាដើម។ ត្រង់នេះខ្ញុំចង់សង្កត់ធ្ងន់ថា មនុស្សមួយចំនួនរកលុយមិនងាយសល់គឺដោយសារពួកគេ ចំណាយលើការកម្សាន្តសប្បាយជាច្រើនពេក។ អញ្ចឹងបើអ្នកមិនកំណត់ការចាយលើការកម្សាន្តនេះទេ អ្នកនឹងចាយលុយអស់ច្រើនណាស់។   ៤. កញ្ចប់វិនិយោគលើចំណេះដឹង ២០%នៃចំណូល គេថាចំណេះដឹងគឺជាឃ្លាំងនៃទ្រព្យរបស់មនុស្សដែលមិនចេះរីងស្ងួតឡើយ ដូច្នេះបើអ្នកចង់ផ្លាស់ប្ដូរស្ថានភាពជីវិតឆ្ពោះទៅរកភាពមានបាន អ្នកចំបាច់ត្រូវដុសខាតចំណេះដឹងនិងជំនាញរបស់អ្នកជានិច្ច។ ដូច្នេះរាល់ចំណូលប្រចាំខែដែលអ្នករកបាន អ្នកគួរតែដកយ៉ាងតិច២០% សម្រាប់ចំណាយដើម្បីពង្រីកចំណេះដឹង ដូចជាចំណាយលើការទិញសៀវភៅអាន ចំណាយលើការសិក្សាឬអភិវឌ្ឍនជំនាញផ្សេងៗទៀតនិងចូលរួមក្នុងវគ្គបណ្ដុះបណ្ដាលដើម្បីស្រូបយកចំណេះដឹង ហើយចំណេះធ្វើឲ្យអ្នករកលុយបានកាន់តែច្រើនថែមទៀត។    ៥. បង្កើនចំណូលបន្ថែម  មានមនុស្សមិនតិចទេដែលតែងតែរអ៊ូថាប្រាក់ខែតិច មានតម្រូវការច្រើនដូច្នេះពួកគាត់ពិបាកក្នុងការចាត់ចែងលុយកាក់ជាពិសេសពិបាកដកសន្សំតែម្ដង។ ក្នុងករណនីដែលបងប្អូនចំណូលតិច ពិបាកក្នុងការចាត់ចែងលុយ រឿងសំខាន់ដែលបងប្អូនត្រូវធ្វើគឺបង្កើនចំណូលខ្លួនឯងឲ្យកាន់តែច្រើន។   ដើម្បីអាចបង្កើនចំណូលបាន យើងអាចចាប់ផ្ដើមពីប្រឹងប្រែងធ្វើការឲ្យខ្លាំង។ ជាការពិតណាស់ បើអ្នកមានគំនិតធ្វើការតែតាមប្រាក់ខែ ចំណូលអ្នកមិនងាយកើនឡើយ។ អ្នកត្រូវចាំថាមុននឹងថៅកែក្រុមហ៊ុនគេតំឡើងប្រាក់ខែឬផ្ដល់នូវប្រាក់លើទឹកចិត្តបន្ថែម គេមើលទៅលើលទ្ធភាពការងារ ដូច្នេះត្រូវធ្វើការឲ្យខ្លាំងអ្នកនឹងមានឱកាសកើនចំណូលតាមរយៈការឡើងប្រាក់ខែ ឡើងតំណែងនិងប្រាក់លើកទឹកចិត្តផ្សេងៗទៀត។   ក្រៅពីបង្កើនចំណូលនៅកន្លែងធ្វើការ អ្នកក៏អាចបង្កើនចំណូលក្រៅម៉ោងផងដែរ។ ត្រង់នេះទាមទារឲ្យអ្នកវិនិយោគលើខ្លួនឯងឲ្យបានច្រើនតាមរយៈរៀនជំនាញដែលអាចបង្កើតចំណូលបន្ថែមបាន។ បច្ចុប្បន្នគឺជាសម័យសេដ្ឋកិច្ចឌីជីថល ដូច្នេះអ្នកអាចរកចំណូលបានច្រើនប្រភពណាស់នៅលើអនឡាញ ដូចជាធ្វើវីដេអូដាក់ YouTube, បង្កើតផេកនិងលក់ផលិតផលលើអនឡាញជាដើម។   គួរបញ្ជាក់ផងដែរថាទាំងប៉ុន្មានចំណុចខាងលើគឺជារបៀបក្នុងការកំណត់ខ្ទង់ចំណាយប្រចាំខែដើម្បីឲ្យអ្នកទាំងអស់គ្នាមានវិន័យក៏ដូចជាទម្លាប់ក្នុងការចាយលុយឲ្យមានប្រសិទ្ធភាព។ កាលណាអ្នកមានវិន័យក្នុងការចាយលុយមានន័យថាអ្នកអាចគ្រប់គ្រងលុយបានល្អ ហើយធ្វើឲ្យអ្នកអាចសល់លុយដើម្បីបំពេញតម្រូវការនៃគោលដៅហិរញ្ញវត្ថុធំៗក្នុងជីវិត ដូចជាទុនសម្រាប់រកស៊ីនិងវិនិយគ ឬវិនិយោគទិញផ្ទះជាដើម៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T09:23:00.000Z", "category": "ហិរញ្ញវត្ថុ", "views": 2482, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ទស្សនាសេ.រី ! រោងភាពយន្ត១នៅកម្ពុជា ប្រកាសចែកសំបុត្រកុន មើលរឿងឥតគិ.តថ្លៃ១អាទិត្យពេញ	https://business-cambodia.com/articles/legand-cinema-free-movie-ticket-	រោងកុន Legend Cinema នឹងចែកសំបុត្រកុន ឥតគិតថ្លៃពេញមួយសប្តាហ៍ ដើម្បីចាក់បញ្ចាំងភាពយន្ដជាច្រើនរឿង ចាប់ពីថ្ងៃទី២០ ដល់ ថ្ងៃទី ២៧ ខែ សីហា ឆ្នាំ២០២៤ ក្រោមការសហការរបស់លេជេនជាមួយនឹង មហោស្រពភាព កម្ពុជា-អាស៊ីលើកទី២។     សម្រាប់ម៉ោង និងចំណងជើងភាពយន្តដែល រោងកុននឹងចែកសំបុត្រកុនឥតគិតថ្លៃមានដូចជា៖   ១. Whispering   ២. ពេលម៉ែចាស់ទៅ   ៣. បណ្តាសានាងរាត្រី   ៤. No New Wave   ៥. Sun Rises From The East Pole   ៦. Rain Town   ៧. Love Across The Strait   ៨. Lucky Strike   គួរបញ្ជាក់ថាសំបុត្រដែលឥតគិតថ្លៃមានប្រមាណជាង២៣០០សន្លឹកនិងមានតែនៅរោងភាពយន្ដលេជេន សាខាអូឡាំព្យាតែមួយគត់។ ដូច្នេះប្រសិនបើបងប្អូនមានចំណាប់អារម្មណ៍ឬទំនេរពីការងារ អាចចូលរួមទស្សនារឿងទាំង៨ចំណងជើង នៅរោងភាពយន្តលេជនបាន៕                 អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T09:05:49.291Z", "category": "ភាពជាអ្នកដឹកនាំ", "views": 2622, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
១រយៈនេះល្បីខ្លាំងឡានចិនសម្រុកចូលខ្មែរដូចទឹកបាកទំនប់! តស់មកស្គាល់កំពូលរថយន្តទាំង៤ម៉ូដែលរបស់ចិន កំពុងល្បីខ្លាំងប្រចាំឆ្នាំ ២០២៤	https://business-cambodia.com/articles/top-four-china-cartop-four-china-car	មួយរយៈពេលចុងក្រោយនេះ យើងសង្កេតឃើញថា យីហោរថយន្តចិនចាប់ផ្តើមមានសន្ទុះ និងមានការគាំទ្រខ្លាំងមែនទែន មិនថានៅក្នុងប្រទេសកម្ពុជាផ្ទាល់ ឬក្នុងពិភពលោកនោះទេ។ ទន្ទឹមនឹងនេះដែរ ថ្ងៃនេះ Business Cambodia នឹងមកបង្ហាញកំពូលរថយន្តទាំង៤ ដែលទទួលបានការគាំទ្រច្រើនរបស់ចិនប្រចាំឆ្នាំ២០២៤។ យោងតាមការចុះផ្សាយរបស់គេហទំព័ Experience Ferrari បានឱ្យដឹងថា ម៉ូដែលរថយន្តចិន ៤ម៉ូដែលនេះមានការគាំទ្រខ្លាំង នៅក្នុងប្រទេសចិន រួមមានដូចជា៖ ១.SAIC MOTOR ក្រុមហ៊ុន SAIC Motor ឈរឈ្មោះជាក្រុមហ៊ុនផលិតរថយន្តរដ្ឋដ៏ធំបំផុតរបស់ប្រទេសចិន ជាមួយនឹងតួលេខនៃការលក់ដ៏គួរអោយចាប់អារម្មណ៍ដែលគូសបញ្ជាក់ពីភាពលេចធ្លោរបស់ខ្លួននៅក្នុងទីផ្សារ។ យីហោនេះត្រូវបានបង្កើតឡើងក្នុងឆ្នាំ ១៩៥៥ នឹងត្រូវបានបណ្តាក់ទុនរួមគ្នាដ៏សំខាន់ជាមួយក្រុមហ៊ុនយក្សពិភពលោកដូចជា Volkswagen និង General Motors ដែលមានសារៈសំខាន់ចំពោះការរីកចម្រើន និងការរីកចម្រើនផ្នែកបច្ចេកវិទ្យា។ យីហោនេះជាម្ចាស់ក្រុមហ៊ុនបុត្រសម្ព័ន្ធល្បី ៗ ជាច្រើនរួមទាំង MG Motors ដែលត្រូវបានគេស្គាល់ថាជារថយន្តស្ព័រដែលមានតម្លៃសមរម្យ និង Wuling ដែលរួមចំណែកយ៉ាងសំខាន់ដល់បរិមាណលក់ក្នុងស្រុករបស់ខ្លួន។ ការប្តេជ្ញាចិត្តរបស់ SAIC ចំពោះការច្នៃប្រឌិតគឺបង្ហាញឱ្យឃើញនៅក្នុងជួរដ៏សម្បូរបែបរបស់ខ្លួន។ ២. GEELY Geely គឺជាឈ្មោះដ៏លេចធ្លោមួយនៅក្នុងវិស័យរថយន្តរបស់ចិន ដែលត្រូវបានគេស្គាល់ថាជាម្ចាស់ម៉ាកយីហោអន្តរជាតិដូចជា Volvo និង Lotus ។ បង្កើតឡើងក្នុងឆ្នាំ ១៩៨៦ ហើយ Geely បានពង្រីកឥទ្ធិពលរបស់ខ្លួនជាសកល ហើយឥឡូវនេះដំណើរការម៉ាកយីហោជាច្រើនរួមមាន Lynk & Co និងម៉ាករថយន្តអគ្គិសនីលំដាប់ខ្ពស់ Zeekr ។ វិធីសាស្រ្តរបស់ Geely រួមបញ្ចូលបច្ចេកវិទ្យាទំនើប និងការវិនិយោគដ៏សំខាន់នៅក្នុងរថយន្តអគ្គិសនី ដែលធ្វើឱ្យវាក្លាយជាតួអង្គសំខាន់មិនត្រឹមតែនៅក្នុងប្រទេសចិនប៉ុណ្ណោះទេ ប៉ុន្តែនៅលើឆាកពិភពលោកផងដែរ។ ៣. GREAT WALL MOTORS ក្រុមហ៊ុន Great Wall Motors មានភាពល្បីល្បាញសម្រាប់ការរួមបញ្ចូលគ្នានូវភាពជឿជាក់ដ៏រឹងមាំជាមួយនឹងការរចនាដ៏ទំនើប ដែលធ្វើឱ្យវាក្លាយជាជម្រើសដ៏ពេញនិយមក្នុងចំណោមអ្នកប្រើប្រាស់ដែលកំពុងស្វែងរកយានជំនិះជាក់ស្តែង ប៉ុន្តែទាន់សម័យ។ ការសង្កត់ធ្ងន់របស់ក្រុមហ៊ុនលើការរចនាបាននាំឱ្យមានពានរង្វាន់ជាច្រើន បង្កើនកេរ្តិ៍ឈ្មោះរបស់ខ្លួននៅលើឆាកអន្តរជាតិ។  ក្រុមហ៊ុន Great Wall Motors ផលិតរថយន្តជាច្រើនប្រភេទ រួមទាំង  រថយន្ត SUV និងរថយន្តដឹកទំនិញ ដែលត្រូវបានរចនាឡើងដើម្បីបំពេញតម្រូវការរបស់អ្នកបើកបរទាំងទីក្រុង និងជនបទ។ វិធីសាស្រ្តរបស់ពួកគេក្នុងការផលិតរថយន្តផ្តោតលើសុវត្ថិភាព រចនាប័ទ្ម និងមុខងារ ដោយធានានូវការផ្តល់ជូនប្រកបដោយតុល្យភាពដែលទាក់ទាញទូទាំងពិភពលោក។ ១. រថយន្ត CHANGAN Changan Automobile គឺជាក្រុមហ៊ុនថាមពលមួយនៅក្នុងឧស្សាហកម្មរថយន្តរបស់ចិន ដែលត្រូវបានគេស្គាល់ថាមានឫសគល់យ៉ាងជ្រៅនៅក្នុងសិល្បៈហត្ថកម្ម និងវិស្វកម្មទំនើបរបស់ចិន។ យីហោនេះគឺជាក្រុមហ៊ុនឈានមុខគេក្នុងការអភិវឌ្ឍន៍យានយន្តដែលមិនប៉ះពាល់ដល់បរិស្ថាន រួមទាំងម៉ូដែលអគ្គិសនី និងរថយន្តកូនកាត់ ដែលស្របតាមនិន្នាការនៃនិរន្តរភាពពិភពលោក។ យានជំនិះរបស់ Changan ត្រូវបានអបអរសាទរចំពោះគុណភាព និងការច្នៃប្រឌិតរបស់ពួកគេ ដែលជារឿយៗឈានមុខគេក្នុងការបញ្ចូលបច្ចេកវិទ្យាថ្មីៗទៅក្នុងការរចនារបស់ពួកគេ។ ជាមួយនឹងការប្តេជ្ញាចិត្តយ៉ាងមុតមាំចំពោះទំនួលខុសត្រូវបរិស្ថាន Changan បន្តបង្កើតថ្មី និងជំរុញព្រំដែននៃអ្វីដែលអាចធ្វើទៅបានក្នុងវិស្វកម្មរថយន្ត។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T08:00:49.852Z", "category": "កំពូលអ្នកលក់", "views": 64, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ឡើងថ្លៃវិញហើយ! នេះជាតម្លៃប្រេងសាំងថ្មី ដែលក្រសួងប្រកាសឱ្យលក់ពីថ្ងៃនេះដល់ដាច់ខែ	https://business-cambodia.com/articles/prices-rise-31-august	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី២១ ដល់ថ្ងៃទី៣១ ខែសីហា ឆ្នាំ២០២៤ នឹងត្រូវលក់នៅក្នុងតម្លៃ ៤.១៥០ រៀល/ក្នុង១លីត្រសម្រាប់សាំងធម្មតា Gasoline 92  និង ៣,៩៥០ រៀល/ក្នុង១លីត្រ សម្រាប់ប្រេងម៉ាស៊ូត Gasoil 50ppm។   បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងគឺឡើងថ្លៃ ៥០រៀល ចំណែកម៉ាស៊ូតវិញគឺចុះថ្លៃ ៥០រៀល។ ខណៈដែលតម្លៃប្រេងសាំងចាស់មានតម្លៃ ៤.១០០រៀល/ក្នុង១លីត្រសម្រាប់សាំងធម្មតា EA92  និង ៤,០០០ រៀល/ក្នុង១លីត្រ សម្រាប់ប្រេងម៉ាស៊ូត។ គួរបញ្ជាក់ផងដែរថា ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥សេនដុល្លារ/លីត្រផងដែរ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T06:27:54.189Z", "category": "ព័ត៌មានថ្មីៗ", "views": 2740, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដោយសារតែបាតុភូត១នេះ ប្រទេសថៃអាចនឹងមានភ្លៀងធ្លាក់ខ្លាំងមិនធ្លាប់មាន រហូតដល់ឆ្នាំក្រោយ	https://business-cambodia.com/articles/la-nina-	អ្នកជំនាញបរិស្ថាននៅប្រទេសថៃ បានព្រមានថាបាតុភូត La Nina អាចនឹងធ្វើឱ្យប្រទេសថៃប្រឈមនឹងទឹកភ្លៀងរហូតដល់ឆ្នាំក្រោយ ខណៈតំបន់ទំនាបដូចជាទីក្រុងបាងកក និងសាមុតប្រាកាននឹងប្រឈមនឹងហានិភ័យទឹកជំនន់ផងដែរ។ នេះបើយោងតាមការចុះផ្សាយដោយកាសែតបាងកកប៉ុស្តិ៍។   ជាមួយគ្នានោះដែរ លោក Sonthi Kotchawat អ្នកជំនាញផ្នែកសុខភាព និងបរិស្ថាន ក៏បានលើកឡើងដែលថា ដោយសារតែអាកាសធាតុប្រែប្រួលនិងមានភ្លៀងធ្លាក់ខ្លាំងហើយដើម្បីកាត់បន្ថយហានិភ័យទឹកជំនន់នៅក្រុងបាងកក និងសាមុតប្រាកាន រដ្ឋាភិបាលគួរតែដាក់ចេញនូវវិធានការគ្រប់គ្រងឱ្យទាន់ពេលវេលាផងដែរ។ លើសពីនេះ ទីតាំងទាំងពីរខាងលើគឺនៅជិតឆ្នេរសមុទ្រទើបឆាប់មានហានិភ័យជាងគេ ជាពិសេសតំបន់ទាំងនេះគឺស្ថិតនៅផ្នែកខាងក្រោម ដូច្នេះនៅចន្លោះខែសីហា រហូតដល់ខែតុលាទំនោរជាភ្លៀងធ្លាក់ខ្លាំងបំផុត។   លោក Sonthi បានបន្ថែមទៀតថា ខេត្តមួយចំនួន រួមទាំងខេត្ត Chon Buri, Rayong, Chiang Rai និង Mae Hong Son បានរាយការណ៍ថាមានភ្លៀងធ្លាក់ខ្ពស់ជាងមធ្យមរួចទៅហើយ ដូច្នេះរដ្ឋាភិបាលត្រូវតែមានសកម្មភាពបន្ថែមទៀតក្នុងកិច្ចខិតខំប្រឹងប្រែងរបស់ខ្លួនដើម្បីការពារទឹកជំនន់។ អ្នកព្យាករណ៍អាកាសធាតុនិយាយថា បាតុភូត La Nina មើលទៅនឹងចាប់ផ្តើមនៅឆមាសទីពីរនៃឆ្នាំនេះ ដោយនាំមកនូវភ្លៀងធ្លាក់ខ្ពស់ជាងមធ្យមនៅទូទាំងទ្វីបអាហ្វ្រិកខាងត្បូង អាស៊ីអាគ្នេយ៍ និងអូស្ត្រាលី ចាប់ពីខែធ្នូ ដល់ខែសីហា ឆ្នាំក្រោយផងដែរ។   លើសពីនេះទៅទៀត នាយកដ្ឋានឧតុនិយមថៃ (TMD) បានចេញមុខបញ្ជាក់ថាបាតុភូត La Nina នឹងប៉ះពាល់ដល់ជំនន់ទឹកភ្លៀងក្នុងប្រទេសថៃរហូតដល់ដើមឆ្នាំក្រោយ ដោយនាំមកនូវភ្លៀងធ្លាក់ខ្លាំងដល់ប្រទេសពេញមួយរដូវខ្យល់មូសុង រួមជាមួយនឹងព្យុះត្រូពិចខ្លាំងនៅក្នុងខែសីហា និងខែកញ្ញា៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T06:11:24.688Z", "category": "ព័ត៌មានថ្មីៗ", "views": 1917, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រទេសទាំង៥នេះ មានពន្ធប្រាក់ចំណូ.លខ្ពស់បំផុតលើលោក ខណៈខ្លះហក់ដល់ ៦០ភាគរ.យឯណោះ	https://business-cambodia.com/articles/top5-countries-has-high-income-tax	ការបង់ពន្ធអាចជាបន្ទុកហិរញ្ញវត្ថុ ប៉ុន្តែមូលនិធិគ្រប់បែបយ៉ាងនៃសេវាសាធារណៈដូចជា យោធា ប៉ូលីស ការអប់រំសាធារណៈ ហេដ្ឋារចនាសម្ព័ន្ធ សេវាសុខភាព សន្តិសុខសង្គមជាដើមគឺបានមកពីពន្ធ និយាយឲ្យសាមញ្ញវាជាជីបចរសំខាន់បំផុតសម្រាប់ប្រទេសជាតិមួយត្រូវការដើម្បីរស់។ ខាងក្រោមនេះ គឺជាប្រទេសកំពូលទាំង៥ ដែលមានអត្រាពន្ធលើប្រាក់ចំណូលផ្ទាល់ខ្លួនខ្ពស់បំផុតលើលោកក្នុងឆ្នាំ២០២៤ យោងតាមការសិក្សារបស់ World Populationre View៖   ១/. កូតឌីវ័រ (Ivory Coast)   ប្រទេសដែលមានពន្ធលើប្រាក់ចំណូលខ្ពស់បំផុត ដណ្តើមពានឈរលើលេខរៀងទីមួយគឺ កូតឌីវ័រ ដែលប្រជាជនត្រូវកាត់ ៦០% នៃប្រាក់ចំណូលឬប្រាក់ចំណេញសរុបសម្រាប់បង់ពន្ធជូនរដ្ឋ។ នាពេលបច្ចុប្បន្នប្រទេសនេះ មានចំនួនប្រជាជនសរុប ២៦,១៧១,៧៥០នាក់ និងព្យាករណ៍ថាកើនឡើងដល់ ៣៣,៣៣៧,៣០៦នាក់ ក្នុងឆ្នាំ២០៣០ និង ៤១,៧៩៦,០២៤ ក្នុងឆ្នាំ២០៤០។   ២/. ហ្វាំងឡង់ (Finland)   ប្រទេសឈរលើកំពូលលេខរៀងទីពីរគឺ ហ្វាំងឡង់ ដែលប្រជាជនមានកាតព្វកិច្ចបង់ពន្ធជូនរដ្ឋរហូតដល់ទៅ ៥៦.៩៥% នៃប្រាក់ចំណូលឬប្រាក់ចំណេញសរុប។ ក្នុងអំឡុងពេលនេះ ហ្វាំងឡង់ មានប្រជាជនសរុបប្រមាណ ៥,៥៦៤,៦២៧នាក់ និងព្យាករណ៍ថាកើនឡើងដល់ ៥,៧៣៩,០៩៥នាក់ ក្នុងឆ្នាំ២០៣០  ៥,៨១៣,៥២៩ ក្នុងឆ្នាំ២០៤០ និង ៥,៨៦៦,៣៥០ នៅឆ្នាំ២០៥០។   ៣/. ជប៉ុន (Japan)   ប្រទេសអាស៊ីដំបូងជាប់ក្នុងបញ្ជីប្រជាជនបង់ពន្ធលើប្រាក់ចំណូលឬប្រាក់ចំណេញខ្ពស់បំផុតគឺ ជប៉ុន ដោយមានកម្រិតដល់ទៅ ៥៥.៩៧% ឯណោះ។ យោងតាមការឲ្យដឹងពី វិទ្យាស្ថានជាតិស្រាវជ្រាវចំនួនប្រជាជន និងសន្តិសុខសង្គមបានប៉ាន់ប្រមាណថា ចំនួនប្រជាជនជប៉ុននឹងថយចុះពី១២៧លាននាក់ មកត្រឹម ១០០លាននាក់នៅឆ្នាំ២០៤៩ នឹងបន្តថយចុះមកនៅត្រឹមជាង ៥០លាននាក់ក្នុងឆ្នាំ២១០០។ ការថយចុះចំនួនប្រជាជនរបស់ប្រទេសជប៉ុនបណ្តាលមកពីបញ្ហាសង្គម និងសេដ្ឋកិច្ចមួយចំនួន ក្នុងនោះរួមបញ្ចូលទាំងផលប៉ះពាល់ដូចជាមួយភាគបីនៃចំនួនប្រជាជនដែលមានវ័យចំណាស់នៅឆ្នាំ២០៣៦ និងកង្វះធនធានមនុស្សក្នុងវ័យធ្វើការដើម្បីជួយរក្សាកំណើនសេដ្ឋកិច្ច។   ៤/. ដាណឺម៉ាក (Denmark)   ដាណឺម៉ាកគឺជាប្រទេសឈរលើលំដាប់លេងរៀងទី៤ ដែលប្រជាជនត្រូវបង់ពន្ធលើប្រាក់ចំណូលឬប្រាក់ចំណេញ ក្នុងកម្រិត ៥៥.៩០%។ បច្ចុប្បន្នប្រទេសនេះ មានចំនួនប្រជាជនសរុបប្រមាណ ៥,៨៤៨,៨៦៨នាក់ និងត្រូវបានគេរំពឹងថាកើនឡើងដល់ ៦,០២៤,៥១៦នាក់ ក្នុងឆ្នាំ២០៣០ កើន ៦,១៩២,២៨៣នាក់ ក្នុងឆ្នាំ២០៤០ កើន ៦,៣១៤,៤០២នាក់ ក្នុងឆ្នាំ២០៥០។   ៥/. អូទ្រីស (Austria)   ប្រទេសដែលឈរលើលេខរៀងទី៥លើលោក ប្រជាជនបង់ពន្ធលើប្រាក់ចំណូលឬប្រាក់ចំណេញចូលរដ្ឋខ្ពស់បំផុតគឺ អូទ្រីស ក្នុងកម្រិត ៥៥%។ សព្វថ្ងៃ ដែនដីអូទ្រីស មានពលរដ្ឋចំនួន ៩,១៤៩,១៩២នាក់ និងត្រូវបានគេរំពឹងថាចាប់ផ្តើមថយចុះបន្តិចម្តងៗ មកនៅត្រឹម ៨,៩៤៥,៨៨២នាក់ ក្នុងឆ្នាំ២០៣០ ៨,៩៦២,១១០នាក់ ក្នុងឆ្នាំ២០៤០ និង ៨,៨៧៧,៨៥០នាក់ ក្នុងឆ្នាំ២០៥០៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T05:44:30.536Z", "category": "ភាពជាអ្នកដឹកនាំ", "views": 1073, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ស្ងាត់ៗ T-SHOP បើកហាងថ្មីនៅផ្សារទំនើប U-MALL កំពុងមានការបញ្ចុះតម្លៃរហូតដល់ទៅ ៥០% និង មានការឈ្នះរ.ង្វាន់ជាច្រើនមុខទៀត	https://business-cambodia.com/articles/tshop-open-in-u-mall	T-SHOP គឺជាហាងលក់គ្រឿងអេឡិចត្រូនិចដ៏ល្បីឈ្មោះមួយនៅក្នុងប្រទេសកម្ពុជាយើង ដោយនាពេលបច្ចុប្បន្ននេះ T-SHOP មានលក់គ្រឿង Accessories ទូរស័ព្ទរាប់រយមុខ ដែលសុទ្ធតែជាទំនិញមានគុណភាពខ្ពស់ ម៉ាក Brand ល្បីៗ ដូចជា Baseus , ANKER , Tronsmart និង ម៉ាកថ្មី UGREEN , CUKTECH , EarFun ជាដើម…  ដែលបានដឹងលឺនិងទទួលស្គាល់ទាំងក្នុងស្រុកនិងអន្តរជាតិ ។ លោក ប៊ុង ហ៊រ ដែលជា CEO របស់ក្រុមហ៊ុន T-SHOP បាននិយាយថា ចំពោះហាង T-SHOP ថ្មី នៅក្នុងផ្សារទំនើប U-MALL គឺជាហាងដែលផ្តល់ឲ្យអតិថិជនទទួលបាននូវបទពិសោធន៍លើទំនិញថ្មីៗបច្ចេកវិទ្យាទំនើបៗនិងតេស្តផ្ទាល់ ស្តាប់ផ្ទាល់ ដើម្បីងាយស្រួលសម្រេចចិត្តឲ្យបានត្រឹមត្រូវមុនពេលទិញ ។ លោកក៏បានឱ្យដឹងបន្តទៀតថា ស្នូលដ៏ធំបំផុតរបស់ក្រុមហ៊ុន T-SHOP គឺនាំយកបច្ចេកវិទ្យាទាន់សម័យទំនើបដំបូងគេមកកាន់ប្រទេសកម្ពុជា ពោលឱ្យតែប្រេនដែលកំពុងតែល្បីនៅលើពិភពលោកគឺ T-SHOP នឹងនាំយកមកប្រទេសកម្ពុជាយើងឱ្យបានលឿនបំផុត ជាពិសេសគឺផលិតផលដែលទាក់ទងជាមួយនឹងគ្រឿង Accessories ទូរស័ព្ទផ្ទាល់តែម្តង ។ គួរបញ្ជាក់ផងដែរថា ហាង T-SHOP គឺបានចាប់ផ្តើមបើកដំណើរការតាំងពីឆ្នាំ២០១២ មកម្លេះ បើគិតមកដល់ពេលនេះបានអាយុកាល ១២ឆ្នាំជាងហើយ ដូចនេះប្រហែលជាមានអតិថិជនច្រើនណាស់ដែលបានស្គាល់ច្បាស់ពីគុណភាពរបស់ T-SHOP ហើយជាពិសេសនោះគ្រប់ផលិតផលទាំងអស់នៅក្នុង T-SHOP គឺមានការធានារហូតដល់១ឆ្នាំ អញ្ជឹងនៅពេលដែលអតិថិជនទិញហើយមានបញ្ហាគឺអាចយកទៅហាងវិញបានដោយមិនចាំបាច់រង់ចាំការជួសជុលទេគឺក្រុមហ៊ុនប្តូរទំនិញថ្មីជូនតែម្តង ។ យ៉ាងណាមិញ សម្រាប់អតិថិជនដែលចង់បានគ្រឿង Accessories គ្រប់ប្រភេទទាំងអស់ហើយចង់បានទំនិញណាដែលទិញទៅប្រើបានយូរ និងមុខទំនិញស៊េរីថ្មីៗ ព្រមទាំងមានគុណភាពខ្ពស់ ដែលសាកសមនឹងយុវវ័យសម័យថ្មី បងប្អូនទាំងអស់គ្នាអាចទៅតេស្តផលិតផល T-SHOP នៅក្នុងផ្សារទំនើប U-MALL បានចាប់ពីថ្ងៃជូនដំណឹងនេះទៅបាន ហើយបើបងប្អូនដែលចង់ទិញគឺកាន់តែពិសេសព្រោះទាន់ T-SHOP កំពុងតែមានការបញ្ចុះតម្លៃរហូតដល់ទៅ ៥០% និង ការឈ្នះរង្វាន់ជាច្រើនផងដែរ ។ សម្រាប់ព័ត៌មានលំអិតបងប្អូនទាំងអស់អាចធ្វើការទំនាក់ទំនងទៅកាន់លេខទំនាក់ទំនងទាំងនេះបាន៖ សម្រាប់ព័ត៌មានបន្ថែមអាចទំនាក់ទំនងមកកាន់លេខ : ១. T-SHOP ម៉ៅសេទុង : 069 913 888 ( Telegram ) ទីតាំង : https://maps.app.goo.gl/jg3Xu5ZWzHYKEqyF6?g_st=ic ២. T-SHOP ÆON 1 : 069 919 888 ( Telegram ) ទីតាំង : https://maps.app.goo.gl/SmZ3d36AH2xxVkvR7?g_st=ic ៣. T-SHOP ÆON 2 : 087 919 888 ( Telegram ) ទីតាំង : https://maps.app.goo.gl/5kJZTydAyuabeDHd7?g_st=ic ៤. T-SHOP U Mall : 087 913 123 (telegram) ទីតាំង : https://maps.app.goo.gl/YevJMWp2aqB7Xrmk9?g_st=it	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T05:04:43.080Z", "category": "PR", "views": 339, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ខ្ចីលុយគេសងយឺតគេពិន័យ! នេះជាទឹកប្រាក់ពិន័យកំណត់ដោយច្បាប់ចំពោះការប្រាក់យឺតយ៉ាវដែលពិន័យដោយម្ចាស់បំណុល	https://business-cambodia.com/articles/amount-of-money-fined-for-late-payment-interest-rate	នៅក្នុងការខ្ចីប្រាក់ដែលមានកិច្ចសន្យាជាមួយការប្រាក់ អ្នកខ្ចីលុយត្រូវបានម្ចាស់បំណុលពិន័យចំពោះការបង់សងយឺតយ៉ាវជាពិសេសគឺការប្រាក់យឺតយ៉ាវទៅតាមការកំណត់នៅក្នុងកិច្ចសន្យាខ្ចីប្រាក់រវាងអ្នកខ្ចីប្រាក់និងអ្នកឲ្យគេខ្ចី។   នៅក្នុងកិច្ចសន្យាខ្ចីប្រាក់ពេលខ្លះម្ចាស់បានគិតពីការប្រាក់យឺតយ៉ាវដែលការប្រាក់នេះកើតឡើងនៅពេលដែលអ្នកខ្ចីលុយមិនបានបង់ប្រាក់តាមពេលកំណត់ដូច្នេះគាត់ត្រូវទទួលខុសត្រូវចំពោះការប្រាក់ក្នុងអំឡុពេលនៃការយឺតយ៉ាវដែលភាសាផ្លូវការគេហៅថាការប្រាក់យឺតយ៉ាវ តែភាសាគេនិយាយទូទៅគឺប្រាក់ពិន័យ។    បើតាមការលើកឡើងរបស់កញ្ញា ឈុំ មុនីសុជាតាដែលជាសមាជិកនៃគណៈមេធាវីនៃព្រះរាជាណាចក្រកម្ពុជាបានឲ្យដឹងនៅក្នុងកម្មវិធី៣សំណួរថាចំពោះការកំណត់ការប្រាក់យឺតយ៉ាវនេះភាគីអ្នកខ្ចីលុយនិងម្ចាស់បំណុលមានសេរីភាពដោយអាចកំណត់ជាចំនួនភាគរយឬតួលេខជាក់លាក់ក៏បាន។ ឧទាហរណ៍ អាចកំណត់ថាការប្រាក់យឺតយ៉ាវ១០%ក្នុងមួយឆ្នាំឬ២០%ក្នុងមួយឆ្នាំឬ៥០០ដុល្លារក្នុងមួយឆ្នាំជាដើម។   យ៉ាងណាមិញទោះជាពួកគាត់មានសេរីនៃការកំណត់ការប្រាក់យឺតយ៉ាវក៏ពិតមែនប៉ុន្ដែមិនអាចលើសពីអត្រការប្រាក់យឺតយ៉ាវដែលច្បាប់បានកំណត់នោះដោយការប្រាក់យឺតយ៉ាវកំណត់ដោយច្បាប់គឺ២៧%ក្នុងមួយឆ្នាំដូច្នេះការប្រាក់យឺតយ៉ាវមិនត្រូវលើស២៧%ឡើយ។ ឧទាហរណ៍ ការប្រាក់យឺតយ៉ាវម្ចាស់បំណុលសុំឲ្យបង់៣០%ក្នុងមួយឆ្នាំគឺលើសច្បាប់កំណត់៣%ក្នុងមួយឆ្នាំបាត់ទៅហើយ។   កញ្ញា ឈុំ មុនីសុជាតាបានឲ្យដឹងទៀតថានៅក្នុងការអនុវត្តនៃកិច្ចសន្យាខ្ចីប្រាក់ខ្លះ ឧទាហរណ៍ខ្ចី១ម៉ឺនដុល្លារ ម្ចាស់បំណុលសុំឲ្យបង់១ពាន់ដុល្លារក្នុងមួយខែដែលស្មើ១០%ក្នុងមួយឬ១២០%ក្នុងមួយឆ្នាំ។ ត្រង់នេះការប្រាក់យឺតយ៉ាវគឺលើសច្រើនពោលគឺលើសច្បាប់កំណត់រហូតទៅ៩៣%ក្នុងមួយឆ្នាំ។ នៅក្នុងករណីនេះការប្រាក់យឺតយ៉ាវដែលកូនបំណុលត្រូវបង់គឺត្រឹមតែ២៧%ក្នុងមួយឆ្នាំតាមច្បាប់កំណត់ចំណែកផ្នែកដែលលើសពីនេះគឺចាត់ទុកជាមោឃៈ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T05:00:00.000Z", "category": "ហិរញ្ញវត្ថុ", "views": 2444, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បរទេសមកលេងស្រុកខ្មែរ មិនបាច់ប្តូរក្រដាសប្រាក់រៀលទេ គ្រាន់តែប្រើកម្មវិធីរបស់ធនាគារជាតិ១នេះ	https://business-cambodia.com/articles/bakong-tourists-app-soft-opening	កាលពីថ្ងៃទី១៩ ខែសីហា ឆ្នាំ២០២៤កន្លងទៅ ធនាគារជាតិនៃកម្ពុជាបានដាក់ឱ្យប្រើប្រាស់សាកល្បងនូវកម្មវិធីទូទាត់ប្រាក់គឺ Bakong Tourists App សម្រាប់ភ្ញៀវអន្តរជាតិអាចប្រើកម្មវិធីនេះបាន នៅលើទូរស័ព្ទដៃ ដោយមិនចាំបាច់ប្តូរក្រដាសប្រាក់នោះទេ។     សម្រាប់ការប្រើប្រាស់កម្មវិធីនេះភ្ញៀវអន្តរជាតិ នឹងអាចធ្វើការទូទាត់ប្រតិបត្តិការលើ KHQR Code នៅតាមហាងទំនិញនានា ស្ទើរតែទូទាំងប្រទេសកម្ពុជា ដែលជាដៃគូរបស់បាគង ប្រៀបដូចជាភ្ញៀវនៅក្នុងស្រុកដែរ។   ចំពោះការប្រើប្រាស់កម្មវិធីនេះ ជំហានដំបូងពេលភ្ញៀវបរទេសមកដល់ប្រទេសកម្ពុជា ពួកគាត់គ្រាន់តែទាញយកកម្មវិធី Bakong Tourists App លើទូរស័ព្ទដៃរបស់ខ្លួនតាមរយៈPlay Store ឬ App Store រួចធ្វើការចុះឈ្មោះតាមការណែនាំនៅលើ App ដើម្បីបញ្ចូលទឹកប្រាក់ដែលត្រូវចាយ និងចង់ប្តូរទៅជាលុយរៀលនោះជាការស្រាច់។   ជាការពិតណាស់ដំណើរការ កម្មវិធីទូទាត់បាគងទេសចរនេះនឹងរួមចំណែកលើកកម្ពស់និងជំរុញកំណើនវិស័យទេសចរណ៍នៅកម្ពុជា តាមរយៈការផ្តល់ជាមធ្យោបាយទូទាត់តាមអេឡិចត្រូនិក ដែលអាចឱ្យទេសចរអន្តរជាតិធ្វើប្រតិបត្តិការទូទាត់ទំនិញ និងសេវាប្រកបដោយប្រសិទ្ធភាព មានភាពងាយស្រួល និងទទួលបាននូវបទពិសោធន៍ថ្មីនៃការទូទាត់បែបឌីជីថលនៅកម្ពុជា៕   ទស្សនាវីដេអូណែនាំកម្មវិធី Bakong Tourist App ដោយធនាគារជាតិនៃកម្ពុជា (NBC)   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T04:55:44.418Z", "category": "ភាពជាអ្នកដឹកនាំ", "views": 525, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អ្នកជំនាញ៖ ដើរចេញឲ្យឆ្ងាយពីទំនាក់ទំនងទាំង៤នេះ បើមិនចង់ឲ្យជីវិតដុនដាប រស់នៅគ្មានក្តីសុខ	https://business-cambodia.com/articles/4-types-of-bad-friends	“ដើរតាមរុយជួបលាមក ដើរតាមឃ្មុំជួបផ្កា ដើរតាមបុគ្គលអស្ចារ្យ ដូចរើសបានមាសប៉ុនដូងទុំ”។ ជីវិតយើងចង្រៃ ឬចម្រើនមើលទៅលើការសេពគប់នេះឯង គប់ត្រូវដើរផ្លូវត្រូវ គប់ខុសនាំអន្តរាយឧបទ្រប់ដាក់ខ្លួន។ ខាងក្រោមនេះ គឺជាទំនាក់ទំនងទាំង៤ ដែលអ្នកគួរចៀសវាង បើមិនចង់ឲ្យជីវិតដុនដាប យោងតាមអ្នកជំនាញផ្នែកមិត្តភាព Anaya៖   ១/. ការខំប្រឹងតែម្ខាង៖ មិត្តម្នាក់នោះមិនផ្តល់តម្លៃឲ្យអ្នក ដូចជាអ្នកផ្តល់តម្លៃឲ្យពួកគេឡើយ។ អ្នកនាង Anaya បានលើកថ្ងៃខួបកំណើតជាឧទាហរណ៍ ប្រសិនបើអ្នកផ្ញើសារជូនពរដ៏វែងអន្លាយនៅកណ្តាលអធ្រាត្រក្នុងថ្ងៃខួបកំណើតរបស់គាត់ និងទិញអំណោយដ៏មានអត្ថន័យសម្រាប់គាត់ នោះអ្នកគឺជាមិត្តដ៏មានតម្លៃ និងមានការគិតគូរខ្ពស់។ ប៉ុន្តែបើមិត្តម្នាក់នោះមិនអាចធ្វើរឿងទាំងនេះដាក់អ្នកវិញទេ គាត់គ្មានតម្លៃដូចអ្នកឡើយ។ ការខំប្រឹងតែម្ខាង មិនចំពោះតែថ្ងៃខួបកំណើតទេ តែសម្រាប់រឿងគ្រប់យ៉ាង ហើយការធ្វើសកម្មភាពបែបនេះយូរៗទៅ វានឹងធ្វើឲ្យប៉ះពាល់ដល់សុខុមាលភាពផ្លូវចិត្តរបស់អ្នក។   ២/. អវិជ្ជមានគ្រប់រឿង៖ អ្នកនាង Anaya បាននិយាយថា៖ «ប្រសិនបើអ្នកចំណាយពេលជាមួយមនុស្សអវិជ្ជមាន ៤នាក់ អ្នកនឹងក្លាយជា មនុស្សអវិជ្ជមានទី៥»។ អ្នកប្រហែលមានមិត្តម្នាក់ តែងមើលរឿងគ្រប់យ៉ាងក្នុងជ្រុងអវិជ្ជមាន ចូលចិត្តចំណាយពេលរអ៊ូរទាំអំពីភាពអយុត្តិធម៌នៃពិភពលោកមួយនេះ ខណៈពួកគេមិនទាន់បានធ្វើអ្វីទាល់តែអស់។ បើអ្នកបន្តចំណាយពេលជាមួយមនុស្សបែបនេះទៀត អ្នកនឹងទទួលយកបុគ្គលិកលក្ខណៈអវិជ្ជមានរបស់ពួកគេដោយមិនដឹងខ្លួន ហើយចាប់ផ្តើមមានទស្សនៈមិនល្អចំពោះជីវិតខ្លួនឯងទាំងមូល។   ៣/. លួចប្រកួតប្រជែងស្ងាត់ៗ៖ អ្នកនាង Anaya បានកត់សម្គាល់ថា៖ «មិត្តភាពគួរតែលើកទឹកចិត្ត និងគាំទ្រគ្នាទៅវិញទៅមក។ តែបើការលួចប្រកួតប្រជែងស្ងាត់ៗ មិនស៊ីសង្វាក់គ្នា វាប្រហែលជាការច្រណែន»។ ជាឧទាហរណ៍ ពេលអ្នកប្រាប់ពួកគេអំពីការឡើងតំណែងថ្មី ឬទទួលបានការងារថ្មី ពួកគេបង្ហាញអាកប្បកិរិយាមិនពេញចិត្ត ឬមិនអបអរសាទរ ហើយបែរជានិយាយអួតអំពីចំនួនការងារដែលពួកគេបានបញ្ចប់ទៅវិញ។   ៤/. និយាយដើមគេ៖ អ្នកនាង Anaya បានលើកឡើងថា៖ «ការនិយាយដើមគេឥតឈប់ឈរ គឺជាការរំលោភលើទំនុកចិត្ត ហើយមិត្តរបស់អ្នកដែលចូលចិត្តនិយាយដើម ទំនងបានធ្វើឲ្យបែកធ្លាយព័ត៌មានផ្ទាល់ខ្លួនភាគច្រើនអំពីអ្នក ដែលអ្នកបានប្រាប់ពួកគេ»។ ពួកគេអាចជាប្រភេទមនុស្សមិនគួរឲ្យទុកចិត្ត អសុវត្ថិភាពពេលនៅក្បែរ និងចាំតែចាប់កំហុសប៉ុណ្ណោះ។   យ៉ាងណាមិញ ប្រភេទនៃមិត្តទាំង ៤ ខាងលើនេះ អាចនឹងរុញអ្នកឲ្យធ្លាក់ចុះទៅក្នុងជ្រោះដ៏ជ្រៅនៃភាពដុនដាប និងរស់នៅគ្មានសេចក្តីសុខ។ បើអ្នកកំពុងរាប់អាន សូមមេត្តាពិចារណាឡើងវិញ និងចូរប្រុងប្រយ័ត្នឲ្យមែនទែន ដូចសម្តេចព្រះសង្ឃរាជ ជោតញ្ញាណោ ជួន ណាត មានសង្ឃដីកាយ៉ាងដូច្នេះថា៖ «គប់ពាលរែងរាលទៅរកខុស គប់ប្រាជ្ញស្រីប្រុសរែងបានត្រូវ គប់មិត្តអបលក្ខណ៍រែងអាស្រូវ ខុសត្រូវកើតពីការសេពគប់»៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T04:26:19.856Z", "category": "ភាពជាអ្នកដឹកនាំ", "views": 2733, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ដីជាង៣០ហិកតា ក្នុងស្រុកមួយខេត្តតាកែវ គ្រោងបង្កើតជាតំបន់សេដ្ឋកិច្ចពិសេស	https://business-cambodia.com/articles/takeo-new-project	គម្រោងបង្កើតតំបន់សេដ្ឋកិច្ចពិសេសលើផ្ទៃដី ៣២ហិចតា ក្នុងស្រុកបាទី ខេត្តតាកែវ ដែលសមាគមពាណិជ្ជកម្មចិនឆោសាន បានលើកឡើង នឹងស្នើសុំការគាំទ្រ និងជួយសម្របសម្រួលពីរដ្ឋបាលខេត្តតាកែវ ត្រូវបាន ឯកឧត្តម វ៉ី សំណាង អភិបាលខេត្តតាកែវ បានប្រកាសគាំទ្រយ៉ាងពេញទំហឹង។ ក្នុងជំនួបជាមួយលោកឧកញ៉ា តាំង លាក់ហាវ ប្រធានសមាគមពាណិជ្ជកម្មចិនឆោសាន នៅសាលាខេត្តតាកែវ នៅរសៀលថ្ងៃអង្គារ៍ ទី២០ ខែសីហា ឆ្នាំ២០២៤ ឯកឧត្តម វ៉ី សំណាង អភិបាលខេត្តតាកែវ បានថ្លែងថា គម្រោងបង្កើតតំបន់សេដ្ឋកិច្ចពិសេស នៅលើទឹកដីខេត្តតាកែវ និងជួយបង្កើតការងារកាន់តែច្រើនថែមទៀត ដល់បងប្អូនប្រជាពលរដ្ឋនៅក្នុងខេត្ត កាត់បន្ថយការធ្វើចំណាកស្រុក ជាពិសេសនឹងលើកស្ទួយសេដ្ឋកិច្ចគ្រួសាររបស់បងប្អូនប្រជាពលរដ្ឋយើងកាន់តែល្អប្រសើរឡើង ដូច្នេះអាជ្ញាធខេត្តនឹងជួយសម្របសម្រួលនិតិវិធីគ្រប់បែបយ៉ាងដល់អ្នកវិនិយោគទុន ដែលចូលមកវិនិយោគដោយស្របច្បាប់នៅក្នុងខេត្តតាកែវ។ នៅក្នុងឱកាសនោះ ឯកឧត្តម វ៉ី សំណាង ក៏បានស្នើសុំឱ្យលោកឧកញ៉ា តាំង លាក់ហាវ ប្រធានសមាគមពាណិជ្ជកម្មចិនឆោសាន បន្តជួយគៀងគរអ្នកវិនិយោគទុនឱ្យចូលមកបណ្ដាក់ទុនកាន់តែច្រើនឡើង នៅលើទឹកដីខេត្តតាកែវ ខណៈដែរអាជ្ញាធខេត្តត្រៀមខ្លួនជានិច្ច ក្នុងការជួយសម្របសម្រួល និងសហការជាមួយអ្នកវិនិយោគ។ គួរបញ្ជាក់ថា នៅក្នុងជំនួបសម្ដែងការគួរសមជាមួយ ឯកឧត្តមអភិបាលខេត្តតាកែវ លោកឧកញ៉ា តាំង លាក់ហាវ ប្រធានសមាគមពាណិជ្ជកម្មចិនឆោសាន បានស្នើសុំឱ្យ ឯកឧត្តមអភិបាលខេត្តតាកែវ ជួយសម្របសម្របសម្រួលដល់សមាគម ក្នុងគម្រោងបង្កើតតំបន់សេដ្ឋកិច្ចពិសេស នៅក្នុងស្រុកបាទីលើផ្ទៃដី ៣២ហិតា ហើយលោក បានសន្យាថា នឹងប្រឹងប្រែងធ្វើការគៀងគរអ្នកវិនិយោគឱ្យមកបើករោងចក្រកាន់តែច្រើនថែមទៀត នៅលើទឹកដីខេត្តតាកែវ ដើម្បីបង្កើតការងារជូនបងប្អូនប្រជាពលរដ្ឋកាន់តែច្រើនឡើង៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T03:44:20.370Z", "category": "អចលនទ្រព្យ", "views": 4538, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
លែងស្ទះហើយ! រដ្ឋបាលខេត្តកំពតគ្រោងសាងសង់ស្ពានថ្មីមួយ ដើម្បីសម្រួលការកកស្ទះចរាចរណ៍	https://business-cambodia.com/articles/new-bridge-in-kampot	រដ្ឋបាលខេត្ដកំពត គ្រោងធ្វើការសាងសង់ស្ពានថ្មីមួយទៀត ឆ្លងកាត់ព្រែកកំពង់បាយ ដើម្បីសម្រួលការកកស្ទះចរាចរណ៍សម្រាប់ភ្ញៀវទេសចរដែលចូលមកលេងកម្សាន្ដក្នុងខេត្ដរបស់ខ្លួន។ នេះបើយោងតាមការដកស្រង់ពីមន្ទីរសារព័ត៌មានខេត្ដកំពតកាលពីថ្ងៃទី២០ ខែសីហា ឆ្នាំ២០២៤។ ក្នុងនោះដែរឯកឧត្ដម ម៉ៅ ធនិន អភិបាលនៃគណៈអភិបាលខេត្ដកំពតបានមានប្រសាសន៍ឲ្យដឹងថា ក្រោយពីមានការអភិវឌ្ឍលើវិស័យទេសចរណ៍ ហើយរដ្ឋបាលខេត្តបានបង្កើតឡើងនូវសមិទ្ធផលទេសចណ៍ជាច្រើនមានដូចជា ឆ្នេរខ្សាច់កម្សាន្ត សួនកម្សាន្ត និងរូបត្រីសេះសមុទ្របាញ់ទឹក បានធ្វើឱ្យកំណើនភ្ញៀវទេសចរបានមកលេងកម្សាន្តច្រើននៅក្នុងខេត្ត។ ឯកឧត្ដមបន្ដថា ដោយសារកំណើនភ្ញៀវទេសចរមកលេងច្រើន បានធ្វើឱ្យមានការកកស្ទះចរាចរណ៍នៅរៀងរាល់ថ្ងៃចុងសប្តាហ៍ ក៏ដូចជាថ្ងៃឈប់សម្រាកបុណ្យជាតិនានា ដោយសារខេត្តមានស្ពានឆ្លងព្រែកកំពង់បាយតែមួយ ហើយស្ពានចាស់ (ស្ពានឥន្ទធនូ) មានសភាពទ្រុឌទ្រោមមិនអាចឱ្យរថយន្តឆ្លងកាត់បាន ដូច្នេះយើងត្រូវការសាងសង់ស្ពានថ្មីមួយបន្ថែមទៀតដើម្បីសម្រួលដល់ការកកស្ទះចរាចរណ៍ និងសម្រួលដល់ការធ្វើដំណើររបស់ប្រជាពលរដ្ឋ ពិសេសភ្ញៀវទេសចរ។ ឯកឧត្ដមអភិបាលខេត្ដរូបនេះបន្ថែមទៀតថា ចំពោះស្ពានដែលសាងសង់ថ្មីនេះ គឺមិនត្រឹមតែបំរើឱ្យការធ្វើចរាចរណ៍មួយមុខប៉ុណ្ណោះទេ គឺយើងនឹងរៀបចំឱ្យមានផលប្រយោជន៍ពហុវិស័យ ហើយស្ពាននេះនឹងប្រើប្រាស់នូវរចនាបទរបស់ខ្មែរ ដើម្បីឱ្យមានភាពទាក់ទាញ ក្នុងន័យស្រូបទាញភ្ញៀវទេសចរបន្ថែមទៀតផងដែរ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T03:24:09.319Z", "category": "អចលនទ្រព្យ", "views": 265, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សាលារៀនវ៉េស្ទឡាញន៍ និងសាលារៀនណត្សឡាញន៍ បើកបវេសនកាលឆ្នាំសិក្សាថ្មីពីថ្នាក់ទី១ ដល់ទី១២ ចូលថ្ងៃទី២៦ ខែសីហា	https://business-cambodia.com/articles/westline-open-registration-	សាលារៀនវ៉េស្ទឡាញន៍ និងសាលារៀនណត្សឡាញន៍ប្រកាសបើកបវេសនកាលឆ្នាំសិក្សាថ្មី ២០២៤-២០២៥ សម្រាប់កម្មវិធីចំណេះទូទៅខ្មែរពីថ្នាក់ទី១ ដល់ទី១២ ដែលនឹងចូលរៀននៅថ្ងៃទី២៦ ខែសីហា ឆ្នាំ២០២៤ខាងមុខនេះ។   ដើម្បីអបអរបវេសនកាលឆ្នាំសិក្សាថ្មីនេះ សាលារៀននឹងផ្តល់ជូនអាហារូបករណ៍រហូតដល់៣០% លើតម្លៃសិក្សា កញ្ចប់សិក្សាគ្រួសារ ការធានារ៉ាប់រងគ្រោះថ្នាក់បុត្រធីតា និងការការពារការសិក្សារហូតដល់៥ឆ្នាំ សម្រាប់ការចុះឈ្មោះចូលរៀនមួយថ្ងៃមុនកាលបច្ឆេទចូលរៀនខាងលើ។ សម្រាប់ព័ត៌មានបន្ថែម សូមទំនាក់ទំនង 092 888 499 \| 087 458 282 ឬតេឡេក្រាម @wegcustomerservice ។ សាលារៀនចាប់ដំណើរការនៅឆ្នាំ២០០៨ និងទទួលស្គាល់ដោយក្រសួងអប់រំ យុវជន និងកីឡា ព្រមទាំងអនុវត្តតាមកម្មវិធីសិក្សាគោលរបស់ក្រសួង។ លើសពីនេះ សាលាបានបញ្ចូលក្នុងកម្មវិធីសិក្សាអមដែលនាំមកពីក្រៅប្រទេស ដោយផ្តោតទៅលើជំនាញបំណិនសតវត្សរ៍ទី២១ ពោលគឺដើម្បីជួយឱ្យសិស្សអាចសម្របខ្លួនទៅនឹងបម្រែបម្រួលបរិបទសង្គម សេដ្ឋកិច្ច ក៏ដូចជាសម្រាប់ទីផ្សារការងារនៅពេលអនាគតដូចជា កម្មវិធីបណ្តុះបណ្តាលទម្លាប់ល្អទាំង៧សម្រាប់បុគ្គលឆ្នើម ដែលផ្តោតសំខាន់លើការអភិវឌ្ឍភាពជាអ្នកដឹកនាំ និងចរិយាម្បទា, កម្មវិធីចំណេះដឹងហិរញ្ញវត្ថុ សេដ្ឋកិច្ច និងសហគ្រិភាព ដែលជួយជំរុញ និងបណ្តុះបណ្តាលចំណេះដឹងក្នុងការប្រើប្រាស់លុយប្រកបដោយប្រសិទ្ធភាព និងការធ្វើអាជីវកម្ម ។នៅឆ្នាំសិក្សាថ្មីនេះ បណ្តាញសាលារៀននឹងដាក់បញ្ចូលទៅក្នុងកម្មវិធីសិក្សា ដើម្បីជួយកសាងសិស្សានុសិស្សឱ្យក្លាយជាមូលធនមនុស្សរបស់កម្ពុជា ដែលមានដូចជា មុខវិជ្ជាបច្ចេកវិទ្យា និងព័ត៌មាន (ICT) មុខវិជ្ជាសីលធម៌ពលរដ្ឋនិងចរិយាវិទ្យា មុខវិជ្ជាបំណិនជីវិត ក៏ដូចជាមុខវិជ្ជាសេដ្ឋកិច្ចជាដើម។ លើសពីនេះ ដើម្បីជួយបង្កើនគុណភាពសិក្សារបស់សិស្សានុសិស្សឳ្យកាន់តែប្រសើរឡើង សាលារៀនបានបន្ថែមបច្ចេកវិទ្យាអប់រំ រៀននិងបង្រៀនតាមប្រព័ន្ធអនឡាញ ដូចជា៖ សង្កប្បៈ ( Sangapac) សម្រាប់សិស្សថ្នាក់ទី១ ដល់ទី៤, E-school សម្រាប់សិស្សថ្នាក់ទី៩ ដល់ទី១២ និងDesdopi សម្រាប់សិស្សថ្នាក់ទី៧ ដល់ទី១២។ សាលារៀនក៏បានបន្ថែមកីឡាបាល់ទាត់ ហែលទឹក តៃក្វាន់ដូ វាយកូនឃ្លីលើតុ តន្ត្រី គំនូរ ដំណើរទស្សនកិច្ចសិក្សាក្នុង និងក្រៅប្រទេស ការសិក្សាពីការអភិវឌ្ឍសហគមន៍ និងការងារស្មគ្រចិត្ត កម្មវិធីបំណិនជីវិត(មូលដ្ឋានកសិកម្ម និងគេហកិច្ច) ក្លឹបប្រកួតប្រជែងសមត្ថភាពជាតិ បន្ទប់សុខភាព និងប្រឹក្សាយោបល់សុខភាពផ្លូវចិត្ត បណ្ណាល័យ បន្ទប់ពិសោធន៍ បន្ទប់សិក្សាកុំព្យូទ័រ និងបច្ចេកវិទ្យាឌីជីថល។ សូមជម្រាបថា សាលារៀនវ៉េស្ទឡាញន៍ និងសាលារៀនណត្សឡាញន៍ គឺជាបណ្តាញគ្រឹះស្ថានអប់រំ របស់វេសឡាញ អេឌ្យូខេសិន គ្រុប ដែលបានបង្កើតឡើងក្នុងឆ្នាំ២០០៨ រហូតមកដល់ពេលបច្ចុប្បន្ននេះ មានសាខាចំនួន១៥ ក្នុងរាជធានីភ្នំពេញ និងខេត្តបាត់ដំបង និងមានសិស្សសរុប ១៥០០០ នាក់ ។ ចំពោះទីតាំងសាលារៀនវ៉េស្ទឡាញន៍មាន៖ សាខាសន្ធរម៉ុក សាខាទួលទំពូង សាខាច្បារអំពៅ សាខាទួលស្វាយព្រៃ សាខាទួលសង្កែ សាខាភ្នំពេញថ្មី សាខាដូនពេញ សាខាចំការដូង សាខាព្រែកលៀប សាខាបាត់ដំបង សាខាតាខ្មៅ សាខាក្រុងច្បារមន សាខាឈូកមាស និងសាលារៀនណត្សឡាញន៍ សាខាស្ទឹងមានជ័យ និងសាខាចំការដូង ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-21T02:14:33.017Z", "category": "PR", "views": 83, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
មហាសេ.ដ្ឋីបច្ចេកវិទ្យានិងបុគ្គលសំខាន់ៗ ច្រើនរូបកំពុងបា.ត់ខ្លួនក្នុងសមុទ្រ ក្រោយជិះទូកទំនើបកម្សាន្ត	https://business-cambodia.com/articles/mike-lynch-missing-news	យោងតាមប្រភព Daily Mail បានឱ្យដឹងថា មនុស្សប្រមាណ៦នាក់កំពុងបាត់ខ្លួនក្នុងសមុទ្រ បន្ទាប់ពីទូកទំនើប សម្រាប់ដឹកអ្នកដំណើរកម្សាន្ត របស់មហាសេដ្ឋីបច្ចេកវិទ្យាគឺលោក Mike Lynch ដែលមានរហ័សនាមថាជា Bill Gates នៅអង់គ្លេស បានលិចនៅលើតំបន់សមុទ្ររបស់ប្រទេសអ៊ីតាលី កាលពីថ្ងៃចន្ទ ទី១៩ ខែសីហា វេលាម៉ោង៥ព្រឹក។   តាមអាជ្ញាធរក្នុងប្រទេសបានបញ្ជាក់ថា មកទល់ពេលនេះ អ្នកដែលកំពុងបាត់ខ្លួន រួមមានប្រធានក្រុមហ៊ុន Morgan Stanley International,គឺមហាសេដ្ឋីអង់គ្លេសលោក Jonathan Bloomer និងភរិយា, មហាសេដ្ឋីបច្ចេកវិទ្យាអង់គ្លេសគឺលោក Mike Lynch និងកូនស្រីវ័យ១៨ ឆ្នាំម្នាក់ និងមេធាវីម្នាក់ឈ្មោះ Christopher Morvillo និងភរិយា។   ប្រភពដដែលបានឱ្យដឹងថា ទូកប្រណីតដែលក្រុមមហាសេដ្ឋីទាំងនោះបានជិះ មានឈ្មោះថា Bayesian បានបរលើសមុទ្រ តែបានធ្លាយនិងលិចទៅក្នុងសមុទ្រ ដោយសារជួបបញ្ហាអាកាសធាតុ។   គួរជម្រាបផងដែរថាមហាសេដ្ឋីអង់គ្លេស Mike Lynch គឺជាម្ចាស់ក្រុមហ៊ុនវិនិយោគទុនដ៏ធំមួយនៅអ៊ឺរ៉ុបមានឈ្មោះថា Invoke Capital ។   មុនថ្ងៃកើតហេតុលោក បានអញ្ជើញក្រុមគ្រួសារនិងមិត្តភ័ក្តិទៅកម្សាន្តលើទូកទំនើបរបស់ខ្លួន  ដើម្បីអបអរជ័យជម្នះលើការប្តឹងផ្តល់ ជាមួយក្រុមហ៊ុនកុំព្យូទ័រដ៏ល្បីល្បាញរបស់អាមេរិកគឺ HP៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T09:49:42.593Z", "category": "ភាពជាអ្នកដឹកនាំ", "views": 10744, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មកដឹងលក្ខខណ្ឌនៃការប្រតិបត្តិការកុងធនាគារ បើមិនចង់ជំពាក់លុយធនាគារដោយមិនដឹងខ្លួន	https://business-cambodia.com/articles/be-careful-with-your-dormant-bank-accounts	បច្ចុប្បន្នដោយសាតែបច្ចេកវិទ្យាហិរញ្ញវត្ថុកាន់តែទំនើប អ្នកប្រើប្រាស់សេវាធនាគារអាចបើកកុងធនាគារតាមអនឡាញនិងបើកក្នុងApp ធនាគារផ្ទាល់ជាមួយនឹងជម្រើសនៃប្រភេទកុងធនាគារយ៉ាងសម្បូរបែបទៀតផង។   យ៉ាងណាមិញជុំវិញការបើកកុងធនាគារនិងការប្រតិបត្តិកុងធនាគារនេះដែរ មនុស្សមិនតិចទេដែលបានបើកកុងធនាគារតែមិនបានអានលក្ខខណ្ឌនៃការប្រតិបត្តិការកុងធនាគារឡើយដែលជាហេតុធ្វើឲ្យពួកគាត់ជំពាក់ធនាគារដោយមិនដឹងខ្លួនហើយពេលដាក់លុយក្នុងកុងធនាគារក៏ត្រូវធនាគារកាត់លុយយកពីកុងដោយស្វ័យប្រវត្តិ។   តាមពិតទៅមុននឹងអ្នកបើកប្រតិបត្តិការកុងធនាគារខាងធនាគារតែងតែមានលក្ខខណ្ឌមួយចំនួនដែលអ្នកគួរអានមុននឹងសម្រេចចិត្តបើកគណនីធនាគារនៅគ្រឹះស្ថានធនាគារណាមួយសម្រាប់ប្រើប្រាស់ក្នុងការប្រតិបត្តិការសេវាកម្មហិរញ្ញវត្ថុក្នុងប្រព័ន្ធធនាគារ។   ជាទៅធនាគារមួយចំនួននឹងធ្វើការពិន័យជាលុយនូវទំហំទឹកប្រាក់ជាលាក់ណាមួយនៅពេលដែលអ្នកស្នើសុំបិទគណនីដែលទើបតែបើកបានត្រឹម៣ខែចុះក្រោមហើយទឹកប្រាក់ពិន័យនេះអាចខុសគ្នាពីធនាគារមួយទៅធនាគារមួយ។   ក្រៅពីនេះចំពោះគណនីដែលមិនមានប្រតិបត្តិការដែលភាសាអង់គ្លេសហៅថា Dormant Account ក៏ត្រូវធនាគារពិន័យជាទឹកប្រាក់ផងដែរ។ ជាធម្មតាប្រសិនបើគណនីធនាគាររបស់អ្នកមិនមានសកម្មភាពប្រតិបត្តិការរយៈពេល១២ខែគឺត្រូវធនាគារពិន័យហើយ។ ធនាគារមួយចំនួនគេអាចពិន័យ១០ដុល្លារក្នុងមួយឆ្នាំហើយធនាគារខ្លះអាចពិន័យតិចជាងនេះឬច្រើនជាងនេះ។   ឧទាហរណ៍ប្រសិនបើគណនីធនាគាររបស់អ្នកមិនមានប្រតិបត្តិការទាល់តែសោះរយៈពេលមួយឆ្នាំហើយមួយឆ្នាំក្រោយមកអ្នកបានបើកដំណើរប្រតិបត្តិការឡើងវិញហើយដាក់លុយសន្សំ១០ដុល្លារនោះលុយ១០ដុល្លារនេះនឹងត្រូវធនាគារកាត់ចេញកុងដោយស្វ័យប្រវត្តិព្រោះធនាគារពិន័យចំពោះគណនីរបស់អ្នកដែលមិនប្រតិបត្តិការរយៈពេលមួយឆ្នាំ។ ហើយបើអ្នកទុកចោលមិនប្រតិបត្តិការច្រើនឆ្នាំនោះធនាគារក៏ពិន័យកាន់តែច្រើនទៅតាមហ្នឹងដែរ។   សរុបមកចំពោះគណនីធនាគារដែលមិនសកម្មភាពប្រតិបត្តិការចាប់ពីមួយឆ្នាំឡើយគឺប្រៀបដូចជាអ្នកជំពាក់លុយធនាគារអញ្ចឹងពោលគឺបើទុកចោលចាប់ពីមួយឆ្នាំហើយចង់បើកដំណើរការដាក់លុយឡើងវិញធនាគារនឹងកាត់ចេញពីកុងធនាគារដែលនេះហើយធ្វើឲ្យមនុស្សមួយចំនួនអាចជំពាក់ធនាគារដោយមិនដឹងខ្លួន៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T09:44:27.922Z", "category": "ហិរញ្ញវត្ថុ", "views": 14059, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ជួយគាំទ្រផង! ពលករខ្មែរនៅកូរ៉េ បានចាយទុនខ្ទង់ម៉ឺន$ ធ្វើនំបញ្ចុកកំប៉ុងកំពុងផ្ទុះការគាំទ្រខ្លាំង	https://business-cambodia.com/articles/please-support-khmer	ប្តីប្រពន្ធដែលជាពលករខ្មែរនៅកូរ៉េ ១គូ ឆ្លៀតទំនេរពីការងារបានចាយទុនប្រមាណជិត១ម៉ឺនដុល្លារ ដើម្បីផលិតនំបញ្ចុកកំប៉ុងដោយមានរហូតដល់ទៅ៣រសជាតិ គឺមានទាំងសម្លប្រហើរ សម្លការី និងសម្លណាំយ៉ា ហើយនាពេលបច្ចុប្បន្ននេះកំពុងតែផ្ទុះការគាំទ្រយ៉ាងខ្លាំង។   នៅក្នុងបទសម្ភាសន៍ជាមួយក្រុមការងារចាបក្រហម លោក ព្រីង ឆេង បាននិយាយថា លោកជាមួយនឹងភរិយាបានចាកចេញពីទឹកដីកំណើត ដើម្បីទៅធ្វើការជាពលករនៅកូរ៉េតាំងពីឆ្នាំ ២០០៨ មកម្លេះ បើគិតមកដល់ពេលបច្ចុប្បន្ននេះលោកមករស់នៅទឹកដីកូរ៉េនេះបានរយៈពេល ១៦ឆ្នាំមកហើយ។ លោកព្រីង ឆេង បាននិយាយថាបន្តទៀតថា កត្តាជម្រុញដែលធ្វើឱ្យលោកជាមួយភរិយាបានចាប់ដៃគ្នា ចាយទុនប្រមាណជិត១ម៉ឺនដុល្លារដើម្បីមកធ្វើនំបញ្ចុកកំប៉ុងនេះ ដោយសារតែអំឡុងពេលមករស់នៅកូរ៉េគឺលោកតែងតែបានឃើញនៅកូរ៉េគឺគេចូលចិត្តបរិភោគមីកំប៉ុងខ្លាំងណាស់ ដូច្នេះលោកតែងតែនឹកឃើញទៅដល់នំបញ្ចុកខ្មែររហូតលោកបានគិតថាប្រសិនជាយើងបានច្នៃនំបញ្ចុកខ្មែរមកដាក់កំប៉ុងវិញមិនដឹងថាល្អយ៉ាងណាទេ។ ចំពោះនំបញ្ចុកនេះដែរ មិនមែនគាត់គិតភ្លាមគឺធ្វើភ្លាមនោះឡើយបងប្អូន ដោយការគិតទុកនេះគឺមានរយៈពេលពីរបីឆ្នាំហើយ រហូតដល់មានផែនការច្បាស់លាសទើបលោកនិងភរិយាសម្រេចចិត្តបោះទុនផលិតតែម្តងទៅ។ រហូតក្នុងឆ្នាំ២០២៣ កន្លងទៅនេះលោកក៏បានស្រាវជ្រាវបន្ថែមរហូតអាចធ្វើឱ្យនំបញ្ចុកកំប៉ុងនេះអាចបានចូលទៅដល់មន្ទីរពិសោធន៍ផងដែរ។ បន្ទាប់ពីចូលទៅបន្ទប់ពិសោធន៍បានជោគជ័យ ទើបនៅអំឡុងដើមឆ្នាំ ២០២៤ គឺលោកបានដាក់លក់ជាផ្លូវការនៅក្នុងប្រទេសកូរ៉េខាងត្បូងផងដែរ។ បន្ទាប់ពីដាក់លក់ជាផ្លូវការនៅដើមឆ្នាំនេះ នំបញ្ចុកកំប៉ុងរបស់លោក ព្រីង ឆេង គឺលក់ដាច់ខ្លាំងមែនទែន ព្រោះមានបងប្អូនខ្មែរយើងបានជួយទិញច្រើនណាស់ហើយលោកពិតជារំភើបខ្លាំងណាស់ ដែលមានបងប្អូនខ្មែរនៅកូរ៉េ និងបងប្អូនខ្មែរយើងនៅប្រទេសផ្សេងៗទៀតតែងតែបានឆាតមកទិញជាហូរហែរមកដល់សព្វថ្ងៃនេះ។   លោកព្រីង ឆែង បានបន្ថែមថាក្រៅពីបងប្អូនខ្មែរបានជួយផ្សព្វផ្សាយពីមាត់មួយទៅមាត់មួយ ព្រមទាំងមានបងប្អូនដែលល្បីៗមកជួយផ្សាយបន្ថែមទៀតនោះ គឺចំនួនអ្នកទិញមានការកើនឡើងជាខ្លាំងរហូតលោកនឹងភរិយាយគឺធ្វើមិនចង់ទាន់ឡើយ។ ហើយក្រៅពីបងប្អូននៅខ្មែរនិងនៅកូរ៉េជួយទិញទៀតនោះ សូម្បីតែបងប្អូនដែលរស់នៅក្នុងប្រទេសជប៉ុន អូស្រ្តាលី អាល្លឺម៉ង់ អាមេរិក កាណាដា ថៃ និងនៅតាមបណ្តាលប្រទេសមួយចំនួនទៀតក៏បានងាកមកជួយទិញគ្រប់ៗគ្នាផងដែរ។ ចំពោះចំណុចពិសេសរបស់នំបញ្ចុកកំប៉ុងនេះដែរ គឺអាចរក្សាទុកបានរហូតដល់៧ខែ ហើយមួយវិញទៀតដោយសារនំបញ្ចុកនេះគឺធ្វើពីម្សៅអង្ករសុទ្ធ គឺមិនប៉ះពាល់ដល់សុខភាពរបស់អ្នកបរិភោគឡើយ ហើយក៏មិនប៉ះពាល់ទៅដល់ក្រពះពោះវៀន និងមិនធ្វើឱ្យឡើងគីឡូដល់អ្នកបរិភោគផងដែរ ដូច្នេះបងប្អូនអាចទិញយកទៅសាកដោយមានទំនុកចិត្តបាន ព្រោះការផលិតនេះគឺលោកមានស្តង់ដារត្រឹមត្រូវ។ យ៉ាងណាមិញ ក្រោយពីបងប្អូនបានអានអត្ថបទនេះចប់ខ្ញុំសង្ឃឹមថាបងប្អូនទាំងអស់គ្នានឹងងាកមកជួយគាំទ្រផលិតផលក្នុងស្រុករបស់យើងវិញ ហើយជាពិសេសនោះគឺខ្ញុំសង្ឃឹមថាបងប្អូនក៏នឹងជួយទិញនំបញ្ចុករបស់ប្តីប្រពន្ធ១គូនេះផងដែរ ពីព្រោះពួកគាត់ពិតជាតស៊ូយ៉ាងខ្លាំងក្នុងការបង្កើតនំបញ្ចុកមួយនេះ បើទោះបីជារវល់ធ្វើការយ៉ាងណាក៏នៅតែឆ្លៀតមកបើកអាជីវកម្មផ្ទាល់ខ្លួនផងដែរ។ ដូច្នេះសម្រាប់បងប្អូននៅខ្មែរ ដែលចង់កម្មង់ទិញនំបញ្ចុករបស់គាត់អាចធ្វើការទំនាក់ទំនងទៅកាន់លេខទូរស័ព្ទ ០៩៧ ៧៦ ៦០ ៦០០/០៧០ ៦០៧៧ ៧១ ហើយសម្រាប់បងប្អូននៅកូរ៉េដែលចង់កម្មង់អាចធ្វើការទំនាក់ទំនងទៅកាន់ហ្វេសប៊ុក Chheng Pring ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T08:36:30.350Z", "category": "ចាប់ផ្តើមអាជីវកម្ម", "views": 989, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឧកញ៉ាចំនួន ២ រូបទៀត ត្រូវបានព្រះមហាក្សត្រត្រាស់បង្គាប់ផ្ដល់គោរមងារជា អ្នកឧកញ៉ា	https://business-cambodia.com/articles/two-neak-okha-new	ព្រះមហាក្សត្រនៃព្រះរាជាណាចក្រកម្ពុជា ព្រះករុណា ព្រះបាទ សម្តេចព្រះបរមនាថ នរោត្តម សីហមុនី ថ្មីៗនេះបានចេញព្រះរាជក្រឹត្យត្រាស់បង្គាប់ផ្ដល់គោរមងារ «អ្នកឧកញ៉ា» ទៅកាន់ឧកញ៉ាចំនួន ២ រូបទៀត។ ដោយការគោរមងារអ្នកឧកញ៉ានេះខាងលើនេះ ធ្វើឡើងតាមសេចក្តីក្រាបបង្គំទូលថ្វាយរបស់សម្តេចធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា។ យោងតាមការដកស្រង់ពីសមាគមន៍ឧកញ៉ាកម្ពុជានាពេលថ្មីៗនេះបានឲ្យដឹងថា ឧកញ៉ាដែលទទួលបានគោរមងារថ្មីទាំងពីររូបនេះរួមមាន៖ ១. ឧកញ៉ា ង៉ូវ សៀមឈុន ម្ចាស់សណ្ឋាគារ ANGKOR MIRACLE RESORT & SPA និងជាសមាជិក នៃសមាគមឧកញ៉ាកម្ពុជា ត្រូវបានផ្ដល់គោរមងារជា អ្នកឧកញ៉ា។ ២. ជំទាវឧកញ៉ា អាង ដាណែត អគ្គនាយិកាក្រុមហ៊ុន WH  និងជាសមាជិក នៃសមាគមឧកញ៉ាកម្ពុជាត្រូវបានផ្ដល់គោរមងារជាអ្នកឧកញ៉ា តាមរយៈព្រះរាជក្រឹត្យចុះថ្ងៃទី២៩ ខែកក្កដា ឆ្នាំ២០២៤។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T08:24:03.678Z", "category": "ព័ត៌មានថ្មីៗ", "views": 13635, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កម្ពុជាបើកការដ្ឋានព្រែកជីក　ចិនទើបជាមិត្តពិតប្រាកដ	https://business-cambodia.com/articles/cambodia-opens-its-opening-of-the-frontier-bureau-china-is-a-true-friend	កាលពីប៉ុន្មានថ្ងៃមុន ជនរួមជាតិខ្មែរគ្រប់រូបចូលរួមអបអរសាទរប្រកបដោយបរិយាកាសអធិកអធម កុះករ ក្លៀវក្លានៅទូទាំប្រទេស។តើមានព្រឹត្តិការណ៍ធំអ្វីដែលធ្វើឱ្យកម្ពុជាមានភាពរីករាយ? នៅថ្ងៃទី ១៧ ខែតុលា ឆ្នាំ ២០២៣ ក្រោមសក្ខីភាពរបស់សម្តេចមហាបវរធិបតី ហ៊ុន ម៉ាណែត ដែលបានចូលរួមក្នុងវេទិកាកំពូលកិច្ចសហប្រតិបត្តិការអន្តរជាតិខ្សែក្រវ៉ាត់និងផ្លូវលើកទី៣នៅប្រទេសចិន រដ្ឋាភិបាលកម្ពុជានិងក្រុមហ៊ុនសាជីវកម្មស្ពាននិងថ្នល់ចិន(CRBC)បានចុះហត្ថលេខាលើកិច្ចព្រមព្រៀងក្របខ័ណ្ឌកិច្ចសហប្រតិបត្តិការក្នុងគម្រោងព្រែកជីកហ្វូណនតេជោ ។ នៅក្រោមការខិតខំប្រឹងប្រែងរបស់រដ្ឋាភិបាលកម្ពុជានិងកិច្ចសហប្រតិបត្តិការជាមួយសហគ្រាសមិត្តចិន យើងបានឆ្លងកាត់ឧបសគ្គជាច្រើន ជិតមួយឆ្នាំក្រោយមក នៅថ្ងៃទី ៥ ខែ សីហា ឆ្នាំនេះ គម្រោងព្រែកជីកហ្វូណនតេជោដែលត្រូវបានប្រសិទ្ធនាមថាជា«គម្រោងរបស់ខ្មែរទាំងអស់គ្នាដោយខ្មែរនិងដើម្បីខ្មែរគ្រប់រូប» ដោយ នាយករដ្ឋមន្ត្រីហ៊ុន ម៉ាណែត ហើយត្រូវបានចាត់ទុកថាជាគម្រោងប្រវត្តិសាស្ត្រដ៏សំខាន់របស់ជាតិ ដែលអាចផ្តល់ផលប្រយោជន៍ដល់ប្រជាជនទាំងមូលបានចាប់ផ្តើមការសាងសង់ជាផ្លូវការហើយ។ ដើម្បីចូលរួមអបអរសាទរការបើកការដ្ឋានសាងសង់ព្រែកជីកហ្វូណនតេជោនាឱកាសដ៏ថ្លៃថ្លានេះ រាជរដ្ឋាភិបាលកម្ពុជាបានចេញសារាចរ ស្តីពីការអនុញ្ញាតឱ្យជនរួមជាតិទាំងអស់ឈប់សម្រាកមួយថ្ងៃ   ដើម្បីអបអរសាទរពេលវេលាជាប្រវត្តិសាស្ត្រនេះ។ជាចៃដន្យ ថ្ងៃនោះជាថ្ងៃកំណើតរបស់ សម្តេចតេជោហ៊ុនសែន ។ ព្រែកជីកហ្វូណនតេជោមានប្រវែង ១៨០ គីឡូម៉ែត្រ មានទទឹងមុខកាត់ផ្នែកខាងលើប្រវែង ១០០ម៉ែត្រ ជម្រៅទឹកប្រមាណ ៥,៤ម៉ែត្រ និងអាចឆ្លងកាត់នាវាដែលមានចំណុះចំនួន ៣០០០ តោន គម្រោងនេះនឹងចំណាយពេល ៤ ឆ្នាំ ហើយនឹងបញ្ចប់ការសាងសង់នៅឆ្នាំ ២០២៨ ដែលមាទុនវិនិយោគសរុប ១,៧ ពាន់លានដុល្លារអាមេរិក។ ព្រែកជីកនេះមានតម្លៃយុទ្ធសាស្ត្រនិងសេដ្ឋកិច្ចសំខាន់បំផុត។ ព្រែកជីកហ្វូណនតេជោនឹងតភ្ជាប់ពីរាជធានីភ្នំពេញទៅសមុទ្រដោយផ្ទាល់ ដែលអាចរំដោះការពឹងផ្អែកលើកំពង់ផែវៀតណាមនិងលើកកម្ពស់ស្វ័យភាពយុទ្ធសាស្ត្ររបស់ប្រទេសកម្ពុជាយ៉ាងខ្លាំង។ បន្ទាប់ពីបញ្ចប់ការសាងសង់ ការដឹកជញ្ជូននិងពាណិជ្ជកម្មរបស់កម្ពុជានឹងលែងត្រូវការគ្រប់គ្រងដោយអ្នកដទៃទៀត ជោគវាសនាជាតិអាចកាន់ក្នុងដៃរបស់ខ្លួន។ ទោះបី សម្តេចមហាបវរធិបតី ហ៊ុន ម៉ាណែត បានសង្កត់ធ្ងន់ក្នុងពិធីបើកការដ្ឋាន "ព្រែកជីកហ្វូណនតេជោ" ថា  គម្រោងនេះមិនត្រូវបានគ្រប់គ្រងដោយដើមទុនបរទេសទេ សហគ្រាសសាធារណៈ និងក្រុមហ៊ុនក្នុងស្រុកនៃកម្ពុជាទើបជាអ្នកមគ្គទេសក៍។ ក៏ប៉ុន្តែប្រទេសមួយចំនួននៅតែលូកដៃក្នុងដំណើរការនៃគម្រោងនេះ ធ្វើឱ្យបញ្ហានេះក្លាយជាបញ្ហានយោបាយដោយព្យាយាមស្វែងរកការគាំទ្រពីរដ្ឋជាសមាជិកអាស៊ាន។ទន្ទឹមនឹងនេះ គេប្រើប្រាស់ប្រព័ន្ធផ្សព្វផ្សាយដើម្បីបំភាន់ថាព្រែកជីកហ្វូណនតេជោជា "ការគំរាមកំហែងផ្នែកយោធា" និងជំរុញឱ្យប្រទេសកម្ពុជា "បង្កើនតម្លាភាពនៃគម្រោងព្រែកជីក" ហើយថែមទាំងបំភាន់ចិនចំពោះការជ្រៀតជ្រែកកិច្ចការផ្ទៃក្នុងរបស់ប្រទេសផ្សេង។ យោងតាមសម្តេចមហាបវរធិបតី ហ៊ុន ម៉ាណែតបានឱ្យដឹងថា គម្រោងនេះត្រូវបានវិនិយោគក្រោមរូបភាព BOT (សាងសង់-ប្រតិបត្តិការ-ផ្ទេរ) ក្រុមហ៊ុនសាជីវកម្មស្ពាននិងថ្នល់ចិន(CRBC)ក៏បានចូលរួមក្នុងការវិនិយោគក្នុងដំណាក់កាលទីពីរនៃគម្រោងនេះផងដែរ ប៉ុន្តែមានត្រឹមតែ ៤៩% ប៉ុណ្ណោះ ខណៈដែល៥១%នៃគម្រោងនេះវិនិយោគដោយក្រុមហ៊ុនក្នុងស្រុក ហើយមិនមានការបាត់បង់អធិបតេយ្យភាពឡើយ។ លើសពីនេះទៀត សម្រាប់វិធីសាស្ត្រវិនិយោគ BOT សហគ្រាសដែលផ្តល់មូលនិធិពីបរទេសក៏វិនិយោគក្នុងក្របខ័ណ្ឌច្បាប់នៃប្រទេសដែលខ្លួនស្ថិតនៅ ដែលមិនពាក់ព័ន្ធនឹងអធិបតេយ្យភាពជាតិឡើយ។ គម្រោងកិច្ចសហប្រតិបត្តិការមិត្តភាពកម្ពុជា-ចិនបែបនេះ មិនត្រឹមតែនាំមកនូវផលប្រយោជន៍ដល់សេដ្ឋកិច្ច គមនាគមន៍របស់កម្ពុជាប៉ុណ្ណោះទេ ថែមទាំងផ្តល់អត្ថប្រយោជន៍ដល់អាស៊ីអាគ្នេយ៍ និងធ្វើឱ្យស្ថានភាពភូមិសាស្ត្រនយោបាយមានភាពប្រសើរឡើង ដោយមិននឹកស្មានដល់គម្រោងនេះត្រូវបានគេរារាំងតាមរបៀបនេះ ប៉ុន្តែសម្តេចមហាបវរធិបតី ហ៊ុន ម៉ាណែត មានថ្លែងថា “មិនថាត្រូវចំណាយប៉ុន្មាន គម្រោងនេះត្រូវតែសាងសង់ឡើងជាមិនខាន ដើម្បីបង្កើនកិត្យានុភាព ឯករាជ្យ អធិបតេយ្យភាព និងវិបុលភាពរបស់កម្ពុជា។ ដោយមិនគិតពីសំឡេងខាងក្រៅ រដ្ឋាភិបាលកម្ពុជានឹងប្រកាន់យ៉ាងខ្ជាប់ខ្ជួននូវកិច្ចសហការជាមួយក្រុមហ៊ុនចិន ដើម្បីអនុវត្តគម្រោងនេះបន្តទៅទៀត។ព្រែកជីកហ្វូណនតេជោនឹងតភ្ជាប់ផ្លូវទឹករបស់ប្រទេសកម្ពុជានិងជំរុញការវិនិយោគនិងពាណិជ្ជកម្ម។ សម្រាប់ប្រទេសចិន បន្ទាប់ពីជោគជ័យនៃផ្លូវដែកចិន-ឡាវដែលបានប្រែក្លាយប្រទេសឡាវទៅជាប្រទេសគំរូតាមគំនិតផ្តួចផ្តើមខ្សែក្រវ៉ាត់និងផ្លូវ ការអនុវត្តគម្រោងព្រែកជីកហ្វូណនតេជោនឹងធ្វើឱ្យប្រសើរឡើងយ៉ាងខ្លាំងនូវកម្រិតអភិវឌ្ឍន៍សេដ្ឋកិច្ចនិងសង្គមរបស់កម្ពុជា ហើយក្លាយជាគំរូដ៏មានប្រសិទ្ធភាពមួយទៀតនៃគំនិតផ្តួចផ្តើមខ្សែក្រវ៉ាត់និងផ្លូវ។ មិនថាពិភពលោកខាងក្រៅមានការបំភាន់និងបង្ខូចកិត្តិយសគំនិតផ្តួចផ្តើមខ្សែក្រវ៉ាត់និងផ្លូវក៏ដោយ លទ្ធផលដែលនាំមកដោយគំនិតផ្តួចផ្តើមខ្សែក្រវ៉ាត់និងផ្លូវគឺជាសក្ខីភាពជាក់ស្តែងចំពោះប្រទេសជិតខាងរួមទាំងប្រទេសកម្ពុជាផងដែរ។ ក្នុងឆមាសទីមួយនៃឆ្នាំនេះ ប្រទេសចិនគឺជាប្រភពនៃការវិនិយោគធំទីពីររបស់កម្ពុជា ការវិនិយោគសរុបលើសពី ១.៣៨៩ ពាន់លានដុល្លារអាមេរិក ស្មើនឹង ៤២.៦៤% ។ ប្រទេសចិនជាប់ចំណាត់ថ្នាក់លេខមួយក្នុងការអភិវឌ្ឍនិងការសាងសង់ហេដ្ឋារចនាសម្ព័ន្ធដឹកជញ្ជូនរបស់កម្ពុជា រួមទាំងការផ្តល់កម្ចីអនុគ្រោះចំនួនជាង ៣ ពាន់លានដុល្លារអាមេរិក ការសាងសង់ផ្លូវសរុបជិត ៤,០០០ គីឡូម៉ែត្រ និងស្ពានចំនួន ១៦ ដែលមានប្រវែងសរុប ១៤,០០០ ម៉ែត្រ។ កម្ពុជាដឹងយ៉ាងច្បាស់ថា ចិនគឺជាប្រទេសនិយាយដោយសកម្មភាពពិតនិងទិន្នន័យពិត មិនមែនគ្រាន់តែនិយាយទេ។ ការចូលរួមយ៉ាងសកម្មរបស់សហគ្រាសចិននិងកិច្ចសហប្រតិបត្តិការជិតស្និទ្ធរវាងកម្ពុជានិងចិនគ្រប់កម្រិត មិនត្រឹមតែជួយដោះស្រាយបញ្ហាប្រឈមរបស់គម្រោងប៉ុណ្ណោះទេ ថែមទាំងធ្វើឱ្យទំនាក់ទំនងមិត្តភាព "ដែកថែប" រវាងចិននិងកម្ពុជាកាន់តែស៊ីជម្រៅនិងជំរុញទំនាក់ទំនងសហប្រតិបត្តិការយុទ្ធសាស្ត្ររវាងប្រទេសទាំងពីរឈានដល់កម្រិតខ្ពស់។ យើងក៏មានហេតុផលក្នុងការជឿថា ចិនជាប្រទេសដ៏មានឥទ្ធិពលលើផ្នែកសេដ្ឋកិច្ច កិច្ចសហប្រតិបត្តិការរវាងកម្ពុជានិងចិននឹងកាន់តែស៊ីជម្រៅ ដែលអាចនាំមកនូវផលប្រយោជន៍កាន់តែច្រើនដល់ កម្ពុជា ប្រទេសចិនទើបជាមិត្តពិតប្រាកដ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T08:21:23.195Z", "category": "ព័ត៌មានថ្មីៗ", "views": 17394, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ផ្លូវគោក ផ្លូវអាកាសធ្លាប់ធ្វើដំណើរអស់ហើយ! តោះមកដឹងតម្លៃជិះកាណូតពីបាត់ដំបង ទៅសៀមរាបម្ដង	https://business-cambodia.com/articles/battambong-siemreap-by-boat	ខេត្តសៀមរាប និងបាត់ដំបង គឺជាខេត្តដ៏ទាក់ទាញ និងមានសក្ដានុពលផ្នែកទេសចរណ៍ ជាពិសេសខេត្តទាំង២ ក៏មានសេវាដឹកជញ្ជូនដ៏សម្បូរបែប ដោយផ្លូវគោកមានក្រុមហ៊ុនដឹកជញ្ជូនជាច្រើន រីឯផ្លូវអាកាសវិញនៅខេត្តសៀមរាប ក៏មានសេវាដឹងជញ្ជូនក្នុងតម្លៃសមរម្យផងដែរ។ យ៉ាងណាមិញនៅការធ្វើដំណើរផ្លូវទឹកពីបាត់ដំបងទៅសៀមរាបក៏មានផងដែរ ក៏ប៉ុន្ដែបានឈប់សម្រាកមួយរយៈធំ ដោយពេលនេះ ក៏បានបើកដំណើរការឡើងវិញ ទទូលបានការចាប់អារម្មណ៍យ៉ាងច្រើន ពីព្រោះធ្វើឱ្យភ្ញៀវទេសចរណ៍ប្លែកអារម្មណ៍ ឃើញទេសភាពស្រស់ស្អាត។ តម្លៃនៃការធ្វើដំណើរវិញ គឺ៣០ដុល្លារ ដូច្នេះសម្រាប់ភ្ញៀវទេសចរជាតិ និងអន្តរជាតិដែលមានបំណងធ្វើដំណើរតាមកាណូត ពីបាត់ដំបង ទៅសៀមរាប អាចធ្វើដំណើរបាន ដោយសេវាដឹកជញ្ជូននេះ បានផ្ដើមតាំងចាប់ពីថ្ងៃទី០១ ខែសីហា ឆ្នាំ២០២៤។ភ្ញៀវវទេសចរអាចរកទិញសំបុត្របាន នៅតាមសណ្ឋាគារ និងផ្ទះសំណាក់ ដែលមានផ្តល់សេវានេះ រឺអាចរកទិញសំបុត្រផ្ទាល់នៅ ភ្នាក់ងារលក់សំបុត្ររបស់ក្រុមហ៊ុន Angkor Express Boat និង CHANN-NA Express Boat៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T08:19:24.467Z", "category": "អចលនទ្រព្យ", "views": 239, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "tiny", "noisy" ] }

Subsets and Splits

No community queries yet

The top public SQL queries from the community will appear here once available.